
On hea, et sa nüüd tuled, võõras. 

Oleksid sa kahekümne viie või viiekümne aasta pärast tulnud, poleks sa mind enam eest 
leidnud. 

Sajandeid olen ma maakera kõrgeimal mäetipul trooninud, nii nagu inimesed seda tahtsid. 
Sest inimesed on mu välja mõtelnud ja mulle koha kätte näidanud. Nad andsid mulle nimeks 
»Maa ema-jumalanna" ja ütlesid: ,;Ta elab meie maa kõrgeimas punktis.” 

Nad palvetasid minu poole — kuigi ma vaid nende ajust pärinen. Nad värisesid minu ees — 
nende endi fantaasia loomingu ees. Nende preestrid manitsesid mind aupaklikult kohtlema. 
Usklikud inimesed austasid mind, veel enam aga kartsid nad mind. 

Sul on seda raske mõista, valge võõras. Sinu kodumaal on teadus maailmast uue pildi loonud. 
Ma olen pärit inimeste peadest — mõeldamatute aegade eest, kui kõu mõistmatutele kõu ei 
olnud, vaid taevavõlvi raev, kui vihm ei olnud vihm, vaid õnnistus, mis tuli mägedest. Nii 
nagu inimesed tõrvikutega stepirohtu põlema võisid panna, nii näis neile keegi vägev, 
nägematu olevus tulenooli taevast saatvat. Nende preestrid nimetasid teda ,, Välgusaatjaks”. 
Üks teine kandis nime ,,Kõue Isand". 

Oma nõtruses andsid nad igale nähtusele valitseja, jumala. 

Mmimeste teadmatus ja nõtrus kadusid aegade jooksul, mitmel pool hakati asju ja maailma 
"tunnetama. Ja inimesed hakkasid uhkust tundma oma teadmiste üle, hakkasid armastama 
oma mõttetegevuse produkte. 

Miks ei võinud nad siis ka seda armastada, mis nende pead juba varem olid välja mõtelnud: 
asjade valitsejaid, jumalaid. Inimesed pn alalhoidlikud, ka oma vanade harjumuste suhtes. Ent 
minu aeg on möödas. 

Minu trooni vallutasid inimesed, kellel on samasugune nahavärv nagu sinul, võõras, ning 
kelle jumalad kord samuti tekkisid nagu mina ja teised Himaalaja kõrgeimatel tippudel. 
Minu maa pruunid lapsed saatsid võõraid, mõnikord koguni juhtisid neid, kui nad koos 
kõrgetele mäetippudele tõusid, kus meie, jumalad, muistsete pärimuste kohaselt troonime. 
Kuid nad ei leidnud meid. 

Mäetippudel olid ainult nemad, nemad, võidukad inimesed! 

Mäetippude lumme matsid nad siis oma usu sümbolid — mõni valge tühjas filmikassetis 
ristikese, pruunid aga palvehelme. Ent see oli vaid žest, mis ei kuulunud enam meile, 
hommiku- ja õhtumaa surevatele jumalatele. 

Need väikesed sümbolid jäädvustasid inimeste vaprad teod võitluses looduse viimaste 
saladuste pärast. 

Kuid mitte alati ei mõistnud inimesed oma tegude tähendust. Kui nad jälle alla laskusid, jätsid 
nad koos nende sümbolitega maha osa oma ebausust. Nad laskusid alla vabamatena, kui nad 


mäetipule ronides olid olnud, sest iga võiduga looduse üle muutuvad inimesed vabamaks, 
suuremaks, inimlikumaks, uhkemaks. 

Neil on ka õigus uhke olla. 

Oma nõrkuses, oma jõuetuses, oma teadmatuses mõtlesid inimesed välja jumalad. 

Nüüd on nad tugevamaks, võimsamaks, targemaks muutunud. 

Kas nad vajavad veel meid, jumalaid? Meie tee läheb pilkasesse mittemillessegi — inimeste 
tee viib valgusesse. Me olime ainult mõtted, mida enam ei mõelda. Maailm kuulub üksnes 
inimestele. 


ESIMENE PEATÜKK 


Küürakil sammub Gaila piki pimedat käiku edasi. 

Esimest korda viibib ta koos kaasõpilastega kloostri maa-aluses osas. 

Rasvalambi leek vajub iga sammu juures kokku. Kaitsvalt ümbritseb käsi lampi. 

»Näita meile valgust!" hüüavad kloostriõpilased tema selja taga hirmunult. 

Tahmav leek limpsib galerii lage. Niisketes kaljuniššides võib näha alamate jumaluste väikesi 
raidkujusid. Nende kuldne pind helgib tuhmilt. 

Õpilased tõmbavad oma jämedakoelised mungakuued koomale ja mööduvad kujudest 
pelglikult. Sadade aastate eest rajasid mungad selle käigu mäe sisemusse, aastakümneid 
uuristasid ja raiusid nad musta kaljuseina nišše ja koopaid. Nendes hoidsid nad pühi riistu, 
mida ainult kord aastas päevavalguse kätte kantakse. 

Ainult kord aastas langeb kloostriõpilastele osaks au tohtida minna pühadesse koobastesse. 
Iga uusaastapeo eel teeb uus õpilasrühm läbi ranged katsed, uued noored usklikud astuvad 
sammu lähemale oma eesmärgile — saada mungaordusse vastu võetud. Tundmatu tee maa- 
aluses pimeduses on osa nendest katsetest. Ükski kogenud munk ei saada neid. 

Ühe koopa sissekäiku valvavad kaks deemonlikku maski. Nende silmavalged ulatuvad 
oimudeni, rusikasuuruste ninaaukude all paljastuvad hambad, teravad hambad, kiskjalikud 
hambad. Rasvalambi nõrgas värelevas valguses näib, nagu teeksid deemonid grimasse. 
Õpilased Jipsavad neist kiiresti mööda, nende huuled sosistavad palveid. 

ühelt simsilt leiab Gaila kolm rasvalampi. Ta süütab 

oma lambiga nende tahid. Maskid, freskod, jumalakujud 

kasvavad välja pimedusest. Lõdisedes vaatavad õpilased 

koopas ringi. 

Kusagilt tuleb külm õhuvool. 

Seal naaldub seinale Suure Iidami, kloostri kaitsejumalanna hiiglamask. Kaks õpilast tõstavad 
selle üles ja kannavad välja. Nad tunnevad kõiki kujusid ja maske, mida laamad 
uusaastapidustustel deemonitantsu ajal näitavad. Poisid on juba viis, mõned aga koguni 
kaheksa aastat kloostris elanud, iga aasta on nad samu maske näinud, nende ees hirmu 
tundnud. Ja iga aasta pidid uued õpilased maskid ja ohvrinõud, kujud ja trompetid koobaste 
pimedusest välja ning jälle tagasi kandma. 

Ükski sõna ei tule poistel selles sünges koopas üle huulte. Küürakil tammuvad nad metsikute 
karude, koerte, jakkide ja madude vahel ringi, tõmbavad hirmunult jala tagasi, kui mõni 
loomamuumia tükike talla alla satub, ning püüavad üha rutakamalt leida vajalikke maske ja 
ohvri-riistu. 

Gaila näitab käega mõnele kujule, mõnele nõule. Kaasõpilased kahmavad kiiresti juhatatud 
esemed ja kaovad pilkasesse käiku. Nad haaravad kullaga kroonitud surnupealuid ja 
nikerdatud kondiseid koletisi meeleheitliku otsustavusega nagu metsloomi, kellel tuleb kiiresti 
kõri kinni suruda, enne kui nad hammustada jõuavad. 


Lõpuks on nad koopas ainult kolmekesi: Gaila, Geduk ja Tongje. Gaila ülesandeks on kanda 
kõige väärtuslikumat kultuseriista, kunstipärast kuldset Buda kuju; on ta ju esimene 
getsuuliõpilane, parim trapa oma klassis. Teised kaks peavad teda saatma — nii nõuab riitus, 
nii on nad oma eelkäijatelt õppinud, nii käskis nende õpetaja Vangpo, enne kui ta oma 
õpilased pühasse galeriisse saatis. 

Kuid Geduk lükkab Gaila kõrvale. Ta haarab kuldse Buda tüseda keha käte vahele, surub oma 
pea jumaluse raske riietuse voltide vastu ja suundub käigu poole. 

Gaila ei püüa teda peatada, teda ei hämmasta ega vihasta tava rikkumine. Liiga sageli on 
Geduk teda juba tunda lasknud, et esimene õpilane olla tähendab vähe, kui pole kahtkümmend 
ruupiat, mida läheb vaja selleks, et trapast getsuuli teha. 

üleolevalt ja oma teo üle uhkust tundes vaatab Geduk Gailale otsa. ,,Minu isa maksab 
kakskümmend ruupiat,” tahaks ta praegu hüüda, ,,mind nimetatakse uusaastapidus-tuste ajal 
getsuuliks ja hiljem maksab ta viiskümmend ruupiat või rohkemgi ning minust saab riktšen- 
laama, minust saab katšen-laama! Haa, ja sina tühipaljas jäädki 

trapaks, kuidas sa omtse Vangpo juures ka esile ei tükiks!" Vabisevas valguses jäävad ta 
silmad pimedusse, kuid Gaila mõistab tema poosist, mida ta öelda tahab. 

Nende moonutatud varjud tantsisklevad seintel. 

Tongje võtab jakisabaga hõbekepi, relva kurjade deemonite vastu, ja järgneb kõheldes 
Gedukile. Koopa suus pöördub ta veel kord Gaila poole, nagu tahaks ta viimasele näidata, kui 
väga ta Geduki omavoli taunib. 

Gaila haarab ühe rasvalampidest. Teised jäävad siia põlema. Siis põgeneb ta õudsest koopast. 
Kobamisi sammub ta mööda käiku kloostriõue poole. 

Tendar-laama ootab. 

Ta istub pehmel punasel vaibal, vaikne rõõmus naeratus näol, jalad risti, ja ootab. Ta ei tunne 
ei kärsitust ega ka igavust. Kas rimpotše teda tunni aja pärast kutsuda laseb või alles homme, 
see ei liiguta vana munka põrmugi. 

Tendar-laama ei viibi oma mõtetega enam kloostrimüüride vahel. Pärast pikka 
järelemõtlemist on ta otsustanud mägede üksindusse tagasi pöörduda ja nüüd ei jälgi ta enam 
teda ümbritsevate munkade askeldusi. Ta ei kuula enam abtide tühiseid kõnesid, kes üksteist 
vagadusega üle püüavad trumbata. Ta ei pane enam tähele oma jumalakartlikkust 
demonstreerivaid laamasid. Tendar-laama on oma palvetega kaheksasaja kloostriõpilase, 
laama, õpetaja, nunna ja abti hulgas üksi. 

Selles kloostris kuulub tema austus ainult pühale rim-potšele, auväärsele bodisatvale. Enne 
kui ta läheb, tahab ta saada selle elava jumaluse õnnistuse. 

Tendar ootab. 

Ta ei vaata ringi ruumis, kuhu rimpotše ülemteener ta juhatas. Ta asub võõras maailmas. Teda 
ümbritsevad kunstipäraselt nikerdatud kapid täis hinnalisi asju, punaseks lakitud seinakatted, 
kalliskividega kaunistatud jumalakujud. 

Paksud siidpadjad. 

Kullaga tikitud brokaateesriided! 

Kuld. Kuld. Kuld. 

Nomaadi poeg Tendar on kaunimat näinud. Ta on näinud palju niisugust, mis tema silmi 
rohkem vaimustas kui kõik need hinnalised asjad: kuldselt helkivaid mäetippe 

tärkava päeva valguses, lumega kaetud mäenõlvu kustuvas ehapunas. 

Rimpotše ülemteener astub jälle käratult ruumi; Ten-dar-laamale märkamatult jääb ta ühe 
eesriide juurde kuulatama. Kikivarvul tantsiskleb ta siis tagasi ja kummardub sosistades 
madalale: 


»Sa pead veel ootama! Tema püha hiilgus rimpotše on palveisse süvenenud. Enne sind 
võetakse veel abtid vastu.” 

Tendar-laama tõstab vaid õige pisut silmalauge, ta vaid naeratab kergelt. 

Enne kui ülemteener ruumist lahkub, kummardab ta ühe jumalakuju ees ja heidab veel kord 
pilgu lihtsale mungale. Pruun jämedakoeline riie õlgade ümber, parem käsivars paljas, käed 
langetatud sülle — nii istub seal tugev mees, kes on palju aastaid üksinda mägedes 
palvetanud. Vaid lühikese aja oma elust on ta kloostris veetnud. Tendar-laamal on sõbralik ja 
õnnelik naeratus. Tema nägu on kõhn. Kael on mehelik, tugev. Tema pea pole paljaks 
raseeritud nagu munkadel kloostris — tihe hall juuksetukk langeb ta laubale. Sõbralik 
kikkhabe eraldab teda oma ordu siledapõsksetest laamadest. 

»Kui vähe ta küll sobib meie toredatesse ruumidesse," mõtleb ülemteener ja tahab lahkuda, 
seal kuuleb ta köhatust eesruumist. Teenistusvalmi naeratusega kummardab ta kloostri 
mõlema suurlaama ees. Vanem neist teeb pealii-gutuse kõrvalruumis asuva Tendari poole. 
»Lase ta enne meid rimpotše juurde. Tema pühadus ei raiska sellele juhmile palju aega!" ütleb 
ta vaikselt. Teener kummardab. 

»» On hea, et ta meie juurest lahkub,” sosistab teine. ,, Tema tarkused ei ole meie omad. Küll 
rimpotše talle oma lõpmatus headuses õige tee kätte näitab!" 

» Lee õndsusesse!" naeratab vanem abt. 

Ülemteener muigab: ,,Kuristike orgu tahab see juhm minna, Tšomolungma jää juurde. Tahab 
elada koopas! Just praegu, enne suurt uusaastapidu!" 

»Mägedesse, kus pole ei tantse ega maitsvaid peo-.toite ... " mõtleb vanem suurlaama. 
»»--.Ega noori nunnasid," mõtleb noorem. 

»Kaks korda käis ta minu juures ja tahtis meie noorte getsuulide õpetajaks hakata. Jumalad,” 
suurlaama langetab pea ühe seitsmekäelise kuldse jumalakuju suunas, «hoidsid õnnetuse 
meist eemale.” 

Noorem abt kinnitab: ,,Oma tahumatute õpetustega oleks ta rikkunud meie suursuguste 
perekondade pojad.” 

Rimpotše toast kostab vaikset kellahelinat. Ülemteener ruttab üle vaipade, läbib ruumi, kus 
istub Tendar. Hoolikalt tõmbab ta kõrvale raske eesriide. 

Tendar-laama tõuseb. Ta on ülemteenrist peajagu pikem. Ta peab kummarduma, kui ta 
eesriiete vahelt püha hiilguse audientsiruumi astub. 

Ta kummardab sügavalt. Rimpotše trooni ees puudutab ta laubaga põrandat. Ülemteener 
juhatab talle kätte koha. Bodisatva tuba on ehitud veelgi luksuslikumalt kui eesruumid. See 
luksus ei avalda Tendarile mingit muljet. 

Ta sündis nomaadi telgis. Eheteta oli kloostrikong, milles ta õppis, armetu oli hütt, milles ta 
veetis oma pikad eremiidiaastad mägedes. Et oma jumalaid paluda, selleks pole tal vaja 
ehteasju. 

Tema ordu pühim laama ei vaja maiseid ehteid — nii 


oli ta kõik need aastad mõtelnud. Täna istub ta esmakordselt rimpotše vastas ja näeb, et ta on 
eksinud. 

Kõrgel, kullaga ehitud poodiumil troonib pühak, istudes laial kallihinnalisel padjal ja olles 
ümbritsetud arvutute ehtelinikute, kultuseriistade, -nõude ja lampidega. Mitte kusagil ei leidu 
raasukestki vaba pinda, mida poleks ära kasutatud rikkuse demonstreerimiseks. 

Rimpotše õnnistav käsi tõuseb aeglaselt brokaatstoolalt, mis katab ta süle. 

»Ma kuulen, et sa tahad üksinduses mediteerida?" tungib tuhm hääl Tendari kõrva. 

Vana laama noogutab jaatavalt. 


Küsimus järgneb küsimusele, Tendar vastab aupaklikult, nagu see peabki olema, nimetab oma 
nime ja päritolu, loetleb oma katseid ja kohti, kus ta oma religioosseid talitusi sooritas. 
Rimpotše kitsad pilusilmad uurivad munka teraselt ja ta kogenud pilk teeb kiiresti kindlaks, 
missugune talitusviis kloostrile kõige kasulikum on: ,,Kui see veidrik siia jääb, tuleb mul veel 
sageli oma aega temale raisata — suurlaamad pole temast kuigi palju meeldivat rääkinud." 
»Sinu vennad," ütleb rimpotše mõõdukalt, ,,varustavad sind sinu erakluses toidu ja muu abiga. 
Suure lidami õnnistus saadab sind sinu teel.” 

Tendar-laama tänab ja palub luba veel üht soovi avaldada. Rimpotše surub oma 
kannatamatuse maha. Tüdinult teeb ta käeliigutuse, mis võib tähendada nõusolekut. 
«Õpilaste hulgas,” alustab Tendar-laama, ,,kes uusaasta-pidustusteks oma pühad katsed 
sooritavad, on üks, kes suure tarkuse poolest silma paistab. Virkus on temas ühinenud 
vagadusega, täpsus religioossetes talitustes siiruse ja õilsa iseloomuga, mõõdukus 
kuulekusega.” 

Liikumatult ja läbitungimatult puhkab rimpotše pilk vanal mungal. 

»Kas suur pühak kuulab mind üldse? Võib-olla tüütan ma teda?" Tendar jääb kohmetult vait. 
»Kes see õpilane on?" . 

»Ta on šerpa, püha hiilgus! Sealpool lume kodumaad, Nepaalis elab tema üliväga perekond. 
Ta avaldas poisikesena ise soovi sellesse kloostrisse pääseda. Tema nimi on 

Gaila."- 

»» On ta suursugusest perekonnast?” 

»Ei — põllutõölise poeg.” 

»Hm — ma lasen tema omtselt küsida, kuidas temaga lood on. Oli ta ka sinu õpilane?" 
»Püha hiilgus — mulle ei antud siin kloostris õpetajaametit, tuli leppida köögitööga!" 

»Ja sa tead sellegipoolest, kuidas üks trapa õpib?" 

»Gailat tunnevad paljud laamad kui oma klassi esimest õpilast!" 

»»Ma rahuldasin ühe sinu soovi! Kui sa tahad Gaila oma eraklusse kaasa võtta, siis seda ei saa 
ma sulle lubada. Kui sinu soov on teist laadi, siis avalda see!" 

Soovitus, üllas pühadus!" 

» Missugune?" 

«Olge armuline ja võtke ta vastu getsuulide ringi! Temast võib kord suur laama saada!" 

»Kui ta nii andekas on, nagu sa räägid, ei takista teda miski!" 

Tendar-laama silub kimbatuses oma rüüd. ,, Noh?" uurib rimpotše. 

»Üllas pühadus! Tema perekond ei saa tasuda ohvriandi kloostri heaks." 

Rimpotše ei lase märgata, et rahaasjad talle piinlikud on, ja ütleb tõrjuvalt: ,, Me laseme 
õpetajatelt järele pärida.” 

Tendar teab juba, et ta ei suutnud Gaila heaks midagi ära teha, teab, et mitte kedagi, kes pole 
kloostrile tasunud ettenähtud summat, ei viida kunagi üle järgmisesse astmesse. Kas peab ka 
Gailast saama kerjusmunk, nagu ta ise 

on? 

Kas Buda on oma jutlustes rääkinud, et õndsusele lähemale jõudmiseks on vaja tuua 
rahaohvrit? 

Missuguse õigusega tohib klooster nõuda kakskümmend ruupiat mungatiitli andmise eest? 
Rimpotše võtab hõbevaagnalt mingi amuleti ja paneb selle jälle ära. Tendar märkab seda 
liigutust. Ülemteener tema selja taga tõuseb. 

Audients on lõppenud. 

Teenrilt saab Tendar väikese pühitsetud jumalakuju. Jumalagajätuks pomiseb rimpotše paar 
palvevormelit. Munk kummardab ja lahkub oma kõrgeima orduisanda juurest. 

Eesruumis seisavad kannatamatult oodates mõlemad suurlaamad leekivpunastes riietes. 
Tendar möödub neist sõnatult. 


14 

"Saatke teda teele üksindusse!" hüüavad suurlaamad. 

»Saatke teda!" hüüavad palveruumides olevad laamad õpetajatele. 

Saatke teda!" hüüavad õpetajad. 

Läbi hämarate käikude, treppe mööda alla, piki galeriisid saadab see hüüe Tendarit. Üle 
kõrgema kloostriõue järgnevad talle laamad; treppidel, mis viivad alumistesse 
kloostrihoonetesse, on õpetajad need, kes teda saadavad. Värava juures, kus lehvivad kirjud 
palvelipud, kogunevad tema ümber mõned õpilased. 

Tendar libistab sõrmeotsad üle palvetrummi. Helitult pöörlevad palveveskid müüriniššides ja 
saadavad oma tuhandekordse ,,0m mani padme hum" jumalate poole. 

»Ma tahan üksi oma teed minna," ütleb Tendar-laama õpilastele pehmelt, võtab oma väikese 
palveveski põuest ja hakkab sammuma mägede poole. 

Gaila seisab ebalevalt väravas. Tendar on talle ainult lühikese hüvastijätupilgu heitnud. Teised 
õpilased ruttavad rüüde lehvides kloostriõue tagasi. 

Ta tahaks vanale mungale järele joosta, talle üksindusse järgneda, mägedesse ja 
kuristikkudesse, mis on võimsamad kui kõik inimeste pühad ehitused. 

Kaua vaatab ta vanamehele järele, väikesele liikuvale punktile kollases orupõhjas. 
Tendar-laama pöördub veel kord ümber. 

Seal kõrguvad mäenõlval ehitused. Eredalt helgivad valged müürid, pikaks venitatud fassaadi 
tükeldavad väikeste akende read. Lamedatel katustel lehvivad kevadtuules tuhanded 
palvevimplid. Ka nemad saadavad oma palju-häälse ,,0m mani padme hum" helesinisesse 
märtsitae-vasse. Kaljusele mäenõlvale on tihedasti kokku surutud templid ja tšortenid, 
mungakongid ja manimüürid, mida omavahel ühendavad järsud trepid ja jalgrajad ning mida 
kroonib rimpotše väike palee. Suuremad kui alumistel hoonetel on aknad, millest elav 
bodisatva alla orgu vaatab. 

Tendar on kuulnud, et pühak võib väikese lihvitud klaaridega toru abil oma silmade ette tuua 
kõik, mis leidub avaras orus. Selle toru kinkisid talle kord valged, kes rändasid - 
Tšomolungma poole; koormatud jakkide ja paljude kandjatega, deemonlike riistade ja pikkade 
köitega tahtsid nad ronida jumalate troonile. Kuid Maa ema-jumalanna lõi nad tagasi ja 
karistas neid karmilt. 

»Kas suudab rimpotše selle toruga kunagi lumiste mägede kaljusid ja jääd kombata?" mõtleb 
Tendar. ,,Ei! Minu jalad on jumalate troonile lähemal. Ma olen vaba nagu metsik jakk. 
Rimpotše aga on vangis nagu trükitud sõna pühades raamatutes.” 

Harjunud, peaaegu märkamatu randmeliigutusega pöörab ta palveveskit ja tema pilk on 
suunatud kinaverpuna-sele karniisile, mis kõrgub ülla pühaduse palee kohal. 

Tema suu ümber mängleb elutarga inimese õnnelik, rahulolev naeratus. 


TEINE PEATÜKK 


Elinor Miller käib veel kord kõik toad läbi. 

Suure salongi rõduakna juures tõstab ta veidi kardinat ja vaatab alla hotelli terrassile, vaatab 
villasid Dardžilingi küngastel ja kõrgmäestiku lumiseid mäetippe. 

»Kahju!" ütleb ta ja laseb kardina jälle langeda. 

Kohvrid on pakitud. Mida küll kõike nelja aastaga kogunenud pole! Kus on kohverraadio? 
Oleks hea, kui see aparaat reisi ajal käepärast oleks. 

»Nima!" hüüab ta. ,, Nima! Kus sa küll jälle oled?" 

Nagu alati ilmub täidlase pruuni näoga väike naine nähtavale vaikselt ja tähelepandamatult. 
Seekord tuleb ta naeratades vannitoast ja näitab sõnatult fööni, mille ta sealt on leidnud. 


»Hea, et sa veel kord järele vaatasid. Ma poleks selle puudumist niipea märganud. Missuguses 
kohvris on väike raadioaparaat? Fööni võid sa selle asemele panna.” 

»Selles kohvris, palun, mrs. Miller!" vastab Nima peaaegu aktsendivabas inglise keeles. 
»Noh, siis ava see!" .Nima kõhkleb silmapilgu. 

»Ah jaa — siin on võtmed. Pane aparaat kõige peale. Ma lähen nüüd halli. Kell kolm tuleb 
Bob — ee, mr. Miller." 

Nägus inglanna läheb veel kord peegli juurde, tõmbab kontuurpulgaga täpse piirjoone punaste 
huulte ümber ja võtab oma käekoti. 

»» Otsi endale üks boi, kes sul kohvrid lifti kannaks, Nima!" teeb ta veel korralduse ja lahkub 
toast. 

Nima nimi pole Nima, vaid Ang Lamu. Kuid mitte ükski eurooplane või ameeriklane pole 
nimede suhtes ülearu täpne, kui ta Dardžilingis pärismaalasest teenijatüdruku palkab — 
enamasti nimetatakse teda Nimaks. Serpad, indialased ja tiibetlased on sellega harjunud. 
Teenijatüdruk on ,, Nima”, lapsehoidja — ,, Aja”. 

Teenistus mrs. Milleri juures ei olnud Ang Lamule raske. Kuigi inglanna sageli väga närviline 
oli, jäi ta siiski enamasti õiglaseks. Teistel ,, Nimadel" ei läinud oma perenaiste juures nii 
hästi. Ang Lamu oskab hästi inglise keelt, kuna ta kaks aastat ühe perekonnaga Londonis 
viibis, ja see asjaolu on talle mrs. Milleri silmis heaks soovituseks. 

Ang Lamu läheb lühikeste kergete sammudega akende juurde, vaatab järele, kas 
aknalaudadele pole midagi lebama unustatud. Ka tema heidab korraks üsna põgusa pilgu alla 
terrassile, üles villadele ja mägedele. Ent ta ei ütle ,,kahju!", kuigi ta ei tea, kust ta nüüd 
kiiresti jälle tööd võiks leida. Nii paljud valged reisivad ära. Ja vaevalt tulevad nad veel 
tagasi, sest sõda on lõppenud ja kõigele lisaks likvideeritakse paljud Inglise valitsusasutused 
Indias. 

Kui ainult turistid varsti jälle tuleksid. Ang Lamu mees on juba kaks aastat tööta. Varem läks 
ta alati võõrastega mägedesse või džunglisse jahile, nüüd aga ei vaja isegi konserveeritud 
teeistandus ühtki laadijat, olgu see nii virk kui tahes. 

Ang Lamu on viimasel kahel aastal perekonda toitnud ja leiab ka seekord mingi väljapääsu. 
Kui ainult ta mees alati nii kannatamatu ja murelik poleks selle pärast, et ta ei saa perekonna 
ülalpidamiseks oma osa anda! 

Naine läheb telefoni juurde ja palub saata boi. 

Kell on kolm. Hotelli ees seisab juba auto, mis peab härrased jaama viima. Ang Lamu ja 
autojuht paigutavad kohvreid autosse. Mrs. ja mr. Miller väljuvad hotellist. Mõned hotelli 
personali hulka kuuluvad inimesed on tänavale kogunenud ja neile jagatakse jootraha. Igaüks 
tänab kummarduse ja kokkupandud kätega. 

Ang Lamu ulatab mrs. Millerile kohvrivõtmed ja väikese raadioaparaadi. ,,Suur tänu teie 
headuse eest. Teenistus teie juures oli meeldiv!" ütleb ta lihtsalt ja langetab pea. ,, Ma soovin 
teile ja mr. Millerile head reisi.” 

Elinor Miller annab talle rikkaliku jootraha. ,,Portjee juures on veel midagi sulle mälestuseks, 
hea Nima. Ah — ja veel midagi: hotelli , New Elgin" saabus üks inglise perekond.. See jääb 
mõneks ajaks siia ja vajab Ajat. Ma soovitasin sind mrs. Collinile. Ela hästi!" 

»Palju, palju tänu! Soovin, et teie ja mr. Miller ikka hea tervise juurde jääksite!"” 

Suur auto hakkab mööda asfaltteed jaama poole liikuma. Enne kui Ang Lamu mrs. Milleri 
kingitusele mõtleb, jookseb ta hotelli , New Elgin". Kuid ta tuleb liiga hilja. Perekond 
Collinitel on juba teine Aja. 

Lööduna sammub ta mööda hästikorrastatud tänavaid hotellide ja parkide vahel. Dardžilingi 
ülemises linnaosas on alati vaiksem olnud. Vanalinnas seevastu, järskude küngaste jalamil, 
voogab kitsastes kärarikastes tänavates, turgudel ja templites veel pärismaalastele omane elu, 


voogab nagu varem, enne kui tšilingpad, välismaalased, tulid ning suuri paleesid, hotelle, 
villasid ja teemaju, kinosid ja kauplusi ehitada lasksid. Sõja ajal oli Dardžilingis palju 
ameeriklasi, kes ajasid äri Hiina, Tiibeti ja Indiaga. Nüüd aga otsivad nad mujalt võimalusi 
jätkata oma tulutoovat tegevust. 

Dardžiling on muutunud rahulikuks paigaks. India, vana Briti kroonikoloonia, on saanud 
dominiooniks. Paljud inglased aga aimavad, et see ei ole veel pikaajalise vabadusvõitluse 
lõpptulemus, ja lahkuvad maalt. 

Ka vanalinnas ei pulseeri elu enam nii väga nagu väheste aastate eest. Muhameedlased on 
pärast India jagamist oma kodumaale Pakistani või Kašmiiri tagasi rännanud, paljud 
kaupmehed kõikidest Aasia rahvustest, kes siin eurooplaste ja ameeriklaste juures hea 
teenistuse leidsid, on linnast lahkunud. 

Ang Lamu elab Toong Soong Büstis, väikeses külas vanalinnast allpool, kuhu on asunud 
tiibetlased ja sikkim-lased ning kus elab ka enamik Ang Lamu kaasmaalasi šerpasid, kes on 
tulnud siia oma mägiselt kodumaalt Ida-Nepaalist. 

Väike toorestest laudadest kokkuklopsitud ja laineplekist katusega onn on tema perekonna 
eluase ja ta pole veel kunagi selle üle järele mõtelnud, miks Millerid ja Smithid, Brownid ja 
Johnsonid, keda ta Aja või Nimana on teeninud, elavad suurtes valgusküllastes tubades, kus 
on palju lampe, ilusaid vaipu ja tapeete ning läikiv mööbel. 

Mure, kuidas oma perekonda toita, hõivab kõik tema mõtted. 

Juba ammu enne, kui ta onnini jõuab, tormavad talle vastu mõlemad tüdrukud. Pem Pem 
hoiab väikesel Nimal käest kinni ja jookseb nii, et õeke vaevu järele jõuab. 

»Isa sai tööd!" hüüab Pem Pem juba kaugelt. ,,Mis-sugune õnn!" mõtleb Ang Lamu. 

Väikese Nima määrdunud peokeses on kompvek. ,,Onu Ang Dava andis!" ütleb ta tähtsalt. 
» Ang Dava?" küsib Ang Lamu. Ka sellel mehel pole juba ammu enam tööd. Ja ta võib oma 
sõprade lastele maiustusi kinkida? 

»» Onu Ang Dava läheb koos isaga kaugele, üks võõras sahib tahab nendega lumistesse 
mägedesse rännata!" seletab vanem. 

Nad jõuavad onni juurde. 

Pereisa on nende tulekut kuulnud ja võtab nad vastu kriuksuva ukse lävel. See on sihvakas, 
keskmist kasvu mees, aastat kolmkümmend vana, kellele võitev, optimistlik naeratus näib 
olevat külge sündinud. Täna on tal eriline põhjus rõõmsat nägu teha. 

»Lõpuks ometi, Ang Lamu!" ütleb ta ja tõmbab naise tuppa. ,,Mul on jälle töö! Koos Ang 
Davaga." 

«Lapsed jutustasid mulle juba. Mul on hea meel, Tensing! Mägedesse?" 

»Jah, arvan, et Tšomolungmale!" 

» Oh!" ütleb Ang Lamu ainult. Selles lühikeses hüüatuses on imetlust ja imestust, aga ka üsna 
pisut hirmu. Tensingi jutustustest teab ta, et Tšomolungma on väga suur mägi. Juba kaks 
korda on ta mees kaasas olnud, kui valged sahibid selle tippu tahtsid ronida. Kord oleks 
peaaegu kehvasti läinud, kui laviin Tensingi lume alla mattis. 

Aga ta teab ka, et kõik, mis Tensing oma elus on juba teinud või veel teeb, ei tähenda talle 
midagi, kui tal kord õnnestub kauge valge mäe tipule tõusta. 

Ta askeldab pliidi ääres, valmistab õhtusööki ning heidab ikka ja jälle pilke Tensingi ja Ang 
Dava poole, kes vestlevad Tšomolungmast. Kui Ang Lamu kausitäie riisi-putru lauale asetab 
ja ka ise sööma istub, küsib ta: ,,On see briti ekspeditsioon?" 

Tensing naeratab hämmeldunult. ,,Ei, mitte briti oma.” 

Ang Dava lööb nõutult pilgu maha. 

»»Mis teil on?" uurib naine. ,,Kas selle teie ekspeditsiooniga pole kõik korras?" 

»Korras, korras!" kinnitab Tensing, 

Ang Dava ruttab lisama: «Ülehomme läheb juba lahti!" 


»Aga?" 

»Jaa, mr. Denman pole inglane, ta tuleb Aafrikast, maalt, kus elavad mustad inimesed.” 

Ane Lamu märkab, et vastus on põiklev, ja muheleb meeste üle kes salatsevad nagu kaks 
suurt poissi, kui need on midagi välja mõtelnud ega usalda seda teistega 

jagada. 

Pem Pem aga tunneb huvi teistsuguste asjade vastu. 

»Kas see mister on ka must?” küsib ta. ,,Siis ta pole ju üldse sahib, eks ema?" 

»Siiski, mu laps, mees võib ka siis sahib olla, kui ta valge pole. Aga istu nüüd vaikselt ja söö.” 
Tensing naerab jälle rõõmsalt. ,, Must sahib valges lumes! Ei, meie sahib on valge, ta pole 
Aafrikas sündinud. Ta tuleb Kanadast, see on Ameerikas, eks ole, Ang Dava?" 

Sõber ci tea seda just päris täpselt. Kui neid täna keskpäeval vahetalitaja Karma Pauli juurde 
kutsuti ja keegi noor, inglise keelt rääkiv mees neilt Karma kaudu küsida laskis, kas nad ei 
taha koos temaga Mount Everesti juurde minna, oli tal muudelegi asjadele mõtelda. 

Ang Lamu on söömise juba lõpetanud ja abistab nooremat tütart. ,, Kes veel kaasa tuleb?" 
tahab ta teada. Ten-singil pole enam valikut. Nüüd peab ta lõpuks ütlema, mis selle uue tööga 
lahti on. Tal pole Ang Lamu ees kunagi saladusi olnud ja naine pole seda ka ära teeninud, et 
teda teadmatusse jäetakse. 

»»See pole ekspeditsioon, Ang Lamu, nagu varem. On vaid üksainus sahib. Mr. Denman tahab 
meiega Tšomo-lungma juurde minna. 

See on õigupoolest täiesti hull ettevõte. Kolm meest on liiga vähe nii suure mäe jaoks. Aga 
ma pean jälle mägedesse pääsema. Tšomolungma juurde! Ma ei saanud öelda midagi muud 
kui , jah"! Ent sahibil ei ole nii palju raha ja varustust kui suurtel ekspeditsioonidel."” 

»Peaasi on, et ta suudab palka maksta. Ei maksa alati kingitusi oodata," arvab Ang Lamu. 
»la saab meile ainult üsna vähe anda. Ja me nõustusime siiski. Mr. Denman on väga 
otsusekindel mees, kindlasti ka hea alpinist. Lõpuks ometi pääsen ma jälle Tšomo-lungma 
juurde, kuigi mulle nii hästi ei maksta kui varem. See on siiski parem kui kodus istuda... " 
»Küllap sa talitad nii, nagu õige on, Tensing," ütleb naine lepitavalt. Ta vaatab mehele 
naeratades otsa, õrnalt, mõistvalt ja imetlusega, mida ta tunneb Tensingi vastu sellest ajast 
peale, kui nad Dardžilingis paljude aastate järel uuesti kohtusid ja abiellusid. 

»Mulle see sahib meeldib ja ma lähen heameelega kaasa," seletab Ang Dava. ,,Me saame pisut 
raha ja süüa ning kodus on üks suu jälle vähem.” 

Need sõnad meenutavad Ang Lamüle, et ta Tensingile veel midagi tunnistama peab, aga 
sellega on aega, kuni Ang Dava lahkub. ,,Külaliste juuresolekul ei sobi oma elu üle kurta,” 
mõtleb naine. Ta paneb tüdrukud magama ja tuleb meeste juurde tagasi. ,,Veel midagi!" sõnab 
Tensing. ,,Keegi ei tarvitse teada, kuhu me läheme. Ütle seda ka Pem Pemile, et ta naabruses 
sellest ei räägiks. Väiksem tüdruk ei saa sellest niikuinii aru." 

Ang Lamu vaatab oma mehele küsivalt otsa. 

»Mr. Denmanil pole nimelt luba Tiibetisse pääsemiseks," ütleb Tensing tasasel häälel. ,,Meil 
tuleb salaja üle piiri minna.” 

Šerpadele pole Tiibeti või Nepaali piiri ületamine mingi probleem. Neil pole kunagi tarvis 
läinud passi, mida politsei valgetelt nõuab, aga kui nad koos kellegi võõraga rändavad, 
võidakse neid kinni pidada. 

»Meid nad juba kinni ei võta!" trööstib Ang Dava. 

Ang Lamu vangutab pead. ,,Teie peaksite ju teadma, kuidas lood on." 

Tensing naerab jälle oma optimistlikku naeru. 

»Sahib oli kindlasti ette võtnud palgata Tensing ja mitte kedagi teist," ütleb Ang Dava. ,,Seda 
oli ta juba Aafrikas otsustanud, nagu ta ütles. Sellepärast, et Tensingil on Tiigrimedal ja et ta 
on tuntud šerpa, kes juba kaks korda Tšomolungmal käinud ja kord koguni rohkem kui 


kaheksa tuhande meetri kõrgusele tõusnud. Näed sa, sinu mees on juba nii kuulus, et teda 
isegi teistes maades tuntakse!" 

Kõik kolm naeravad südamest. 

»Aga ka mina olen rõõmus," jätkab Ang Dava, ,,et sa mind Karma Pauli juurde kaasa võtsid. 
Kes koos sinuga läheb, sellel on alati õnne!" 

Ta tõuseb naerdes ja jätab hüvasti, unustamata perenaist kostitamise eest tänada. 

Ang Lamu heidab pilgu tüdrukute poole. Need magavad 

juba. 

»Ka minul on uudiseid, Tensing. Aga mitte midagi head: mul pole veel uut tööd!" 

»Pole viga!" trööstib Tensing ja tõmbab püksitaskust välja paki paberrahasid. ,,Seda pole 
palju, aga alguseks peaks minu käsirahast sulle ja lastele jätkuma. Ma ei tea, 

mis mulle veel makstakse, väga palju seda kindlasti pole, aga küllap me juba mingi väljapääsu 
leiame. Kui ma kord jälle ühe ekspeditsiooni olen kaasa teinud, siis ei jää ma enam kauaks 
koju.” 

Nad istuvad teineteise kõrvale madalale pingile pliidi ääres ja vaikivad. 

»Nüüd tuleb jälle kaks või kolm kuud lahus olla,” mõtleb Tensing. ,,See pole kerge, kui hea 
naine sinu eest nii kaua on hoolitsenud. Kauaks ma ära ei jää, sest Denmanil jätkub raha vaid 
lühikeseks ekspeditsiooniks. See saab olla vaid luureretk — kolme mehega 
kaheksatuhandelist ei valluta, rääkimata maailma kõrgeimast mäest. Pakkide transportimine 
saab raske olema. 

Varustust tõi Denman väga vähe kaasa, kuid ka meid on ju vähe, liiga vähe õigupoolest. Viis 
kuni kümme kogenud šerpat ja varustus kõigile maksab aga rohkem, kui Denmanil oli välja 
panna.” 

Tensing ohkab ja asetab oma käe Ang Lamu õlgadele. Naine liibub tema vastu ja ütleb 
vaikselt: ,,Ole väga ettevaatlik! " 

Tensing silitab naise musti juukseid, suleb naeratades silmad ja noogutab. 

Juba ammu enne, kui Ang Lamu ja tüdrukud ärkavad, on Tensing teel Ang Dava hüti poole. 
Töong Soong Büstis on veel vaikne. Ta jõuab oma kompsuga sõbra juurde, ilma et keegi 
oleks teda märganud. Kompsus on mäesaa-pad ja jääkirka, bensiiniga töötav keeduriist ja 
mõned varustusesemed, mis Tensingil juba kord Mount Everestil kaasas olid. Tookord, 
üheksa aastat tagasi, kui ta Tilman-sahibiga kaasa sai minna ning sahibitele Shiptonile ja 
Smythele VI laagri rajas, 8160 meetri kõrgusel! Tilman, kes talle Tiigrimedali andis, Shipton, 
Odell, Smythe — suured nimed ajast, mis näis nüüd ütlemata kaugel olevat. Hirmsa sõja ajal 
polnud ta neist mitte midagi kuulnud. 

»Selle mütsi sain ma Odell-sahibilt kingiks!" ütleb Tensing ja laotab Ang Dava ees oma 
varustuse laiali. ,, Need tuulepluusid kuulusid kapten Oliverile ja Tilman-sahibile. Pärast 
andsid nad need mulle. Nüüd läheb neid lõpuks ometi jälle vaja!" 

»Jah, aga suure saladuskatte all!" naerab Ang Dava kibestunult. ,,Me ei tohi sellest kellelegi 
jutustada, isegi kui meil õnnestub Tšomolungma tippu tõusta!" 

»Tühja kah! Näe, võta see endale! See pluus on minu jaoks pisut liiga suur. Sa oled toekam 
kui mina." 

Tensing annab Ang Davale, kes pole veel nii sageli ekspeditsioonidest osa võtnud, kõik, 
milleta ta ise kuidagi toime tuleb. Oma uuelt sahibilt pole neil palju loota, ta on ise üsna 
kehvasti varustatud. 

»»On tal vähemalt telk?" küsib Ang Dava. 

»Kaks. Aga magamiskotte pole. Ka rõivad on tal liiga õhukesed. Kindlasti külmetab ta 
tublisti.” 


»Ka meie pluusid ja kampsunid võiksid paremad olla!" 

Tensing kergitab õlgu ja ajab käed laiali. ,,Punu endale pats, kui sul oma karvkattest ei jätku!" 
Nad vaatavad oma kasina varanduse üle ja liidavad mõttes selle, mis Denman kaasa on 
toonud. Kurb bilanss. 

Ja sellega tuleb Tšomolungmale minna? 

Hullumeelsus! 

Ja siiski! Siiski peab sellest jätkuma! Kui vähe oli esimestel mäeronijatel, kes aastakümnete 
eest jäähiiglasi ründama asusid. Vanad šerpad on neile sellest jutustanud: sääremähised, 
õhukesed lühikesed tuulepluusid, kummi-põhjata telgid, millest lumetorm vaevata läbi tungis! 
«Vähemalt näeme jälle mäge, Ang Dava. Olen seda hetke nii kaua oodanud. Mul on ükskõik, 
kuidas ma sinna pääsen. Pealegi tähendab see uut algust. Jälle hakkab sahibeid tulema, kellel 
on paremad riided ja paremad köied, ja nad võtavad meid kaasa, kui me vaid korra jälle mäel 
oleme käinud!" 

»»5a ei tohi ju sellest rääkida, mõtle sellele!" 

»Seda nähakse meie silmadest, niipea kui meie jalg kord jälle jääle astub,” mõtleb Tensing. 
Ang Dava ja Tensing lahkuvad asulast eraldi, kohtuvad kaugel väljaspool Dardžilingit ja 
jäävad ootama Earl Denmani. Viimane saabub õhtul, tuues kaasa osa oma pakkidest. 

Kolm meest vaatavad üksteisele naeratades otsa, mõistvalt ja otse poisikeseliku rõõmuga. 
Esimene samm on õnnestunud, ükski hing Dardžilingis ei aima midagi. 

Omavahelise vestlusega on teatud raskusi. Kahest šer-past suudab vaid Tensing end 
Denmanile hädapäraselt mõistetavaks teha. 

»»Homme veel kolm koormat. Sina, sina ja mina!" ütleb sihvakas, lihaseline mees Lõuna- 
Aafrikast. Kui fanaatiliselt ta oma hullumeelset Everesti-plaani ka ellu ei vii, ometi 

pole tema juures midagi fanaatilist märgata. Pigem võiks tema välimust silmapaistmatuks 
nimetada. Ent tema silmadest kiirgab otsusekindlust ja tahtejõudu. Ning neid omadusi vajab ta 
ka nii hädasti nagu vähesed eelkäijad sama ürituse juures. 

Tensing paigutab pakid ühte puhkeonni. 

Kui pimeneb, jõuavad kolm meest Dardžilingisse. Linna lähistel lepivad nad kokku kohtuda 
järgmisel õhtul ja lähevad lahku. 

Seekord on Earl Denman esimene, kes jõuab salajasse kohtumispaika. Ta püstitab mõlemad 
täna kaasatoodud telgid. Kui Ang Dava ja Tensing Denmani viimaste kompsudega kohale 
jõuavad, podiseb priimusel asuvas potis juba supp. 

»Nüüd oleme siis juba teel!" tervitab neid Denman. Tensing ei saa kohe aru. 

Denman kordab: ,,Everesti-matk. Täna esimene päev!" Tensing tõlgib Denmani märkuse oma 
sõbrale. ,, Aga viimane päev, millal sahib šerpadele keedab!" vastab Ang Dava. 

Naerdes kükitavad nad maha ja hakkavad suppi lür-pima. 

Puhkeonnini on veel hulk maad, seepärast tuleb neil täna läbi ajada seal asuva varustuseta. 
Tihedas metsas on nii soe, et nad ka ilma tekkideta magada võivad. Denman kasutab üht telki, 
mõlemad šerpad magavad teises. Nad mahuksid küll kolmekesi ka ühte telki, kuid Denman 
respekteerib veel varasemate ekspeditsioonijuhtide tavasid. Vaid harva jagasid valged ja 
pruunid üht ja sama telki, ikka hoidsid valged distantsi. Ja šerpad olid sellega harjunud. 
Denman ei ole mees, kes tahab teekaaslaste vahel mõttetuid barjääre säilitada, kuid teda 
huvitab, kuidas need kaovad. 

Nad kaovad. 

Juba esimesel matkapäeval tunnevad nad, kui väga sellel miniatuursel ekspeditsioonil üks 
teisest sõltub. Olgu see siis vastastikune abistamine libedatel puutüvedel, mis üle ojade viivad, 
või kõrvetab Denman sigaretiga verejanulisi kaane jalasäärtelt maha või masseerivad nad üks- 
teisel vastastikku valutavaid seljalihaseid — ikka on ühine eesmärk see, mis neid seob. 


Nende tee viib põhja poole läbi metsarikka Sikkimi, mõnel päeval üksinda kitsastel 
teeradadel, mõnikord keset 

karavani, imetlusobjektiks ujedatele leptšadele, India ja Tiibeti vahel asuva väikese piiririigi 
elanikele. 

Neli päeva hiljem õnnestub Tensingil ühelt karavanilt saada mõneks päevaks tasuta kaks 
jakki. Ta küsib oma sahibilt ainult jootraha ajajate jaoks. 

Vabanenud rasketest pakkidest, sammuvad kolm vaprat koos karavaniga edasi põhja poole. 
Telgid, köied, proviandikotid ja bensiinikanistrid on nad laadinud pulstunud karvaga sarviliste 
jakkide selga. Need aeglased loomad dikteerivad nüüd tempot. 

Ühes kitsas orus pöördub tee päris kuristiku kõrval ülespoole. Jakid liiguvad teeserval — 
suured koormad seljas ei lase neil kaljudele lähemale minna. 

»Kui nüüd jakk alla kukub," mõtleb Denman. ,,Minu pakkidega... ” 

Seal hüüabki Tensing juba midagi ajajatele. Erutatult suruvad nad end jakkidest mööda. Ühel 
Denmani pakke kandval jakil on esijalad libisema hakanud. Tagajalad seisavad veel teel. 
Loom vajub üha rohkem ettepoole. 

»Kiiresti!" hüüab Tensing. ,, Vabastage jakk koormast!" 

Loom trambib meeleheitlikult esijalgadega. Tagant nügi-vad kandjad teda mäenõlva poole. 
»Oksi esikapjade alla!" käsutab Denman ja rebib samal ajal koorma looma seljalt. Malakad ja 
oksad annavad jakile viimaks jälle tuge. 

Kergemini hingates kannavad Tensing ja Ang Dava pakid kindlasse kohta. 

Kaks päeva liiguvad nad veel koos karavaniga, siis jätkavad teekonda iseseisvalt. 

Mida lähemale nad Tiibetile jõuavad, seda sagedamini hakkavad Tensingi silmad otsima teed 
mõnda kõrvalisse orgu. Ta on seda teed mööda sageli matkanud, hästivarustatud 
ekspeditsioonidega, suure kulide armeega, kuid sellel ebatavalisel reisil ilma passita peab ta 
rada otsima, mida ta isegi ei tunne. 

Kas nad jõuavad segamatult oma eesmärgini? Kui kerge oleks tee Tšomolungma juurde läbi 
Solo Kumbu, läbi šŠer- pade oru, kus Tensing on sündinud. Aga šerpade kodumaa, mille kohal 
troonib Tšomolungma valge tipp, asub Nepaa-lis. Ja see tähendaks kaht lubamatut 
piiriületamist ühe asemel. Või siis tuleks läbida maa, mis veel paari aasta eest oli eranditult 
kõikidele valgetele suletud. Šerpad lähevad Solo Kumbust Dardžilingisse ja Nepaalist 
Indiasse, 

nagu neile meeldib, aga koos valgega ja ilma loata — ei, seda poleks isegi Tensing riskinud. 
Tee läbi Sikkimi orgude Tiibeti kiltmaale on pikem, palju pikem. Ja seejärel kiltmaalt 
Rongbuki kloostrini ning üles liustikele Everesti põhjaküljel, ka see tee on pikk, ringtee, mis 
seni kõikidel ekspeditsioonidel on tulnud läbi teha. Denman aga peab minema läbi vaiksete 
orgude, üle ohtlike mäekurude, mida ükski karavan kunagi ei kasuta! Mõnikord kahtleb isegi 
Tensing, kas nad Tšomolungmani jõuavad. 

Karavanidest on nad ammu lahku läinud. 

Surmani väsinutena poevad nad õhtuti telkidesse. 

Pakid näivad päev-päevalt raskemaks muutuvat. 

Keetmiseks on nad pärast päevaseid vintsutusi enamasti liiga kurnatud. Šerpad lisavad oma 
tsambale pisut vett ja mäluvad apaatselt saadud putru. Ka Denman püüab läbi ajada 
odrajahuga, kuid tema magu ei suuda selle võõra toiduga harjuda. 

»»Mul on hirm homse ülestõusmise ees!" tunnistab sahib ühel õhtul. 

Tensing teeb ettepaneku: ,, Võtame endile ühe puhkepäeva!" 

»»Aeg, Tensing! Me peame iga päeva arvestama! Muidu seisame ükskord Everesti jalamil ilma 
toiduaineteta!" 

» Siis läheme tagasi!" ütleb Ang Dava resigneerunult. 


»Millal? Everesti jalamil? Kas sa ei taha juba kohe minna?" küsib Tensing teravalt. 

Denman märkab pinevust oma kahe saatja vahel ja ta endagi meeleolu on räbal. Ta oli küll 
ette näinud, et retk tuleb raske, aga niisuguseid piinu ei olnud ta arvestanud. 

Ainult mitte eesmärki silmist kaotada! Ja teekaaslasi tuleb innustada! 

Kui kahju, et me üksteisest nii halvasti aru saame! Ent üht sõna nad mõistavad: Everest! Ja 
Denman ütleb seda kõvasti ja vannutavalt: «Everest — Mount Everest!" .Tensing naeratab. 
»»Me tuleme sellega toime!" ütleb Ang Dava. 

Järgmisel hommikul magavad nad nagu kokkuleppel pisut kauem kui teistel matkapäevadel, 
panevad oma laagri ruttamata kokku ja jõuavad pärastlõunal kaljusesse orukatlasse, millest 
kerkib kolm järsku lumerenni. 

29 

«Tänaseks jääme siia," paneb Tensing ette. ,.Siin all on veel Sikkim. Seal üleval on võib-olla 
juba piir.” 

Denman ei suuda seda kohe uskuda: ,,Seal üleval — Tiibet?" 

«Täpselt ei tea seda keegi. Aga kaugel ta enam ei ole.” 

» Siis jääme siia." 

Nad tükeldavad rododendronite kuivanud juuri, süütavad lõkke ja korraldavad rikkaliku 
söömaaja. Ikka ja jälle silmitsevad nad kolme mäelõhet lumerennide kohal. 

«Keskmine?" küsib Denman. 

«Vasakpoolne on parem," vastab Tensing. ,,See on küll kõrgem, kuid jääb rohkem läände. Nii 
väldime võib-olla pikka matka põhjaküljel.” 

Järgmisel hommikul on nad juba varakult mäelõhes. Tõus näib neile pakkidest hoolimata 
kergem kui nii mõnigi tee orus. Nad on hästi maganud ja täis uut lootust. 

Ning nad ei pettu. 

Nende pilgule avaneb pisut kaldu lumine väli, selle all orgu väljaulatuv rusukalle ning selle 
taga laiub otse lõpmatusse pruun, künklik platoo. 

«Tiibet?" küsib Denman. 

»Jah, Tiibet!” 

Seal kaelustab blond kanadalane oma sõpru, nagu oleksid nad juba Everesti tippu jõudnud. 
Ang Dava paneb kividest kokku inimkuju, tõmbab oma kandamisse kuuluvast haopinust 
peenikese oksa ja kinnitab selle kaljurahnude vahele. Oma särgi küljest rebib ta kitsa riideriba 
ning seob selle puutüki külge. Tensing järgneb tema eeskujule ja mõlemad tänavad palvega 
jumalaid nende armu eest. 

Ka Denman ühineb väikese tseremooniaga ja ohverdab ribakese oma sallist. 

«Kui sageli,” mõtleb Tensing, «olen ma juba mõnel mäekurul seisnud ja riideriba kepikese 
külge lehvima pannud — ent kui palju on sellest aega möödas!" 

Ta libistab veel kord läbi peo tuules väreleva kirju riidetüki, mis on pärit Denmani sallist, ja 
pöörab end tänulikult naeratades ümber. «Nüüd läheb kõik hästi," ütleb ta ja tahaks meelsasti 
lisada: sest nüüd oleme me sõpradeks saanud. Ent niisuguseid asju ju ei öelda, parem on seda 
tegudega kinnitada, kui selleks kord juhus tuleb. 

Kolm meest ruttavad üle lumise välja niisuguse tempoga, nagu peituks orus hindamatuid 
aardeid. Mõnikord 

sumatavad nad oma raske kandamiga pea ees kohevasse lumme või libisevad istmikul tükk 
maad tagasi. Nad on Tiibetis! 

Nüüd pole Everest enam kaugel! 

Kõiki tiivustab nüüd ammune unistus, mis asub tõelisuse piiril! 

Mitte miski ei suuda neid enam takistada maakera kõrgeima mäe juurde marssimast ja nii 
kõrgele ronimast, kui nende jõud ja varustus seda lubab. 

Ja ometi ähvardab miski neid kinni pidada. 


Kolmandal päeval kohtavad nad pikkade püssidega Tiibeti sõdurite patrulli. Püssiharkide 
kumerad harud, lühikesed mõõgad vööl ja suured rebasenahksed mütsid annavad väikesele 
rühmale sagriskarvalistel laigulistel hobustel ähvardava välimuse. 

Tensingil õnnestub patrulli veenda, et nad on eksinud ja tunnevad rõõmu, et lõpuks inimesi 
kohtasid, kes neile teed Sikkimisse tagasi võivad juhatada. 

Nad suunduvad jälle itta, saadetuna sõdurite sõbralikest nõuannetest, ja jõuavad pärast pikka 
ringteed uuesti jõeni, mille kallast mööda nad nelja päeva eest ühes Sikkimi metsikus 
kuristikus keelatud piiri poole hakkasid liikuma. 

Piirivalvuritega kohtumise tõttu kaotasid nad küll kaks väärtuslikku matkapäeva, kuid nad on 
rõõmsad, et end nii osavasti välja suutsid rääkida. 

«Teist korda ei tohi me nendega kohtuda!" ütleb Den-man. «Siis ei aita meid ka see, et sa nii 
hästi tiibeti keelt räägid.” 

«Siin ei näe me enam kedagi!" naerab Ang Dava. «Selleks oleme juba liiga sügaval Tiibetis.” 
Nad liiguvad edasi piki kaljuseid jõekaldaid, leiavad koguni karavani, millel on sama tee, ja 
võivad jälle nagu Sikkimiski oma pakid mustadele veoloomadele laadida. 

Veel üks nädal tuleb neil sammuda, siis jõuavad nad kloostrisse Rongbuki liustiku jalamil. 
Rongbuk. Rongbuki klooster. 

"See nimi kõlab Denmani kõrvus samuti nagu Zermatt alpinisti kõrvus, kes tahab 
Matterhornile ronida. Nagu Chamonix on Mont Blanc'i väravaks ja nagu kõigi Elbrusele 
ronijate tee vältimatult läbi «Üheteistkümne Peavarju" viib, nii tunneb Denman Rongbuki 
kloostri tähtsust Everesti puhul. 

Siit tulid nad mööda, said peavarju ja head nõu: esimesed Everesti ründajad Mallory ja 
Norton, hiljem Odell ja Shipton, samuti ka alpinist-üksiklane nagu Earl Denman, Maurice 
Wilson, kes 1934. aastal oma jonnakuse eest eluga maksis. 

See oli kolmeteistkümne aasta eest. Denman ei kavatse toimida Wilsoni eeskujul, ta loodab 
paremale õnnele. Kui tal seda ei ole, siis mõistab ta õigel ajal tagasi pöörduda. 

Ent proovima peab, enne kui teised end nüüd pärast sõda koguvad ja suurekspeditsioone 
organiseerima hakkavad. 

Nii liiguvad nad edasi läbi liivaste tasandike ja jõekool-mete, üle lagedate kaljude, piki järvi, 
milles peegelduvad lõunapoolsed valged mäeahelikud. 

Veel üks nädal, siis on nad Rongbukis, siis näevad nad Tšomolungmat, maakera kõrgeimat 
mäge, mille britlastest India valitsejad saja aasta eest Mount Everestiks nimetasid. 


KOLMAS PEATÜKK 


Juba kolm päeva tulevad Vangpo õpilased veel ainult jumalateenistusel ja söögiaegadel 
kokku. Päeva ei täida enam pühade raamatute ühislugemine, tundidepikkune pühade 
vormelite kordamine, mida õpetaja ette ütleb — juba kolmandat päeva toovad ühed keldritest 
ja koobastest kloostriõue raidkujusid ja pühi riistu, teised aga meisterdavad mitmesuguseid 
aluseid ja lippe. 

Kolmandat päeva valmistavad väljavalitud paljaks pügatud peaga omtse klassist suurt 
võipüramiidi uusaastapeoks. 

Valgusküllases saalis kloostriköögi kohal on küllalt soe kujundite vormimiseks. Tongjel on 
osavad käed; punaseks ja violetseks värvitud jakivõist voolib ta puupahtliga roosilehti ja 
lootoseõisi. Võist modelleeritud deemoni-maski kallal töötab Dordže. Geduk vormib mõrkjast 
rasvast käte vahel ümmargusi tasse. Ent tema räpakas haardes purunevad need ikka ja jälle. 
«Kollane on liiga pehme ja roheline mureneb," toriseb ta. ,,Hei, Sönam, too uut võid üles! See 
pehme võta kaasa!" 


Väike õpilane, laps mungakuues, paljaks pügatud peaga nagu vanemadki, tuleb ja kannab 
nõud saalist välja. 

Kolin trepil. 

Ainsa hüppega on Geduk ruumist väljas. Väikemees nutab haledasti; ta on libisenud ja 
võikausid kukkuda lasknud. Ta korjab kokku kausikilde ja võiklompe, ikka ja jälle Geduki 
jalahoopide all ulguma hakates, kes end vanema õpilase osas väga hästi tunneb. Ta peksab 
väikest poissi vahetpidamata jalaga, sõimab ja neab. Äkki seisab ta keset võiputru. Kui ta jälle 
jala tõstab, et väikemeest lüüa, libiseb ta ja kukub täies pikkuses põrandale. 

Nägu veel pisarais, naerab poiss täiest kõrist ja jookseb hõisates minema, kuna Geduk end 
libedal põrandal tagajärjetult püüab püsti ajada. 

Gaila tuleb õuest ja sammub treppi mööda üles. Sönam jookseb otse tema tugevate käte 
vahele. ,,Miks sa nii jooksed?" 

«Võikausid!" hingeldab poiss. «Astmed olid libedad." 

«Tule, viime killud ära," rahustab teda Gaila. 

Seal keerutab äkki Geduk nende ees katkist võikaussi. «Anna see sell siia, ma purustan kausi 
vastu ta kolpa!" vahutab ta. 

Rahuliku käeliigutusega lükkab Gaila väikemehe oma selja taha. 

«Jäta järele!" ütleb ta, heites Gedukile terava pilgu ja hakates maast kausikilde korjama. 
Sönami saadab ta uute kausside järele. 

Raskesti hingates läheb Geduk trepist üles ja istub raevunult oma töökohale. 

Teised õpilased silmitsevad teda vargsi. 

»Ja ta võtab selle põrgulise veel oma kaitse alla,” pomiseb Geduk nördinult. 

»Kes?” küsivad teised. 

Ainult Tongje modelleerib rahulikult edasi. Ta ei ole teistest vanem, kuid palju tõsisem. Tema 
kaunid, korrapärased näojooned ei reeda midagi peale kontsentratsiooni. Temale on töö 
võipüramiidi kallal püha toiming, mida ei tohi nääklemisega rikkuda. 

»Kes?" sisistab Geduk. «Gaila, kes siis muu! Ta on alati minu vastu. Tema — ja ei keegi 
teine!” 

Dordže sõnab: «Sul poleks olnud vaja Sönami lüüa.” 

«Mis see Gailasse puutub? Ta segab end igal pool vahele. Nagu oleks ta midagi erilist.” 
«Seda ta ju ongi!" arvab Dordže. 

Geduk viskab võiklombi platsatades vastu lauda: 

»Päh!” 

Pilku oma töölt pööramata ütleb Tongje selgel häälel: «Gaila on esimene getsuuliõpilane!" 
Geduk tahaks meelsasti sõimama hakata, kuid Tongje tasakaalukas hoiak sunnib teda end 
valitsema. 

Tongje on tiibetlane nagu Geduk, kuid nende näojoontee on väga vähe sarnast. Tema siledate, 
sügavmustade juustega raamistatud nägu väljendab kontsentreeritud rahu; mandlikujulistest 
silmadest särab iseteadlik tõsidus. 

Geduki õhuke nina, tema kitsad pilusilmad tumedate põõsaskulmude all, tõmblev suu, sassis 
juuksesalgud anna- 

vad talle pelgliku, pidevalt jälitatava inimese välimuse, kes end üheski olukorras kindlana ei 
tunne. 

Getsuuliõpilase Tongje isa oli trapa, kes ühe nunnaga kloostrist lahkus ja abiellus; umbusklik, 
luuravalt enda ümber vaatav Geduk on ühe feodaalisanda poeg. 

»Ta on võõras, šerpa! Ta unustab, et võlgneb tänu meie külalislahkusele!" Geduk ei suuda 
rahuneda. 


»Sina ei tunne peast nii palju tarku raamatuid kui Gaila," võtab sõna Dordže, ,.ja tema osavust 
püramiidi ehitamisel ei saavuta sa iialgi.” 

Geduk mängib välja teise trumbi. ,,Ta on mässaja, sõnakuulmatu, kes tuleks kloostrist välja 
ajadal" 

»Mässaja? Sellepärast, et talle ei meeldi, et omtsed ja laamad õhtuti nunnade juurde lähevad?” 
«Keegi ei ole puust! Mis see temasse puutub? Kui ta kord laamaks saab, on ta samasugune 
nagu need, kellele ta praegu patustamist ette heidab. Ent temast ei saa kunagi laamat, ta ei 
suuda isegi kahtkümmend ruupiat ära maksta. Temast ei saa isegi getsuuli, olgu ta kui osav 
tahes!" 

Tongje lõpetab vaidluse rahuliku häälega; ,, Sinu kadedus on kurjast, Geduk, sinu viha on patt. 
Jäta nüüd järele. Aita mul rosetid paigale panna." 

Väljas põrisevad kumedalt trummid. Suur uusaastapidu algab! 

Rimpotše palee ees asuvale õuele saabuvad esimesed pealtvaatajad losaripeoks. 
Lugemissaalis tunglevad veel õlg õla kõrval paljaspäised mungad punastes kuubedes. Kõik on 
paljastanud oma parema käe. 

Valjult leierdavad nad palveid: Me mälestame losari-peol suurt võitu! — Šakja Muni Buda sai 
võitu kuuest eksiõpetusest! — Saatke meile oma õnnistus, et pidu õnnestuks, heatahtlikud 
jumalad! — Laske usklikke suurel hulgal meie juurde voolata! Muutke nad vagadeks ja 
harrasteks, et nad alandlikult pühale kloostrile ohverdaksid! — Andke, oh suured jumalad, 
talupoegadele ja karja-kasvatajaile rikkalikku tasu nende töö eest, et nad oma säästud kaasa 
tooksid ja palju amulette ostaksid ning sellega kloostri heaolu kindlustaksid! 

Õuest kostavad trompetihelid. 

Kiiresti panevad mungad laiad paberiribad puldile, 

rasvaste kirjamärkidega kaetud palvelehed sahisevad põrandale. 

Eeslaulja vali hääl heliseb läbi saali. Teised mungad ühinevad temaga ja sammuvad pikas reas 
saalist välja õue. 

Seal seisavad ootusrikkalt usklikud, kes on nädalaid teel olnud, et pidu kaasa elada. 
Aukartlikult ootavad kloostri-õpilased munkade koori. Rõdudel istuvad väärikalt kõrged 
vaimulikud oma kõige uhkemates rõivastes. 

Värviekstaas punases ja kollases. 

Siid. 

Brokaat. 

Hinnalised lipud ja eesriided. Muusikameeste läikivad pillid. 

Hõbedased flöödid, vaseläikelised sarved, kuldses raamis trummid, tšinellid, litaurid ja pikad 
trompetid, kuus sammu pikad, hõbedast, messingist, vasest ja kullast. 

Veel laulab munkade koor. Nüüd alustavad kloostrikooli poisid. Heledalt kõlavad nende 
hääled. 

Jälle trompetihelid palee katuselt, teravad ja erutavad. 

Vaikus õues. Ootusrikas vaikus. 

Ja järsku hüüe tuhandetest kõridest: ta tuleb! 

Rõdule on ilmunud üllas pühadus. Teda ümbritsevad suurlaamad, õpetajad, kõrged aukandjad, 
ülikud ja ametnikud. 

Aeglase, kätteõpitud elegantsiga sammuvad nad oma kohtadele. 

Mõju, mida rimpotše saabumine rahvahulgale avaldab, on ootusekohane. 

Põlvili langedes pomiseb rahvas palveid, mis taotlevad jumalailt uueks aastaks õnnistust 
kloostrile ja rimpotšele. Siis jätkub pidu uue hooga. 

Kantakse mööda kullaga tikitud ja kalliskividega ehitud lippe, helkivaid viirukinõusid, 
karikaid ja küünlajalgu — protsessioon liigub aeglaselt läbi avara õue. 


Ja siis sööstavad maskitantsijad möirgava rahvahulga ette. Metsikult uluvad trompetid ja 
merikarbid, trummipulgad vihisevad tormilises rütmis. 

Võppuvatel kehadel kõiguvad hiiglaslikud deemoni-lõustad. Valge jakisaba inimluust 
nikerdatud varre küljes piitsutab õhku. 

Üha kiiremaks, üha metsikumaks muutub tants. Üha rohkem maske hüppab märatsevasse 
ringi. 

Liikumine haarab kaasa ka pealtvaatajad, tantsijate 

ekstaas kandub üle naistele ja lastele, meestele ja munkadele, nunnadele ja noviitsidele. 
Vaimustatud karjed, mürisevad trummid, kriiskavad irompetid, trampivad jalad. 

Maa väriseb. 

Palverändajad viskuvad rimpotše looži all tolmu. 

Hirmuäratavad maskid, mis kurje vaime peavad alla neelama, on äkki kadunud. Hingeldades 
ja kurnatult küki-iavad pealtvaatajad maha. 

Jälle hüüavad pikad trompetid, kuid seekord trummid vaikivad ning rahvahulk tardub hardas 
austuses. 

Suurest trepist sammub mööda pehmeid vaipu alla šamaan. Ta kannab savist vormitud 
naisekuju ühe pingi juurde, kaks preestrit ulatavad talle kausid. Samaani suust kostab karjeid, 
katkendlikke laulusalme. Ta valab savist naisekuju üle sooja kitseverega. Siis välgatab mõõk 
pärast tähendusrikkaid tantsusamme alla ja tükeldab kuju. 

Gaila seisab oma kaasõpilaste vahel ja vaatab pealt. Mitte iga aasta ei näidata seda vana, veel 
Tiibeti lamaismi-eelsest ajast pärinevat ohverdamistseremooniat. Tema näeb seda täna 
esimest korda. Talle tundub, nagu oleks allasööstev relv ka teda tabanud. 

Jälle vappuvad deemonitantsijad õues. Palverändajate ja munkade erutus kasvab. Koor laulab 
headele jumalatele kiitust — kurjad deemonid on vereohvriga lepitatud. Sümboolses tantsus 
tõrjuvad heatahtlike jumalate maskid kõrvale pahatahtlike omi. 

Juba kolm tundi voogab pidu — ka kolme päeva pärast pole see midagi oma tormilisusest 
kaotanud. Kolme nädala vältel tantsivad ja käratsevad, paluvad ja kerjavad, kud-rutavad ja 
amelevad laamad, nunnad, talupojad ja nomaadid. 

Ainult pattu kahetsevad palverändajad ei lase end kaasa kiskuda ilmalikesse lõbudesse. Pigem 
näib, nagu oleksid nad tulnud metsikule, ohjeldamatule peole just selleks, et siin oma 
alandlikkust ja karskust proovile panna. Keset joova id ja naervaid pidutsejaid roomavad nad 
kõhuli mööda kloostri ulatuslikku territooriumi, teevad kätel .ja põlvedel ringi ümber ülla 
pühaduse eluruumide. 

AII orus lõbustavad kloostrielanikud ja nende külalised end maadluse, võiduajamise ja 
vibulaskmisega. 

Väikestel, takerdunud karvaga hobustel kihutavad ratsanikud kirjutest märklaudadest mööda. 

Ja tšang, hirsiõlu, voolab ojadena. 

Mungad mitte ainult ei kaubitse pühitsetud kujukeste ja amulettidega, nad peavad reisijate ja 
kaupmeestega läbirääkimisi riisi- ja jahutranspordi üle, sõlmivad lepinguid jakiajajate ja 
karavanijuhtidega. Abtid ostavad uusi pärisorj e-talupoegi. 

Nende tulukas äri õitseb. 

Uue aasta 15. päeval saavutab pidu kõrgpunkti. Suures protsessioonis teeb rimpotše koos oma 
kaaskonnaga ringi ümber kloostri. Kõik külad ja nomaadide laagriplatsid ümberringi on 
inimtühjad — kõik piirkonna elanikud on tulnud kloostrisse. 

Veel kord laulavad koorid, kõlavad sarved, trummid ja trompetid. 

Pidulikus rongkäigus kantakse võipüramiid rahvahulgast mööda ja põletatakse pärast 
päevavalguse kustumist. Tules lõõmavad arvutud sedelid, mis kirjaoskajad mungad tasu eest 
talupoegadele ja karjustele on kirjutanud. Nendele on märgitud kõik möödunud aastal 


juhtunud ebameeldivused. Leegid peavad hävitama haiguse ja patu, ikalduse ja vaenu, kui 
sedelid tulle lendavad. 

Värelevas valguses tantsivad kõik, kandku nad siis mungakuube või karusnahku, olgu nad siis 
pügatud peaga või patsiga. 

Ringi ümber kloostri pilguvad väikesed lõkked, mille paistel kükitavad täringumängijad ja 
joodikud. Kõrval, ööpimeduses, kivide vahel kidural rohul kaisutavad paarid. Viimast korda 
on õpilased sel õhtul oma õpetaja Vangpo ümber kogunenud ja palvetavad. Siis astub suur- 
laama õpilaste juurde ja riputab igaühele, kes nüüdsest peale võib ennast getsuuliks pidada, 
kaela ketikese amuletiga ning asetab õlgadele punase lindi. 

Geduk, Tongje, Dordže ja paljud teised saavad oma uue astme märgid. Gailast läheb 
suurlaama mööda. Tema sugulased Nepaalist on tulemata jäänud — keegi ei ole tema eest 
toonud nõutavat rahaohvrit. 

Vaikides talub Gaila alandust. Ta ei vaata teistele otsa, tema pilk on suunatud tühjusse. 
Jumalapiltide vahel vilguvad rasvalambid. Need tantsivad tema silmade ees. Jõupingutusega 
võtab ta end kokku ja komberdab teiste järel templist välja pimedusse. 

Kaua kükitab ta ühes kloostriõue vaikses nurgakeses. Ta ei juurdle millegi üle, tema peas pole 
ainsatki mõtet. 

Kaugelt kuuldub lauluhääli ja naeru. Alatasa kiirustab mõni vari üle õue. Aeg-ajalt kostab 
sosinat, ettevaatlikke samme, sekka pooleldi summutatud naisekiljatus, rahustav pomin. 
Gaila hüppab püsti. 

»Karskusetõotus!" mõtleb ta. ,,Sellest ei jää midagi järele, kui läheb pimedaks! Kõik on 
võrdsed, kes munkadena tahavad jumalaid teenida! Buda ees on nad võrdsed — mitte aga 
nende ees, kes oma käed ruupiate järele välja sirutavad!" 

Aeglaselt kõnnib ta edasi-tagasi, mõistab kohut enda ja kloostrielu üle. Ootamatult leiab ta 
end oma õpetaja Vangpo kongi eest. 

Kas peaks ta temalt nüüd öösel veel nõu küsima, võib ta oma rangelt õpetajalt loota seletust 
selle kohta, miks teda niimoodi kõrvale tõrjuti? 

Veel mõtleb Gaila järele, kas ta ei peaks endast köhatusega märku andma, kui uks äkki lahti 
paiskub. Nõrk valguskiir langeb omtse kongist väikesele kogule, kes Gai-last kiiresti mööda 
lipsab. Nunn kiljatab ja kaob pimedasse käiku. Lahutades tuigub Vangpo talle järele. Ta 
põrkab vastu Gailat, kes vaevu suudab tasakaalu säilitada, jahmatab ja tuleb mõistusele. 
Gaila seisab tardunult paigal. 

»Nurjatu spioon!" sisistab Vangpo. ,,Käi minema ja ära mõtlegi suud paotada!" 

Gaila hüppab kongi, haarab lambi ja läheb järgmise ukse taha. 

Kes magab siin nii raskesti, et ta oma kloostrivenna ja konginaabri jumalakartmatuid tegusid 
ei märka? 

Vaga munkõpetaja Rabsang. Hetke kõhkleb Gaila, siis avab ta ukse. 

Pimedus. 

Kas siin pole kedagi? 

Siiski, seal lamab kummuli laual õpetaja, paljude usklike poiste eeskuju. Ta ei märka Gailat, 
ei ärka täiesti ka siis, kui saab tugeva hoobi. Rumala naeratuse ja klaasistunud pilguga seirab 
ta Gailat. Viimane sülgab tülgastusega. 

Järgmine uks. 

Keegi "hoiab seda seestpoolt kinni. ,,Kes annab sulle õiguse siin nuhkida?" 

»Meie pühalikud tõotused!" 

Seesolija ei anna järele. Miski puruneb klirinal. 

Gaila eemaldub rabatuna. 

Nii on siis lood. 


Karskusetõotus. 

Vagadusetõotus. 

Kasinusetõotus. 

Kaheksa aastat on ta uskunud, palvetanud — ja pime olnud. Kuid jumalad näevad! 
Nendele tahab ta lähemal olla — ja kaugemal sellest mustusest. 

Avara kloostriõue kohal vilguvad tähed. 

Gaila laskub aegamööda aste-astmelt värava poole. Ta sammub otsustavalt läbi õuede, igal 
trepil pöördub ta korraks ümber, et hüvasti jätta. 

Pilvevaip on hõrenenud, aeg-ajalt tungivad sellest labi täiskuu kiired. 


AII orus on jäänud vaikseks. Lõbusad tantsijad, muusi-kandid, täringumängijad ja 
armastajapaarid puhkavad end välja kurnavast rahvapeost. Siin-seal kohendab keegi kustuvat 
lõket. 

Gaila sammub õnnelikult naeratades magajate vahelt läbi orupõhja poole — mitte keegi neist 
kõigist, kes siin ööbivad, ei tunne tema valu. Kas aimab neist keegi, et püha, kõigi poolt 
austatud klooster peidab endas pori- 

plekke? 

Kas suudaks ükski kõigist neist vagadest usklikest, kellele laamade puhtus näib vankumatuna, 
mõista, miks ta 

lahkub? 

Gaila astub vaikides läbi ööpimeduse. Ta ei ole küll vaba kahtlustest, kuid on kindlasti 
otsustanud mitte enne tagasi pöörduda, kui kloostris jälle puhtus ja vagadus valitsevad. 

Ta läheb Tendar-laama teed. Küllap ta vaga eraku juba üles leiab. 

Tema teed valgustab tähtede puhas valgus. Ta huuled ei pomise enam palvet, vaid värsse, 
mida Tendar kunagi talle õpetas: 

Keset kaljurahne ja lund 

lookleb mägedes 

silmapaistmatu võlurada. 

Valid sa selle, siis jõuad 

elu tühistest askeldustest 

piiritusse õndsusse. 


NELJAS PEATÜKK 


Earl Denman, Tensing Norgei ja Ang Dava võetakse Rongbuki kloostris sõbralikult vastu. 
Juba värava ees, kus seisavad tšortenid, tervitavad neid mõned mungad. Kui nad mööduvad 
müürist, panevad Ang Dava ja Tensing palveveskid pöörlema. Pärast lühikest kõhklust 
järgneb Denman nende eeskujule. 

Oma pakid paigutavad nad ühte madalasse hoonesse. 

Tensing tõlgib laamade sõnu. ,,Nad ütlevad, et see on meie peatuspaik. Meid esitletakse 
rimpotšele.” 

Nad lähevad üle õue. 

»Vaata, Tensing!" hüüab Denman hämmastunult. ,,Hapnikusilinder!" Ühe vaia küljes 
ripub terasballoon. ,,Ma küsin järele, mr. Denman." 

Tensing räägib ühe mungaga. Naerdes pöördub ta jälle kanadalase poole: ,,Tilman-sahibil olid 
niisugused Everes-til kaasas. Üheksa aasta eest." 

»»Ja miks see balloon nüüd siin ripub?" 

»»See on gong!" naerab Tensing. ,.Seda lüüakse õhtuti, kui nunnadel ja munkadel on aeg oma 
kongidesse minna!" 

Lõbustatult sammuvad nad mööda treppe ülespoole. 


Üllas pühadus võtab valge võõra vastu halvasti varja-" tud uudishimuga. 

Denman kummardab ja asetab ülemteenri ettesirutatud kätele kitsa valge lindi. Teener annab 
kadahhi samal kombel rimpotšele edasi. Pühak tõstab õnnistades käed ja juhatab Denmanile 
väärikalt koha kõrgel padjal. Ta õnnistab ka Tensingit ja Ang Davat. 

Šerpad on sama usku mis Tiibeti kloostrite mungadki; Rongbuki laamade mõju ulatub 
Nepaali Solo Kumbu orgu ja lamaistlike kogudusteni Dardžilingis. 

Denmanil tuleb Tensingi kaudu vastata paljudele rim-potše küsimustele küll Aafrika, küll 
merereisi, küll oma siinolemise põhjuste kohta. 

Ainult üheks päevaks jäävad kolm meest kloostrisse. Keegi pole neilt küsinud 
sissesõidulubasid. 

Denman kiirustab. Ta tahab Tšomolungmat näha. Ent nad saavad teele asuda alles 
pärastlõunal. Eile, kui nad saabusid, oli mägi kaetud pilvedega. Neil jäi nägemata suurepärane 
pilt, mida pakub valge püramiid kuristikest lõhestatud oru kohal. 

» Oleksin soovinud paremat ilma esimeseks päevaks Everesti juures!" toriseb Denman. 

»»See tuleb veel!” trööstib teda Tensing. ,,Me pole veel Everesti juures. Liustikuni on veel kaks 
päevateekonda. Usun, et selleks ajaks läheb selgeks.” 

Läbi pruuni moldoru suunduvad nad järgmisel hommikul lõuna poole. Paremal ja vasakul 
kerkivad järsud kaljuseinad. Veel ripuvad mägede kohal pilvemassid, veel on tipud 
udulooride taha peidetud. Orus aga paistab päike. Kolm meest on heas tujus. 

Ikka jälle müksab Denman ülemeelikult oma teekaas-lasi: ,,Boys, me läheme Everestile!" 
Ülemlaamad on Tensingi palvel nende käsutusse andnud kaks jakki. Loomi ajavad kolm 
noormunka. Ka neil on vaja mägedesse minna. Üleval, sügava lume lähedal, ütlevad nad, 
elavad kaljukoobastes vagad erakud. Nad viivad neile toiduaineid. 

Piki kitsast rada kõrgel mägiojade kohal sammuvad jakid rippuvate kaljurahnude all 
ükskõikselt mäkke, mõnikord lookleb tee, mida on juba raske eristada, mõõdukalt kerkival 
platool. 

Ühe teekäänaku taga märkavad mehed äkki paari lagunenud onni. Nende seinad on laotud 
kividest. Siin elavad kaks karjust, nende loomad, pika karvaga jakid ja mägikitsed, söövad oja 
ääres kuivanud rohuga kaetud tasandikul. ,,Veel kahe tunni tee kaugusel," ütleb Tensing, ,,on 
koht, kus me kord puhkasime. Seal elavad ka üksiklased.” 

»Siis me nüüd veel peatust ei tee,” otsustab Denman. 

»»See ei lähe. Laamad tahavad siia jääda.” 

»Mul on Everesti jaoks ainult paar nädalat aega — neil aga on mägi eluaeg nina ees!" 
vihastub Denman. 

Tensingil õnnestub asi nii korraldada, et nad vähemalt ühe jakiga võivad edasi minna. Nad 
lepivad munkadega kokku, et jätavad looma üksiklaste juurde. 

Pärastlõunal avastavad Tensing ja Denman tee ääres ühes kaljuorvas müüri. Selles on väike 
mustav ava. ,,Sün elab vaga mees," seletab Tensing, 

»Kus?” 

»Noh, siin, müüri taga.” 

Ja kuidas ta välja saab?" 

»Ei saagi. Ta jääb sinna surmani.” 

Denman võpatab. .Kui kaua see veidrik seal pimeduses siis juba on? Ja kust ta süüa saab?" 
Kõrgemal tee ääres kohtad sa veel rohkem üksiklasi, kuid need ei ole andnud igavese 
pimeduse tõotust, nad võivad vabalt ringi liikuda ning tulevad iga päev siia ja panevad 
pühakule kausitäie tsambat aknaavasse. Ent nad ei tohi temaga rääkida, muidu oleksid kõik 
vaga mehe kannatused asjatud.” 


»Kas sulle võiks midagi niisugust pähe tulla, Tensing? Elada maailma kõrgeima mäe vahetus 
läheduses ja seda mitte iialgi enam näha tohtida! Kohutav — ebainimlik!" 

Neile on see püha, sahib. Mina ei suudaks seda. Mina ei suudaks mägedeta olla. Või ma 
sureksin peatselt.” 

»Seda ei suuda ju keegi nagunii kaua taluda... " 

»Üheksa aasta eest käisin ma siin Tilman-sahibiga. Natuke aega enne seda oli üks pühak 
surnud; nelikümmend aastat oli ta müüri taga veetnud.” 

Ang Dava tuleb jakiga teed mööda üles. Serpa heidab sissemüüritu kongile ainult ühe argliku 
pilgu ja ajab looma edasi monotoonse vilega, mida ta järjest kordab. 

Ühe kaljuseina tipult lookleb alla vaevalt märgatav jalg- -rada. Vana, kulunud kuues munk 
laskub mööda seda kiirel ja kindlal sammul. Ta ei austa kolme meest liigse tähelepanuga, 
võtab nende olemasolu lihtsalt teadmiseks, möödub neist tervitades ja suundub sissemüüritu 
kongi poole. 

» Viib talle süüa," ütleb Tensing vaikselt. 

Denman märkab tee kohal müüre. Ukseavad lasevad oletada sissekäike koobaselamuisse. 
Poolel kõrgusel seisab noor laama. .Atša rästal" hüüab ta. .Soovin teile head teed!" Ilmse 
huviga jälgib ta kolme rändurit, kes aeglaselt ja ühtlaste sammudega mööduvad üksildaste 
kongidest. 

Tensing jääb hetkeks seisma ja pöördub Denmani poole. .Vahest jääme tänaseks siia?" 

Kanadalane heidab pilgu oma käekellale. ,,Kell on praegu kuus. Kui kaugele jääb veel 
Rongbuki liustik?” 

»» Rohkem kui tunni tee. Enne kui me telgid püsti saame, on pime." 

»Hüva, siis puhkame siin.” 

Denman pärib, kas nende juuresolek üksiklasi ei sega. 

»Nad ei märka meid, kui tahavad üksi olla. See noor munk seal üleval tuleb meile kindlasti 
külla. Võib-olla teab ta koguni midagi uut mäe kohta rääkida.” 

Ang Dava on leidnud sobiva koha, kuhu võib telgid üles lüüa. Nad veeretavad kivid kõrvale, 
viskavad pakid jaki seljast. Viimane tunneb saabunud vabadusest rõõmu ja sörgib nõlva 
mööda üles otsima mõnda rohuliblet. 

Ülal koopa juures seisab ikka veel noor munk. 

»Leidub siin mõni allikas?" hüüab Ang Dava küsivalt ja otsib pambust välja katla. Trapa 
läheneb sundimatult puhkepaigale. Ta näitab Ang Davale, kust vett saab, ja jälgib elavate 
pilkudega mehi, kes on ametis laagri püstitamisega. See pole pealetükkiv uudishimu. 
Rahulikult ja vaikides silmitseb ta nende askeldusi. 

»»Sa oled ju samuti šerpa!" ütleb Tensing, kui ta tööhoos juhtumisi munga lähedalt möödub. 
»Jah — nagu sinagi. Minu vanemad elavad Kumdžungis." 

»Kumdžung? See on minu kolmas nimi: Tensing Norgei Kumdžung. Ja mis sinu nimi on?" 
»» Sestsaadik kui ma kloostris..." noor munk ei lõpeta lauset. ,, Minu vanemad andsid mulle 
nimeks Gaila, sest ma olin nende viies poeg. Nüüd on meid veel ainult kolm. Kumdžungis 
käis kaua aega ringi kuri vaim, kes tappis lapsi." 

»Mulle jutustati sellest kord," pomiseb Tensing. Pärast lühikest pausi jätkab ta: ,,Kas see 
polnud ehk külm tuul? Küla on väga lagedal; teised asulad on orus varjulistes kohtades.” 
Gaila kehitab hämmeldunult õlgu. 

Ta pole seni midagi muud tundma õppinud peale kloostri õpetuste. Inimestega väljastpoolt on 
ta harva kohtunud. 

Sel ajal kui Gaila, Tensing ja Ang Dava vestlevad, fotografeerib rieid Denman. Teda üllatab, 
et noor munk ei ilmuta vähimatki uudishimu. Ei fotoaparaadi ega binokli vastu. Priimus ei 
avalda talle mingit muljet, samuti nagu 

kell või kõrgusemõõtja. Vahest on need asjad talle tuttavad? Võib-olla on ta eelmiste 
ekspeditsioonidega kokku puutunud? 

Ta pärib Tensingilt ja saab vastuseks: ,,Ta ei tea midagi nende riistade tähendusest, seepärast 
ei paku need talle huvi. Tilmani ja tema inimesi ta enam ei mäleta.” . 

Noor munk tahab teada, missugune on meeste eesmärk. Ja miks kipuvad nad nii kõrgele 
lumepiirkonda? 

»Miks elad sa siin üleval ja mitte all orus?" pärib Tensing vastu. 

Gaila tunnistab avameelselt: «Sellepärast, et ma siin jumalaile lähemal olen ja üksinduses 
mõtiskleda võin.” 

»Ja meie,” lausub Tensing, ,,tahame ema-jumalanna troonile nii lähedale pääseda kui vähegi 
võimalik.” 

«Sealjuures ahvatleb meid veel miski,” lisab Denman, kes on selle vestluse endale tõlkida 
lasknud. «Meid ei ahvatle mingi juhuslik mägi, vaid maailma kõrgeim tipp!" 

«Sellel ei ole trapa silmis tähtsust, täpselt samuti nagu fotoaparaadil.” 

«Igaüks armastab mägesid omamoodi! Kas ta armastab neid üldse?" 

«Kindlasti mitte vähem kui meie. Need on talle üheaegselt nii kodumaaks, templiks kui ka 
jumalateks!" 

Ang Dava on süüdanud väikese lõkke. Denman ja šer-pad hakkavad suppi sööma ja pakuvad 
seda ka Gailale. Viimane pärib veel üht ja teist ning ilmutab rohkem huvi, kui Tensing lihtsate 
munkade juures varem on tähele pannud. Äkki ütleb ta täiesti ootamatult: ,, Ka mina tahaksin, 
meelsasti Tšomolungma, ema-jumalanna trooni juurde ronida. Ma ei kardaks!" 

Tensing tõlgib Gaila sõnad. 

«Neljas mees — see poleks halb mõte!" kaalutleb Den-man. «Aga kust me võtame 
toidumoona?" 

Gaila mõistab, et ta ei saa alpinistidega ühineda. Hetkeks valdab teda kurbus, siis jätab ta 
sõbralikult jumalaga ning ronib üles oma koopa juurde tagasi. 

Kui Tensing, Denman ja Ang Dava järgmisel hommikul teele asuvad, jätavad nad jaki Gaila 
hoolde. Ka vana üksiklane Tendar tuleb mäeronijaile külla. 

»Me palvetame teie tervise eest," ütleb Tendar-laama ja paneb palveveski pöörlema. 

»Head teed!" hüüab Gaila alpinistidele järele. 

Läbi teedeta kaljukõrbe liigub väike rühm aegamööda ülespoole. Tõus on mõõdukas, kuid 
kandamid on rasked ja õhk hõre, seepärast pole võimalik sammu kiirendada. 

Meeste jalad libisevad rusukalde kiviklibus. Mõnikord õnnestub neil vaid suurivaevu 
kukkumist vältida. 

Mõlemad šerpad kannavad oma pakke laia vööga, mis toetub laubale ja võimaldab ära 
kasutada kaela jõudu. Denman kannab seljakotti, mille külge on kinnitatud hulk teisi pakke. 
Sajandeid on lumi ja jää suure mäe küljest kaljupanku lahti murdnud, suuri rahne väikesteks 
kivikesteks jahvatanud. Aeglaselt orgu laskuv liustik on klibu paar tuhat meetrit allapoole 
kandnud. 

Miljonid tonnid Everesti pihustatud kivimit laiuvad kahekümne kilomeetri kaugusel 
kõrgeimast mäetipust Rongbuki liustiku keele ees, palistavad tema sulavaid servi. 

Ent mägi ei ole seetõttu väiksemaks muutunud; nimelt tõuseb tema tipp tohutute jõudude 
toimel pidevalt kõrgemale. Tõuseb nagu kogu Himaalaja mäestik aastas kümne sentimeetri 
võrra — tühine suurus siinsete mäehiiglastega võrreldes, kuid aastakümnete jooksul teeb see 
hulga meetreid. 

Himaalaja mäed ei kasva pidevalt ega ühtlaselt. Aegajalt lakkab maapinna suur liikumine, mis 
põhjast lähtudes mäestiku Tiibeti ja India vahel kokku surub, selle kõrgemad tipud üha 
kõrgemale taevasse tõstab ja jõgedele tee lõunapoolseile tasandikele tõkestab. 


Kohutavad maavärinad vapustavad mõneaastaste vaheaegade järel maailma kõrgeima 
mäestiku ümber asuvaid maid, paleed varisevad kokku, onnid langevad tuleroaks. Maa 
väriseb, kõrgusest mürisevad alla kivilaviinid, maalõhed neelavad terveid külasid paljude 
majadega. 

Ja tagantjärele võivad kartograafid oma hoolikal kõrgusemõõtmisel vaevaga kogutud andmeid 
vananenuteks pidada: mäed on kümme-kakskümmend meetrit kõrgemaks kasvanud! Nagu 
liigutaks end magav hiiglane teki all, nii võlvivad maa-alused jõud maakoort, nii tõusevad ja 
vajuvad tasandikud ja mäeahelikud. 

Maakera noorimate mäestike Himaalaja ja Karakorumi kahe ja poole tuhande kilomeetri 
pikkune ahelik ei vaju juba aastatuhandeid enam, vaid tõuseb nii kiiresti, et värs- 

kelt trükitud atlastes äratoodud andmed kõrguste kohta juba jälle korrigeerimist vajavad. 
Mount Everest, 8840 meetrit — seda oli Denman juba koolis õppinud. Niisugused andmed 
andis Briti India maa-mõõduamet Survey of India, kui mäge 1852. aastal mõõdistati. Aga juba 
kolmkümmend aastat hiljem tekkisid kahtlused. Ümmarguselt nelikümmend meetrit tuli 
juurde panna. 

Oli siis mägi vahepeal kasvanud? 

Või olid esimesed mõõtmised ebatäpsed? 

Ent on ta 8840 meetrit, 8882 või siis juba üle 8900 meetri kõrge, — kui Denman ja mõlemad 
šerpad jääga kaetud hiiglast lõpuks täies suuruses näevad, saab neile masendava 
paratamatusega selgeks, et nende meeletul ettevõttel ei või olla edu. Seal määratu koloss, mis 
varjutab peaaegu kogu taeva, ja siin kolm kehvasti varustatud ja juba praegu kurnatud meest. 
Ent nende südamed löövad kiiremini, neid täidab ohjeldamatu rõõm. Nad vaikivad. Nad 
naeratavad. Ja nad on õnnelikud nagu lapsed, kes harda imetlusega suurepärast mänguasja 
vaatlevad. Õnnelikud, et nad saavutamatut vähemalt silmadega võivad kombata. 

»»See On Siis Õige, mida mulle räägiti, mida ma paljudest raamatutest olen lugenud," mõtleb 
Earl Denman. ,,Kogu kujutlusvõimest ei piisanud, et selle massiivi hoogu ja ulatust aimata. Sa 
kujutlesid Everesti suurena, hiiglasuurena — ja unistasid siiski vaid kääbusest!” 

Denman on raske seljakoti aeglaselt maha pannud, pilku mäelt pööramata. 

Ta tardub piiritus imetluses. 

Tema kõrval seisavad Ang Dava ja Tensing Norgei. Mägedega harjunud šerpad, parimad, 
keda Dardžilingis võib leida. Ka nemad on üllatunud, isegi Tensing, kes Everesti ometi hästi 
tunneb! ,,Sa olid juba peaaegu tipus — ainult seitsesada meetrit jäi veel puudu," lipsab šerpal 
mõte läbi pea, ,,aga mis on seitsesada meetrit niisuguse kolossi juures! Iga kord, kui ma teda 
jälle näen, kohkun ma peaaegu! Ja siiski armastan ma teda, mind kisub tema poole 
samasugune armastus nagu last, kes ema põlvedele ronib.” 

Sellel pärastlõunal ei räägi kolm meest palju. 

Nad püstitavad telgid, toovad liustikuojast tee jaoks vett ning silmitsevad ikka ja jälle punakat 
püramiidi. 

50 

Igaüks on oma mõtetega üksi. 

Ja igaüks teab, mida tähendab kaaslaste vaikimine. 

«Sellest ei tule midagi välja,” mõtleb Denman. 

»Me ei saavuta midagi," ütleb endale Ang Dava. 

Tensing katkestab vaikuse. 

Ta ütleb ainult ühe sõna. 

«Proovimel" 

Kauguses paugub liustik külmast, telkide lähedal vuliseb oja oma jäämantili all. 


Denman lamab üksinda oma telgis. Kõrval magavad šerpad juba rahulikult hingates. ,,Tee siia 
oli nii pikk. Ma ohverdasin nii palju, et Everestile pääseda. See tasus end! Me oleme tema 
juurde jõudnud ja üritame talle veelgi rohkem läheneda. 

»Proovime!" ütles Tensing. 

Jah, me teeme kõik mis võimalik, rohkemagi.. 

Rohkemgi? 

Kus on minu jaoks piir? Seal, kus Wilson seda nägi? Maurice Wilson pani kõik ühele 
kaardile. Kaheteistkümne aasta eest leidis Tensing tema laiba, siin Rongbuki liusti-kul. 
Kõverdunud, kuivanud skeletil oli veel riide jäänuseid. Ta oli üritanud võimatut: üksinda, 
ilma saatjateta oli ta hakanud ronima põhjarübjale, pärast seda kui tema kolm tiibetlasest 
kandjat seda meeletust enam kaasa teha ei tahtnud. Kas ta jõudis rübjani, seitsme tuhande 
meetri kõrgusele? Kas mina jõuan sinna? Tensing peatab meid, enne kui liiga hilja on. Ma 
talitan nii, nagu ta õigeks peab. Wilson ei pöördunud õigel ajal tagasi. Ta oli suutnud vaid ühe 
saapa tõmmata oma külmavõetud jalgadelt, teise ümber klammerdusid veel tema kondised 
käed, kui nad ta leidsid, aasta pärast tema surma. 

Nii ei pea meid keegi leidma. 

Meie ei riskeeri liigselt. Ainult niipalju, et tagasipöördumine võimatuks ei muutuks. 

On ju võimalik tagasi tulla. Kui tervena mäest alla tulla, siis on alati võimalik uuesti 
katsetada. 

Suurepärane mägi! Otsekui magnet. Sellest võib mõistuse kaotada — aga seda me ei teel 
Tensing on ju kaasas. Ojas, jääkatte all, vuliseb sulamisvesi, klõbisevad kivid. 

»Hei, sahibi" Tensing raputab telki. .Kell on kolm! Peame päeva ära kasutama!" 

»Ma ei maganud peaaegu üldse.” 

»Kõik magavad vähe, kui nad on siin esimest korda.” 

Ang Daval on tee juba valmis. Tunni aja pärast on kõik jälle pakitud. Nad ei jäta laagriplatsüe 
midagi maha; kõike, mis nad kaasa on toonud, vajavad nad üleval liustikul. 

Tensing imestab iseenda üle. 

Sajad kandjad, tosin sahibeid, mitu tonni varustust ja provianti — niisugune oli tavaliselt pilt 
siin liustikukeele juures, kus alati asus ekspeditsioonide pealaager. 

Seekord aga näib, nagu oleksid nad lihtsalt väljasõidul. Mitte ühtki baasi, mitte ühtki 
tagavaralaagrit, mitte ühtki ladu. 

Kõik, mis neil on, kannavad nad üles piki liustikujäässe raiutud rada. 

Keegi ei jää maha, keegi ei muretse nende pärast, keegi ei tule neile alt appi, kui nendega 
üleval peaks midagi juhtuma. 

»»See on hullumeelsus, mida me teeme!" ütleb ta Ang Davale. ,, Aga minuga on lood 
samasugused nagu sahibiga: ma tahan mäge üsna lähedalt näha. Rohkemat ma praegu ei 
riskiks.” 

Sestsaadik kui Tensing viimati siin viibis, on liustik põhjalikumalt muutunud kui jõesäng 
pärast üleujutust. Juba kolm korda on ta koos paljude šerpadega käinud seda teed, teed läbi 
jää, mida tegelikult ei olegi. Aastail 1935, 1936 ja 1938 pääses üles enam-vähem ühtemoodi, 
nüüd aga tuleb leida täiesti uus marsruut. 

Kõigest hoolimata liiguvad nad kiiremini edasi kui varem suure hulga abijõududega. Rühm on 
väike ja seetõttu liikuv. Täna viibivad nad veel jääjõe alumises osas, mis on küll väga 
lõhederohke, kuid veel lumevaba. Nad võivad kivisel pinnal nõelteravate jäätornide vahel 
ülespoole ronida; vaid harva tuleb ületada mõni jääbarjäär. 

Päike kõrvetab terve päeva halastamatult. 

Puhkehetked on väga lühikesed. 

Õhtu eel leiavad nad enam-vähem kindla paiga, kus võib telgid üles lüüa, ilma et oleks vaja 
karta jäälaviini. 


»Ma olen surmani väsinud!" tunnistab Denman. ,,Ületa-sime aga ka viie tuhande meetri piiri!" 
Nende telgid seisavad 5500 meetri kõrgusel. Eile olid nad endise baaslaagri kohal juba 
kõrgemal kui enamik teiste kontinentide mägesid. Sellest hoolimata ei ole Denman päris 
rahul. Talle näib, et nad ei ole veel kuigi palju saavutanud, sest Rongbuki klooster asub vaid 
pisut allpool 

viie tuhande meetri piiji. Suured kõrgused ahvatlevad teda tagasihoidmatult. 

»Aeglasemalt!" manitseb teda Tensing. «Kõigepealt tuleb meil aklimatiseeruda. Homme 
hakkame juba õhupuudust tundma!" 

»Igal asjal oma aeg!" lisab Ang Dava. 

Järgmisel päeval peavad nad juba oma päevateekonda lühendama. Kandamid on kurnatud 
meestele liiga rasked, õhk on juba liiga hõre. Lisaks on hakanud puhuma külm, ebameeldiv 
tuul. Tensing avastab õhtul mingi varajasema ekspeditsiooni poolt püstitatud müüri jäänused. 
Selle varju püstitavad nad oma telgid. 

Kui palju jalgu, kui palju käsi on siin juba töötanud, et saavutada võitu Everesti üle! Seitse 
suurt ekspeditsiooni on juba tõusnud üles mööda Rongbuki liustikku, neist esimene 
kahekümne viie aasta eest. Alati inglased, alati suured, hästi ettevalmistatud ja rikkalikult 
varustatud ettevõtted. 

See algas 1921. aastal: ekspeditsiooni eesmärgiks oli leida parim marsruut tipule pääsemiseks. 
Idast tungisid alpinistid Rongbuki liustiku piirkonda ja tõusid Tšang Lale, Everesti kirdeharja 
ja põhjatipu vahel asuvale rüb- 

jale. 

Seda rühma juhtis mees, kelle nimi jääb maailma kõrgeima mäega igavesti seotuks: Mallory. 
Andekas ja väsimatu inglise alpinist oli aasta hiljem j,älle ründerühmade hingeks, mis olid 
nagu alati välja saadetud kõrgema ohvitseri juhatuse all. Suur hulk šerpasid rajas 
kõrglaagreid. Kõrgeim neist asus ligi 8000 meetri rajal. Nii kandjad kui ka sahibid ületasid 
esmakordselt maagilise kaheksa tuhande meetri piiri hapnikumaskideta. Kuni 8350 meetrini 
tungis üks rühm ette, siis tuli ka sellel tagasi pöörduda. 

1924. aastal, kaks aastat hiljem, läks Mallory kõige peale välja — ja kaotas! Uiga madalal 
asus kõrgeim laager, liiga rasked olid hapnikuballoonid, liiga halb oli ilm selleks, et edukalt 
tippu rünnata. 8. juunil 1924 nähti Mal-loryt ja tema partnerit Irvine'it viimast korda udus, 
kolmsada meetrit tipust allpool, raskesti läbitavas teelõigus. Tšomolungma vangistas oma 
ägedaima ründaja. Üheksa aastat hilj"em, järgmise Everesti-ekspeditsiooni ajal 1933. aastal, 
leiti Mallory jääkirka. Jälle ei jõutud kõrgemale kui Mallory kirdeharjal ja Norton kirdeküljel 
1924. aastal. 

8570 meetrit näis olevat ülemine piir, mida alpinistid Mount Everestil võivad saavutada. 

Ja siis tuli romantiline ameeriklane Maurice Wilson, kes oma ideest sissevõetuna kõige peale 
välja läks. Primitiivse varustusega, tiibeti rõivais, jõudis ta kolme tiibetlase saatel Rongbuki 
kloostrisse, ründas üksinda põhja-rüpja ning jäi mäele. See oli 1934. aastal. Aasta hiljem, siis 
1936. ja ka 1938. aastal liikusid suured inglise ekspeditsioonid samal marsruudil nagu nende 
eelkäijad, kuid tulemused olid kasinad. Ebaõnnestumistes oli peamiselt süüdi ilmastik. 
Tilmanist, Odellist, Smythe'ist ja Shiptonist said nende retkede . jooksul ,,Everesti- 
eksperdid", nende väsimatud saatjad Šerpad aga tegid nende juures läbi alpinismi kõrge kooli. 
Kes tõusis kaheksa tuhande meetri kõrgusele, sai ordeni, millel oli kujutatud tiigri pea. 
Tensing tegi kaasa kolm viimast ekspeditsiooni: 1938. aastast peale võib ta end ,tiigriks” 
nimetada. 

Ja sellest ajast peale on mägedes ka vaikus valitsenud. Sõda on kõik alpinistid siit eemal 
hoidnud. 


Üheksa aastat tundis Tensing igatsust mägede järele. Ja nüüd — see on naeruväärne 
jällenägemine. 

Nad pole veel õieti mäelgi, kui juba puudub tee. 

Telgid peavad vaevu kõige nõrgemat tuult. 

Rõivad on nii õhukesed, et kõik kolm kohutavalt külmetavad. 

Ent Denman võitleb lõvina. Mehisusest ja tahtejõust tal puudu ei tule, kuid tema keha ei ole 
niisuguste katsumustega harjunud. Serpad taluvad külma ja nälga, pingutusi ja hõredat õhku 
paremini kui mees kuumast Aafrikast. Sellest hoolimata pingutavad nad end viimseni. 
Ülemise firnivälja külgmoreenil asuva laagriplatsini jõuavad nad kõigest viie päevaga — seda 
pole ükski ekspeditsioon kunagi varem saavutanud! Nii kiiresti pole veel kunagi läbitud teed 
baaslaagrist põhjarübja jalamile. 

Kuid kolm meest on nõrkemiseni kurnatud. 

Nende neljas laager asub kuue tuhande neljasaja meetri kõrgusel. 

Denman loeb selle väärtuse rõõmuga oma kõrgusemõõtjalt. 

Tensingile on paik tuttav. Siin oli varasemate ekspeditsioonide ajal ülemine orulaager, ühtlasi 
lähtepunkt rünnakuks põhjarübjale. 

»» Veel mitte kõrge," ütleb ta, ,,kuid meie jaoks küllalt kõrge!" 

Siit võivad nad igal ajal tagasi ellu marssida — veel üks etapp edasi, ja ühendus eluga võib 
katkeda. 

» Teeme vähemalt ühe katse!" palub Denman. 

Tensing otsustab kõigepealt päeva puhata. 

Mõlemad mõtlevad Wilsonile. 

»Seal seisis tema telk!" Tensing ei nimeta nime, kuid Denman mõistab teda. 

Ühe suure kaljurahnu taga lebab veel purunenud puukaste. See aitab kütet kokku hoida. 
Kõverdunud telgivarrastest ja vanadest raamidest, milles kunagi lebasid hapnikuballoonid, 
meisterdab Ang Dava aluse. Teepott kõigub lõkke kohal. Kuum vesi väga vähese suhkruga 
peab asendama teed. Ka toiduaineid tuleb neil säästa. 

»»See oli õigupoolest üsna hull idee,” mõtleb Tensing, .sahibiga Tšomolungmale marssida. 
Aga kuna me juba kord siin oleme, siis tuleb vaadata, mida siin saab ette võtta.” 

Öösel puhkeb torm. Telgid ähvardavad minema lennata. 

Denman, kes seniajani oma telki üksi on kasutanud, tuleb külmast lõdisedes šerpade juurde. 
Need võtavad ta endi vahele ja soojendavad värisevat seltsimeest. 

Hõreda õhu tõttu kannatab Denman väga unepuuduse all. Ei möödu peaaegu ühtki hommikut, 
millal ta oma nõrkust ei neaks, mis ei lase tal tõusu alustada. Ikka veel viibivad nad oma 
laagris põhjarübja all. Serpad kosuvad aegamööda üleelatud pingutustest, Denman aga 
muutub üha nõrgemaks. 

Sellest hoolimata ajab ta end ühel hommikul pusti, pakib oma seljakoti ja paneb kokku ühe 
telgi. 

»Täna katsume põhjarübjale tõusta!” ütleb ta ja see peab kostma käsuna. Ometi on see rohkem 
palve. 

Šerpad ei hakka vastu. Nad teavad täpselt, kus sahib oma ettevõttest loobub. Ja kui tal vastu 
ootusi karujõud peaks olema, seal pöörduvad nad ümber. 

Ükskord mattis lumelaviin selles kohas enda alla seitse šerpat ja ühtki neist ei toodud elusana 
päevavalgele. 

ükskord — see oli 1938. aastal — tabas Tensingit samas kohas võimas laviin ja tal oleks 
peaaegu samuti läinud nagu tema seitsmel pruunil vennal 1922. aastal. 

Ei, järsaku laviinidest ohustatud ossa nad ei lähe! Den- 

mani käsku ei võta nad tõsiselt, kuid nad ei soovi ka tema tuju rikkuda. 


Kogegu ta ise, kui kiiresti võib kõik kibedaks paratamatuseks muutuda! 

Denman märkab peatselt, kui palju ta endalt veel nõuda võib. Sügavas lumes, vinguvas tuules 
ei jõua ta kuidagi edasi. Tensing laseb tal rühma juhtida. Denman on sellele uhke. 

Aeglaselt spurdib kanadalane ette. 

Üle liustiku viiva tee suudavad nad veel seljataha jätta. 

Siis tuleb järsak. 

Tensing pöördub paljuütlevalt Ang Dava poole. ,, Veel kakskümmend meetrit,” mõtleb 
Denman, ,,siis annan ma juhtimise üle." ,,Raja sina teed, Tensing!" ütleb ta. ,,Mul ei jätku 
õhku... ” 

Torm rebib tal sõnad huulilt. 

Köit vahetamata võtab Tensing juhtimise üle. Ang Dava ei näe enam vaeva jälgedesse 
astumisega. Ta sumab omaette läbi põlvini ulatuva lume. 

»» Veel kakskümmend meetrit,” mõtleb Denman, ,,siis peame tagasi pöörduma." 

Ta peatub otsustavalt. 

»»See on mõttetu!" möirgab ta ettepoole. ,, Tagasi!" Torm tugevneb. Tagasiteel peksab rahe 
neile näkku. Nad jõuavad telgini, langevad sinna sisse. Võidetud... 

»»Me ei teinud Tšomolungmale raskeks meie maharapu- 

tamist!" 

»Aga me olime vähemalt tema nõlvadel!" 


VIIES PEATÜKK 


Kivises stepis valitseb igavene vaikus, nagu poleks talvetorme kunagi olnud. Tundub, et 
kevadõhtute vaikus Tiibeti kiltmaal pole kunagi alanud ega lõpe kunagi. Taevas võlvub 
kristalses selguses. 

Maastik puhkab end välja pärast talvist võitlust. 

Kestab see ainult ühe hingetõmbe vältel? 

Või kestab see igaviku? 

Mõõtmatu on aeg piiritul kõrgplatool lõunas asuvate lumega kaetud mägede ja suure jõe oru 
vahel. Väljaspool aega on ruum, väljaspool aega on vaikus, mis võngub maastiku kohal, kuid 
ei lasu temal. 

Piiritu üksildus horisondist horisondini. 

Läbi ookerkollase tasandiku avaruse sammub Gaila ruttamata järele loojuvale päikesele ja 
maitseb üksioleku mõrkjat võlu. Üle liiva ja kruusa ei vii ühtki rada — kidurate rohu tuttide ja 
paljaste kivide vahel, mis jalale takistuseks ei ole, võib rändur liikuda teed otsimata. Kogu 
stepp on talle avatud, on tema tänav, avar ja suunatu. 

Kirjeldamatu puhtusega harmoonilised värvid ja vormid ümbritsevad üksikut rändurit 
vaikivas kõrbes. 

Vaikus ei ole tema jaoks midagi abstraktset, see on nagu õrn helin kaugusest, see eksisteerib, 
on tajutav, peaaegu kombitav. 

Vaevalt märgatavates tõusudes ja langustes õõtsub maastik nagu suur veekogu. Õrnalt 
kõigutab ummiklaine-tus, tõusevad ja vajuvad lained. Lõunas kerkivad kõrged tumesinised 
taimkatteta kaljuseinad ja nende taga, kaugel eemal, laiub horisondil mäenõlvade hall linik. 
Udus valguvad laiali paljude päevateekondade kaugusel asuvate lumega kaetud mäeahelike 
siluetid. 

Pärlikee üksteise kõrvale lükitud valgetest mäetippudest. 

Himatšal — lume kodumaa. 

Sealt looklevad alla kord erksalt, kord väsinult voolavad jääkülmad jõekesed, kollane rohi 
palistab nende kaldaid kuni smaragdroheliste järvedeni. Kõrgel sinitaevas lendleb kramplike 
tiivalöökidega kull. Ei ränduri silmal ega jalal tule puudust suundadest ega eesmärkidest. 
Kõige meelsamini sammub ta kaugel eemal kõigist sageli kasutatavatest radadest ja 
karavaniteedest. 

Õhtu kingib talle ilusaimad tunnid. Siis paistab valgus sealt, kuhu teda tõmbab mingi 
salapärane vägi. Siis viipab päikese tulekera ahvatlevalt: ,, Tule! Siin, kus minu punane ihu 
mägedesse vajub, on homme sinu eesmärk!" 

Ja kui viimane kiir on kustunud, kükitab Gaila maha ja kuulatab hämaruse vaikust. 

Stepi helitust vaikides endasse voolata lasta — niisugune on tema viis palvetada ilma 
palvesõnadeta. 

Sestpeale kui jälle kevad on ja külmad ööd pärast karme talviseid rännupäevi nüüd kaugel 
seljataga, väldib ta külasid ja nomaadide telke. Alles siis, kui kõhu korin ka sügava 
endassesüvenemise tundidel palvetest üle kostab ja ta oma nälga enam taltsutada ei suuda, 
otsib ta jälle inimeste lähedust. Ta laseb ujedatel, külalislahketel talupoegadel ja karjustel täita 
väikese kotikese odrajahuga, palub sellele lisaks veel väikese võitükikese — siis ei lähene ta 
enam tükil ajal majadele ja laagritele. 

Seal, kus oja voolab või allikas vuliseb, kustutab ta oma janu, võtab tassitäie jahu ja valmistab 
tsambaputru, mõeldes tänulikult inimestele, kes teda teemoonaga varustasid. 

On alanud kuiv, vihmavaene sesoon, nüüd pole tal enam ka peavarju vaja. Vilkuvate tähtede 
all puhata ja end poolunes nagu unelmais taevale lähemal tunda, seda õpetas talle Tendar- 
laama kahe aasta jooksul, mis nad koos Tšomolungma lähedal veetsid. 

Ilusal, päikesepaistelisel päeval möödunud sügisel asus ta teele, saadetuna vana eraku headest 
soovidest ja õnnistusest, kes end liiga nõrgana tundis, et kaasa teha pikka teed pühasse paika, 
mida Gaila tahtis külastada. 

»»Me ei näe enam teineteist!" ütles Tendar lahkumisel. ,,Sa ei pöördu enam siia tagasi, 
valgustus, mis sulle sinu palverännu sihtpunktis osaks saab, lubab sul leida õndsuse juurde 
teisi teid kui need, mis mulle minu piiratuses - on avatud. Sinust saab suur laama, võib-olla 
koguni pühak, sest sa oled tark ja usin õppima ning oled mõistnud, et 

valjuhäälne palvetamine mitte alati vagadust ei tähenda. Paluda ja pattu kahetseda, ennast 
piitsutada ja ohvreid tuua — seda on vähe ning see ei meeldi jumalaile. Vaata, Gaila, ma 
kannan veel vanast harjumusest oma palveveskit endaga kaasas. See on niisama tarbetu nagu 
Rongbuki munkade vagad laulud, kes häbenematult patustavad ja vaeste kulul rikastuvad. Sa 
ütled, et sulle piisab palve-keest. Ent sa võid ka sellest loobuda, kui oled rännanud ümber 
püha mäe. Sa lähed teed mööda, mis õilistab, sooritad tühjade palvete lugemise asemel häid 
tegusid, usud headusesse inimeste südameis ja soovid kõigile, keda sa kohtad, samasuguseid 
tõekspidamisi. Sa oled kutsutud neid valgustama, kes veel ei näe, neid pöörama, kes veel ei 
usu, ja neid vabastama, kes oma ahnuse koorma all kõike maist ihaldavad. Õpi, õilista ennast 
ja õpeta!" 

Nii võttis Gaila oma isalikult sõbralt teele kaasa sõnad, mis talle kindlalt mällu sööbisid. 
Rongpbuki kloostrit oli ta oma retkel vältinud. Gaila võttis jalge alla väsitava ringtee üle ühe 
mäeseljandiku, et mitte kohtuda nendega, kellest ta pettunult oli lahkunud. Suudab ta kunagi 
nii palju jõudu ja tarkust koguda, et eksinuid oma endiste kloostrivendade hulgas jälle õigele 
teele juhtida? 

Tee selle juurde, et teisi valgustada, on pikk ja konarlik. 

See on tee tõe juurde. 

Nii mõnigi kord on Gaila oma rännakul pidanud mõtlema Tendari sõnadele: mida okkalisem 
on sinu tee, seda sügavam on su puhastus. 


Nii olid talvekuude kannatused talle paistnud tähtsusetutena ja nüüd, kus ta läheneb Tsangpo 
viljakale orule, tundub talle, nagu oleksid ees ootavad rõõmud tasuks senise raske tee vaevade 
eest. 

Juba Rongbuki väravate ees avanes ta pilgule maailm, mis näis palju sobivamana jumalate 
läheduse tundmiseks kui kloostrikitsus. Kui erinevad tühjade tseremooniatega täidetud 
kloostrielust olid kuud ja aastad mägedes targa, lihtsa eraku juures, kes oma helges vagaduses 
jumalustele lähedal seisis. 

Ja nüüd kogeb Gaila sisemise ümberkujunemise imet; Tendar-laama sõnad — ,,usu heasse 
inimestes!" — näitavad talle maailma uues valguses. 

Juba mitu kuud järjest otsib ta nüüd üksindust — mitte 

selleks, et inimeste eest põgeneda. Ta tahab end ette valmistada kohtumiseks nendega, 
palverändajatega, kes nagu temagi püha mäe poole rändavad, talupoegadega põldudel ja 
karjustega telkides. 

Tema eesmärk on Kang Rimpotše kaugel mäestikus, mis asub loojuva päikese suunas. 

Ajal ja kaugusel ei ole enam mingit tähtsust. Mida kauem ta end oma sisimas pühaks 
ümberkujunemiseks ette valmistab, seda sügavam on saabuv õndsus, seda rohkem suudab ta 
inimestele head teha. 

Möödugu üks või kaks aastat, sada päevateekonda või tuhat, mäeni ta jõuab. Ja kui ta peaks 
teel surema, siis jõuab ta uues kehas, uuesti sündinuna mõnes teises olendis, mäele lähemale, 
kui jumalad teda selles elus lubasid. 

Täiesti ootamatult avaneb ühel päeval tema pilgule org. Oja tormab metsikutes kaskaadides 
allapoole. Kohinat kuulis ta juba kaugelt, ent ta ei lootnud siit leida seesugust rohelist orgu. 
Alla laskudes jõuab ta madala puudesalu juurde. Lopsakal aasal söövad lambad. 

Esimene onn. Sellest väljub keegi mees ja palub noort munka sõbralikult sisse astuda. 

»»sa oled sel aastal esimene, kes mägedest alla meie onni tuleb. Joo meiega koos teed." 
Pimedusest ilmub nähtavale vana-naine ja astub lõngades pliidi juurde. 

»Mis tal on?" küsib Gaila. ,,On ta haige?" 

«Mädapaised jalal,” vastab mees ja pärib, kust võõras tuleb ja kuhu ta läheb. 

Nad räägivad ilmast ja lammastest, keda karjus peab viima kloostrisse, millele ta on 
kohustatud andameid tasuma. Naine askeldab jalga järel vedades ikka veel onninurgas. 
Tulekuma tantsib seintel. Ruum täitub suitsuga. Köhides toob naine teed. 

»Näita mulle oma haiget jalga!" ütleb Gaila. 

Naine lööb vaid käega ja lonkab tagasi oma nurka, kus ta oiates maha istub. 

Ukseavasse ilmub üks kogu. 

»Meie tütar!" seletab mees ja pöördub tütarlapse poole. , Laama on meie külaline ja jääb 
ööseks. Tee talle ase." Gaila tõuseb ja kummardab kokkupandud kätega. Poolhämaruses 
vastab tema tervitusele naeratus. 

» Tubli mees," ütleb Gaila, ,,ma ei vääri laama nime — olen ainult lihtne trapa — ega taha ka 
sulle tüliks jääda." 

»»Sa Oled minu külaline. Ma ei tea, kas sinu ordu sulle maiseid rõõme lubab, aga sa võid 
kasutada kõike, mis minu majas leidub!" 

Gaila satub segadusse ja kogeleb hämmeldunult tänusõnu sõbraliku vastuvõtu eest, ent 
peremees võtku teadmiseks, et ta on andnud karskusetõotuse. 

Naine liigutab end jälle. ,, Kas sul pole mõnd amuletti, mis mu jala terveks teeks? Või tead sa 
mõnd loitsu?" pöördub ta Gaila poole. 

Gaila palvel lonkab naine tütre abiga välja onni ette. Gaila palvetab, laseb oma palvehelmed 
üle haige jala libiseda ja rebib siis otsustavalt räbalad jala ümbert. 

Naine röögatab. Paised on lahti läinud. 


» Asi pole nii hull," ütleb Gaila. ,,Hoia jalga päikese käes ja ära unusta palvetada." 
Tütarlapse saadab ta ära, olles talle kirjeldanud paari ravimtaime. Pikkade kloostris veedetud 
aastate jooksul on 

ta ka haiguste ravimist õppinud — ravimtaimede ja kurjade vaimude väljaajamise abil. ,,Ent 
kas võib siis olla, et selle sõbraliku pilguga naise kehas, kes pole eluaeg muud teinud kui 
rasket tööd, istub kuri deemon? Peaksin ma teda loitsimisega piinama, nagu laamad kloostris 
õpetavad?" 

Tütarlapse tagasitulek vabastab ta otsustamisest. Ootusrikkalt vaatab noor iludus talle otsa: 
»Kas ma tõin õiged rohud?" 

Nooruk naeratab talle tunnustavalt. ,,Keeda sellest teed, aga ilma võita. Kuid soola pane 
rohkesti.” 

Naine pomiseb vahetpidamata: ,,0m mani padme hum!" Aeg-ajalt, kui valud teda piinavad, 
valjusti ja kriiskavalt, siis jälle alistunult, nagu oleks ta juba leppinud mõttega, et hirmus 
deemonite väljaajamine on vältimatu. 

Sooja teega peseb Gaila haavad puhtaks, laseb endale võrdlemisi puhta riideräbala tuua, 
niisutab seda palve-sõnade abil pühitsetud teega ja asetab jalale. 

«Sellest ei saa suurt kasu olla," arvab peremees, ,,miks ei aja sa temast deemonit välja?" 
»Sest et ma ei usu, et temas deemon elaks!" 

»Haa!" naerab mees. ,,Sa tuled küll imelikust kloostrist! Naisi sa ei armasta ja 
haigusedeemonitesse ei usu!" 

»Haigused, mida on võimalik näha, ei tule sisemistelt deemonitelt, vaid väljastpoolt, õhust. 
Seepärast palvetan ma ja tõrjun roosikrantsiga kurjad vaimud jala juurest eemale," rahustab 
Gaila meest. 

Naine tahab onni tagasi minna. 

»Pea kinni!" nõuab Gaila. ,,Sa pead siia päikese kätte jääma, seda deemonid kardavad, öösel 
peame lambi jala kõrvale põlema panema. Siis ei pääse kurjad jõud sinu haavade juurde.” 
Naine lausub: ,,Sinu nõidus on juba aidanud. Jalg ei pakitse enam ja ma tunnen, et ta hakkab 
paranema.” 

Terve öö valvavad Gaila ja tütarlaps rasvalambi juures, sosistavad palveid, kui ema on 
magama jäänud, ja uuendavad kompresse. 

Vaiksel häälel jutustavad nad teineteisele oma elamustest" rännakutel ja suurtel pidustustel. 
Vastu hommikut saab väsimus ka tütarlapsest jagu. Ta toetab oma pea Gaila õlale ja jääb 
rahulikult magama. 

Esmakordselt pärast oma vanemate juurest lahkumist tunneb nooruk teist, inimest nii 
lähedasena. 

Seal puhkab vana naine, keda ta suutis aidata. 

Ta tunneb neiupea õrna survet. Vastas, hämara ruumi nurgas, pöörab mees magades teise 
külje. 

Rõõm täidab Gaila rinda: nad usaldavad teda. 

Aeglaselt libisevad helmed läbi ta sõrmede. 

Ao valges ärkab naine. Ta ajab end istuli, silmitseb hämaruses kaht kogu enda kõrval ja ütleb 
tänulikult: ,,Sa oled hea inimene, laama. Sa vabastasid mu kurjast vaimust. Ma ei ole enam 
ammu saanud valudeta puhata. Valgustagu sind Siva, kui sa püha mäe juurde jõuad." 
Tütarlaps Gaila kõrval liigutab ennast. Ta avab silmad, hüppab püsti ja ütleb hämmeldunult: 
»Ma... ma nägin und. Nüüd pean ma minema loomi vaatama.” 

Ja ta ruttab välja. 

Gaila ei luba, et naine hommikuse tee eest hoolitseks. Mees valmistab soolase joogi ja segab 
rohkesti mõrkjat võid hulka. 


Juustu, või ja jahuga varustatult lahkub Gaila pärast rohkete tänusõnade vahetamist onnist. 
Ukse ees lamab hommikupäikeses naine. Gaila vaatab veel kord ta jalga. Punetus on kadunud, 
paistetus alanenud. 

»Ära nüüd kohe jälle ringi lippama hakka!" manitseb Gaila. ,,Sa pead veel paar päeva 
puhkama. Tütar võib su töö ära teha!" 

»Ma palvetan hoolega,” tõotab naine. 

»Ja jalga hoia valguse käes!" 

Karjus saadab oma külalist tükk maad orgu mööda edasi. 

Karjamaalt viipab tütarlaps. 

Gaila sammub õnnelikuna hommikule vastu. Tema esimene kohtumine inimestega pärast 
pikka ettevalmistust üksinduses on kulgenud veel kaunimalt, kui ta lootis. 

Kaks päeva rändab ta läbi rohelise lookleva oru allapoole. 

Üha sagedamini kohtab ta asulaid ja loomakarju. Talupojad töötavad põldudel. 

Maapind hakkab järsemalt langema, org muutub kitsamaks ja tee klammerdub tihedalt 
järskude kaljuseinte vastu. All kohiseb jõgi. Valge vaht paiskub üle hiiglaslike kaljurahnude. 
Tormitsevas voolus keerleb oksi ja puutüvesid. Kivide vahel on vähe rohelust, vertikaalsetel 
kaljuseintel on ainult üksikud põõsad suutnud juuri kinnitada. Kuristik on paljas ja külm. Veel 
eile viibis Gaila päi 

kesepaistelistel mägikarjamaadel, sammus läbi okasmetsade, kus päike palavasti teele paistis. 
Kui vaheldusrikas on küll maastik siin kuristikest lõhestatud mägedes, — platool ei muutunud 
maastik ka pikkade rännunädalate jooksul. 

Veel üks teekäänak, veel viimast korda jooksevad kaljuseinad ees kokku, siis pääseb pilk 
vabalt Tiibeti suurima jõe avarasse orgu. 

Seal all rändavad Tsangpo vood rahulikult itta. Harude-rohke ja looklev on jõesäng, mida 
Gaila nüüd nädalate vältel järgib, ülemjooksu poole, jõe allikatele ja pühadele järvedele vastu, 
kus ta esimest korda näeb oma eesmärki, suurt mäge Kang Rimpotšet, ,,Püha Lund", millel 
troonib Siva, kõike säilitav, kõike hävitav jumal. Tsangpo org on looduslik tee paljudele 
palverändajatele, kes aastasadade jooksul, ikka ja jälle vahelduvates generatsioonides kõr- 
geima maise eesmärgi poole sammuvad. 

Pole ühtki teist mäge, mida rohkem austataks. 

Kamist, kus maa ära lõpeb, Amdost ja Tšangtangi kõledatest steppidest, isegi hannide maalt, 
kus voolavad Jangtse ja Huanghe, kõikjalt, idast ja põhjast, Lhasast ja Sigatsest, Tingri 
Džongist ja Gjangtsest tulevad usklikud. Ning ka läänest voolavad nad siia, Kašmiirist ja 
Pandžaa-bist, Baltistanist ja Ladakist. 

Loendamatu on aga indialaste ja nepaallaste arv, kelle suurimaks sooviks on püha mäe juures 
palvetada või teel selle poole surra. Olgu need hindud või budistid, lamaistid või brahmaanid 
— miljonid on sellest õnnest juba osa saanud, miljonid taotlevad seda veel, 

Kang Rimpotše on suur magnet. 

Pole ühtki teist punkti maailmas, mille poole sammuks rohkem jalgu. 

Ei Rooma, ei Meka, ei. Fudžijama. 

Jääjuveel, Šiva troon, mida atlastes tähistatakse nimega Kailas, on usklike inimeste tähtsaim 
kogunemispunkt. 

Gailat valdab sügav erutus, nagu näeks ta juba püha mäge. 

Tsangpo org! Nüüd pole enam palju maad! Nüüd ta juba enam teelt ei eksi! 

Ta kummardub sügavale, surub lauba vastu kive. 

Pool aastat on möödunud sellest ajast, kui ta lahkus oma õpetajast, seljataga on talv, 
missugust ta veel kunagi pole üle elanud. Ent nüüd on kevad, suvi läheneb —, ja enne 

65 


kui külmad tormid jälle üle Tiibeti tuhisevad, on ta näinud Püha Lund, on teinud ringi ümber 
püha mäe. 

Ja tema ees lebab Tsangpo, tee tema soovide sihtpunkti! 

Ta tõuseb palvetades ja astub aeglaselt, iga sammu nautides, alla jõe poole. 

Kaugel laias moldorus kerkib kahvaturoheliste mägede taustal küngas. Sellel võib näha 
hooneid. On see klooster? 

Veel paar tundi rändab Gaila suure jõe parempoolsel kaldal, siis tõuseb ta künkale. Müürid, 
mida ta kaugelt nägi, on vana kloostri varemed. Tänaseks jääb ta siia ja jälgib siit 
päikeseloojangut. 

Gaila on puhkuseks hea koha valinud. 

Tema pilgule avaneb uus, tundmatu pilt. Tihedasti kokkusurutuna lebavad all küla 
kakskümmend maja. Igast ilmakaarest tulevad siia laiad teed. Väljaspool asulat teede ääres on 
rohkesti telke ja nende vahel liigub palju inimesi, rohkem kui Gaila uusaastapidustuste ajal 
Rongpbuki kloostri juures on näinud. 

Siin põleb laagrituli, seal kerkib suitsusammas. Veoloo-mad — jakid, eeslid ja hobused ning 
lambad — söövad vee ääres aasal. Jõe teise kaldaga peab ühendust parv. 

Alatasa kostab hüüdeid, karavaniajajate karjumist ja rakmete küljes rippuvate kellukeste 
kõlinat. 

Gaila silmitseb ahnelt seda kirjut, voogavat elu. Nii kaua kui ta silmad hämaruses veel midagi 
eraldavad, hoiab teda seninägematu vaatepilt oma võimuses. Alles siis, kui alt paistavad ainult 
vilkuvad lõkketuled, otsib ta oma kompsust välja kasuka ja heidab magama. 

Uudishimu ajab teda hommikul vara orgu. 

Vana kloostri lagunenud müüride vahelt suundub ta Ligtse majade poole. Gumpa, uus 
klooster, ei asu tema tee ääres. Ta on selle üle peaaegu rõõmus, sest Rongbukist lahkumisest 
saadik ei lähe ta meelsasti kloostritesse. Ent teda valdab iga kord mingi kummaline argus, kui 
ta möödub pühadest müüridest, mille taga elavad mungad. 

Jõudnud külla, liigub Gaila ujedalt läbi tänavate. Kui harjumatu on talle siiski niisugune hulk 
inimesi! Kui segaseks teeb teda uute muljete rohkus! Talle tundub, et kõik silmitsevad teda. 
Mõne aja pärast märkab ta, et teda ei panda tähelegi. Kõik on tegevuses. Kaupmehed tingivad 
ostjatega oma laudade juures. Mida küll kõike ei müüda ja ei vahetata! Siin kaubitsetakse 
hobustega, seal soolakottidega. Ostja 

loeb hoolikalt saadud kauba üle. Järgneb röögatus, sest müüja on teda ilmselt tüssanud. 

Keegi ajab püssiga ähvardades enda ees üht meest. Nende ümber tekib kauakestev vaidlus, 
mida ilmselt ka vormirõivais ametiisik ei suuda lõpetada. 

Gailale muutub pealtkuulamine igavaks, tema tähelepanu köidab juba miski muu. 
Karmiinpunastes lehvivates riietes naine keerleb tantsu-hoos, tema kahele poole 
lahkukammitud juukseid ehivad kirjud pandlad, rinnal hüpleb tal raske kee läikivatest 
punastest kuulikestest. Samas seisab keegi mees ja sõrmit-seb oma raske muusikariista keeli, 
poisid löövad oma põlvede vahel olevatel trummidel hoogsat rütmi. 

Gaila selja taga seisab laiaõlgne rühikas vanamees rohelises turbanis ja jälgib etendust ilmse 
naudinguga. Gaila arvab, et jääb talle ette, ja astub kõrvale. 

»Jää paigale, sa ei sega mind," ütleb muhameedlane naeratades. ,, Tuled mägedest, mis?” 
Gaila noogutab. 

»»Sa pole vist sääraseid asju kunagi varem näinud? Pead ilmas ringi vaatama! Laagriplatsidel 
ja karavaniteedel on palju näha. Möödunud aastal võtsin ühe noore trapa oma karavaniga kuni 
Leeni kaasa — tal polnud vähimatki tahtmist oma kloostrisse tagasi minna.” 

Gaila kuulab jutukat vanameest poole kõrvaga, tema tähelepanu köidab endiselt musitseeriv 


grupp. 


Mees jätkab küsitlemist otse pealetükkivalt: ,,01ed sa orus ainult külaskäigul? Lähed sa tagasi 
oma kloostrisse?” 

»Ei!" vastab Gaila. ,, Ma olen palverännul Kang Rim-potše juurde.” 

»»Siis on meil ju üks tee! Homme või ülehomme asub minu karavan teele Ladaki poole. Sa vist 
ei tea, kus see on, mis? Sinu püha mägi on poolel teel. Võid meiega kaasa tulla. Mul on hea 
meel, kui minu karavanis on vaga mees. Mõned minu inimestest vajavad laama abi; nad on 
kõik tiibetlased, aga mina olen teist usku.” 

Gaila teeb kerge kummarduse ja karavanijuht ei tea, kas see on seoses tema ettepanekuga või 
austusavaldus tema usule. 

Muusika lõpeb, üks poistest jookseb läbi pealtvaatajate ridade ja hoiab väljasirutatud käes 
oma mütsi. 

Gaila kõrval seisev vanamees pistab käe taskusse. Suure hulga mitmesuguste müntide hulgast 
oma peos valib ta 

mõtlikult välja ühe ja viskab selle mütsi. Poiss kummardab. Gaila ei tarvitse oma rahakotti 
haarata, sest see on tühi. 

Sõnatult haarab muhameedlane Gailal käest ja viib ta läbi rahvahulga. ,,Minu telgid on 
lähedal. Sa võid oma pambu seal ära panna ja ka magada, kuni me teele asume.” 

Gaila ei taha meest solvata ja ka nõrga sisemise vastupanu murrab võõras otsekohe. 

»Miks sa siis ei taha?" küsib ta naeratades. ,,Meil on üks tee. Ma ju ütlesin sulle juba. Ja sa ei 
saa kellegagi paremini reisida kui koos minuga. Minu karavan on suur, mitte ükski hunt ega 
röövel ei riski meid rünnata. Sa vabaned kõigist muredest peavarju pärast ja kottides, mida 
minu hobused kannavad, on rohkem teed ja tsambat, kui kogu see org siin kinni pista jõuab.” 
Nii tungivat kutset ei söanda Gaila tagasi lükata. Ta tänab ja järgneb võõrale. 

»Selles telgis siin elab minu esimene jakiajaja. Sa võid esialgu tema juurde jääda," seletab 
vanamees. 

Losang, jakiajaja, võtab Gaila vastu sõnatult ega heida talle õieti pilkugi. Ka teised 
muhameedlase teenistuses olevad mehed tunduvad Gailale sõnaahtrate ja ebasõbralikena. 


Nende kahe päeva jooksul, mis Gaila karavani laagris veedab, märkab ta, et ajajad ja kulid 
teda umbusklikult vältida püüavad. Mitte ühegagi pole ta korralikult jutule saanud. Ta ei oska 
vastata, miks see nii on. Ainult Leest pärineva kaupmehe ja karavanijuhi nime on ta teada saa- 
nud: sahib Ismail Ali. 

Ismail Ali on üürinud kuuskümmend jakki ja hobust, kes ta kaubad läände peavad kandma. 
Paar looma on veel koormata ja just sel hommikul, kui suurem osa karavanist Ligtsest lahkub 
ja parvega üle Tsangpo läheb, saabub põhjast jõe kaldale suur nomaadiperekond. Muhameed- 
lane ostab turult otra, annab selle nomaadidele ja saab vastutasuks endale nende lambad, kes 
väikeste kottidega maa põhjaosast siia soola kaasa tõid. Ka villa ja nähku võtab ta nendelt 
inimestelt, just nii palju, kui veel koormata jakid kanda suudavad. 

Imestusega näeb Gaila, kuidas sahib kaubelda oskab, ja enne kui ta õieti arugi saab, on 
teravili, sool, nahad ja vill juba omanikku vahetanud. Enne kui nomaadid oma mustad telgid 
on üles löönud, sörgivad nende lambad suurele karavanile järele. Isegi mõned koerad on 
Ismail omandanud. 

Arjergardi vähesed jakiajajad peavad nüüd veel ka lammaste eest hoolitsema. 


Õhtuks jõuavad nad ühte külla. Ismail ootab juba Gailat. 

Kas noormees ei tahaks temaga piirkonnaülema juurde kaasa tulla, küsib ta. 

Gaila ei keeldu. Ta on viimastel päevadel juba sageli senitundmatuga kohtudes meeldivat 
erutust kogenud ja ta ei taha ka seekord uutest muljetest ilma jääda. Vaimulikke isandaid, 
kelle võimu all on suured maavaldused ja loomakarjad, laod ja kaubateed ning palju inimesi, 


tunneb ta juba kloostripäevist saadik. Ent meest, kellel on samasugused privileegid, kuid kes 
pole kõrge laama, tahaks ta meelsasti oma silmaga näha. 

Ülema residentsiks on madal, suurtest ümmargustest kividest ehitatud maja. Pikkade 
püssidega sõdurid longivad ukse ees edasi-tagasi. Madala tara taga määgivad lambad. 

»»Oota siin väljas," ütleb Ismail, ,,ma lasen sind kutsuda." 

Gailal ei ole põrmugi igav. 

Külatüdrukud ja -naised tulevad ja naljatavad sõduritega. Palverändajad, keda Gaila juba 
karavaniteel nägi, sammuvad läbi küla. 

»Hei, laama!" hüüab äkki keegi majauksest. ,,Sahib laseb sind kutsuda!" 

Ismail Ali joob kohaliku võimumehega teed. Gaila ei söanda oma kulunud kuues 
vastuvõturuumi astuda. 

»» Tule lähemale!" ütleb muhameedlane sõbralikult. 

Gaila kummardab kolm korda — nurgas asuva altari poole, peremehe poole, Ismail Ali poole. 
Ruumi kaunistavad vaibad ja lakitud kapikesed. Mõlemad isandad joovad teed läikivatel 
patjadel istudes. 

»» Oskad sa kirjutada?" pärib muhameedlane. 

Gaila jaatab. 

Sõnaohtralt seletab Ismail, et on vaja kirjutada tähtis kiri. Ülem istub vaikides. Seniajani ei ole 
ta Gailale sõnagi lausunud. 

Ainult sõnatu viipega andis ta ühele teenrile märku noorele trapale tass teed tuua. 

Gailale otsa vaatamata ütleb ülem äkki: ,,Kirjutusvahendid leiad sa sealt!" Ta viipab peaga 
ühe madala kapikese poole. ,,Kirjuta!" 

Gaila ei ole enam ammu pintslit käes hoidnud ja ta käsi väriseb pisut. Tema kõrval kõlab 
võimukalt ülema hääl. 

»Kirjuta! Pealikutele Sogoris ja Dongbos! Inimestele ja loomadele Leest pärit suure 
kaubahärra sahib Ismail Ali karavanist tuleb puhkepaikadel piki tasamit vastutasuta anda 
toiduaineid, osutada abi tee rasketes kohtades ja igasugust toetust, mida suur kaubahärra sahib 
Ismail Ali nõuab. Edasise teeosa jaoks peavad karavanile toiduaineid ja loomatoitu... ” 

Gaila kirjutab kuulekalt ja näeb vaeva, et ülema kiirele kõnele järele jõuda. Talle ei jää aega 
järele mõtelda, mida see kiri endast kujutab. 

Varsti lastakse ta jälle vabaks. 

»» Oota mind laagris!" hüüab Ismail talle järele. 

Ajajad on loomad koormatest vabastanud. Need söövad ojakeste ääres, mis suurde jõkke 
voolavad. 

Soolakottidest ja teepallidest on kulid rajanud müüri, mille taha nad maha heidavad. On 
tõusnud jahe tuul, mis puhub üle tasandiku. Sõnnikulõkete suitsusambad hajuvad tuules. 
Kui Gaila läbi laagri sammub, vaatavad teised talle arglike pilkudega järele; kui ta Losangi 
lõkke äärde tuleb, mille ääres paar meest kükitab, vaikib jutt. 

Gaila ei oska meeste käitumist seletada. On ta eksinud mingi tava vastu, mis karavanide 
juures on käibel ja mida ta ei tunne? Panevad nad talle pahaks kaugelt maalt pärit kaupmehe 
sõprust? On nad talle pahased sellepärast, et ta rändab kaasa nende karavaniga, ilma et teeks 
mingit 

tööd? 

Ühe tööga oli ta ometi hakkama saanud — just äsja. 

Mis töö see õigupoolest oli? Mida ta õieti kirjutas? Ainult seda, mida piirkonnaülem talle ette 
ütles. See võib ju karavanile ainult kasuks tulla! 

Karavanile? 

Või Leest pärit Ismail Alile? 


Kõikjal, kuhu ta oma palverännul sattus, oli ta leidnud jutukaid inimesi, külalislahkust ja 
heldust, ning mida lähemale ta Tsangpo orule jõudis, seda sõbralikumad olid inimesed. Ja 
siin, piki suurt karavaniteed tasamit, mis viib Lhasast, pühast linnast, Kang Rimpotše, püha 
mäe juurde, on inimesed veelgi sõbralikumad, jutukamad, külalislahkemad. 

Miks aga vaikivad karavani inimesed ainult temaga kohtudes vaenulikult. 

Murelikult otsib ta endale lõkkest eemal koha, keerab 

endale mantli ümber ja uinub. On juba pime, kui keegi ta üles raputab. 

»Laama!" sosistab hääl. See on Ismail Ali, kes teda äratab. ,,Kas keegi küsis sinult, mis sa 
ülema juures tegid?" 

Gaila mõtleb silmapilgu, enne kui vastab. 

Siis ütleb ta: ,,Siin ei räägi minuga keegi. Sinu inimesed hoiavad minust eemale.” 

»»See on hea — ma mõtlen, on hea, et sa nendega tegemist ei tee. Nad kõik on hulkurid ja 
päevavargad. Mässajad ja kõrilõikajad! Nende hulgas pole ühtki usklikku meest, nagu sina 
oled.” 

Ismail tõuseb aeglaselt ja eemaldub. Tema sammud vaibuvad kauguses. 

Gaila jääb veel kauaks mõttesse, siis võtab uni ta üle võimust. Järgmisel hommikul puuduvad 
pooled lambad. Ajajad jooksevad erutatult läbisegi ja loevad üha uuesti loomi üle. 

Losang, ajajate pealik, ratsutab üle välja rühma juurest rühma juurde. 

»Ärge lööge niisugust lärmi! Laadige veoloomadele koormad selga! Ja kiirustage! Me pole 
siia pulma tulnud!" 

»Lambad!" karjuvad mehed. ,,Pooled puuduvad!" 

»»See ei puutu teisse! Kas teie peate loomi lugema või mina? Ja kui arv ei klapi, siis on nad 
varastatud!" 

Ta galopeerib minema, karavani etteotsa, kus rahulikult, nagu poleks midagi juhtunud, 
ratsutab Ismail Ali. 

Tundide viisi liigutakse ühtlaselt edasi, lääne poole, vastuvoolu. Lõunatundidel tõmbub 
kolonn koomale. Aegamööda tõuseb tasam ülespoole, pöördub mitmel pool kõrvalorgudesse 
ja tuleb jälle Tsangpo juurde tagasi. Kõrgel laisa, vaikse jõe kohal pöördub tee ümber 
kaljujär-saku. AIl voolab sinakasroheline, peaaegu selge vesi aeglaselt itta. 

Gaila naudib lõunasse avanevat suurepärast vaadet: seal rivistuvad kauguses mäestiku kõrged 
tipud nagu valge müür, lumega kroonitud, metsikud ja järsud. 

Allikas. Väike, kidura rohuga kaetud aas. Inimesed ja loomad värskendavad end. 

Üks ajaja, kes hommikul maha on jäänud, jõuab kolonnile järele. Ta toob kaasa uudise: kui ta 
külast lahkus, kohtas ta üht meest, kes teadis midagi lammaste saatuse kohta pajatada. 
Piirkonnaülema lambakari olla üleöö tublisti kasvanud! 

»Mustad lood," ütleb üks ajajatest. ,,Pealik arvab, et nad on varastatud! Sahib teeb näo, nagu 
ei läheks loomad talle üldse korda. Ja laama, kes sahibiga ülema juures käis, jookseb ringi, 
nagu ei teaks ta midagi!" 

»Nüüd tuleb päevavalgele avalik vaen," mõtleb Gaila, ,,seni lasksid nad mind ainult oma 
vaikivat hukkamõistu tunda." 

»» Asi on selge," arvab keegi. ,, Sahib andis lambad ülemale altkäemaksuks ja sai selle eest 
mingi soodustuse, saatekirja või midagi niisugust, mida ülem muidu anda ei tohi!" 

»» Võib-olla ta lihtsalt müüs lambad ülemale?" oletab teine. 

»Müüs? — Haa! Ja laskis siis öösel salaja ära viia?" 

»» Või varastati nad tõepoolest?" kahtleb kolmas. 


»Siis oleksid sa meie vana nägema pidanud — kogu küla oleks ta jalule ajanud ja ülema 
takkapihta! Ja need kaks, kes lambaid valvasid, oleksid juba ammu minema kihutatud! Ilma 
palga ja bakšišita mõistagi!" 

Ajajate hulgas tekib liikumine. ,,Kus need kaks üldse on?" 

Gaila ei tunne end enam puhkepaigas hästi, ta hakkab järele sammuma paarile ajajale, kes 
mõne hobusega juba teele on asunud. 

Ühe käänaku tagant ratsutab neile vastu pealik. Ta kiirustab ajajaid rämeda sõimurahega. 
Jõudnud Gaila juurde, hüüab ta: ,,Need sellid ei tee kusagil väikesi puhkepause! Mis siis siin 
taga lahti on?" 

Gaila kehitab ainult õlgu. 

Pealik kappab edasi allamäge. Piitsaga ajab ta kulid ning ajajad jalule, vannub nende laiskust 
ja ähvardab neid ilma palgata minema kihutada. 

Nurisedes asuvad mehed teele, tirivad jakke edasi ja heidavad pealikule järele raevukaid 
pilke. 

»Laama läks ette,” mõtlevad nad, ,,eest tuli pealikipiitsa ja vannetega — teisiti see ei saagi 
olla! Munk on sahibiga ühe mütsi all, on tema nuhk.” 

Gaila sammub samal ajal mõtlikult jaki kannul, kes kannab tema pampu. Ta kahetseb, et 
ühines karavaniga. Kõik on nii rahutu, nii segane. Milles ta süüdi on? Kas ei peaks ta jaki 
seljast pambu võtma ja oma teed minema? 

»»Usu heasse inimestes!" soovitas talle Tendar-laama. ,,Hea võidab kurja!" 

Ent kus on siin kuri? 

Gaila mõtted jooksevad ummikusse. 

õhtuks jõuavad nad kõrgeimasse punkti mäeseljandikul, mis mäeahelikust välja jõeni sirutub 
ja läbipääsu piki kallast sulgeb. So La mäekuru on ehitud kirjute palve-lippudega. 
Tõkkepuude ja varraste küljesTehvivad mägi-tuules pikad riideribad, mille iga liigutus 
tähistab üht' palvet. 

Pole ühtki, kes oma mantli küljest ribakest ei rebiks, ühtki, kes siit üle minnes obot uue 
lipukesega ei varustaks. 

» Vennad!" Gaila pöördub ajajate poole. ,, Vennad, unustame tänase päeva halva ja mõtleme 
homse päeva heale." Ta loeb valjul häälel ühe palve. 

Ajajad liituvad tõrkumatult religioosse kombetalitusega. Nüüd pole ta nende jaoks enam 
mees, kes näib olevat võõra sahibi lakei, vaid nende usu noor preester. 

Tee läheb veel tükk maad mäkke. 

Ismail Ali ja Losang valivad välja laagriplatsi. Varsti leegitseb sõnnikulõke ja aurab teekatel. 
Möödunud päeva pahandused näivad olevat unustatud. 

Alles järgmisel päeval saab Gaila teada, miks vahejuhtum lammastega kandjaid nii erutas. 
Kahes väikeses külas, mida karavan läbib, peavad elanikud ajajaid jootma ja söötma ning ka 
loomadele toitu tooma. Nad teevad seda vaikides, kuid ilmse pahameelega. Ainult üks naine 
kaebab valjusti: ,, Vähe sellest, et me Lhasa tähtsaid härrasid toitma peame, kui nad meie 
külast läbi sõidavad, nüüd tulevad juba ka kaubakaravanid nõudekirjaga! Nuhtlus läheb järjest 
suuremaks!" 

»Röövlid!" hüüavad nüüd ka mehed. 

Esimeses külas õnnestub ajajate pealikul veel inimeste * viha ähvardustega summutada. 
Kaugemal orus, kus tasam jälle suurele jõele läheneb, on Ismailil oma saatekirjaga vähem 
õnne. Külavanem keeldub karavani varustamast ja sellele ööseks peavarju andmast. 

»» Minge veel kaks tundi edasi, seal on puhkeonn, sealt võite osta kõike, mida vajate," ütleb ta. 
»Meil pole vaja midagi osta! Näe, loe piirkonnaülema kirja: sul tuleb meid kõigega 
varustada!" vastab Ismail Ali teravalt. 

»Ma ei oska lugeda, loe see mulle ette. Aga ära sealjuures luiska!" 

»»See on kirjutatud tiibeti keeles,” väidab muhameedlane, ,,mina tunnen ainult oma kirja. Aga 
minu karavanis on üks laama, ta loeb selle sulle ette. Preestrit sa ometi usud, mis?" 

Ja ümber pöördudes hüüab ta oma kaaskonnale: ,, Saatke munk siia, ta peab seda põikpead 
õpetama!" Gaila trügib meeste vahelt läbi; ta tahaks praegu siit kaugel eemal olla. Oleks ta 
ometi juba eile oma pambu võtnud ja lahkunud! Maja lähedal tuleb talle pähe mõte: sa 
tõotasid iseendale, et abistad kõiki inimesi, isegi kui selleks tuleb iseendaga võidelda. Kõiki 
inimesi. Eranditult? Kas ka võõraid, nii kodumaale kui ka usule võõraid? Kus on piir? Kas ma 
pean selle rikka ja vaese vahele, turbani ja palveveski vahele tõmbama või hoopis noore ja 
vana vahele, pruuni, kollase või valge näoga inimeste vahele? 

Veel üks samm ning ta seisaks Ismaili ja külavanema kõrval. Seal haarab üks ajajaist tal käest. 
Gaila pöördub ümber. Mees vaatab talle tõsiste, peaaegu paluvate silmadega otsa. 

»Laama! Kas sa aitad võõrast?" 

Ajajad, külaelanikud ja külavanem ootavad alistunult munga otsust. Seal seisavad põllumehed 
ja karjakasvatajad, usklikud nagu temagi, vaesed nagu ta ise ja tema vanemad. Peavad nad 
oma niigi vähesest varanatukesest veel suurele kaubahärrale lõivu maksma? 

Ent viimasel on kiri ülemalt, kelle võimu all on kogu piirkond. Kas ülemuse käskudele ei pea 
alistuma? Ka siis, kui ülemusele on altkäemaksu antud? 

Gaila tunneb, et selle hetke raskus otse lämmatab teda. Ta tahaks edasi astuda, kirja võtta ja 
kõigile tõtt rääkida: et muhameedlane on selle kirja endale pettuse teel hankinud. Kõik, nii 
külaelanikud kui ka ajajad oleksid tema poolt. 

Ja ometi ei söanda ta seda teha. 

Ta trügib inimeste vahelt tagasi, eemaldub inimhulgast ja pöördub veoloomade poole. Paljude 
jakkide hulgast leiab ta selle, kes peale teiste pakkide tema pampu kannab. 

Aeglaselt vabastab Gaila nöörid, pakib oma asjad kokku ja lahkub raskete, ühtlaste 
sammudega külast. 

Järgmistel päevadel ei liigu ta enam mööda tasamit. Tal 

on häbi, ta kardab juhuslikult kohata ajajaid või talupoegi. 

Tal pole raske kujutleda, kuidas lugu eile lõppes: kaubahärra saatis oma esimese ajaja lähima 
relvastatud posti juurde, saatekiri näidati ette. Sõdurid peavad täitma piirkonnaülema käsku. 
Ja siis sai Ismail Ali talupoegadelt kõike, mida ta nõudis. Kes midagi ei andnud, kes käsule 
vastu hakkas, seda karistati. 

Kas ta oleks suutnud siin midagi muuta? 

Ühe pikliku järve ääres kohtab Gaila jälle inimesi, esimesi pärast tasamiäärsest külast 
lahkumist. 

Üheks päevaks jääb Gaila karjakasvatajate juurde, kes on oma loomadega teel allavoolu, 
Tradumi. 

Kaks meest on juba kord Kang Rimpotše juures käinud, nad tunnevad täpselt teed ja ütlevad 
Gailale, et ta võib kuni Šamsangini orgu, jõe kaldale jääda, ilma et tarvitseks tasamit 
kasutada. Ainult Naktšaki juures muutuvat org korraks väga kitsaks, ent piki kaljusid viivat 
jalgrajad — nad olevat selle koha alles viie päeva eest läbinud. Üksinda jätkab Gaila retke 
Tsangpo allikate poole. 

Kui ta kitsusele läheneb, mida nomaadid talle kirjeldasid, silmab ta enda ees karavani. Kas on 
Ismaili kolonn tasamilt orgu pööranud? Ta ei suuda veel kindlaks teha, kas need on samad 
inimesed, kellega koos ta Ligtsest teele asus. Ei — need ei saa nad olla. Need on kindlasti 
juba palju kaugemale jõudnud. Ka hobuseid ei näi neil olevat. Inimesed ja loomad on alles 
kaugel. 

Praegu nad puhkavad. Või ootavad midagi. 


Nad suunduvad orust kaljude poole. Aegamööda reastuvad punktikesed jälle üksteise kõrvale. 
Tee, mis poolel kõrgusel üle kaljunõlva kulgeb, on ilmselt väga kitsas. 

Ühe tunni pärast on Gaila karavanile peaaegu järele jõudnud. See on suur karavan; ent üle 
halli rusukalde liigub aeglases tempos palju rohkem inimesi kui veoloomi. Siin ei ole kindlat 
teed — kitsad rajad jooksevad üksteise kõrval, suurte vahedega, kui nõlval küllalt ruumi on, 
tihedasti kõrvuti kitsastes läbipääsukohtades kaljupankade vahel. Nagu tahaks igaüks 
isiklikku teed kasutada, nii sagivad inimesed ja loomad rühmiti kaljude ja madalate põõsaste 
vahel pärastlõunase päikese käes üle nõlva, üsna nende lähedal langevad kaljud järsult jõe 
kitsasse kuristikku, kõrgemal aga kerkivad ähvardavalt kaljutornid ja -seinad pragunenud 
kollasest kivimist. Aeg-ajalt veereb tolmu tõstes orupõhja poole kiviprügi. Gaila märkab, kui- 
das ühest mustendavast kuristikust tõuseb lendu röövlind, kerkib erutatult tiibu lehvitades 
mägede kohale ja hakkab sinitaevas tiirutama. Lindu jälgides silmab ta äkki üleval 
kaljurahnude vahel väikest tolmupilve. 

Kivilaviin! Vaevalt märgatavalt kerkivad siin-seal kollased pilvekesed ja liiguvad kiiresti 
allapoole. Nüüd nad ühinevad! Pilv muutub suuremaks. Sellest paiskuvad välja suured rahnud 
ja purunevad pärast õhulendu kildudeks, kergitades omakorda tolmu Etendus näib kulgevat 
täiesti helitult. Paha aimamata jätkavad inimesed all oma teed. Kivilaviin sööstab karavani 
poole! 


Gaila kisendab. ,,Kivid!" karjub ta. ,,Põgenege!" 

Aga ta on veel liiga kaugel, nad ei kuule teda. 

Ometi — või äratab nende tähelepanu laviini tume mürin? Üha valjemaks muutub see, üha 
lähemale veerevad kaljurahnud kolonnile. Igasse ilmakaarde paiskuvad kivid, kergitades 
kõrgeid tolmupilvi. 

Tegevusetult tuleb Gailal ohutust kaugusest pealt vaadata. Lõpuks on inimesed ohtu 
märganud. Nad pistavad läbisegi jooksma, mõned ettepoole, mõned tagasi. Ent pääsu ei ole. 
Rusukalle on kogu nõlva laiuses liikuma hakanud, põõsaid, kaljupanku ja kaitsvaid eendeid, 
inimesi ja loomi varjavad väävelkollased keerlevad pilved. 

Veerevate, hüplevate, purunevate kivide kõmin ja hele ragin summutab surmahirmus inimeste 
karjed. 

Gaila jookseb karavani poole nii kiiresti kui jalad võtavad. 

Stopp! Tuleb sealt veel kive? Ta aeglustab sammu, jääb seisma, pilk on suunatud üles. Pika 
nõlva ülemises osas on kõik rahulik. Ainult seal, kus ta viimati karavani nägi, hõljub veel 
tolm. 

AII kuristikus kolisevad veel kivid, välgub allasööstvate kivikildude risttuli. 

Siis jääb kõik vaikseks. Kollane udu hajub pikkade sammastena. 

Karavani eesotsas olnud inimesed põgenevad ohtlikust tsoonist. Teised on ühe kaitsva eendi 
alla kogunenud. Gaila sammub enesega võideldes aeglaselt edasi. Ta teab, et seal vajatakse 
praegu tema abi. Tal on hirm, ent ta võtab end kokku ja astub põksuva südamega õnnetute 
poole. Vahetevahel läheb tema jalge alt liikvele terve lahmakas lahtist kiviprügi, suured ja 
väikesed kamakad veerevad klõbisedes sügavikku. 

Ta läheneb inimestele. 

On lihtsalt ime, et nad kõik ei ole minema pühitud. Kuristikust kostab ühe looma möirgamist. 
Kaks meest lähenevad ettevaatlikult järsaku servale. Nõlval lebab pampe ja kaste. Nende 
vahel surnud jakk. 

Jälle mürisevad üleval kivid, hüpeldes nõlva mööda allapoole. Inimesed pistavad 
meeleheitlikult jooksma, Gailale vastu. Veerevad rahnud rahunevad peagi. Tükike maad 
aeglustuvat libisemist veel, siis jääb kõik vaikseks. 

Otsekohe hakkavad jälle kostma erutatud hüüded. Gaila on nüüd inimeste keskel. Ta püüab 
neid rahustada. 

»Ta tõukas mu pikali!" karjub keegi vanamees valjusti ja osutab ühele noormehele. ,,Lihtsalt 
paiskas pikali!" 

»Minu katel, kus on mu katel?" hädaldab üks mees. 

Rühm mehi seisab apaatselt haavatu ümber. Mees on meelemärkuseta. Tema käsi on 
purustatud, haavadest voolab tõukeliselt helepunast verd. Tema mantlikäise on keegi juba 
lahti lõiganud. 

Nuuksudes seisavad samas kaks naist, noorem neist toetab vanemat. 

» Ta sureb,” kaeblevad nad nuttes. 

Gaila teeb endale ruumi, põlvitab maha ja püüab haavatut tema mantlist vabastada. 

»»MISs te siin tegevusetult seisate!" hüüab ta. ,, Tulge, pöörake ta külili. Nii — pidage, 
kõigepealt terve käsi! Kas kellelgi on nuga?" 

Kiirete lõigetega eemaldab ta mantlikäise. Haavatu oigab. 

»Nüüd veel käsi paljastada!" annab üks nõu. 

Gaila rebib käise küljest kiiresti riideriba, sest ta vajab sidet. ,,Tule, naine, hoia kätt üleval. 
Ma panen verejooksu seisma.” 

Riideräbalatest teeb Gaila sideme. 

»Kas teil pole mõnd oksa või keppi?" 

Ümberolijad õn taibanud, et siin saab veel aidata. Üks poiss toob malaka, asetab selle ühe otsa 
kivile ja poolitab hästisihitud jalahoobiga. Vaikides ulatab ta puutüki noorele mungale. 

» Väga hea," ütleb Gaila, ,,me seome selle talle käe alla. Kui ta jälle meelemärkusele tuleb, 
panete ta jaki selga.” 

Naised on end kogunud. Nad abistavad Gailat. Munga juuresolek on erutatud inimesi 
rahustanud. 

Alles siis, kui mõlemad mehed kuristiku servalt tagasi tulevad ja teatavad, et kadunutest 
midagi näha ei olevat ja ka allakukkunud jakki ei saavat aidata, algab hädaldamine uuesti. 
»Kes on kadunud?" küsib Gaila. 

»Üks võõras, kerjus, kes juba kaks nädalat karavaniga kaasas käis. Me ei tunne teda. Ja veel 
keegi naine. See seal on tema tütar.” 

Suure kivi juures kükitab tütarlaps, nägu käte vahele peidetud.- Nuuksed vapustavad tema 
õlgu. 

»Kas alla laskuda ei saa?" küsib Gaila. 

»Mina ei julgeks seda teha," ütleb keegi. 

»Mina ka mitte," lisab teine. 

Kõik on ühel arvamusel, et kadunuid pole mõtet enam otsida. Üles tuua neid siit nagunii ei 
saa, isegi kui õnnestub neid leida. Pealegi olevat oodata uut laviini. 

See on otsustav tegur, mis sunnib kõiki loobuma. 

Ainult Gaila ei taha nii kergesti alistuda. Poiss, kes malaka tõi, ja üks vanem mees ön nõus 
teda otsimisel abistama. Tütarlapsele pole veel keegi tähelepanu pööranud. 

»Kas nad olid üksi, see naine ja tütarlaps?" pärib Gaila. 

Keegi ei suuda meenutada, kas neil veel keegi kaasas oli. ,,See pole nüüd enam ka tähtis,” 
arvab poiss. ,,Kas läheme kaljude juurde?" 

Neil tuleb tükk maad tagasi minna kohani, kust avaneb hea vaade kuristikku. Gaila mõistab 
kohe, et asi on lootusetu. Kaljuseinad on nii järsud, et alla on võimatu ronida. 

Neid kaht kaasaviinud laviini suurus ja hirmuäratav sügavus, kuhu nad kukkusid, veenavad, et 
kadunud ei saa enam elus olla. Võib-olla ujuvad nende kehad juba kusagil jõe tormilistes 
voogudes. 

»Palugem nende hingede eest," lausub Gaila ja tõstab oma roosikrantsi. Mõlemad kaaslased 
ühinevad tema palvega. 


Märgade küsivate silmadega tuleb tütarlaps neile vastu. Tema juuksed on punutud väikesteks 
patsideks, pruuni kaela ümber ripub hõbemüntidest kee. 

Mehed ei lausu sõnagi, tütarlaps ei küsi. Nad tulevad emata. Pisarateta nuuksudes pöördub ta 
koos meestega teiste juurde tagasi. 

Suurte kaljupankade all võib julgesti laagrisse jääda, arvab Gaila, ja paar meest tasandavad 
koha, kuhu nad haavatu nahkadele pikali asetavad. Naiste ja tütarlapse jaoks püstitatakse 
kividest müür, mis peab tuule eest varjama, kivilaviini vastu aga pakuvad laiad rüngad kül- 
laldast kaitset. Ent enamik inimesi tahab teed jätkata. 

»Me kardame langevaid kive. Ja me kardame oma loomade pärast. Kui jälle suur mürin algab, 
ei suuda me neid kinni pidada. Nad ei jää rahnude taha paigale. Ja haiget ei saa me ka enam 
aidata. Ta jookseb verest tühjaks. Olgu jumalad talle armulised, aga ta jookseb verest tühjaks. 
Või siis muutub käsi mustaks ja ta sureb sellest. Seepärast hakkame me nüüd minema. Et 
kivid teid säästaksid!" 

»Atša rästa!" ütleb poiss rõhutult. 

80 

Suurest karavanist jääb maha vaid kuus inimest. Mitte ühtki jakki, mitte ühtki lammast või 
hobust. Kuidas nad nüüd haavatuga edasi saavad, kui saabub hommik? Ent nende juures on 
Gaila. Kõiki rahustab teadmine, et nende hulgas on munk. Vanem mees on süüdanud lõkke, 
naised istuvad vaikides haavatu juures. 

Seal, kus lahkujad orukäänaku taha kaovad, lööb taevas punetama. Gaila seisab ülestõstetud 
kätega ühe rusuvalli nõlval ja laulab. Ta usub nende palvete jõusse, mida ta vanade 
meloodiatega varustatult heatahtlike jumalate poole saadab. Kloostris laulsid nad selleks, et 
vihma sadama hakkaks, et haiged laamad terveneksid, et surnud munkade ja nunnade 
paremale uuestisünnile kaasa aidata. 

Ta laulab oma vagasid laule, kuni pimedus üle oru laiali laotub. 

Kui ta tule juurde tagasi pöördub, ütleb vanem naine: ,,Niisama vaikselt, nagu palved ja laulud 
sinu suust voolasid, lahkus ta hing kehast, laama." 

Rabatult kummardub Gaila nahkadel lebava musta kogu kohale. 

Jah," kinnitab naine, ,.ta oh surnud." 

Kaua istuvad kõik vaikides surnu ümber. 

Gaila käte vahel liiguvad palvehelmed. Ta ei palveta, hajameelselt nihutab ta krantsi 
sõrmedega edasi. 

Keegi ei riski eemalduda tulepaiste kitsast ringist. 

Nad ärkavad hommikusest jahedusest värisedes. 

Sõnatu viipega annab Gaila poisile ja mehele märku, et need aitaksid tal laipa ära viia. 

Neil ei ole puid, et surnut põletada. Ent surnu keha ei tohi maha matta. Iga suurema küla, iga 
linna lähedal on pühitsetud koht, kus vaesed inimesed oma surnud kullide hooleks jätavad. 
Tiibet on maa, kus pole haudu. 

Surnu keha, mille hing on maha jätnud, on niisama tähtsusetu nagu kivi, mida ei kaunista 
püha kiri. Gaila otsustab surnu jõkke visata. 

Naised on juba teele asunud. Gaila, mees ja poiss toovad puhkeplatsilt oma pambud ja 
järgnevad neile vaikides. 

Terve päeva rändavad nad peatumata. 

Naktšaki külas leiavad nad peavarju. Üks talupoeg, kes on õnnetusest juba kuulnud, võtab nad 
oma majja ja kostitab neid. 

Järgmisel päeval seletab üks naistest: 

»Me läheme koju tagasi. Peremees ütles, et me ühe päevatee järel suurele tasamile jõuame. 
Sealt läheme mõne karavaniga tagasi. Aga mitte enam piki jõge.” 


Tütarlaps vaatab ehmunult meestele otsa. Ta patsid värisevad. Ta naeratab pisut kohmetult, 
kui poiss ütleb: ,, Meiega ei saa sa ka tulla, meie läheme mööda Kubi Tsangpod üles.” 

»Kuhu ema sinuga minna tahtis?" pärib Gaila ja paneb käe rahustavalt tütarlapse õlale. 

»Me tahtsime oma suguharu telkide juurde minna. Me oleme nomaadid. Ma tunnen ka teed. 
Aga minu isa läks oma vendadega tülli ning me asusime teele Pasa Gukki. Isa tahtis sealt osta 
lambaid ja soola. Need tahtis ta Nepaali viia. Siis surid paljud inimesed Tarjaling-gumpas. 
See on suur klooster tasami ääres. Isa jäi samuti haigeks ja me andsime kogu raha suurtele 
samaanidele, et nad ta jälle terveks teeksid. Kuid nad surid ise rõugetesse. 


Lõpuks jätsime sinna veel jakid, lambad ja telgi, aga mungad ei suutnud isa siiski terveks 
teha. Kuid tema hingel läheb hästi, nii ütlesid laamad. Me andsime kõik kloostrile ja 
palvetasime palju. Ema arvas, et meil pole rohkem vaja kui meie riided ja sööginõud, sest Tag 
Ramotšes võetakse meid jälle vastu. Onu Mingjur abielluks temaga. Onul on küll juba naine, 
aga meie suguharus on kombeks, et mehed peavad vendade lesed naiseks võtma. Mina teda ei 
karda. Olen tihti tema telgis mänginud, tal on kolm tüdrukut." 

Gaila küsib tütarlapselt, kuidas ta edasi Tag Ramotšesse kavatseb minna ja kus nomaadide 
asula asub. 

»Seda tean ma täpselt, laama!" segab poiss end vahele. Viis või kuus päevateekonda edasi 
loojuva päikese poole, üks päevateekond enne suurt Tsamavungi järve olla nende 
perekondade laagriplats, kelle juurde Jiša tahab minna. 

»Jiša?" küsib Gaila. 

»Jah,”" naeratab tütarlaps, ,,see on minu nimi!" Tema värskel siledapõsksel näol särab leinast 
hoolimata naeratus. Päike maalib tema laubale juuste õrnad varjujooned. 

»Kindlasti leiad sa karavani, mis su kaasa võtab," ütleb Gaila veendunult. 

»Kindel!" kinnitab poiss. 

»Kas sa jääd Tšerokisse, laama?" küsib Jiša. 

»E1, ma tahan minna Kang Rimpotše juurde. Ja Tsama-vungi järve äärde.” 

»» Mööda tasamit?" 

»»Seda ma veel ei tea.” 

»» Või üle Tamlung La?" 

»Üle mäekuru?" 

»Seal on väga külm. Teel Pasa Gukki tulime sealt üle.” 

Mees ja poiss kinnitavad Gailale, et ta võib minna sama teed mis tütarlapski. Tee Kang 
Rimpotše juurde olla tasamit mööda küll pisut lühem, umbes ühe päeva võrra, aga kui ta ka 
püha järve äärde tahab minna, siis sobib marsruut üle Tag Ramotše talle väga hästi. . Jiša 
vaatab mehele tänulikult otsa. ,, Laama kaitse all on tal palju julgem reisida kui üksinda suures 
karavanis. Mõtle vaesele orvule," ütleb mees. 

Pärastlõunal jõuavad nad Tšerokisse. 

Gaila läheb koos Jišaga üle laagriplatsi. Nende ümber on võõrad, inimesed nagu nemadki 
pikal reisil läbi Tiibeti. 

Gaila suundub piklike mustade telkide poole. 

»Need on samuti nomaadid, näen seda telkidest," ütleb ta. ,, Võib-olla tunnevad nad sinu 
suguharu või lähevad koguni Tag Ramotše poole.” 

Väike tütarlaps jookseb vapralt tema kõrval nagu noorem õde. Gaila pärib andmeid tema eest. 
Ta saab eitava vastuse. 

»Sellel aastaajal, laama," õpetab teda üks karjus, ,,leiad sa vaevalt karavani, mis läheks üle 
külma mäekuru. Seda riskivad teha vähesed.” 


»Sinu isa oli väga julge, kui ta üle Tamlung La otsustas tulla!" ütleb Gaila Jišale. 


»Jah, isa oli alati väga julge.” 

Jõuab kätte õhtu, kuid nad pole kedagi leidnud, kes tütarlapse kaasa võtaks. Nad lähevad jälle 
nomaadide juurde tagasi ja paluvad ööseks peavarju. Naised on meelsasti nõus Jišale telgis 
koha andma. 

Kaua kükitavad nad koos karjakasvatajatega tule ääres, söövad ja vastavad uudishimulikele 
küsimustele. Kui laager pimedusse mattub, tõuseb Gaila, sirutab käed aeglaselt ette ja laulab 
õhtupalvet. Ta palub jumalailt võõrustajaile head käekäiku, palub surnud ema hinge 
armulikult valgustada. Hardalt kuulab Jiša noore laama sõnu. Siis põlvitab ta Gaila kõrvale ja 
puudutab palvetades laubaga maapinda. Inimesed tule ääres kordavad monotoonse häälega 
viimaseid sõnu, kuni Gaila jälle nende hulgas istet võtab. Kõlab viimane ,,Om mani padme 
hum”. 

Naised lähevad telkidesse, mehed heidavad veel kord pilgu loomadele. Gaila mähib end 
kasukasse ja heidab ohates hõõguva tuleaseme kõrvale pikali. 

»»Hömmikul lähen ma edasi," mõtleb ta. ,,Tahaksin tütarlast meelsasti aidata, kuid pole kedagi, 
kellega ta võiks kaasa minna." 

Veel kord palub ta püha mäe suurt jumalat, et tee Kang Rimpotše juurde talle valgustust 
tooks, mida ta loodab. 

Ta mässib end paremini kasukasse, kuid uni ei taha tulla. Siin on väike, abitu inimlaps, peab 
ta ikka ja jälle mõtlema. Keegi ei taha end temaga siduda. Kõik kahetsevad tema vanemate 
surma ja pöörduvad ära, kui neilt palutakse rohkemat kui kaastunnet. 

Tendar-laama ütles: ,,Sa pead kõiki inimesi aitama. Enne kui sa midagi teed, küsi endalt: kas 
sa teed seda enesearmastusest või armastusest inimeste vastu? Iga heategu 

toob ka sulle head — ka siis, kui keegi sulle tänusõnu ei 

pomise.” 4 

Külmast värisedes tõmbab Gaila mantlikrae koomale. 

»Ei, ma ei või tüdrukut üksi jätta!" otsustab ta. ,, Lähen koos temaga üle mäekuru. Tema onu 
telgi juures ütleme teineteisele hüvasti. Kauasel pean ma üksi olema — ma süvenen täielikult 
palveisse, mõtisklen üksinduses, et saavutada kõrgeimat õnnistust. Väikesele abi vajavale 
inimesele mõtelda, tema eest hoolitseda, talle toitu ja peavarju muretseda — ei, see ei kõlba 
seal, kus ma üksnes jumalaile tahan lähedal olla!" 

Unes särab tema ees püha mäe punakalt hõõguv tipp; lõpmatu, selge valgus ümbritseb teda ja 
toob talle vabanemise maisest tühisusest. 

Tema kõrva tungib noorusvärske hääl. Unisena pärast pooleldi magamata ööd ajab ta end 
istuli. 

Teda äratab hele tütarlapsehääl. ,,Gaila-laama! Ärka üles! Nomaadid asuvad teele, me võime 
nendega kaasa minna!" Jiša raputab teda igasuguse aukartuseta. Ta naerab rõõmsalt. ,, Me 
läheme koos üle tasami. Naised ütlesid, et nad võtavad meid kaasa. On sul hea meel?" 

Gaila heidab kasuka kõrvale ja tõuseb. » Üle tasami?" küsib ta imestunult. ,,Kas sina siis lähed 
ka üle tasami?" 

»» Jah, kuni linnani, mille nimi on.. . ah, ma ei mäleta seda enam. Seal võin ma leida karavane, 
mis lähevad Tag Ramotše poole, ütlesid naised!" 

Tüdruk vaatab talle naeratades otsa, olles õnnelik selle üle, et on lõpuks leidnud tee oma 
eesmärgi poole. Lisaks rahustab teda mõte, et ta ei pea veel lahkuma noorest trapast, ainsast 
inimesest, kes pärast ema surma alati abivalmilt tema kõrval on seisnud. Nad on teineteisega 
harjunud nagu õde fa vend. Gaila tunneb seda silmapilgul, millal tütarlaps oma siirast rõõmu 
väljendab. 

»Kui ma üksinda edasi oleksin läinud, oleksin sinust kindlasti puudust tundnud, väike õde!" 
ütleb ta naeratades. 


Ta paneb oma kompsu kokku ja hakkab järele sammuma veoloomade ja Jakiajajate pikale 
reale. Tema süda lööb pisut kiiremini. Tema suu ümber mängleb rõõmus naeratus.- ,,Ma 
kaitsen teda,” mõtleb ta. 

Jiša tipib tema kõrval nagu siis, kui ta koos isaga pikale teele asus. 


KUUES PEATÜKK 


Muktinat — Nepaali pühapaik, Kang Rimpotše ja Lhasa järel budistide suurim igatsus. Saja 
kaheksast draakoni-peakujulisest veetorust voolab välja püha allikas. Haiged ja vigased 
ahmivad pärani sui tervistavat märjukest. Veejugade pladinasse seguneb palverändajate 
jutuvada. 

Saja kaheksas kohas korraga langeb vesi palvetajate peadele, voolab üle kärnaste kolpade ja 
mädanevate jäsemete. Veejoad kogunevad seitsmesse basseini, mida piiravad madalad, 
põlvekõrgused fantastiliste ornamentidega kaunistatud müürid. Basseinides sulistavad lapsed, 
laskmata end segada punasesse rõivastatud munkade vagast tõsidusest, kirjute seelikutega 
naiste graatsiast, lihtsameelsete raukade albist innukusest. 

Kõik, kõik joovad, pesevad end, naudivad külma allikavett. Ühe veetoru juurest teise juurde 
sammub taaruval kõnnakul paks laama, ühtki vahele jätmata, vigane püherdab basseinis, ise 
külma pärast vingudes, rase naine rüüpab vett kannust, mis alles äsja üle ajades ühe veejoa all 
basseinis seisis. 

Sada kaheksa köidet — nii palju on raamatuid, mida täidavad Buda sõnad. 

Sada kaheksa kunstipäraselt sepistatud toru jagavad kristallselget, püha vett. 

Vaevalt leidub palverändajat, kes nii suurt arvu tunneks. 

Kas püha vesi võib tulla ühestainsast lihtsast allikast? Ei! Kuidas võiks see siis haigusi ravida, 
kurja silma eest kaitsta, röövloomi karjast eemal hoida? Lamaismi pühad arvud on kolm, viis, 
seitse, kaksteist. Ent Kali jõe allikas on liiga võimas, et maapinna rüpest nii väheste veesoonte 
kaudu väljuda. Pühakirja ,,Kandšuri" köidete arv näis kloostri laamadele parasjagu piisav 
olevat, et veele kõrgeimat ravijõudu külge pookida. 

Ja ime sünnibki: haiged unustavad oma hädad, nad ei tunne enam valu oma liikmeis, vaid 
ainult masseeriva veejoa halvavat külmust. 

Basseini ääres seisavad mungad ja koguvad ohvriande — teravilja ja kodulinde, puuvilja ja 
liha, kõige meelsamini siiski kõlisevaid münte. 

Sadu aastaid juba voolab vesi, kulgeb palverändajate vool. Kogu Nepaalist, Indiast ja Tiibetist 
tulevad nad, hindud ja lamaistid. Põhjas on piir ainult ühe päevateekonna kauguses. Suurim 
hulk andide jagajaid tuleb sellelt maalt, kust on pärit ka kloostrivendade usk, dalai-laama 
maalt, Tiibetist. 

Muktinati klooster kahe taeva poole kerkiva mäehiig-lase Annapurna ja Dauladžiri jalamil on 
eesmärgiks nii paljudele võõrapäraselt riietatud inimestele, et kolm meest sinistes 
anorakkides, kirjutes popeliinpükstes ja tugevates mäesaabastes põrmugi silma ei torka. Kaks 
neist kannavad habet, kuid nende näonahk on heledam kui kolmandal. Viimane on neist 
kolmest ka ainus, kes rangele tseremooniale alistudes alustab sada kaheksat pesemist. Ta ei 
võta seda just väga tõsiselt — mõne joa alla pistab ta vaid hetkeks ühe sõrme, mõne alla 
hooletult käe. Teise basseini juures muutub see tegevus talle liiga tüütuks. Ta sumab oma 
kaaslaste juurde, kes seisavad basseini ääres ega ole saapaid jalast võtnud. 

»Kas ma võin veenõud saada?" küsib ta. 

»Neid läheb meil teel veel tarvis, Ang Tärke!" 


Pruun Muktinati palverändaja euroopalikus alpinisti-riietuses palub oma mõlema sahibi 
jooginõusid. Ta tahab need täita püha veega teiste šerpade jaoks, kelle sirdar ta on. Need on 
kahe päevatee kaugusel ega saa Nepaali pühadust külastada. 

» Tee!" põlglikult valab Ang Tärke Marcel Ichaci ja dr. Oudot' plaskud tühjaks. 

Mõlemad prantslased muigavad koomilise tõsiduse üle, millega Ang Tarke veevõtmise püha 
toimingu juurde asub. Kogu tee on sirdar sellest juttu teinud, et ta oma Šerpadele ja 
Sugulastele Dardžilingis Muktinati vett kaasa võtab. Igaühele paar tilka. 

See oli .ainult luureretk, mis Šerpale sai reisi kõrgpunktiks. Sahibid ei otsinud siit ei valgustust 
ega lunastust nagu arvutud palverändajad — nad otsisid teed Annapurnale. 

Igast küljest on prantsuse alpinistid oma Dardžilingist 

pärit saatjatega mäge takseerinud. Kõik, mis nad siiani kindlaks on suutnud teha, on tõsiasi, et 
andmed India kaartidel ei vasta kaugeltki tegelikkusele, et juurdepääsuteed, mis kaartide järgi 
olevat kerged ja läbitavad, on suletud kõrgete mäeriividega, orud aga lõpevad äkki kõrgete 
jääbarjääride ees. Nii olid lood Annapurna läänepoolse naabri Dauladžiri juures, nii on need 
nüüd ka siin. Kaks kaheksatuhandelist, uurimata, vallutamata. Peale nimede ja kõrguste pole 
nende kohta peaaegu midagi teada. 

Kui dr. Oudot, Ichac ja Ang Tärke pärast kahepäevast retke ekspeditsiooni peakorterisse 
jõuavad, on esmakordselt üle mitme nädala jälle kõik osavõtjad koos. 

Ang Tarke jagab hinnalise vee šerpade vahel, kes teda tänulikult kaisutavad. 

Ichac ja Oudot informeerivad ekspeditsiooni juhti Maurice Herzogi oma luureretke 
tulemustest: ,, Muktinatist avaneb Dauladžirile suurepärane vaade. Annapurna kohta ei saanud 
me midagi uut teada — see on kõik!" 

Lihtsalt masendav! Kohalikest elanikest ei tea keegi majesteetliku jäähiiglase kohta rohkem, 
kui et selle nimi on' ,,Viljasaakide Jumalanna"! Kust talle kõige parem läheneda on, ei oska 
keegi ütelda. Neli nädalat on prantslased juba tulemusteta otsinud võimalusi Dauladžirile 
ronimiseks ega ole suutnud avastada vähimatki Šanssi — nüüd tegelevad nad juba kaks 
nädalat idapoolse naabriga ja siin läheb neil pisut paremini. Vaevalt on võimalik leida pare- 
mat marsruuti kui see, mis algab põhjapoolsest liustiku-nõost. Ichac, Herzog ja Rebuffat 
teevad koos sirdar Ang Tärke ja kandja Pantsiga ringi ümber suure jääbarjääri ja avastavad 
edu tõotava läbipääsu. 

»Ent kuidas me pääseme liustikunõkku?” 

» Üle Nildžirise!" soovitab Marcel Schatz. 

27. aprillil, kui nende tähelepanu veel Dauladžirile oli pööratud, tõusis ta koos Oudot' ja oma 
sõbra Jean Couzy'ga head vaatluspunkti otsides ,.Sinisele mäele", nagu kohalikud elanikud 
Nildžirist nimetavad. Ka sealt ei näinud nad ühtki teed läänes asuvale valgele hiiglasele, küll 
aga Annapurnale. Jah, 27. aprillil leitud ülekäik võis neile anda võimaluse mäele lähemale 
pääseda. 

Herzog otsustab: ,,Siis võtame selle tee ... ” 

»»-». Ja proovime nõost üles ronida,” täiendab Schatz. 

Herzog ei saa enam aega raisata. ,,Ei," ütleb ta otsusta- 

vait, ,,me ei proovi, vaid ronimegi! Kolme nädala pärast tuleb monsuun, siis on kõik läbi!" 
Kuus nädalat on nad juba Krišna-Gandaki orus, tervelt kuus nädalat on nad otsides roninud 
teisele poole seedri-metsi Marfa külast kõrgemal, on avastanud tundmatuid orge Dauladžirist 
põhja pool, uusi mäekurusid ja liustiku-järvi Annapurna jalami suunas, nüüd peavad nad 
lõpuks rünnakut alustama, ja just Annapurnale — või koju tagasi pöörduma! 

Peamine toetuspunkt viiakse kiiresti Tukutša külast Letesse üle. Väga kiiresti, prantslaste 
temperamendile vastavalt, juhitakse kolonn kolonni järel üle ,,27. aprilli üle-käigu” ja 
rajatakse suure liustiku jalamil, kaheksa kilomeetrit mäetipust põhja pool pealaager. 


Baaslaager on 4600 meetrit merepinnast kõrgemal, ümbritsetud võimsatest rusukalletest. 
Moreenide vahele on liustiku sulamisveest tekkinud kahvaturohelised sillerdavad järvekesed. 
Prantslaste kirjud telgid, nende eredavärvilised tuulepluusid ja püksid on esimesed säravad 
värviplekid, mis selles valkjashallis kivikõrbes kunagi on esinenud. 

Viivitamatult lähevad Herzog, Terray, Lachenal, Schatz, Couzy ja Rebuffat, prantsuse 
alpinistide eliit, oma kodumaal kuulsad teejuhid ja amatöörid, otsima parimat teed 
ülesronimiseks. Tipust laskub loode suunas pikk mäehari, selle ülemine osa on kaetud jää ja 
lumega, alumine aga on lumevaba. Viis päeva kulutavad alpinistid selle ,,kannuse” 
vallutamisele, vahetpidamata üles ja alla ronides. Nad küll vallutavad ta, tõustes kuni 6000 
meetri kõrgustele kaljudele, kuid see ei ole ,,!tee"! Ei šerpadele, kes pool tsentnerit kaaluva 
kandamiga kõrglaagrite rajamiseks siia peavad ronima, ega ka sahibitele, kes vajavad kindlat 
taganemisteed, kui udu ja värske lumi taanduma sunnivad. Kogenud mäeronijad, kes on oma 
tuleristsed saanud Mont Blanc'i massiivi graniitnõeltel, on toime tulnud raskustega, mis 
asuvad peaaegu inimvõimete piiril, kuid Himaalaja jaoks, ühe käheksatuhandelise jaoks ei 
piisa ka sellest. 

Raske südamega mõistavad nad, et teed üle loodeharja ei saa kasutada. Lachenal ja Rebuffat, 
kellega hiljem liitub Schatz, leiavad teise, kergema tee. See on küll pikem, kuid see-eest 
kõigile, ka raskesti koormatud šerpadele läbitav. Ainult osaliselt jääga kaetud kaljuserv viib 
üles avarale tasasele liustikuterrassile. Herzog võib 23. mail 

orgu saata käskjala, kes lähimast postkontorist saadab teele telegrammi, mis on adresseeritud 
Lucien Deviesle, Prantsuse Vabariigi Himaalaja Komitee protektorile: ,,1 laager Annapumnal, 
5100 m. Pärast rekognostseerimist otsustasime mäge rünnata põhjaliustiku kaudu. Puhas 
liustikuretk. Ilm soodus. Kõik parimas vormis.” 

Neljast ja poolest tonnist varustusest, mis on kuhjatud baaslaagrisse, kannavad Šerpad Ang 
Tärke juhtimisel kõige hädavajalikuma vähehaaval üles. Gjaltsen Norbu, Da Noo, Angava ja 
Da Tundu on palavikulises tegevuses nagu nende sirdargi, nad ületavad iseennast jõu ja vastu- 
pidavuse poolest, nad on taibanud selle mõtet, mida Herzog neile alatasa kordab: ,, Nüüd või 
mitte kunagi!" Kahe nädala pärast algab kohutav lumetorm, mis igal suvel merest tohutu 
sademetekoguse mägedesse kannab. Nad peavad monsuuni ennetama! 

Ligi 6000 meetri kõrgusel asub II laager, seda laiendatakse pidevalt, et saada korralikku 
lähtepunkti rünnakuks mäetipule. Tohutu jäärünga all, laviinide eest kaitstuna lebab ühes laias 
lõhes III laager. Selle kohal kõrguvad vertikaalsed kaljuseinad. Mis saab edasi? Mäetipule 
viib ainult üks tee: üle pika, mõõduka kallakuga sirbikujulise liustiku, mis tipust lähtudes laias 
kaares kirdesse suundub. Kuid liustikule pääsemiseks tuleb ületada renn, mida mööda 
vahetpidamata väikesi laviine, jääpanku ja kaljurahne alla veereb! Ja siis veel lõhe! Pragu, mis 
esineb kõikide liustike ülemises osas, aeglaselt oru poole liikuva jääjõe ja jäätunud ,,kalda" 
vahel, on siin ülehüppamiseks liiga lai. Mitte ühtki lumesilda üle haigutava kuristiku, mitte 
ühtki pidama jäänud laviinipära. Siiski, siiski, seal kaugel üleval! Herzog on juba 
varahommikust saadik üksnes Angava ja Da Tunduga ohtlikul retkel. Nad on meeletu 
kiirusega ületanud laviinirenni ja endile astmeid rajades roninud üles mööda järsku kaljuseina. 
Kas tal tuleb oma kaaslastega lähima mäelõhe juures tagasi pöörduda? 

Mööda jäätunud kaljusid, ohustatuna alla varisevate lumemasside ja jääkamakate poolt, 
rühivad nad edasi. Lõpuks jõuavad nad kohale, kus laviinid liustiku äärelõhe on täitnud. 
Ettevaatlikult sammuvad nad üle lumekooriku. 

Maurice Herzog paneb köie kokku. Tema kaaslased seisavad tema kõrval, seisavad platool, 
kust sirbikujuline liustik Annapurna tipu poole kulgeb. Tee kaheksatuhan-delisele on vaba! 
Herzog tõmbab kergendatult hinge. 

Neljateistkümmend mäge, mille tipud ulatuvad üle kaheksa tuhande meetri piiri, 
neljateistkümmend kaheksa-tuhandelist tunneb maailm — nime järgi, kõrguse järgi, ent mitte 
ükski neist pole veel vallutatud. Kaheksa tuhat — arv, millel on maagiline kõla maailma 
parimate alpinistide kõrvus, arv, mis ka kõige vapramaid nende hulgast võpatama sunnib. 
Maurice Herzog kogeb senitundmatut erutust. Tänulikult naeratab ta oma saatjatele. 

Da Tundu, kes endale Mount Everestil ,tiigri" tiitli kätte võitles, on juba kõrgemal olnud kui 
praegu. Ta tõusis maakera kõrgeimal mäel 8100 meetri kõrgusele, kuid mäetipp jäi tema 
sahibitele kättesaamatuks. Täpselt nii kõrgel nagu praegu, kus nad IV laagri rajavad, 7150 
meetri kõrgusel, on ta suuremaid raskusi läbi elanud kui ükski teine nendest, kes siin 
prantslastega koos Annapurna pärast võitlevad. Kohutava katastroofi ajal Nanga Parbatil, kui 
sakslased ja šerpad idapoolsel mäeharjal nälja ja külma kätte surid, pääses ta ühena viimastest 
roi-marliku mäe kuristikest. See oli kuueteistkümne aasta eest, 1934. 

Tema rangelt, kortsuliselt näolt peegeldub tagasi Herzogi naeratus. 

Koos noore ja väleda Angavaga püstitab ta kiiresti 

telgi. 

Herzog hindab samal ajal šansse, mida tema ees lebav tee neile võib pakkuda. Hommikul jälle 
alla, kogu meeskond järele tuua, III laagrit tugevdada, siia IV laagrisse tugev rühm paigutada, 
seejärel veelgi kõrgemale sirbikujulisel liustikul üks tormitelk V laagrina paigutada — nii 
võib see õnnestuda, peab õnnestuma! 

Herzog suudab vaevu hommikut ära oodata, et alumistesse laagritesse laskuda ja seltsimehi 
mobiliseerima hakata. 

II ja H laagris on sahibite meeleolu äärmiselt räbal. Nad on oma jõuvarud kulutanud 
Dauladžiri poole viivate teede tulemusteta otsingutel, luureretkedel Annapurna ümber, 
viimasel kiiretempolisel mäkketõusul. Herzog, keda kannustab vaimustus, on kiiret tõusu 
suurele kõrgusele võib-olla paremini talunud kui tema seltsimehed, kes kõik tunnevad 
puudujäänud aklimatiseerumise mõju. Tema ergutavad sõnad põrkavad teiste apaatia nagu 
soomusrüü vastu. 

Sellest hoolimata ei tunnista Herzog end lööduks — tal 

on ju veel šerpad, kes ootavad kannatamatult edasiliikumist. Angava ja Da Tundu on küll 
viimaste päevade vintsutustest kurnatud, kuid seal on veel jõuline Adžiba, sale muskliline 
sirdar Ang Tärke, Särki, Fu Tärke ja Pantsi, seal on veel mõtlik Gjaltsen, kes oma 
laiaservalise viltkübara alt rahustavalt naeratab, ja eelkõige Aila, kehastunud virkus, 
abivalmidus ja sõbralikkus. Jahtumatu vaimustusega asuvad nad koos oma bara-sahibi 
Herzogiga ikka ja jälle teele kõrglaagritesse. 

Sahibitest on ainult Lionel Terray võimeline neile järgnema. Ka Gaston Rebuffat ajab end 
järgmisel päeval püsti, saab oma väsimusest jagu ja tassib koos Terrayga varustust IV 
laagrisse. Ent seejärel on ka nemad jälle omadega läbi ja pöörduvad kurnatuna ,.,ülemise 
põhilaagri" telkide juurde tagasi. Lachenal seevastu näib nüüd hea enesetunde tagasi saavat. 
»Ma imetlen sind, Maurice!" ütleb ta Herzogile. ,, Meie oleme kõik läbi, aga sina jooksed üles 
ja alla, nagu oleksid sa Chamonix' turuplatsil! Noh, arvan, et minust saab jälle asja. Ma tulen 
kaasa!" 

Šerpad on üksikute laagrite vahel sisse seadnud reeglipärase pendelliikluse. Ainult üle järsu 
kaljuseina ja mäe-lõhe III ja IV laagri vahel ei riski nad ilma sahibiteta minna. 

1. juunil seavad kaks sahibit ja kaks šerpat end IV laagris sisse: Maurice Herzog ja Louis 
Lachenal, Ang Tärke ja Särki. Esimene telk viiakse veel samal päeval üle lius-tikusirbi järsu 
serva. Siin veedavad mõlemad prantslased öö. 

» Teie laskute alla, Särki ja Ang Tärke!" Bara-sahib jagab rahulikul häälel korraldusi tänase 
päeva kohta. Sügavmust habe raamib energilise ekspeditsioonijuhi mehelikult ilusat nägu. 


Ang Tärke ja teised šerpad pole kunagi märganud, et sahib midagi järelemõtlematut ette 
võtaks või käsiks. Särki ja sirdar kuulavad teda tähelepanelikult. 

» Te laskute seekord mööda järsakut üksi. Olge ettevaatlikud!" 

»»Jah, me raiume palju astmeid, veel rohkem, kui me eile ülestulekul raiusime." 

» Tubli, Ang Tärke. Täna öösel magate all telgis, toote selle homme vara üles ning meie 
läheme seejärel edasi, üles kaljudele!" 

»»Ja ülehomme: tipp!" ütleb Ang Tärke ning pöördub keelega valjusti laksu lüües 
laskumiskoha poole. 

Mõlemad prantsuse alpinistid magavad rohkem kui 7000 meetri kõrgusel suurepäraselt. Dr. 
Jacgues Oudot on neid rikkalikult arstimitega varustanud, sealhulgas ka uinutitega. Kui sageli 
juba on ekspeditsioonide kõige tugevamad liikmed end sellega ära kurnanud, et nad piinavalt 
pikkadel öödel pole suutnud magama jääda. Seekord näib lugu teisiti olevat. Ka viimasteks 
jõupingutusteks mäetipu all on tubli arst oma sõpradele tablette kaasa andnud, mis peavad 
mobiliseerima viimased jõuvarud, aimamata, et see medikament meestele hukatuslikuks võiks 
saada. Maksi-ton on droog, mis võib tähendada üheaegselt nii pääsmist kui ka hukkumist. 
»Sealt nad tulevad!" Lachenal on avastanud Ang Tärke ja Särki. Kõhn, peaaegu kiilaspäine 
alpinist on juba kompsud kokku pakkinud, kui šerpad hingeldades prantslaste juurde jõuavad. 
Pärast lühikest puhkust kipub Ang Tärke juba minekule. Aeglaselt liiguvad neli meest avaral 
pehmel lumeväljal edasi. Lumi on põlvini, jõukulu kahekordne, sest kõiki kimbutab 
õhupuudus. Iga sammu kohta vajavad nad neli-viis hingetõmmet. Sammud on lühikesed. 
Suurenev kõrgus ja sügav lumi, tugev pakane ja rasked kandamid ei luba kiiret tempot. Nad 
läheksid meelsasti kiiremini, et sooja saada. Jäine külmus tungib isegi paksudest 
udusulgedega vooderdatud ülikondadest läbi. Aga õhk! Tugevad mehed ahmivad õhku nagu 
kalad kuival. 

Lõpuks jõuavad nad kaljuharjani. 

Uus raskus. Telkide püstitamiseks on pinnas ebasobiv. Kivid on lahtised ja jääga kaetud. 

Ang Tärke, kellel on aastakümneid tulnud töötada jääs ja lumes, asub kohe sõmerlumme 
platvormi rajama, mis 7500 meetri kõrguses pole kerge töö. Kõik neli näevad vaeva, et telgile 
enam-vähem sobivat platsi saada. Nad töötavad terve tunni. Siis on õhukesest nailonist telk 
püsti. Ainult üks telk — kuid Herzog ütleb uhkelt: ,,Viies laager!" 

Serpad valmistuvad laskuma. 

Herzog vaatab Ang Tärkele üllatunult otsa. ,,Kas sa ei taha koos meiega tipule tulla? Me 
jagame meelsasti võidu sinuga. Või Sarkiga.” 

Sirdar ei satu segadusse, ta ei põikle, ei räägi oma 

kohusest tagasitulekut kindlustada. Ta ütleb päris lihtsalt: ,, Ma kardan.” 

Rohkem sõnu tegemata näitab ta oma jalgadele. 

»Jah, jalad,” mõtleb Herzog. ,,Nad kõik kardavad, et külm neil varbad ära võtab. Oleksime me 
ometi Prantsusmaalt vildiga vooderdatud saapaid kaasa toonud!" 

Nad tahtsid varustuse kaalu miinimumini vähendada ja neil pole nüüd muud valikut, kui 
koduteele asuda, nagu tark sirdar praegu teeb, või riskida külmakahjudega. 

»Ma mõistan sind, Ang Tärke, aga me üritame siiski. Püüame jalgu sageli masseerida. Ja nüüd 
— head laskumist!" 

»Tänan, sahib! Aitäh ka selle eest, et te mind tipule kaasa võtta tahtsite! Palju, palju õnne! Ja 
olge jalgadega ettevaatlikud!" 

Varsti on mõlemad ustavad šerpad teel alla TV laagrisse, Lachenal ja Herzog aga lamavad 
kitsas telgis, mis on konksudega kalju külge ankurdatud. öö kujuneb ootamatult piinarikkaks. 
Tõuseb tuisk, tugev tuul pressib lund kalju ja nailonseina vahele. Koht, mis nad oma 


laagripai-gaks valisid, on üsna kuristiku serval ja poolunes kummitab sõpru alatasa mõte, et 
torm ja lumi võivad nad koos telgiga üle kitsa serva järsule mäeküljele veeretada. 

Külm tungib nende magamiskottidesse ja röövib neilt unerahu, mida nad selle raske rünnaku 
eel nii väga vajavad. 

Homme tuleb tõusta" esimesele kaheksatuhandelisele? Pärast niisugust ööd? 

Meeleheitlikult klammerduvad nad telgi toestiku külge, mida torm raputab. Nad ei võitle 
enam mäe vallutamise eest, vaid heitlevad tormiga oma elu eest. 

Hommik näitab teistsugust nägu. Keeduaparaat ei hakka tööle, pakane on veel nii tugev, et 
keetmisele ei või mõeldagi. Niisiis asuvad nad teele hommikueineta. Ent mis tähtsust on 
sellel, võrreldes imelise päikesepaistega, vaikse, selge päevaga. Ja nende ees on mäetipp! 
Anna-pumna! 

Seljakotis on kolmevärviline lipp. Herzog väriseb mõtte juures, et need on tema vabariigi 
värvid, mis hakkavad lehvima esimesel kaheksatuhandelisel, kui nende ettevõte õnnestub.”.. 
Pärast mõnekümneminutilist vaevarikast tõusu katkestab Lachenal vaikuse. Ta kurdab, et 
jalad külmetavad. Kui 

Louis juba kurdab, siis peab asi halb olema, mõtleb Maurice. 

»» Võta kiiresti saapad jalast, ma masseerin sind!" 

Sel ajal kui nad maha kükitavad, jõuab külm juba kõikide liikmeteni. Pärast masseerimist on 
mehed külmast kanged. 

Edasi! Iga samm viib neid ainult väheste sentimeetrite võrra ülespoole. Aga edasi, mitte 
väsida! 

Lachenal nõuab jälle puhkust. Jalad valutavad talumatult, varbad on juba tundetud. Saapad 
jalast, masseerida, külmetades jälle sukad ja saapad suure vaevaga jalga tõmmata. 

»Edasi!" Herzog naeratab piinatult. 

»Pea, Maurice! Me riskime oma jalgadega! Ja mina oma elukutsega. Ole mõistlik!" 

Herzog ei taha ,,mõistlik" olla. Ta tahab mäetippu, võitu! 

»»Ma lähen siis üksi!" Tema huuled on trotslikult kokku surutud. 

»»Seda sa ei tohi, Maurice! See oleks hullumeelsus! Jah, siis tuleb mul küll... " 

» Varbad!" mõtleb ta hirmuga. ,,Ma ei saa enam kunagi ronida, mitte kunagi enam Aiguille'ile 
Chamonix' kohale tõusta!" Siis ütleb ta otsustavalt: ,, Tulen sinuga kaasa, Maurice!" 

Pärast kirjeldamatuid vaevu jäises pakases, nürimeelset lõputut sammumist ja julma 
enesevõitmist lebab nende ees veel üks madal, kuid järsk kaljusein. Alpi teejuhti Louis 
Lachenali, kes ei ole Chamonix'st pärit, kuid kelle teejuhtide gild vanast reeglist hoolimata 
oma liitu vastu võttis, haarab metsiku kirega kutseuhkus. Ta ronib kaljuseinale ja ergutab ka 
Maurice'i, kes ise juba tundetute jalgadega, vaevalt veel mõistuse juures, seltsimehele 
masinlikult järgneb. Annus maksitoni aitab neil läbida viimased meetrid. 

Annapurna — Viljasaakide Jumalanna! 

Kaheksa tuhat seitsekümmend kaheksa meetrit! 

»» Maurice!" 

»Louis!" 

Neist kõrgemal ei ole enam midagi peale selge teras-sinise taeva. Jääkirka küljes lehvib väike 
vimpel, sinine-valge-punane. 

Lachenal fotografeerib oma ekspeditsioonikaaslast. ,,See pilt,” mõtleb ta sealjuures, ,,on 
alpinismi ajaloo pöördepunkti 

dokument. Pais on murtud — esimene üle kaheksa tuhande meetri kõrgune mägi on 
vallutatud. Meie oleme esimesed!" 

Kirjeldamatus õnnetundes kaisutavad mehed teineteist. Herzog ei suuda end kuidagi mäetipult 
lahkuma sundida. 


» Tule, Maurice!" manitseb Lachenal. 

Aga Herzog seisab nagu maasse juurdunu ja naeratab. Ta ei tunne enam valusid, ei jalgades, 
ei rinnas ega kogu värisevas külmetavas kehas. Ta tõmbab kindad käest, teadmata isegi, miks. 
Võib-olla tahtis ta pisut juua? 

Seal nad laperdavad allamäge, need kindad. 

Hopp, hopp — kindad eemalduvad kiirustamata nagu kodujänesed. Tardunud naeratusega 
vaatab Herzog neile järele. Siis komberdab ta millelegi mõtlemata Lachenalile järele. Sokid 
seljakotis, mis võeti just selleks kaasa, et nendega kaotsiläinud kindaid asendada, ei tule talle 
meeldegi. 

Annapurna — kaheksa tuhat seitsekümmend kaheksa meetrit, kõlab lakkamatult tema 
kõrvades. Tema ees on tume laik: Louis, sõber. 

Kui ta Lachenali enam ei näe — üle liustikusirbi liiguvad pilved —, hakkab ta jooksma, kuni 
õhupuudus teda jälle sammuma sunnib. Laager ei saa enam kaugel olla. 

Sealt nad juba tulevadki, seltsimehed. 

Terray ja visa Rebuffat on tõusnud viiendasse laagrisse, pärast seda kui ,,alla" teade jõudis, et 
šeff ja Louis on teel mäetipu poole. 

Pomisedes õnnelikke sõnu võidust, langeb Maurice sõprade käte vahele. Gaston Rebuffat 
kahvatab. 

»Maurice! Sinu käed!" 

Herzog sirutab välja mingid sinakaslillad tombud. Rebuffat tirib ta telki ja hakkab otsekohe 
masseerima. Kas siin on võimalik veel midagi päästa? Herzog, kes on ikka veel maksitoni 
mõju all, naeratab endamisi, nagu ei puutuks see kõik üldse temasse. 

Lionel Terray sammub hõigates üle mäenõlva. Kus on Lachenal? Ta on laagrist mööda 
jooksnud, libisenud ja nõlvast alla kukkunud. 

Lühikeste hüpetega nagu suuskadel sööstab Terray tema juurde alla. Mütsita, jääraud ainult 
ühe saapa all, jääkirkata — nii klammerdub Louis ühe eendi külge. Kui Terray teda puudutab, 
rebib Lachenal tal jääkirka käest 

ja tuigerdab nõlva mööda allapoole. Ühe hüppega on Terray tema kõrval, rahustab teda. 

» Tule, ülal telgis on teed!" 

Hullumeelses hirmus kisendab Lachenal: ,,Mu jalad on läM! Mul lõigatakse varbad maha!" 
Tema hääl murdub kahinaks. 

Lõpuks õnnestub erutatud seltsimeest rahustada. Kuulekalt laseb ta end laagrisse talutada. 
Neli meest veedavad kohutava öö. õhtuks tõuseb jälle torm, lumi tungib telkidesse. Sellest 
hoolimata hõõruvad ja masseerivad Rebuffat ja Terray vahetpidamata mäetipu alistajate 
jäsemeid. 

»»See on täiesti mõttetu," ütlevad nad endale ikka ja jälle. Neid siniseid, kivikõvu varbaid ja 
sõrmi pole enam võimalik päästa! Ent nad jätkavad oma jõupingutusi. 

Väljas sajab paksu lund. On see juba monsuunilumi? Istuvad nad juba lõksus, millest pole 
pääsu? 


Kui iga-aastane maru nüüd täie jõuga puhkeb, siis ei suuda ka alumistes laagrites asuvad 
seltsimehed neid päästa. 

Laskumine kujuneb meeleheitlikuks ettevõtteks. Lahtilõigatud saabastega, millesse 
paistetanud jalad jõuga ja valukarjete saatel sisse pressiti, sammuvad nad allapoole. 
Lumetormis ei leia mehed-IV laagrit. 

Mõlemad köiskonnad jäävad tihedasti teineteise kõrvale seisma. Terray ja Rebuffat on 
kumbki ühe külmaohvri köie otsa võtnud. Keerlevas lumes kaob Lachenal äkki karjatades 
silmist; Terray jõuab kukkujat veel õigeaegselt pidurdada, ent Lachenal hüüab alt midagi 
niisugust, mis kõiki hämmastab. 


»Tulge alla, me võime siin ööbida!" 

Laagrit ei leia nad täna niikuinii enam — miks ei võiks nad siis siin pelgupaika otsida. 
Üksteise järel laskuvad nad lõhesse, kuhu kadus Lachenal. Jäises hauas on üsna vähe ruumi, 
kuid märatseva tormi eest on nad kaitstud. Eks näe, mis homme saab. 

Nad alustavad jälle masseerimist, kloppimist, hõõrumist. Nüüd on külm ka Terray ja Rebuffat 
jalgade kallale jõudnud, sest nad andsid oma suuremad saapad seltsimeestele, kellele nende 
endi saapad enam jalga ei läinud. Üks magamiskott nelja mehe kohta — oleks mõttetu selles 
magada katsuda. Nad mässivad sellesse oma jalad ja püüavad uinuda. 

Üleval möirgab torm. Närvesööva aeglusega mööduvad tunnid. Hommik ei taha ega taha 
tulla. 

Kõuemiürin. Üle lõhe sööstab laviin, puistab sellesse rohkesti lund ja matab õnnetud alpinistid 
täiesti kinni. Kõik on segi paisatud — saapad, seljakotid, kindad, fotoaparaadid mäetipul 
tehtud ülesvõtetega. 

Lõpuks leiavad nad ühe paari saapaid. ,,Gaston — sinu omad!" 

Gaston ronib lõhest välja. Ka Terray on paari saapaid leidnud ja järgneb sõbrale. Lachenal 
loobub otsimisest. 

Lionel," hüüab ta, ,,tiri mind välja!" 

Paljajalu ja pooleldi teadvusetuna laseb ta enda üles tõmmata. Seal istuvad Rebuffat ja Terray 
ning hoiavad käsi valutavate silmade ees: neid on eile otsimisel lume-pimestus tabanud. 
Neljale piinatud, elu eest võitlevale mehele näib, et nende vaevadel ei ole otsa ega äärt. 
Paljaste jalgadega, kinnasteta, meeleheitest metsikuna 

ja arutuna sumab Herzog ikka veel lumes ringi. Ta ei taha end enne välja lasta tõmmata, kui 
on leidnud oma ja iachenali saapad. 

Lõpuks ometi! Ta tõmbab köit. Hüüdmiseks pole enam jõudu. ,,Kuidas ta oma kangestunud 
sõrmedega küll saapad köie külge suudab siduda?" mõtleb Lionel, kui ta ühe saapa teise järel 
üles hiivab. Lõpuks järgneb Maurice korratult köiesse mähituna, kohutava piina võrdkujuna. 
Nagu pilkeks leiavad nad vaevalt 200 meetrit lõhest allpool TV laagri telgi. Schatz, Couzy ja 
šerpad Ang Tärkega eesotsas sõeluvad lumes ja udus ringi, otsides nelja kadunut. Kestab veel 
kaua, enne kui kõik on kokku kogunenud, enne kui haiged saab ära transportida. 

Veel kord segab Annapurna vahele. Aila ja Sarki viivad Herzogit alla. Seal läheb nende jalge 
alt liikvele suur lumelahmakas — neid ümbritseb keerlev laviinitolm. Ühe harja taha jäävad 
nad rippuma, mõlemad šerpad ühel pool harja, köiega peaaegu lämmatatud Herzog teisel 
pool. 

Alt tormavad neile vastu Marcel Ichac ja Oudot. 

Lõpuks ometi arst! Maurice puhkeb nutma. Kõige hädavajalikumaga varustatuna 
transporditakse vigastatud šer-pade poolt II laagrisse. 

Süstlad ja noad on juba valmis. Dr. Oudot alustab oma kurba tööd. Lumepimedatena, 
talumatutest valudest piinatutena kaitsevad Herzog ja Lachenal end amputatsioonide ja 
süstide vastu, kuigi ainult need võivad meestel veel elu päästa. 

Väike tõsine arst ümmarguse pea ja lühikeseks lõigatud harjasjuustega opereerib 
halastamatult, nagu ta elukutse ja seltsimehelikkus seda nõuavad. Te teeb kõik, et vigastatud 
võiksid veel kord Prantsusmaad näha. 

Ang Tarke demonstreerib oma võimeid sirdarina. Ta on Lete orust kandjaid värvanud, on 
koos mõne šerpaga päevade viisi jalul, et võimalikult rohkem inimesi liustiku juurde tuua. 
Raske ,,27. aprilli ülekäik" nõuab suurt veenmisoskust, et vilumatuid mehi, kes ainult 
sissetallatud * mägiteedel kulidena on töötanud, kindlalt baaslaagrisse toimetada. 


Sedamööda, kuidas ilm lubab, evakueeritakse kõrglaag-rid. Marcel Schatz tõuseb veel kord 
koos Gjattseniga lius-tikulõheni, kus ründemeeskonnal 4. juunil algas kohutav öö. Ta kaevab 
lume hoolikalt läbi ja leiab lõpuks, mida 

otsib. Uhkena tuleb ta tagasi ekspeditsiooni juhi juurde, kes päikesepaistel kanderaamil 
lamab. 

» Toon sulle sinu jääkirka, Maurice!" ütleb ta rõõmsalt ja on õnnelik Herzogi tänuliku 
naeratuse üle. ,,Ja veel midagi — fotoaparaat mäetipul tehtud ülesvõtetega!" 

Herzog suleb silmad ja pöörab pea kõrvale. Ta ei taha näidata, et liigutav seltsimehelikkus 
paneb nutma mehe, kes esimesena kaheksatuhandelisele ronis. 

Aila, Fu Tärke, Adžiba ja Da Tundu tulevad ning tõstavad kanderaami üles. Läbi käratsevate 
kulide rühma, keda Ang Tärke Muktinatist ja Tukutšast, Letest ja Marfast on kokku kogunud, 
kannavad nad oma sangarliku bara-sahibi doktori telki. 

»Tahan sind enne orgu saatmist siduda, Maurice. Kahe tunni pärast asume koduteele.” 


SEITSMES PEATÜKK 


Klooster liibub nagu röövlinnupesa kaljuse mäenõlva külge. Kogu tasandik on kohustatud 
talle andamit tooma. 

Nagu kull endale orust rasvaseid palasid hangib, nii elab klooster jõe ääres põllulappidel 
töötavate talupoegade higist. 

Gaila ja Jiša puhkavad lõuna ajal odrapõldude ääres, mis kulgevad piki tasamit. Väikesi 
põllulappe eraldavad põlvekõrgused müürid. Nendega seltsivad talupojad laia äärega 
kübarates ja naised kirjute seelikutega. 

»Kas saak tuleb hea?" küsib Gaila mehelt, kes talle kõige lähemal seisab. Mees kehitab õlgu. 
«Möödunud aastal kuivas kõik ära. Meil tuli kaua nälgida." 

»Kas sul tagavarasid polnud?" 

-Tagavarasid?" naerab talupoeg kibedalt. ,, Arvad sa, et sinu vennad kloostris ei olnud 
näljased? Mul ei ole midagi — ei põllulapp ega vili kuulu mulle. Peotäiest, mis mulle jääb, 
jätkub vaevalt vihmaaja lõpuni.” 

Gaila vaikib. Kõikjal oma pika teekonna vältel on ta kuulnud kaebusi, näinud ülekohut ja 
häda. Kas laamade palvetel on nii vähe jõudu, et jumalad keelduvad talupoegadele vihma 
saatmast? Kingib Siva oma soosingu ainult maa vägevatele, maaomanikele ja suurtele 
laamadele? 

Madala eraldusmüüri kivide vahele on pistetud kepikesed, nende küljes lehvivad kirjud 
riideribad. Gaila osutab pealiigutusega neile. ..Oled sa jumalatele uusi vimpleid ohverdanud? 
Ja sealjuures usinalt palvetanud?” 

»Nii, nagu ma seda õppinud olen!" 

»»Või on keegi siin kandis jumalaid vihastanud?" 

»Kui see, mida laamad talupoegadega teevad, patt ei ole, siis annavad jumalad ka selle 
andeks, kui vahel lammas enda jaoks kõrvale pannakse! Ja ka deemonitele panin ma tee kinni. 
Nüüd ei saa nad põllule enam kahju teha, mõtlesin ma. Ja ikkagi ei kasva vili! Andsin munka- 
dele 

deemonilõksu eest viis vihku oma osast. Näed, laama, seal all, minu maatüki lõpus?” 
Ristatud latid, peened ja jämedad kepid, paljud risti ja põiki üksteisest läbipõimitud nöörijupid 
moodustavad läbipaistva kasti. 


»»See ei ole kuigi suur lõks, aga viie vihu eest ei tahtnud laamad mulle suuremat ehitada,” 
jätkab talupoeg. ,,Ent võib-olla on ta ebasoodsal päeval püstitatud.” 

Jiša on kõnelust vaikides pealt kuulanud. Nad vestlevad veel natuke aega. Gaila peab 
jutustama kohtadest, kust ta seniajani on läbi rännanud. Ja kes see tüdruk on, tahavad 
inimesed teada. Tema õde või kaugem sugulane? 

»Meil on üks tee kuni püha järveni, siis läheb ta oma onu juurde," ütleb Gaila ja jutustab 
inimestele õnnetusest. Jiša kummardub oma kompsu kohale ja pöörab näo ära. Tema poole 
heidetakse kaastundlikke pilke. 

» Vii ta õnnelikult koju!" soovivad inimesed lahkudes. 

Keegi noorem talupoeg ütleb Gailale tasasel häälel: «Tahaksin sinu asemel olla, laama! 
Tüdruk on kena!" 

Vihasena jultunud noormehe sõnade üle asub Gaila kohe teele. Tütarlaps ei ole vihjet 
kuulnud. Ta on jälle reibas ja tema näol on tavaline sõbralik naeratus, kui Gaila talle otsa 
vaatab. Kena — nii ütles see mees. 

Tõepoolest, ta ei ole enam laps. Gaila pole seda seni märganud. Ta võttis tütarlapse endaga 
kaasa, mõtlemata muule kui vanemateta jäänud tütarlapse abistamisele.. Ja nüüd teevad 
inimesed silma pilgutades igasuguseid vihjeid! Kas talupojad ei usu tema vooruslikkusesse? 
Vaikides sammuvad nad teineteise kõrval edasi. 

Tasam lookleb jõe lähedal piki kaljude jalamit. Kui sõbralik on siin maastik! Vaid harva 
sööstab külm tuulehoog läbi oru. Inimesed on abivalmis ja rõõmsad. 

Tee tõuseb ühe künka harjale ja vajub jälle orgu. Künkal seisab kuubikujuline kivimüür 
kellataolise kupliga, mille pikk helkiv tipp taeva poole kõrgub. Päris üleval tipus on lamav 
kuusirp ja selle peal veel päikesetäht. See on tšorten, kellegi pühaku hauasammas. 
Tütarlaps ja noor munk asetavad kumbki müürile ühe kivi, nagu teevad kõik rändajad, kes 
tšortenist mööduvad. Jiša jookseb veel kord teele tagasi ja toob veel ühe kivi. Üks isa eest," 
ütleb ta, kui Gaila talle imestunult otsa vaatab. Nad palvetavad ja pöörduvad teele tagasi. 
Edasi minnes ütleb Gaila: ,,Teine kivi oli ülearune. 

Jamantaka on üksainus; kui sa tema poole palvetad, pole sul vaja jagada.” 

Tütarlaps noogutab kuulekalt, aga ta ei mõista, mida teekaaslane mõtleb. Surnute jumala nime 
on ta küll juba varem kuulnud. Kas temale pühendatakse kivid, mis tšor-teni juures maha 
pannakse? Tema pani kivi maha ja mõtles emale. Ja teise juures mõtles ta isale. 

Gaila märkab tütarlapse segadust. ,,Kas ma pean seda sulle seletama?" küsib ta ettevaatlikult. 
Tütarlaps vaatab kohmetult tema poole üles. ,,Ma ei saa sellest nagunii aru." 

»Siis On see minu süü,” vastab nooruk tagasihoidlikult. ,,Ma ei ole kogenud õpetaja. Ma olen 
ise seniajani ainult õppinud ja mitte kunagi õpetanud.” 

Innukalt hakkab ta suure Buda õpetuse tarkust kütma, deklameerib pühi sõnu, mida ta 
getsuuliõpilasena päevade viisi omtsele järele pidi leierdama, ja tunneb, et need on tühjad 
sõnad, mida naiivne, kuid teadmishimuline noor inimene tema kõrval mõista ei suuda. On ta 
ise neid kunagi mõistnud? Kõik tõelised tarkused, mis talle on olnud juhtnöörideks tema 
kohtumistel inimestega, pärinevad Tendar-laama. lihtsa eraku suust. 

Jiša aga kuulab teda ega tee põrmugi nõutut nägu. Ta kuulab Gaila häälekõla, jälgib tema 
huulte liikumist ja on mõjutatud õpetatusest, mis näib kostvat arusaamatute sõnade tagant. Ta 
imetleb noorukit ja on uhke, et laama oma tarkust tema, nomaaditüdrukuga jagab. 

Kui kerge on täna sammuda! Gailale meenub üks meloodia — see on lõbus laul, mida 
õpilased kloostris sageli laulsid, kui nad omtse järelevalve all ei olnud. Ümi-sedes astub ta 
tütarlapse kõrval edasi. 

Ent niisama äkki, kui laul tema õpetused hajutas, meenub talle tema palverännaku eesmärk. Ja 
ta tunneb, et tütarlapse lähedus segab teda selle ülesande täitmisel, mis ta Tendarist lahkudes 
endale võttis. 


1 


»Me peame jälle mõne karavani leidma,” ütleb ta väga tõsiselt. Ja iseendale: ,,Ma ei tohi enam 
temaga üksi rännata, ma olen trapa, kes ainult usule elab. Asi on juba küllalt kaugele läinud, 
kui noormehed mind tütarlapse saatmise pärast kadestavad!" 

Jiša on pisut - kohkunud. Ta vaikib tükk aega ja ütleb siis nukralt: ,, Ma ei karda smuga edasi 
rännata. Ka mina tahaksin pühale mäele minna nagu sina ning koos sinuga 

ema ja isa eest paluda. Aga kuidas peaksin ma üksinda tee leidma, kui sa seda mulle ei näita?" 
»»See ei lähe. Ma ei või sind küll tagasi hoida, kui sa püha rännaku tahad ette võtta, aga sa 
tohid seda teha ainult oma vanemate hingeõndsusele mõeldes.” 

Lõpuks söandab Jiša vaiksel häälel küsida: 

»» Võib-olla leiame me teisi palverändajaid, kes koos meiega sama teed lähevad?" 

Gaila ei vasta. Ka teda valdab nukrustunne, kui ta mõtleb sellele, et nad peavad varsti 
teineteisest lahkuma. 

Pimeneb juba, kui nad jõuavad ühe puhkeonni juurde tasami ääres. Vaikides lähevad nad sel 
õhtul lahku, kumbki ametis oma mõtetega. 

Gaila salajane ja Jiša avalik soov ka edaspidi koos rännata rõhub neid ja täidab nad samal ajal 
salapärase, seletamatu rõõmuga. 

Puhkeonnis kohtavad nad palverändajaid, rohkem kui nad on oodanud. Need on enamasti 
naised ja raugad, ainult mõni üksik mees, ja Gaila on palverändajate hulgas kõige noorem, kui 
välja arvata kaasavõetud lapsed. 

Kahe päeva pärast näevad nad esimest korda suurt Tsa-mavungi järve. 

Kõrgendikult ulatub pilk kaugele tasandikule. Rohekalt sillerdava järve hiiglaslik pind näib 
olevat peaaegu piiritu. Ainult horisondil väreleb kitsas ookerkollane viirg — kitsas 
küngasteahelik, mis Tsamavungi peaaegu niisama ulatuslikust Rakastali järvest eraldab. 

Kõik palverändajad viskuvad maha, suruvad laubad tolmusse ning palvetavad valju laulva 
häälega. Gaila ei ole ainus munk rühmas, mis on ühinenud palverännakuks. Vanemad laamad 
roomavad teistest palverändajatest mööda, ikka ja jälle tõustes, metsikult palvetrumme rapu- 
tades ja seejärel jälle maha viskudes. 

Palverändurid matkivad punasesse rõivastatud paljas-päid. Palved muutuvad segaseks 
karjumiseks. 

Veel natuke maad viskleb inimjõuk vagas hulluses ette-psole, maha põlvitades ja üles 
hüpates, käsi taeva poole sirutades, pomisedes ja lauldes. Siis taandub paremal" pool üks 
kaljueend kõrvale ja nende silmade ees avaneb pilt, mis neid "kõiki uuesti vapustab. 
Sügavsinise taeva taustal kerkib horisondil kõrgusse Kang Rimpotše profiil. 

Püha, Võrratu Lumi! Oo Jääjuveel! Oo Maailma Naba! 

Valjult ülistavad preestrid jumalate armu, mis palvetajad püha mäe juurde juhtis. 

Hardas imetluses jäävad palverändajad tunniks ajaks vaatlema lumega kaetud koonust 
loodes. 

Ükskõikselt ja nagu teisestilmast pärit olles tuleb pai veranda j aile vastu kaubakaravan. 
Aeglaselt sammu- . vad mehed oma veoloomade ees, sunnivad neid vilistades tagant või 
lobisevad valjusti. Palverändajatele heidavad nad vaid põgusa, peaaegu põlgliku pilgu. 
Gaila ja Jiša asuvad koos mõne mehe ja noorukiga kõige varem teele. Vanad laamad lamavad 
veel ikka tee kõrval kõrgendikul, olles süvenenud innukatesse palvetesse ja Kang Rimpotše 
vaatlemisse. 

Õhtul saavad nad järve kaldal asuvas kloostris kõik jälle kokku. 

Mungad, kes siin elavad ja arvututele palverändajatele toitu jagavad ning neile madalaid 
räpaseid ubrikuid peavarjuks pakuvad, alluvad Tiibeti usukeskusele Potalale Lhasas. Ümber 
kogu järve leiavad palverändajad kloostreid ja laamade valduses olevaid puhkemajasid. Neilt 
ei nõuta mingit tasu — paljud karavanikoormad jahu ja-teega, mis lähevad kloostrite ja 


puhkemajade varustamiseks, on Tiibeti kirikuriigile ja laamadest peremeestele ainult 
tagasihoidlikuks väljaminekuks. Juba aastasadu voolab siia usklikke kogu maalt, et 
innukamalt kui kusagil mujal maisest heaolust lahti ütelda. 

Pöördunud tagasi oma küladesse ja telkidesse, jäävad palverändajad eluks ajaks laamade 
ustavateks austajateks, ohvrimeelseteks usklikeks, kes oma töö ja varanatukese meelsasti 
kloostri käsutusse annavad. Mis tähtsus on sellega võrreldes nende kümne-kahekümne 
kloostri armuandidel ja heategevusel, mis asuvad ümber püha järve Manasarovari, teise 
nimega Tsamavung, ja ümber ,, Võr-ratu Lume”, Kang Rimpotše? Kas võiks mõni vaene 
nomaad või sunnismaine talupoeg, kes igavest õndsust tõotavatest paikadest tagasi pöördub, 
kunagi oma raske saatuse vastu mässu tõsta? Tsamavungi ääres ja retkel ümber Kailase on 
palverändaja saavutanud jumalate soosingu pärastiseks uuestisünniks. 

See elu aga, mida ta praegu elab, olgu see siis nii vaevarikas kui tahes, on tähtsusetu ja tühine. 
Ainult üht eesmärki peab see elu teenima: tuleb end alandlikult ette valmistada hinge 
rändamiseks, et see paremas elus uuesti 

106 

ärkaks või ükskord tee leiaks nirvaanasse ja Budaga ühineks! 

Nii jutlustavad laamad püha järve kaldail asuvates kloostrites, nii palvetavad ja laulavad 
saadud ja joogid, kes poolpaljana kaldakividel istuvad. Need kurnatud ja sellele ilmale juba 
selja pööranud inimesed peavad kõikide vaevade suhtes juba tundetuks muutunud keha veel 
ainult koormavaks takistuseks, mis hinge enda külge aheldab, enne kui see õndsusesse pääseb. 
Kümme päeva rändavad Gaila ja Jiša koos paljude meeste ja naistega ümber järve. Noor 
munk ei väsi palve-tamast. Jiša järgneb talle kloostrist kloostrisse ja on tema läheduses, kui 
nad vaikides kaldal istuvad ja aega veedavad avarat, tuules virvendavat järvepinda 
silmitsedes. 

Need ühise vaikimise tunnid on Jiša arvates kõige ilusamad. Soe kevadilm püsib muutumatult 
sõbralikuna sellest ajast peale, kui nad teineteisega kohtusid. Järve kohal tiirutavad kotkad, 
kõrgel sinitaevas purjetavad valged pilvetupsud ruttamata itta, põhjakalda küngasteaheliku 
taga kerkib Kang Rimpotše lumivalge püramiid. Maastikust õhkub õrnust ja harmooniat. 
Telliskivipunaste karniisidega kloostrimüürid sulavad ühte kaldariba ookerkollase 
põhitooniga. 

Siin-seal suplevate palverändajate rühmad. 

Siin ei räägita palju. Maastiku ülevus ei kutsu vestlema. Kohtudes palverändajad vaid 
naeratavad üksteisele ning asuvad häirimatult ja väärika rahuga sooritama oma religioosseid 
kombetalitusi. Üksteist häbenemata suplevad mehed ja naised jahedas vees, niisutavad ikka ja 
jälle oma käsi ja keha püha järve veega Kus kallas laugelt vee poole laskub, seal asuvad 
palverändajad laagrisse. 

Järv ikka paremal käel, nii rändavad sajad ja tuhanded, suurtes ja väikestes rühmades, üksi või 
kahekesi ümber tiibetlaste suure Tsamavungi; hindudest palverändajad nimetavad seda 
Manasarovariks, Iluduse Silmaks, mis on tekkinud Brahma headusest. 

Tšui kloostri juures seavad Gaila ja Jiša oma sammud jälle tasami poole, mis nad pärast 
kahepäevast matka väikese Parka linna kaudu Tartšeni kloostrisse viib. 

Ühe palveränduritele määratud öömaja õuel kohtavad nad paljusid inimesi, kes on oma 
parikarma — püha retke — juba lõpetanud; siin sulgub ring ümber Kang Rimpotše. Kloostri 
laamad müüvad amulette ja pühitsetud 

kive. Mõned mehed teevad nõrkadele ja jõukatele palverändajatele, kellele retk liiga 
vaevarikas tundub, ettepaneku vaevatasu eest nende asemel ümber püha mäe rännata. Mündid 
kõlisevad, siin tingivad ja kauplevad mungad, reisijad, Šarlatanid ja osavad sulid. Keegi 
jõukas palverändur on terve teenijatekaravaniga kohale saabunud. 


Lapsed laaditakse kandekorvidesse, et neid kutseliste ümber Kailase rändajate seljas lasta 
ümber suure mäe tassida. Emad kauplevad ettevõtjaga, kelle teenistuses kandjad seisavad, 
hinna pärast. 

»lütreke!" Räpane kerjusmunk astub Jiša juurde. ,,Kas sa ei taha väärtuslikku sulge osta? See 
hõljus ümber Kang Rimpotše. Ainult pool ruupiat!" 

Kaela riputatud kotist kraamib ta välja kotkasulgi, väikesi luid ja linnuküüsi. Tema 
määrdunud käsi pakub tütarlapsele reliikviaid. ,,See oli püha lind — ta korjas tšorteni juurest 
riideribasid ja lendas nendega pühale mäele. Seal oli tal pesa! Pool ruupiat väikese luukese 
eest, üks ruupia selle suure sule eest!" 

Gaila heidab räpasele kraamile põgusa pilgu. ,,Tule!" tõmbab ta Jiša endaga kaasa. ,,See kõik 
on siin nii vastik. Palverändajad tahavad segamatult oma parikarma sooritada, aga need ei 
mõtle muule kui ainult oma tasku täitmisele.” 

Munk pakub oma sulgi teistele. 

»Et laamad neid sulisid ka oma müüride vahelt välja ei aja!" pahandab üks mees. 

Laamad on omaendi tehingutega liialt ametis, et väikesele sulile tähelepanu pöörata. 
Väärtuslikku vett, mis olevat pärit püha Induse allikast, hoiavad nad müügiks plekk-nõudes ja 
kanistrites, konservikarpides, millele on kleebitud kirjud ameerika etiketid. 

Väljas värava ees leiavad Gaila ja Jiša koha, mis on tuule eest kaitstud, ja ühe palverändajate 
rühma väikese lõkke lähedal. Teistest eemal istub sügavas mõttes auväärne fauk. Ta pole 
sulgenud oma silmi, kuid ümbritsev maailm ei näi tema jaoks eksisteerivat. 

»Vaata, väike õde," osutab Gaila vaikivale palvetajale, ,,umbes nii nägi välja minu Õpetaja 
Tendar-laama, kellest ma sulle olen jutustanud.' 

Õnnelikult enda ette naeratav palverändaja sarnaneb tõepoolest erakuga Rongbuki orust. 

Ikka ja jälle vaatab Gaila rauga poole. Viimane näib selles askeldavas inimhulgas ainus kindel 
punkt olevat. Gaila soovib, et vanakese keskendatus ka teda haaraks, ja läheneb talle. Vaikselt 
laskub nooruk tema lähedal kükakile ja palvetab nagu temagi, kuid ei saa oma kõrvu sulgeda 
— kaubitsejate tingimine ja laamade ülistamine ei lase tal kontsentreeruda. Rahulolematult 
laseb Gaila oma pea põlvedele vajuda. 

Palverändaja tema kõrval märkab oma naabri rahutust. ,,Kust sa tuled, noor vend?" 

Gaila seletab. 

»»Sul on kaasas tütarlaps," ütleb vanake. ,,0led sa mõelnud sellele, et sa pead vaba olema 
kõigist maistest soovidest, kui võtad ette parikarma?" 

»»Ma olen sellest vaba, kuigi ta mind saadab.” 

Kahtlevalt vangutab mees pead. 

»Ta on orb. Me palvetame tema vanemate eest. Nende mõlema surmast pole veel seitset 
nädalatki möödunud." 

Jiša on tulnud nende juurde, aimamata, millest mehed räägivad. 

»»Sa peaksid trapal üksi minna laskma," pöördub vanake tütarlapse poole. ,, Matka koos 
naistega ümber mäe või liitu mõne teise rühmaga. Munk peab parikarma üksinda sooritama!" 

Gaila ja Jiša ei talita rauga nõuande kohaselt, kuid nad otsustavad rännaku kestel teineteisega 
mitte rääkida. Palved ja pühad talitused teel ei jäta neile kõnelusteks nagunii kuigi palju aega. 
Rännak ümber mäe kestab kaks päeva. Kes aga oma kehapikkusega tee ära mõõdab, sellele 
langeb osaks mitmekordne õnnistus. Seepärast unustavad paljud palverändajad laamade käsul 
oma inimväärikuse niivõrd, et läbivad selle distantsi kõhuli kahekümne vaevarikka päeva 
jooksul. Niisuguse retkega omandatavat niisama palju jumalate heatahtlikkust, kui kolmteist 
korda püsti ümber mäe rännates. Mõistetamatutesse reeglitesse on tardunud inimeste unistus 
majesteetlikus looduses, mägede läheduses õpetust ja sisemist valgustust leida. 

Põhjas, palverännu kulminatsioonipunktis, on graniit-plokk. Sellel lebava ümmarguse kivi 
toksavad mõned palverändajad ühte lohku, pööravad kivi kui uhmrit ringi ja rändavad edasi, 
mõtlemata rohkem nendele tühjadele žestidele, mille tähendust keegi enam ei tunne. 

Gaila loobub selle ja mõne teisegi mõttetu kultusetava matkimisest. 

Selle-eest võtab ta koos Jišaga sagedamini kui teised palverändajad tee ääres istet ja imetleb 
imposantset pilti, mida pakub suur mägi. Võrratu Lumi on peaaegu jalamini jääga kaetud, 
tema keha vöötavad hallid vöödid. Tema profiili jooned liituvad nüriks tipuks, mis on harul- 
daselt korrapärane. 

Lakkamatult kordab Gaila endamisi õndsust tõotavat vormelit ,,Om mani padme hum". Sellest 
hoolimata ei koge ta sügavat, rahu, tunnet, et on oma hingega jumalatele lähemale jõudnud. 
Harmoonilise maastiku ilu on tema jaoks peaaegu ainsaks elamuseks. Ikka ja jälle avaldab 
suurepärane panoraam rikkumatule, vastuvõtlikule inimesele tugevat mõju. 

Jiša usub, et naeratus, mis neil päevil nii sageli Gaila huulte ümber mängleb, pärineb rõõmust 
koos nii suurepärast vaatepilti jälgida. 

Kahe päeva pärast on nad jälle oma lähtepunkti, Tartšeni kloostrisse jõudnud. Nende seljataga 
on elamus, mida enamik tiibetlasi oma elu tähtsaimaks vagaks teoks peab. Ent Gaila pole 
leidnud rahuldust, mida ta lootis. Tema kahtlused pole väiksemaks muutunud. 

»Miks on see nii," küsib ta endalt, ,,et segadus minu rinnas pole kadunud? Segadus ja 
kahtlused, mis mind sellest ajast saadik erutavad, kui ma kloostrist lahkusin. Veel rohkem kui 
seal näitasid kaubitsevad laamad mulle siin, et kloostrimüüride vahel ei valitse sügav 
vagadus.” 

Kas vanal mehel oli õigus, kui ta laitis maha mõtte pari-karma koos tütarlapsega ette võtta? 
Nad mõlemad mõtlesid Jiša vanematele, palvetasid nende eest, teineteisega rääkimata. Nende 
mõtted leidsid üksteist. 

Nad suunasid oma silmad pühale mäele, teineteisele otsa vaatamata. Nende pilgud kohtusid 
Kang Rimpotše tipus. 

Nad rändasid koos ja sellest hoolimata kumbki omaette, neid ühendas ühine usk, ühendas aga 
ka põlgus vääritu äri vastu, mida laamad usuga ajasid. 

Ei, nende sümpaatia teineteise vastu ei ole põhjuseks, miks religioosne valgustus tulemata jäi. 
Preestrid ja nende tardunud, inimväärikust solvavad usureeglid on need, mis 

Gaila kahtlusi suurendavad. Tema rinda pole saabunud sügav sisemine rahu. 

Ja nüüd hiilib nende südameisse veel nukrus. 

Lahkumine... 

Nad on kohanud inimesi Tag Ramotšest. Gaila rõõmustab, et tütarlaps asub koduteele 
usaldusväärsete saatjatega. 

Ka Jiša ütleb: , Nüüd leian ma kindlasti oma suguharu 

telgid!" 

Ent samal ajal valdab neid kurbus. Veel kolm päeva rändavad nad koos, siis lähevad nende 
teed lahku. ,,Kuhu sa nüüd lähed?" küsib Jiša. 


»Ma pole oma ema juba palju aastaid näinud. Lähen sinna ja küllap jään pikemaks ajaks.” 
»Ja tuled sa kunagi siia tagasi?" 

Gaila kõhkleb hetke, kuid tunnistab siis,ausalt: «Tahaksin meelsasti kunagi jälle koos sinuga 
rännata. See aeg oli nii lühike, aga ma tuletan seda rõõmuga meelde, väike õde.” 

Tütarlaps seisab tema ees, on otse lapseliku siirusega tema käed haaranud ja vaatab talle nukra 
pilguga silma. ,,Me kohtume kindlasti veel kord," ütleb ta ja püüab naeratada. Ent tema silmi 
täidavad pisarad ja ta langetab pea. 

Gaila ohkab. Hetke vältel on ta valmis tütarlast oma käte vahele haarama, ent siis tõstab ta 
vaid õrnalt sõrmedega Jiša lõua. » Ära kurvasta. Mõtle alati sellele, et me koos sinu vanemate 
eest palvetasime. Retked koos sinuga ümber järve ja mäe tõid mulle rohkem rõõmu, kui ma 
üksi oleksin tundnud. Kaitsku sind jumalad!" 

Tütarlaps vaatab talle veel kord otsa, pöördub siis kiiresti ümber ja jookseb inimestele järele, 
kes on juba asunud teele oma kodutelkide poole. 

Päevade viisi sammub Gaila tagasi sellelsamal teel, mida mööda ta on tulnud. Kuiv külm tuul 
kihutab üle stepi. Põõsad ja rohulibled ei ole end juba mitu päeva püsti ajanud. Tugev tuul, 
mis puhub lakkamatult läänest, surub need jrastu maapinda. 

Tasamil astuvad inimesed suurte sammudega. Pärituul viib neid kiiresti edasi. Üdini 
külmunutena tunglevad nad õhtuti puhkeplatsidel kaitsvate müüride taha; kaugeltki mitte igas 
külas ei leidu palverändajate jaoks peavarju. 

Sellest hoolimata on nüüd igas külas suur hulk võõraid 

suid, mis tuleb täita. Kerjates lookleb palverändajate vool püha mäe juurest tagasi. Üha uued 
tulevad, kohalike elanike vaevad ei paista lõppevat. Palverändajad on veel tagasihoidlikud, 
ent Lhasa kõrgete ametnike karavanid, mida tuleb tasamil tasuta peavarju ja toiduga 
varustada, on maale selgeks nuhtluseks. Aga kuhu on neil inimestel minna — ülemad toovad 
nad igalt poolt tagasi. 

Gaila püüab jõuda koju nii kiiresti kui võimalik. Ta ei suuda enam taluda, et peab alatasa käe 
välja sirutama ja andide eest üksnes õnnistusega tasuma. Ta igatseb inimese järele, kellele 
võiks oma mõtteid usaldada, igatseb ema järele. 

Sellest ajast peale, kui ta Jišast lahkus, kogeb ta, kui vajalik oli talle tütarlapse lähedus. Kui 
rahustav oli tema pilk: keegi sammub sinu kõrval, sa ei ole üksi! Kui hoolega oli ta 
üksindusse tagasi tõmbunud, kui ta mitme kuu eest siin läbi stepi ja suure jõe oru mäe poole 
rändas, ja kuivõrd üksildasemana tunneb ta end nüüd inimeste hulgas tasamil. Kas see 
üksindustunne leevendub, kui ta nende hulgast lahkub ja jälle inimtühjale mägismaale 
siirdub? 

Ligtse kloostri juures, kus Gaila esmakordselt Tsangpod nägi, lahkub ta suure jõe orust. Ta 
liitub karavaniga, mis viib Nepaali soola. Gaila arvestab mitmepäevast väsitavat marssi läbi 
kõrgmägede, kuid nad jõuavad juba järgmisel päeval ühele mäekurule. 

»Me oleme Kore Lal," ütlevad ajajad. ,,Seal all lebab Nepaal!" Mõõduka langusega 
rusukallete taga paistavad metsaga kaetud nõlvade vahel sügavad vaod, mis paljude sajandite 
vältel on uuristatud vihmaaja veemasside poolt. Horisondil aga, platoo tõusude ja languste 
kohal, kerkivad taevasse Himaalaja valged müürid. Tugevast läänetuulest aetuna ruttavad üle 
maastiku valged pilverünkad. Nende varjud libisevad üle orgude, nende helendus võtab 
kaugetelt mäeahelikelt maise raskuse. Tühi kivikõrb näib elutuna, ainult harva teeb mõni 
röövlind siin-seal oma ringe või jookseb üle rusukalde jänes. 

Vilistades sunnivad tiibetlased tagant oma pulstunud karvaga jakkide tihedat rivi, kes 
kaljupankade vahel vaevaliselt teed orgu otsivad. Tuul ja loomade kabjad keerutavad üles 
tolmu, mis karavani kollastesse pilvedesse matab ning inimesed ja loomad vett igatsema 
sunnib. Kuid alles õhtuks jõuab karavan ühe allika juurde. 

Tee viib Nepaali orgude rohelusse. Nagu paljudele teistele, kes esmakordselt Tiibeti viljatult 
platoolt sellesse metsarikkasse piirkonda satuvad, jätab ka Gailale rohu-rikaste aasade ja 
varjukate puude nägemine tugeva mulje. 

Veel enam aga kütkestavad tema silma oruelanike riietuse kirju mitmekülgsus, värvid ja 
ornamendid tšorteni-tel. 

Nagu loss lebab kõrgetest jäähiiglastest koosneva võimsa valge kulissi ees Mustangi küla, 
esimene asula, kuhu nad Nepaali pinnal jõuavad. 

Muktinatis jääb Gaila karavanist maha. Ta tahab veeta ühe päeva selles pühas paigas. 

Saja kaheksa draakonipea juures tungleb ta palverändajate hulgas, värskendab end Kali jõe 
allikaveega. Ta vaatab mööda kerjavatest laamadest, kes mõnel palverändajal nõudliku 
Žestiga tee sulevad, ja suundub templite poole. 

Gaila ei varja oma pettumust — peatselt lahkub ta kõledatest, laineplekiga kaetud ehitustest. 
Nüüd veetleb teda Muktinati ime: hõõguv allikas. Suurest templist pisut kaugemal seisab 
tagasihoidlik ehitus, mille all tulevat maapinnale mäletamatutest aegadest saadik põlev 
allikas. Umbusklikult valvavad paljaks pügatud peadega nunnad seda tulutoovat pühadust. 
peanoogutust tõstab teine kiviplaadid põrandalt ja lubab palverändajail heita pilgu maa- 
alusele tulele. 

Gaila jääb nõutult seisma; tema rahakotis pole ühtki annat. 

»Tule kaasa!" ütleb keegi ja asetab vaagnale suurema summa. Ta sikutab Gailat varrukast ja 
astub ruumi sisse. Morni näoga vanamees paljastab saladuse: õige pisut pealtvaatajate 
jalgadest allpool siuglevad pulbitseval veepinnal kahvatusinised leegid... 

Hämar ruum täitub üha rohkem uudishimulikest palverändajatest, kes Gaila põleva 
maagaasiallika juurest eemale tõrjuvad. 

Ta "astub jälle päikesevalgusse. 

Templi lähedal tunglevad paljud inimesed mehe ümber, kes püüab ümberolijaile midagi 
selgeks teha. Ta ei oska kuigi hästi tiibeti keelt. Keegi teine püüab teda nepaali keelega aidata. 
Siin, paljude rahvaste kohtumispunktis räägitakse mitmesuguseid keeli. Nepaali keelt ei oska 
ka 

Gaila, kuid mõlema mehe hääldamises on midagi talle tuttavat. Nad on kummaliselt 
rõivastatud, neil on seljas lühikesed sinised jakid ja mitte avarad pikad kuued nagu enamikul 
siinsetest meestest. Õige, samasugused riided olid seljas meestel, kes tookord teel 
Tšomolungmale nende erakla lähedal oma laagri üles lõid: valge mees habemega ja kaks 
Gaila kaasmaalast. 

Need kaks siin on samuti Šerpad, mehed tema rahva hulgast, ja arvatavasti samuti teel 
kõrgetele mägedele. 

Ta trügib läbi inimjõugu ettepoole. 

»»Mis on lahti, vennad?" küsib ta šerpa keeles. ,,0hoo! Kaasmaalane!" hüüavad mõlemad 
rõõmsalt. ,,Kas sa ei tahaks meiega kaasa tulla, laama? Meil on vaja inimesi, kes meie haiged 
sahibid orgu kannaksid. Juba paar tundi lubame siin meestele head tasu, aga keegi ei riski 
mägedesse tulla!" 

Gaila vaatab neile kahtlevalt otsa. 

»»See pole raske töö, võid uskuda!" keelitab üks. 

»Ja selle eest tasutakse hästi!" kinnitab teine. 

» Asi pole selles,” vastab Gaila. ,,Ma tahan minna koju Solo Kumbusse.” 

»»See sobib hästi! Sinna läheme ka meie tagasi! Tee meiega väike retk kaasa ja seejärel 
sõidame kõik koos koju!" 


Enne kui Gaila õieti otsustadagi jõuab, on mõlemad rõõmsalt naervad mehed ta pealtkuulajate 
hulgast välja tõmmanud. Küla väravas ootab šerpasid juba mitu meest. Enamikus on need 
kohalikud Kali oru elanikud. 

Gaila uued sõbrad virgutavad mehi sammu lisama, küsivad siin ja seal teeäärsetes onnides, 
kas keegi ei taha kenakest hulka raha teenida, ja aeg-ajalt õnnestub neil isegi soovijaid leida. 
Gaikat hämmastab pisut see osavus, mida ta kaasmaalased värbamisel ilmutavad. Nad pole 
vanemad kui tema, kuid nad on nii liikuvad, teevad oma otsused nii kiiresti ja energiliselt, et 
ta neid peaaegu kadestab nende võimete pärast. 

Kaasmaalasena tunneb ta rõõmu nende erilise oskuse 6l1e. Algul arvab ta, et nad pööravad 
temale erilist tähelepanu tema kloosterliku riietuse tõttu, siis aga mõistab, et neid lihtsalt 
rõõmustab kohtumine mehega oma rahva hulgast. Kahekümnele kulüe, kes neile apaatselt 
järgnevad, 

ei suuda nad end ju kuigi hästi arusaadavaks teha — need räägivad üht teist, raskesti 
mõistetavat dialekti. 

See, mis Gaila šerpadelt kuuleb, ei hämmasta teda põrmugi vähem kui tema saatjate osavus. 
Nad on kaheksa šerpaga juba mitu nädalat nendes mägedes; nad kandsid valgete sahibite 
jaoks pakke kõrgele üles mäetippude lähedusse, läbi sügava lume ja üle liustike läksid nad ja 
sahibid ronisid ühe väga kõrge mäe tippu. Ent juhtus õnnetus: kolm meest külmetasid endil 
jalad ja sõrmed ning nad tuleb alla kanda. Seda, nii seletab üks tähtsalt, peavad tegema 
nemad, šerpad, sest see on hädaohtlik. Varustuse jaoks aga, kastide, kottide ja telkide jaoks 
vajavad nad teda, Gailat, ja teisi kandjaid orust. 

»» Muidugi aitame teid, kui tuleb ületada mõni raske koht,” lisab teine ja viibutab uhkelt oma 
jääkirkat märgiks, et nende jaoks pole mägedes ühtki takistust. 

Nad sammuvad terve päeva, jõuavad külla, kuhu on kogunenud veel teisi šerpasid ja rohkesti 
kandjaid, ning tõusevad järgmisel hommikul üle metsaga kaetud nõlvade rohelisele 
mägikarjamaale. üha kõrgemale juhivad šerpad kandjate kolonni, läbi järskude kaljurennide, 
kus mehed peavad käed appi võtma, et edasi pääseda, üle siledate lagedate nõlvade, kus ei 
kasva ühtki rohuliblet ja kust kogenud šerpad kandjaid üle peavad aitama. Kurnatuna jõuavad 
kõik õhtul orukatlasse, mida piirab jääsein. 

Avaras ringis seisavad kirjud telgid. 

Siin on palju valgeid mehi. Sahibid ja šerpad saavad üksteisest hästi aru. Gailale näib, et nad 
tunnevad üksteist juba terve eluaeg. 

Šerpade juhi nimi on Ang Tärke. Aila ja Pantsi, kes kandjate värbamiseks orus käisid ja Gaila 
kaasa võtsid, esitlevad oma sirdarile uhkusega uut sõpra. Sale, mitte eriti pikakasvuline mees 
kortsulise, päikeses ja tuules parkunud näoga naeratab. ,, Laama meie kandjate hulgas! Tere 
tulemast! Kas sa oskad nepaali keelt?" 

Gaila eitab. 

»Kahju! Muidu võiksid sa üht kulirühma juhatada. Aga sellestA>ole midagi, siin on küllalt 
tööd kõigile!" 

Päevade viisi pendeldavad kandjad mäe ja oru vahel — üles ikka tühjalt, alla raskete 
pakkidega. Šerpad, kõik tugevates mäesaabastes ning kirjutes tuulekindlates pükstes ja 
anorakkides, toovad haiged sahibid orgu. See on tõepoolest ohtlik töö; Gaila mõistab, et 
Pantsi ei liialdanud. 

On alanud külm pikaajaline vihmasadu, kivid on märjad ja libedad, enamasti peab üks mees 
üksinda haiget seljas kandma, sest nõlvad on liiga järsud, et kanderaami kasutada. 

Muide, haigeid sahibeid on veel ainult kaks, kolmas suudab ennast juba jälle ise aidata. Ent 
mõlemad teised on väga raskesti vigastatud. Paksud sidemed, valged ja verised, katavad 


nende käsi ja jalgu. Rasketel teelõikudel, kus seotud käsi või jalg vahetevahel kalju vastu 
puutub, karjuvad vigastatud valu pärast. Bara-sahib kaotas kord isegi teadvuse. 

Kui kandjate kolonnid ja šerpade ning sahibite salk kohtuvad, vahetavad Gaila ja tema 
kaasmaalased paar sõbralikku sõna. Mõnikord on need väga tõsised sõnad. ,.Eile pidi doktor- 
sahib kaks sõrme maha lõikama!" sosistab Pantsi ja tema häälest kostab sügav kahetsus. ,,Kui 
ta seda ei tee, sureb bara-sahib! Ja ta oli nii vapper mees. Keegi ei ole veel nii kõrgele mäele 
roninud kui bara-sahib ja Lachenal." 

Gaila mõtleb sagedase ülesronimise pikkadel tundidel sahibite ja oma uute sõprade üle järele. 
Miks läksid nad nii kõrgele jumalate riiki? Keegi ei ole talle senini selle küsimuse peale 
vastanud. Nad jõudsid Viljasaakide Jumalanna troonini, jutustas talle Pantsi — aga kas ei 
karistanud jumalanna kaht valget meest sõrmede ja varvaste kaotusega? 

»Atša rasta, laama!" hüüab Aila. ,,Head teed! Veel üks kord, siis on kõik pakid alla 
toimetatud. Homme asume lõpuks koduteele.” 

Vihm ei lakka ühekski päevaks. Kui ekspeditsioon läbi Kali oru lõuna poole suundub, on 
ulatuslikud alad tasasest orupõhjast üle ujutatud. Tuleb teha suuri ringe, mida raskendab 
asjaolu, et vesi on ka sillad ära viinud. 

Paljud kulid jooksevad minema. Energilised Šerpad näevad suurt vaeva, et uusi kandjaid 
värvata. Mõnikord peavad nad vägivalda kasutama — nad võtavad külaelanike kisast 
hoolimata kinni paar tugevat noorukit, kes on sunnitud ülevõimule alistuma, ja laadivad neile 
kompsud õlgadele, õhtul, pärast palga väljamaksmist, istub ekspeditsioon poole väiksema 
kandjate arvuga jälle kuival, ent üks päevateekond on ikkagi jälle seljataga. 

Mõlemad sahibid kanderaamidel, habemes mehed mustade juuste ja tarkade silmadega, 
taluvad nähtavasti suuri 

valusid. Kui nad õhtuti laagrisse jäävad, käib Gaila neid mõnikord eemalt vaatamas. Kord 
saab ka tema ühe sahibi kandmisel abiks olla — see on töö, mida Dardžilingist pärit mehed 
tavaliselt endilt ära võtta ei lase. Gaila mõistab talle osutatud au suurust ja püüab astuda 
võimalikult ettevaatlikult, et sahibi valusid raputamisega mitte suurendada. 

Ta võib kaua haige nägu silmitseda. Päev päeva järel kaotab sahib üha uusi sõrmelülisid, on 
šerpad talle jutustanud. Kui ta teda ometi aidata suudaks! 

Vaikselt palvetades tassib Gaila kolme kaaslasega kanderaami. ,,Om mani padme hum — ole 
armuline inimestele, jumalanna, kes sinu pühapaigale lähenesid — sa oled neid küllalt 
karistanud — ära hävita neid täiesti.” 

Bara-sahib vaatab talle kõikuvalt kanderaamilt otsa ja küsib midagi võõras keeles. Gaila 
raputab pead. Mees tema kõrval tõlgib. ,,Bara-sahib küsib, kui kaugele sa tahad kaasa tulla.” 
»Nii kaua, kuni mind vaja läheb." 

»»See on väga hea," tõlgib šerpa tema kõrval sahibi vastuse. ,,Sa pead sagedamini kandmisel 
aitama, ütleb ta. Aga tagapool, nagu praegu. Ta tahab sinu nägu näha." Šerpa naerab põgusalt. 
»Sul olevat selline rahustav pilk, arvab 

sahib... " 

Gaila ei kahetse, et ta veel kauaks sahibite ja oma kaasmaalaste juurde jääb. Nad rändavad 
läbi üha uutest küladest, kohtavad üha uusi inimesi. Ta näeb asju, mida pole kunagi varem 
näinud. Ja mis neil valgetel meestel kõik kaasas pole! Igal õhtul, kui kastid avatakse, võib 
näha midagi rabavat. Kõige üllatavam elamus aga ootab Gailat läbi kogu Nepaali sooritatud 
pika teekonna lõpul: India piirilt viiakse ekspeditsioon autodega esimese raudteejaamani. 
Autod! Gaila on väga erutatud. Kloostris jutustas kord keegi Lhasas õppinud laama autost. 
Gaila kujutlused on muinasjutulist laadi. 

See, mis seal lõpuks mürinal ette veereb, valmistab talle peaaegu pettumuse. 


Veoauto oma kaunistusteta utilitaarsuses ei ärata temas vaimustust. Tal lubatakse heita pilk 
juhikabiini. Jah, see on juba midagi muud, tahaks ta hüüda, kui näeb valgustatud 
numbrilaudu, punaseid lambikesi, värelevaid osuteid. 

Kartmatult ronivad šerpad autodele ja hakkavad kaste peale laadima. Ka Gaila ei jää neist 
maha. Aga kaasa ei lasta tal sõita — mitte ükski kandja ei saada sahibeid edasisõidul, ainult 
mõned šerpad jäävad vigastatute juurde. 

. Gaila saab kätte oma palga, esimese palga oma elus, ja tõstab vaevalt pilgu müntidelt, kui 
autod tolmu üles keerutades liikuma hakkavad. 


KAHEKSAS PEATÜKK 


J. W. Thornley, 7. gurkade laskurrügemendi kapten, istub telgis. Ta lehitseb oma päevikut ja 
elab veel kord läbi möödunud kuud. 

August 1950 

Me marsime Gilgitist Karakorumi piirkonda, see tähendab Pakistani — Nõukogude Liidu — 
Afganistani piiri-kolmnurka. 

Meie — see peab tähendama: kapten W. H. Crace 8. gurkade rügemendist, kakskümmend 
kaks hunsakuli — vaprad mehed Adia Atša juhtimisel, kolm šerpat ja mina. 

Meie ekspeditsiooni kolmas inglane on Bengaali sapööride leitnant Richard Marsh, kes juba 
kümme päeva koos Tensing Norgei ja kahekümne hunsaga avangardi moodustab. 

Nagu see päeviku juurde kuulub, registreerin ka mina: ilm on suurepärane. Meie ees 
lebavatelt jäähiiglastelt tulev külm õhk soojeneb päikesepaistes ja moodustab ulatusliku 
kõrgrõhuala. 

Juba mitmendat päeva mõistatame Crace'iga täiesti väljaspool sõjaväelisi raame, niisiis täiesti 
eraviisiliselt, meid siia toonud käsu võimalikke eesmärke. Olen küll juba aastaid Tensingiga 
Himaalaja-Karakorumi ekspeditsiooni võimalikkuse üle kirjavahetust pidanud. Aga kui siis 
üks kiri ,,ülevalt" tuli, jäi mulle mulje, et minu kahtlemata üldtuntud armastusest alpinismi 
vastu on tehtud eriülesanne. Crace, sündinud, pilkaja, arvas minu niisuguse kaalutluse puhul: 
J3a oled peakorteri jaoks liiga rasvane. Peale selle ei saa pisut liikumist sulle kahju teha.” 
Tal võis õigus olla. 

2. september 1950 

Täna oleme kaheksandat päeva teel. Meile jõudis järele Pakistani siseministeeriumi kuller. Ta 
andis üle hirmuäratavalt 

tembeldatud ja pitseeritud kirja. Halba aimates lasksin telgid ühe viietuhandelise jalamile üles 
lüüa ja me võtsime Crace'iga ühe telgi ees istet, püüdes ilmutada kõige sügavamat rahu. 
Kutsusime kulleri endi juurde, kosutasime teda ,, Navy Cufiga" ja murdsime kirja pitserid. 
Käskivas ja mitte just eriti sõbralikus toonis teatati meile: ,,Marss piirialasse otsekohe 
katkestada! Kardetakse diplomaatilisi sekeldusi Moskvaga. Briti ekspeditsiooni igasugune 
liikumine Karakoruni piirkonnas on edaspidiste korraldusteni keelatud. Siseministeerium.” 
Kirjale olid alla kirjutanud mitu riigisekretäri ja kuller usaldas meile saladuskatte all — olen 
kindel, et see kuulus tema ülesannete juurde —, et kõik sõjaväe- ja piirivalve-garnisonid on 
saanud käsu meie edasiliikumist vajaduse korral kas või relvajõul takistada. 

Pärast seda, kui me mehe oleme varustanud viisaka vastusega, milles me kohustume oma 
avangardi pidurdama ja Gilgitisse tagasi pöörduma, ronime oma telki. 


»»God damn!" vannub Crace, «tähendab, sa polnud siiski liiga rasvane. Pean ütlema, et on 
tõepoolest üllatav, et Inglise valitsus nii väga selle piiriala temperatuuri- ja ilmastikuandmete 
vastu huvi tunneb.” 

«Rumalus,"” ütlen mina, kuigi tean, et tal on õigus. «Rumalus, Londonis tahetakse jõuda 
selgusele kogu Himaalaja ja Karakorumi piirkonna ilmastiku suhtes. Mis on sellel poliitikaga 
tegemist?” 

Crace, kes minu ees põrandal istub, irvitab mulle häbenematult näkku ja pilgutab silma. «Nii, 
nii!" 

Et edasisi küsimusi vältida, astun telgist välja ja vaatan järele, kas kulid on pärale jõudnud. 
Adia Atša külvab mu üle seletustega oodatava ilmamuutuse ja oma kandjate puuduliku 
varustuse kohta. 

«Püsiv laager üheks kuuks üles lüüa. Me kutsume avangardi tagasi ja pöördume ümber!" 
katkestan ta sõnade-valingu. 

Ta vaatab mulle imestunult otsa, hakkab aga küsimusi esitamata käske jagama. 

Oktoobri keskpaik 1950 

Täna jõudis Marsh koos šerpa-sirdari Tensingi ja hun-sadega meie laagrisse. Nad olid juba üle 
Šimšali Nõukogude Liidu ja Afganistani piiri lähedusse jõudnud, enne kui meie käskjalg nad 
kätte sai ja tagasi käsutas. 

Marsh jutustas elamustest metsikus teedeta piirialas, mis olevat kohutavam ja masendavam 
kui Tiibeti platoo. Hirmus üksildane pidavat seal olema, sest päevade kaupa ei kohanud nad 
selles kivikõrbes ühtki puud ega jõge, ühtki asulat ega märki inimeste olemasolust. 

Marshi ja Tensingi juures võib veel praegu märgata läbipõetud raske kõhutõve ilmseid 
sümptoome, mis mõlemad paljudeks päevadeks telkide külge aheldas. 

Nende näod on hallid ja sisse langenud. Rõõmsast tegevusihast, millega nad meist kahe kuu 
eest lahkusid, ei ole enam palju järele jäänud. 


Oktoobri lõpp 1950 

Me valmistume asuma tagasiteele. Kõik on kibedasti pettunud. Isegi Crace pole võimeline 
kuuldavale tooma ühtki pilkavat märkust või nalja, et meie meeleolu parandada. Purunenud 
on unistus jõudu katsuda Broad Peaki, Gašerbrumi või Hidden Peakiga, millele me juba nii 
lähedale jõudsime. 

3. november 1950, Gilgit 

Stardime täna jälle samalt väljakult Gilgitis, kust me suve lõpul oma luhtaläinud Karakorumi- 
ekspeditsiooni alustasime. Adia Atša ja ta kulid on palga kätte saanud; nad saadavad meid 
veel pisut maad kagu suunas. 

Toidumoon, varustus ja teaduslikud instrumendid on piiratud miinimumini, sest meid on veel 
ainult seitse. Peale meie, kolme inglase, kuuluvad rühma Tensing ja veel kolm šerpat — Ang 
Tempa, Adžiba ja Fu Tarke. 


11. november 1950 

Muinasjutuaas Nanga Parbati jalamil. Meid kõik haarab pidulik tõsidus, kui me sellele 
väljakule astume. Ma ei usu, et meie hulgast oleks keegi sentimentaalne või ebausklik, aga 
me. kõik mõtleme julgetele meestele, kes on rünnanud Paljast mäge ning selle jääkarniisidel 
ja liustikel, nõlvadel ja lõhedes surnuks külmunud. 

See on kõrguse poolest küll «ainult" üheksas mägi maakeral, aga tema jääga kaetud 
püstloodsed seinad on võimsamad kui ühelgi teisel Himaalaja hiiglasel. 

Me kõik oleme väga erutatud. Vallutamata kaheksa-tuhandeline lebab meie ees. Kas ta ootab 
meid? Kas me 

suudame temast jagu saada või ootab meid nende vaprate saatus, kes siin lumes puhkavad? 
1895. a. tuli Nanga juurde Mummery oma inglastest sõprade ja gurkadega. Kahe kandjaga 
ületas ta 6600 meetri kõrgusel ühe harja ega tulnud enam tagasi. Neid tabas laviin ja viis 
endaga kaasa. 

Saksa-austria-ameerika ekspeditsioon avastas 1932. a. klassikalise tõusumarsruudi üle 
idaharja. Nad jõudsid 7000 meetrini, enne kui olid sunnitud tagasi pöörduma. 

Willy Merkl oli 1934. a. jälle kohal ja võitles kangelaslikult mäe vallutamise pärast. Ent teda 
tabas Mummery saatus. Koos oma seltsimeeste Wielandi ja Welzenbachiga ning kuue 
šerpaga, kes kuulusid ekspeditsiooni ründe-rühma, jäi ta monsuuni, terve nädala kestnud 
mõrtsuka-liku lumetormi kätte. 

1938. a. ekspeditsiooni ajal leiti Merkli ja oma sahibile surmani truuks jäänud Gailai laip. 
Kusagil Rakioti seinal, mida me selgelt ligi neli tuhat meetrit endist kõrgemal näeme, rippus 
veel köites ühe šerpa keha. 

Seitse sakslast ja üheksa šerpat mattis 1937. a. võimas laviin sellel surmamäel, ilma et ühelgi 
neist oleks jäänud aega end päästa. 

Üks päästesalk leidis nad rahulikult oma telkides lamamas — õnnetus oli neid tabanud öösel 
ja muutnud IV laagri nende hauaks. 

Nanga Parbat on muutunud surmamäeks, ent kes tema ees seisab, seda haarab 
vastupandamatu soov seda hiiglast rünnata. Meil ei ole spetsiaalset luba, meie meeskond on 
ründamiseks liiga väike, meil on liiga vähe varustust ja toiduaineid ning — mis kõige tähtsam 
— on karm talv, kuid see kõik ei hoia meid tagasi. 

Crace, Marsh ja mina oleme kindlasti otsustanud nii kauaks mäele jääda, kui meil jõudu 
jätkub. 

»Tensing, ma palun sind, ära mine kaasa. Sa tead ise, et see on kuri mägi. Me saame kõik 
otsa!" Adžiba veenab Tensingit vannutavate žestidega. 

»»Adžiba, sa oled hea inimene, kuid kas ma võin sahibeid üksi jätta?” 

»Kas sa pole mõtelnud oma naisele ja lastele? Ang Tempa, Fu, Tärke ja mina oleme kindlasti 
otsustanud mitte surra. Me jääme siia!" 

Südamlik seltsimehelikkus köidab nelja šerpat kolme 

briti alpinistiga. See on asjaolu, millele Tensing mõtleb. Kas teda ja ta kaasmaalasi on halvasti 
koheldud? 

Ei, vastupidi. See on ekspeditsioon, kus pole mingit vahetegemist valgete ja šerpade vahel. 
Kas nad pole koos söönud? Kas pole toit kõigil ühesugune olnud? Kas pole sahibid kõige 
raskemad pakid siia 1 laagrisse kandnud? Sahib Thornley tõi kohale koguni 
üheksakümnenaelase kandami. Keegi šerpadest ei suutnud seda. Ta on tugev, otsusekindel 
mees. 

Tensing teab, et Adžibal ja teistel Šerpadel on õigus. Varustus on puudulik. On juba november 
ja temperatuur on väga madal. 

Ta teab, et Paljale mäele pole võimalik tõusta seitsme mehega, kui all baaslaagris pole 
šerpadest ja kandjatest koosnevat väikest armeed, mis moodustaks ründajaile kindla tagala. 
Aga ta küsib endalt ikka ja jälle, kas ta pole kohustatud oma valgeid sõpru aitama, nagu nad 
ka teda aitaksid? 

On hullumeelsus Nangat märatseva lumetormi ajal rünnata. Ta on seda inglastele juba paar 
korda ütelnud. Kuid need on nagu ära tehtud. Tensing vaatab kõhklevalt Adži-bale, kellel üle 
liustikusalviga sissemääritud näo veerevad alla suured pisarad. 

»» Vend," palub Adžiba ja klammerdub Tensingi käe külge, ,,sa hukkud koos sahibitega. Ära 
koorma meie südametunnistust oma surmaga. Ole mõistlik, jää siia. Palu ka sahibeid, et nad 
selle hirmsa mäe rahule jätaksid!" 


Kakskümmend üheksa meest magavad juba igavest und selle ligipääsmatu püramiidi jäistel 
nõlvadel. 

Tensing teab seda, aga ta teab ka, et Adžiba, Ang Tempa ja Fu Tärke on julged mehed. Nad 
on ,tiigrid", kes ühe kõrge mäe ees ainult sellepärast tagasi ei kohku, et lumetorm jääväljade 
kohal märatseb. Ta tunneb Adžibat ühisest tööst saadik Kedernatil. Ta teab, et see on ustav, 
kindel seltsimees. 

»»Sul on õigus." Ta asetab oma käe rahustavalt Adžiba õlale. "Ma jään teie juurde. Lõpuks 
olen ma teie sirdar ja vastutan teie elu eest.” 

Adžiba tõmbab kergendatult hinge ja poeb laperdavast 

telgist välja. Tensing on otsustanud. «* 

» Teatan sahibitele oma otsusest,” ütleb ta endale. 

Inglased sorteerivad ja pakivad parajasti toidumoona ja 

varustust rünnakuks kaheksatuhandelisele, kui Tensing nende telki astub. 

»»Ah, Tensing!" naerdes lööb Crace talle õlale. ,,Ka sina ei jõua algust ära oodata, mis? Sul 
tuleb kanda üht telki ja" — ta viipab kahe kokkunööritud paki poole — ,,neid kaht 
magamiskotti.” 

»Ei, sahib!" 

Tensing ütleb seda nii tõsiselt, et inglased talle imestunult otsa vaatavad. Crace naeratab. 
»Aga, Tensing, mis siis lahti on?" 

»L am soriy,” sõnab Tensing vaikselt, ,,aga ma ei tule kaasa. On talv ja mägi tapab meid.” 

Ta silmitseb oma sõprade nõutuid nägusid; siis palub veel kord, nagu ta seda viimastel 
päevadel sageli on teinud: ,, Me peame tagasi pöörduma, me ei tule sellega toime! Järgmisel 
aastal tulen ma jälle kaasa. Suvel. On vaja palju kandjaid ja rohkem šerpasid, paremaid telke 
ja piisavalt toiduaineid." 

Thormnley raputab pead. 

»Ma saan sinu otsusest aru. Sa vastutad šerpade eest. Kuid oodake vähemalt veel kaks nädalat 
baaslaagris. Kui me selleks ajaks ei ole tagasi tulnud... " Ta ei lõpeta lauset. 

»Me ootame,” ütleb Tensing. «Kirjutage meile paber, milles seisab, et me teid hoiatasime, ja" 
— ta vaatab Thomnleyle kindlalt silma — ,.ja kui juhtub õnnetus, et meie selles süüdi pole.” 
Kolm inglast vaatavad üksteisele vaikides otsa. 

» Ah mis," arvab Marsh hämmeldunult, ,,tondijutt!" 

Ta tahab selle ühe käeliigutusega hajutada. 

Tensing vaikib. 

»Ma teen kirja valmis,” ütleb Thornley. 

Kui inglased rünnakuks teele asuvad, laskuvad šerpad tagasi Muinasjutuaasale. 

Tensing seisab veel kaua telkide juures ja vaatab kolmele üha väiksemaks muutuvale kogule 
järele. 

»»Me ootame teid!" hüüab ta tormi. 

Sahibid ei kuule seda enam. 

Päevade viisi on šerpad juba baaslaagri ümbruses ringi hulkunud. Nad on läbi paksu lumme 
mattunud kitsa metsariba sumanud, lootes mõnd looma kohata. 

Suvel õilmitseb siin imeline, tõeliselt muinasjutuline aas, täis külvatud alpi jänesekäpa 
õietähti ja emajuure sügav-siniseid täpikesi. 

Nüüd aga on kõik jääga kattunud. 

Ikka jälle tabavad neli šerpat end üksisilmi kaugeid lumevälju piidlemast, lootuses märgata 
laskuvaid inglasi. 

»Seal, Thornley ja Crace!" hüüab Ang Tempa. 


Kuid see on ainult kaljurahn, millest libiseb üle pilve-vari. Hommikul ja õhtul seisavad nad 
oma telkide ees ning puurivad omapilgud läbi virava, jääkristallidest küllastunud õhu. Alles 
siis, kui pakane läbi paksude rõivaste tungib ja keha kangestuma hakkab, poevad nad jälle 
oma magamiskottidesse ja suruvad end tihedasti üksteise ligi. 

«Tensing — Tensing!" 

Väljast kostab venitatud hüüe, mille vilistav tuul kohe tükkideks rebib. 

On see pettekujutlus? Ent nüüd kuulevad nad uuesti selgelt: ,,Tensing!" 

Nad hüppavad püsti ja poevad kõik korraga magamiskottidest ning telgist välja. Tensing 
pistab jooksma. Ta silmad peavad algul ereda valgusega harjuma. ,,Tensing!" 

Ta ruttab hüüdele vastu. Mingi kogu vangub nõlva mööda alla. 

»»Marsh-sahib, Marsh-sahib!" Rõõmsalt embab Tensing kurnatud inglast. ,,Kus on teised?" 
Aga enne kui leitnant Marsh vastata jõuab, variseb ta valudest piinatuna teadvusetult kokku. 
Juba on Adžiba kohal. Koos Tensingiga kannavad nad seltsimehe telki. 

Fu Tärke ja Ang Tempa keedavad kuuma teed, sel ajal kui kaks ülejäänut on tegevuses 
inglase kivikõvaks külmunud saabaste lahtilõikamisega. Varbad on kõvad nagu puu. ,,Nad on 
külmunud, Tensing," ütleb Adžiba. ,, Me peame neid masseerima." 

Kui nad siniseid paistetanud jalgu hõõruma ja köieots-tega kloppima hakkavad, tuleb Marsh 
teadvusele. 

»Thornley ja Crace lähevad edasi," ütleb ta kõlatult. 

Väsimatult, üksteist välja vahetades töötlevad mehed Marshi jalgu, et vereringet uuesti 
elustada. Aeg-ajalt astub keegi telgist välja ja uurib binokliga sädelevat mäenõlva. 

»Seal nad on!" Ang Tempa on esimene, kes pärast paljusid päevi valitsenud teadmatust 
mõlemad alpinistid avastab. Nad on juba kolm nädalat liustikul. 

Samm-sammult, kandami all sügavasti lookas, lähenevad nad Rakioti tipule, üle kirdenõlva 
all asuvate firniväl-jade — sakslaste jälgedes. Alt ei ole edasiliikumist peaaegu märgatagi. 
Võib näha, et rakendatakse üha pikemaid puhkepause, võib näha, kuidas püstitatakse telki. 
Järgmisel päeval silmavad šerpad uut laagrit, pisut kõrgemal kui eilne. Siis katkestab 
lumetorm, mis kestab vahetpidamata kolm päeva, igasuguse vaatluse. Kui Tensing esimesel 
selgel päeval binokli jälle liustikule suunab, on telk kadunud. Ka meestest seal üleval ei ole 
enam jälgegi. Kogu päeva uurivad nad binokliga mäge.' 

Ei ühtki elumärki. 

Õhtul sööstab torm jälle kohutava jõuga üle maa. Isegi lähtelaagri telke ähvardab see minema 
pühkida. Lakkamatult langeb lund. 

Öösel jõuavad nad otsusele. Üleval peab olema juhtunud 

õnnetus! Nad peavad katsuma üles ronida, et inglasi abistada, kui nad veel elama peaksid. 
Marsh, kellele iga samm kohutavaid valusid põhjustab, Adžiba ja Tensing lahkuvad 
hommikuhämaruses telkidest ja hakkavad läbi sügava lume ülespoole rühkima. Raske kandam 
— toiduained ja magamiskotid viiele mehele — lühendab nende samme. Nad liiguvad väga 
aeglaselt edasi. Sellest hoolimata jõuavad nad sel päeval liustikuni, kust loodavad leida I 
laagri. Kuid torm on laagriplatsi lagedaks pühkinud. 

Kõvakskülmunud telgi püstitamine röövib neilt kogu jõu. Kirjeldamatute pingutustega 
õnnestub neil potitäis lumevett keema ajada, nad liibuvad tihedasti üksteise vastu, et sooja 
saada. Torm raputab jäätunud telgiriiet, peenike lumetolm katab unetuid mehi. 

»»Kas teate, mis päev täna on?" küsib Marsh. 

»Ei,” vastab Tensing ükskõikselt. 

«Jõululaupäev,” ütleb Marsh surutud häälel. 

Aga see sõna ei too neile kolmele pühalikku rahu. Neid valdab hirm, sest nende all müriseb 
liustik, jäämassid suruvad end üksteise vastu. Ragin ja mürin läheneb telgile nii vasakult kui 


ka paremalt, liitub nende all maavärinana ja kajab vastu viissada või tuhat meetrit neist 
kõrgemal kaljuseina järskudelt nõlvadelt. 

Ainult üheks tunniks jätkub neil järgmisel päeval jõudu, et vastu möirgavat tormi edasi 
tungida. Nad võidavad veel viiskümmend meetrit. 

Siis nad alistuvad. 

Masendatult asuvad mehed tagasiteele. ,,Nad ei ole enam elus," ütleb Marsh. ,,Seda ei suuda 
keegi taluda.” 


ÜHEKSAS PEATÜKK 


Ema seisab onni ees ja sõelub vilja. Tuul puhub aganad lendu. 

»Ama-la,"” ütleb Gaila ja vaatab emale õrnalt otsa, ,,sa ei tohi täna töötada. Mina olen nüüd 
siin ja teen seda sinu eest." Ettevaatlikult võtab ta suure sõela ema käte vahelt ja surub naise 
delikaatselt istuma väikesele müürile ukse ees. Ema ei pane vastu. 

»Puhka ennast välja.” 

Ta vaatleb oma poega selle väärika sarmiga, mis on omane vanadele naistele. Käed lebavad 
rahulikult süles, pea on ta veidi ühele küljele kallutanud. Ta naeratab. ,,Puhka ennast välja, 
ütles poeg ja teeb minu tööd.” 

Ta tuli eile õhtul. Nad ei olnud teineteist nii kaua näinud. Ta oli alles poisike, kui tahtis 
laamaks saada. Nooruk seisis tema ees paar vihmaaega tagasi, kui ta veel küllalt kõbus oli, et 
üle mägede minna ja poega kloostris külastada. Nüüd on Gaila jälle siin. Täismees, suur ja 
tugev, lihaseliste käte ja tarkade silmadega. 

Ta saabus just õigeks ajaks, lõikuseks. Kõikides šerpa külades, olgu siis Tarnis või Namtše 
Basaris, Tjangbotšes või Portšis seisavad majad päevad läbi tühjad. Talupojad ja nende 
naised, lapsed ja koguni arvukad koerad on põldudel, mis üksteisest madalate kivivallidega 
eraldatuna terrassidena mäenõlvadel laiuvad. Vaevarikkas töös on arvukad sugupõlved 
rajanud trepikujulised väikesed põllulapid, ojad kõrvale juhtinud ja põldudest kõrgemale 
kraavid kaevanud, mis igale väikesele maatükikesele vett toovad. Mõni aasta on hea saagi 
toonud, kuid küllalt sageli on nälg onnides külaliseks. Siis lahkuvad paljud šerpad oma 
kodumaalt, väheviljakast elutsoonist läbimatute džunglite ja igavese jää vahel. Nad rändavad 
välja Dardžilingisse või liituvad tiibeti munkade loendamatu armeega. 

Ent ikka ja jälle pöörduvad nad oma kodumaale tagasi, lühemaks või pikemaks ajaks, ja 
jutustavad oma sugulastele sellest, mida nad väljas maailmas on näinud ja läbi elanud. 
KumdžZung on üks väiksemaid külasid šerpade maal. Kumbila mäe jalamil, kiviste põldude 
vahele pillutatud, liibuvad väikesed valged majad vastu nõlva. Enamik neist on 
kahekorruselised; madalaid, ainult põletamata kividest ehitatud onne, nagu neid paljudes 
teistes šerpa külades leidub, on Kumdžungis vähe. Rasked kivid kindlustavad katust, küla 
asub pidevate tuulte teel. Sügaval all, ühes kuristikus, kohiseb Dud Kusi, Piimajõgi; külast 
veidi kõrgemal suubub mäeküljele Imja Kola, oja, mille lähtepaigaks on Tšomolungma 
liustikud. 

Päikesepaiste ja vihm, soojus ja niiskus olid sel aastal hästi jaotatud. Saak on rikkalik. 

»Kui jumalad meile veel kolm ilusat päeva kingivad, siis ei jää ükski odrakõrs välja,” ütleb 
ema. 

Gaila noogutab. 

Ema on Gaila meeleheaks täna, poja külaskäigu esimese päeva puhul koju jäänud. 

»» Homme lähen ka mina põllule kaasa," hüüab Gaila emale. ,, Vaata, kui palju mul juba 
sõelutud on!" 

Uhkusega vaatab ta sõelutud vilja kuhja. 


«Ülejäänuga tulen ma veel täna toime." 

Ema tõuseb püsti. Tema käsivartel kõlisevad hõbevõrud, mis Gaila talle Katmandust kingiks 
on kaasa toonud. Ta aitab pojal vilja kottidesse panna. 
»Sinu vennad toovad uut tööd. Sealt nad juba tulevadki. 
Suurte vihkudega koormatult astuvad kaks tugevat meest laia sammuga alla mööda järsku 
teerada, mis toob põldudelt koju. 

»»Ohoo, vend on virk! Peaaegu kõik on sõelutud!" hüüab üks. 

»See on kasulikum töö," ütleb teine, ,,kui palveveskeid ringi ajada ja deemonilõkse ehitada.” + 
»Ärge pilgake poissi," segab ema vahele. 

Sa ju mõistad nalja, Gaila, eks ole?" Vanem vend paneb oma käe Gaila õlgadele. ,, Kui ma 
sind vaatan, Gaila, ei taha mu silmad ikka veel uskuda, et sa nii palju kasvanud oled. Tule, 
aita meil veel need vihud alla kanda, mis me täna sidusime." 

Teel põllule tulevad neile vastu vendade naised Buti ja Pema. Juba kaugelt kirendavad põllede 
kirjud triibud, kollaste vihkude alt säravad kolmele vennale vastu rõõmsad näod. Põllul seob 
isa viimast lõigatud vilja. Neljakesi kannavad nad viljavihud koju. 

Kui mõne šerpa majja on tulnud külaline, siis koguneb sinna mitu õhtut järjest 
teadmishimulisi naabreid, isegi pärast rasket päevatööd. Gaila suudab vaevu küsimusterahega 
toime tulla. Käib ringi õllekauss. 

»Täida kauss uuesti tšangiga," pöördub Kusang, Gaila vanem vend, naerdes Pema poole. 
Mehe jala jämedusest bambustorust valab naine kaussi odraõlut. Tema liigutused on 
resoluutsed ja peaaegu mehelikud. Erinevalt nooremast vennanaisest ilmub tal selles lõbusas 
seltskonnas harva naeratus näkku. ,,Ša-sa," hüüab Nukku, ,,võtke liha!" Gaila noorem vend 
võtab tulelt priske lambajala. Koju saabunud noorel mungal tuleb tava kohaselt endale 
parimad palad lõigata. Ta teeb seda asjatundlikult. 

Nukku silmad säravad. ,,Sa meeldid mulle, vend. Sööd liha, jood õlut — kas võtad ka klaasi 
garam panit?" Gaila naeratab ja raputab pead. 

Ema ütleb õpetlikult: ,, Aga ta on ju laama! Ta ju ei joo viina!" 

»Ka ühtainsat klaasi mitte? Meie meeleheaks?" »Ärge pange pahaks: ei! Ma pean oma 
tõotusi.” ,,Kas sa naistesse samuti suhtud?" 

Algul naeravad kõik kaasa, siis sugeneb kohmetu vaikus. Hetkeks on kõigil ununenud, et 
nende hulgas istub munk. 

Buti toob värsket juustu ja kõik hakkavad seda isukalt sööma. 

»Nii õrna juustu pole ma ammu maitsnud," kiidab naaber Dakši ja röhatab kombekalt. 
Viinakauss käib käest kätte. Gaila ja ta ema joovad tšangi. 

Kipa, noormees naabrusest, on kaasa toonud trummi. Rütmiliselt tantsisklevad ta sõrmed 
kirjuks maalitud nahal. Algul vaikselt, siis täiel häälel liitub sellega juuresolijate laul. Nende 
kehad kõiguvad taktis kahele poole. Kohmakalt tõusevad mehed, kes enam päris kindlalt 
jalgadel ei püsi, ja hakkavad tantsima. Kolisedes veereb tühi tšangi-nõu vastu potte. 
Pererahvas ja naabrid vahetavad üksteist 

WMA 


laulus välja, kuni garam pani otsa saab ja lauljad uniseks jäävad. 

Tähed vilguvad Solo Kumbu ja Amadablami tuhmilt helendava püramiidi kohal. 
Päikesepaistelisel hommikul kohtuvad inimesed teel põldudele ja vahetavad naljatlevaid 
märkusi. 

»Täna õhtul tulete minu juurde!" hüüab Dakši kolmele vennale. ,,Mu ema tegi palju õlut. 
Võite end sellesse uputada!" 


Õhtul on kõik Dakši juures külas. Ta pole veel abielus ning elab oma vanemate ja vendade 
majas. Seltskonna moodustavad täna teised Kumdžungi elanikud. Nad on tulnud, et kaugel 
käinud mungalt kuulda, mida ta oma rännakul Kang Rimpotše juurde läbi elas. 

Veel on nad tegevuses söömisega, veel käivad ringi kausid garam pani ja tšangiga. 

Keegi küsib: ,,Millal sa Rongbukki tagasi lähed? Ma tahaksin sinuga kaasa tulla, sest mul on 
seal vend.” 

Gaila hammustab huulde. Ta ei julge tõtt tunnistada. Kõik vaatavad talle ootusrikkalt otsa. Ta 
tõmbab sügavalt hinge; 

»Ma ei lähe enam tagasi," pressib ta hammaste vahelt välja. 

Sõbrad ei varja oma üllatust. 

Napilt ja tagasihoidlikult räägib Gaila munkade eba-karskest elust kloostris, elamustest, mis 
teda varem pühaks peetud paikadest vastikustundega lahkuma sundisid. Ta on ise kohkunud 
oma avameelsuse pärast ja kardab, et on murdnud oma vaikimistõotuse. Ta käed värisevad. 
Kusang lööb põlglikult käega. ,, Hahahaa!" naerab ta vaikselt. ,,Seda on kloostrite kohta 
varemgi kuulda olnud,” 

Teised noogutavad. 

»Vagad on ainult pühakupiltidel olevad mungad.” 

Ainult Gaila isa istub tardunult oma kohal. ,,Ei!" pääseb tema raev äkki valla. ,, Ma ei usu teie 
sõnu!" 

»Ja see on siiski tõsi, isa,” vastab Gaila rahuliku häälega. Isa vaikib trotslikult. Siis jutustab 
Gaila mõtisklustes veedetud aastatest Tendar-laama eraklas, oma lootusest jõuda kõiges 
selgusele teel Kang Rimpotše poole, palverännust ümber püha mäe. 

»Aga ka seal tingiti ja kaubeldi amulettide ja püha vee pärast. Raha eest võid sa sealt kõike 
saada: inimesi, kes sinu eest parikarma sooritavad, kivikesi, mis toovad sulle 

igavese õndsuse, sõnu, kõnesid, jutlusi. Mida raskem on sinu rahakott, seda vastutulelikumad 
on sulle laamad.” 

» Tubli, vennas, tubli, sa oled siiski üks meie hulgast!" hüüab Kusang. ,,Sa õpid veel viina 
jooma ja naisigi tähele panema.” 

»Aga kas see on siis õndsus?" küsib Gaila väljakutsuvalt. 

Peaaegu kõik tahavad talle korraga vastata. 

»Ma ei tea õieti...” muheleb Kipa, nooruk trummiga, ,,kõige meeldivamad on siiski naised!" 
Gaila isa sisistab maruvihaselt: «Taltsuta oma suuvärki, jultunud poisipõnn!”" 

Aukartlikult vaikivad ka teised. 

Isa on rahunenud. ,,Mu poiss," ütleb ta Gailale õrnalt, ,,sa jutustasid, et viibisid Bodanatis, 
Tšin-laama, meie maa kõige pühama mehe juures. Ma ei suuda iial uskuda, et maised hüved 
ja maised ihad võiksid teda eemale kiskuda jumalate teenimiselt.” 

Gaila võitleb endaga. Kas peab ta vanale isale veelgi rohkem pettumusi valmistama? Ta ei 
riski jutustada rohkem, kui usklik isa taluda suudab. Ta räägib uhketest templitest ja rohketest 
palverändajatest, preestritest kalli-hinnalistes riietes ja Tšin-laamast, kes õnnistades oma käed 
harda rahvahulga kohale tõstis. Aga ta ei räägi sellest, mida ta veel nägi: Tšin-laama kõrval 
trepiastmel seisis keegi eurooplane ja näitas kirikuvürstile mitmesuguseid helkivaid esemeid 
— kellasid, fotoaparaate, ehteid. Sõrmedega tähistati arvusid. Tšin-laama nõustus või lükkas 
ettepaneku tagasi, ütles vahepeal rahvahulgale mõne vaga sõna, kauples edasi, õnnistas jälle 
usklikke ja jõudis lõpuks eurooplasega kokkuleppele. Kõigi silmade ees tegi ta häbitult äri. 
Gaila süda ei luba sellest kõigest rääkida. Ta vaikib isa ees selle häbiväärse loo maha. Aga 
kas. vaikimine pole vale? 

Gaila püüab seda mõtet maha suruda ja juhib kõneluse teistele asjadele. 


Dakši tuleb talle appi. Ta tahab kuulda sahibitest ja tiigritest", keda Gaila Annapurna juures 
kohtas. Gaila jutustab, et mõned šerpad, kellega koos ta haige bara-sahibi India piirile viis, 
samuti peatselt Solo Kumbusse lubasid tulla. 

»Jah, ma tean seda," ütleb Dakši ja hõõrub käsi, ,,ma lähen koos nendega varsti 
Dardžilingisse." Siis vaatab ta 

tükk aega Gailale otsa. Ta näib aru pidavat. ,,Gaila, mul' on mõned sõnad keelel, aga ma ei 
tea, kas nad sulle meeldivad: tule minuga Dardžilingisse ja lase ennast koos minuga 
ekspeditsiooni värvata! Kloostrisse sa ju tagasi minna ei taha. Mida sa siin Kumdžungis peale 
hakkad? Sa oled juba oma sammud kõigi nelja tuule poole seadnud. Tule kaasa! Seal unustad 
kõik mured.” 

Sel õhtul sammub Gaila oma vendade ja isa kõrval mõtlikult kodu poole. 

Dardžiling, paljude noorte Šerpade ahvatlev eesmärk! 

Kui ta järgmisel päeval Dakšit kohtab, on otsus juba kindel. 

»Ma tahaksin kaasa tulla, aga millega ma seal oma kõhtu täidan? Olen juba küllalt kaua 
armuandidest elanud ... ” 

Dakši hajutab tema kahtlused: ,,Ettevõtlikule mehele leidub linnas või istandustes alati tööd. 
Mul on palju sõpru. Aila, keda sa Annapurnal kohtasid, on ühes võõrastemajas kokaks ja 
Nagbari onul on tee-ehitusel sõnake kaasa rääkida. Kui kõik hästi läheb, saan ma sulle võib- 
olla sellesse kõrtsi peavarju muretseda, kus ma talvel töötan.” 

Veel üheks nädalaks jääb Gaila vanematekodusse. Emal ei ole kerge pojast lahkuda. 

Gaila rahustab teda: ,,Seekord ei jää ma nii kauaks ära, Ama-la!" Ta surub ema oma käte 
vahele. 

Pärast neli päeva kestnud üksluist marssi kohtuvad nad ühel teekäänakul karavani eelsalgaga. 
»»Kušog, kuhu tee viib?" Kaks tiibetlast hüppavad oma kirjute sadulatega hobustelt. ,,Lähete 
Dardžilingisse?" 

Mehed eemaldavad valjad ja lasevad hobused sööma. Nad heidavad oma mantlid kõrvale, 
panevad püssid hoolikalt maha ja võtavad sadulataskust lihaga täidetud poti. 

»Jab, Dardžilingisse. Me tuleme Solo Kumbust!" vastab Dakši. 

Üks mees on kogunud kimbu kuivanud juuri. ,,On teil tuletikke?" küsib ta. ,,Meil on nimelt 
veel ainult kaks ja pikk tee seisab ees.” 

Dakši ulatab talle tikutoosi. 

Ratsanikud kostitavad šŠerpasid toiduga. Nad tulevad Tiibetist ja nende karavan viib Indiasse 
lambavilla. Mõlema relvastatud mehe kodukohaks on Šigatse. Nad jutustavad šerpadele, et 
pantšen-laama, dalai-laama kõrval 

teine valitseja Tiibetis, on maalt lahkunud, et paluda abi hannidelt, suurelt vennasrahvalt idas. 
» Abi? Miks?" küsib Gaila hämmastunult. 

»Ah, kas teil pole kõrvu peas? Kõikides puhkemajades räägitakse sellest, et juba terve suve 
voorib Indiast Tiibetisse karavane püsside ja laskemoonaga. Mõnikord kaks tuhat jakikoormat 
päevas. Tiibetlased pole relvi nõudnud — neid lasevad meie maale tuua ameeriklased.” 
»Nüüd pean ma jälle küsima: miks?" uurib Dakši edasi. 

»» Olete te unustanud, et juba meie isasid tapeti võõraste relvadega? Algul tulid relvad ja siis 
tulid valged sahibid. Nüüd hakkab see täpselt samuti peale. Aga seekord on hannid tugevamad 
kui viiskümmend vihma aega tagasi. Nad ei jäta meid kaitseta.” 

Kauguses liigub karavan piki orgu kulgevat teed ülespoole. Ratsanikud panevad oma asjad 
kokku ja traavivad minema. 

Järgmistel päevadel on kuuldud uudised kahe šerpa peamiseks kõneaineks. Nad kohtavad veel 
teisigi reisijaid Tiibetist, kes neile samasuguseid asju jutustavad. Mõnikord mõtlevad nad oma 
vaiksele Kumdžungile ja neis tärkavad kahtlused, kas poleks parem olnud oma külla jääda, 


selle asemel et rahutusse maailma rännata. Mida lähemale nad Dardžilingile jõuavad, seda 
tuntavamaks muutub ängistav surve nende rinnas. 

Ettevaatlikult, nagu siseneksid nad keelatud piirkonda, lähenevad šerpad teeistanduste kohale 
kerkivatel küngastel asuvale moodsale linnale. Metsaga kaetud kõrgendike majesteetlikus 
panoraamis, kus looklevad raudteeliin ja maanteelint, on Kangtšendžönga ja Tšomolungma 
kauged valged tipud ainsad head tuttavad. 

Dakši saab oma enesekindluse peatselt tagasi. Ta ei tule ju Dardžilingisse esimest korda. 
Peavarju leiavad nad, esialgu paariks päevaks, Dakši ühe vana sõbra Da Tundu juures. 
KumdžZungist kaasavõetud toitu jätkub veel natukeseks ajaks, just nii kaua, kuni Dakši 
mõlemale tööd on leidnud. Lootused pole teda petnud: Gaila võib kandjana ühe tee ehitusel 
Dardžilingi lähedal leiba teenida. Asjaolu, et noor munk ikka veel mungakuube kannab, ei ole 
kedagi häirinud. 

»Aga meie kõrtsi ei tohi sa nii tulla," ütleb talle Dakši. , Muidu olen ma oma kohast kohe 
ilma.” 

Teel Dardžilingisse on Dakši oma sõbrale sageli jutustanud, kuidas tema baar välja näeb ning 
kui palju mitmesuguseid jooke ta valgetele ja pruunidele külalistele serveerib. Gaila tahaks 
seda meelsasti ise kord näha. 

»Kui sa nii palju raha kokku saad, et endale püksid ja särgi jõuad osta ning lisaks veel paari 
saapaid, siis võid sinna köögiuksest pilgu sisse heita.” 

Sõbrad ei näe teineteist hulga aega. 

Gaila kannab päevast päeva raskeid mullakorve. Koos paljude teiste kulidega rajab ta 
muldkeha uuele teele, mis ehitatakse Dardžilingist üle Kalimpongi Tiibeti piirini. Ehitustrassi 
kõrval voorivad karavaniteel iga päev sajad jakid ja muulad kirdesse. Peaaegu alati on need 
ingliskeelsete kirjadega kastid, mis Tiibetisse transporditakse. 

Gailale meenub kahe ratsaniku jutustus. 

Tal pole aega selle üle järele mõtelda. Raskest tööst kurnatuna vajub ta iga õhtu bambusonnis, 
kus ta koos paljude teiste töölistega elab, tinaraskesse unne. Tema mungakuub on katki 
rebenenud, viltsaabastes irvitavad suured augud, käed on tööst rakkus ja verised. 

Saabub detsember ja maad hakkavad piitsutama kohutavad paduvihmad. Märatsevad veevood 
pühivad minema äsja rajatud muldkeha, kuivad orud muutuvad kiirevoolu-listeks 
mägiojadeks, väikesed voolunõvad kasvavad jõgedeks. Inimesed põgenevad kõrgematele 
kohtadele, aga mitte kõik ei suuda end päästa tõusva vee eest. Vihm ei lakka. Üleujutus 
muutub üha kohutavamaks. Majad varisevad kokku. Purunenud puuonnide seinad ja katused 
triivivad voolus, juurtega üleskistud puud, uppunud loomad, tuletikkudena murdunud 
telefonipostid annavad tunnistust loodusõnnetuse hävitavast jõust. 

Möödub nädalaid, enne kui vesi on ära voolanud. Teetöölised, India sõdurid ja istandusekulid 
on nendel nädalatel vaevalt silma kinni saanud. Nad on kogu oma jõu pühendanud 
päästetöödele ja ilma tasu nõudmata teinud kõik, et kõrgvett tõkestada. 

Kui Gaila Dardžilingisse tagasi pöördub, võib ta ka siin näha suure katastroofi järelkajasid. 
Võimsad maalihked on teinud maatasa terved linnaosad, tänavad on üles kistud, ühendus 
välisilmaga on katkenud. Siligurisse viiv ainus raudteeliin on purustatud. Nendel kohutavatel 
päevadel tulid lennukid ja viskasid elanikkonna jaoks alla toiduaineid ja arstimeid. 

Gaila kohtab oma sõpru elusatena. Kuid maailm näib olevat ärevil: reisijad Nepaalist 
jutustavad kohutavast maavärinast, mis palju maju purustas ja inimesed varemete alla mattis. 
Ja Nepaali talupojad on Ranade vastu mässu tõstnud ning oma rõhujad minema kihutanud. 
Des-pootide vaenlased on kogunenud suureks kongressiks ja võimu maal üle võtnud. 

Gaila ei suuda kõikides nendes uudistes orienteeruda. Kui väga elamustejanu ja teadmishimu 
teda ka edasi ei meelita, ometi igatseb ta mõnikord tagasi kloostrivaikusse, kus teda välisilma 


tohuvabohu ei puudutanud. Kuid see on alatiseks möödas. Olles kord ärkvele raputatud, ei 
suuda ta end enam ka kõige innukama palvega uuesti uinutada. 

Ta on asunud tunnetamise teele ega suuda enam tagasi pöörduda. 

Sõbrad kingivad Gailale mõned riietusesemed. Kahetsuseta heidab ta kõrvale mungakuue. Ta 
võiks mõnest kloostrist uue paluda, aga ta ei tee seda. 

»Nüüd on sul veel saapaid vaja." Dakši silmitseb teda uurivalt. ,, Võib-olla saab Tensing meid 
aidata. Ta saabus paari päeva eest tagasi Kašmiirist. Tema meeleolu pole küll kõige parem, 
sest kaks tema sahibit said Nanga Par-batil surma, aga võib-olla tuleb ta sulle siiski vastu ja 
saab sulle paari vanu saapaid anda.” 

Kui nad Toong Soong Bustisse lähevad, näeb Gaila, et tema tutvusringkond on suurem, kui ta 
arvata oskas. Meest, kelle juurde Dakši ta viib, tunneb ta juba. Nad kohtusid Kuristike orus, 
just siis kui Gaila oli kloostrist lahkunud ja Tendar-laama juures varjupaiga leidnud. 

Ka Tensingile tuleb see kohtumine meelde. ,,Ka,s ma näen õigesti? Kas sa pole mitte too trapa 
Rongpbuki orust?" 

Gaila asemel vastab Dakši: ,,Sa ei eksi, Tensing. Tundsid ta kohe ära, kuigi tal on seljas teised 
riided. Ja me tulime sulle külla just seepärast, et ta varustus pole veel päris täielik. Ma 
mõtlesin, et sa võiksid talle saapad laenata.” 

Tensing naeratab rahulolevalt, tundes rõõmu selle üle, et võib kaasmaalast aidata. ,,Teil on 
õnne," ütleb ta, ,,ma sain kingiks suure hulga varustust." Ja lisab tõsiselt: «Ainsalt sahibilt, kes 
viimasel ekspeditsioonil eluga pääses." 

Gaila särab. Veel kunagi pole tal nahksaapaid jalas olnud. Ta silmitseb neid ikka ja jälle. Kui 
tugevad tallad neil on! 

139 

»Nüüd puudub veel ainult mõni ekspeditsioon," naljatab Dakši. ,,Sind peetaks kohe tõeliseks 
»tiigriks”." 

Gaila silitab hämmeldunult uusi jalanõusid. ,,Ma läheksin meelsasti kaasa." 

Dakši ja Gaila suureks imestuseks ütleb Tensing: ,,See pole sugugi nii võimatu. Minul 
igatahes on Himaalaja Klubi kaudu juba uus töö. Koos prantslastega. Lähevad Nanda Devile. 
Võib-olla vajavad nad veel kandjaid. Ma pean teid meeles!” 

Dakši on üliõnnelik. Kui nad hüvasti jätavad, lööb ta Tensingile sõbralikult õlale. ,,Sa oled 
imetlusväärne, Tensing. Iga kord, kui sinu juurest lahkutakse, ollakse rikkam kui tulles. 
Saapad! Ja hea nõu! Võib-olla koguni ekspedit-sioonitöö! Ole tänatud!" 

Gaila le pole küngastel asuv linn veel kunagi nii ilus paistnud. Vilistades ja kergel sammul 
kõnnib ta Dakši kõrval. Märtsipäike on pilvedest läbi murdnud, kõrged, jääga kaetud tipud 
põhjas säravad ahvatlevalt. 

»»Usud sa tõesti, Dakši, et sahibid mu kunagi kaasa võtavad, päris sinna kõrgele üles, mitte 
ainult kulina orgu?" 

»»Me kõik oleme kord nii alustanud nagu sina!" 

Šerpade hulgas, kes on end mägedele pühendanud, valitseb nendel nädalatel palavikuline 
rahutus. Põnevusega ootavad nad ekspeditsioonide eelsalku, kes kulisid ja kandjaid, sirdareid 
ja «tiigreid" värbavad. 

Kellele langeb osaks õnn vanade tuntud sahibitega koos mägedesse minna? Näiteks 
Shiptoniga, mehega, keda kõik šŠerpad tunnevad parima Mount Everesti spetsialistina? Või 
inglastega, kes tahavad minna Trisuli juurde? 

Inimesed, kellel on sidemeid Himaalaja Klubiga, teavad juba täpselt, kes sel aastal tulevad. 
Üks ekspeditsioon tuleb maalt, millest seni vaevalt ükski šerpa midagi kuulnud on: Uus- 
Meremaalt. Nende eesmärgiks on üks mägi Garhvalis, missugune, seda ei tea veel täpselt ka 
Pasang Dava Lama, kes juba ammu on klubi kaudu sirdariks määratud. Gaila hellitab nõrka 
lootust, et see sirdar ta kaasa võtab, kui Tensing talle prantsuse ekspeditsiooni juures tööd ei 
suuda hankida. 


Garhval on Himaalaja süda. 

Seal, kus maakera suurima mäestiku võimas kaar kõige kaugemale edelasse küünib, peaaegu 
kaare keskel, sirutuvad 

üle viljakate orgude Aasia taevasse Garhvali mäetipud. 

Palverännukohti on niisama rohkesti nagu mäetippe. Indra peast voolavad hindude usu 
kohaselt välja nende kõige pühama jõe Gangese allikad. Sellest mitte kaugel põhjas saavad 
alguse India ema vennad: Satledž, Indus, Brahmaputra — tohutul maa-alal suunduvad need 
jõed itta ja läände, voolavad ümber mäestiku ja pöörduvad seejärel kõik lõunasse, India 
ookeani poole. Nad voolavad läbi Tiibeti ja Assami, Hindustani ja Bengaalia, Kašmiiri ja 
Pakistani. 

Mägismaa aga, kust nende vool alguse saab, kannab nime Garhval. 

Juba kaks tuhat aastat sooritavad miljonid inimesed palverännakuid pühade allikate juurde, 
usuvad kindlalt pattude andeksandmisse, paremasse uuestisündi, kui nad näevad mägesid, 
mille liustikest toituvad pühad jõed. 

Garhvali mäetipud ei kuulu Himaalaja kõrgeimate hulka. Nende sädelevas reas ei leidu 
ainsatki kaheksa-tuhandelist. Kuid üle tosina mäetipu ületab seitsme tuhande meetri piiri ja 
rohkem kui 6000 meetri kõrgusi jäähiiglasi on üle saja. 

Trisul ja Nanda Devi, Kamet, Abi Gamin ja Mukut Par-bat on kõige tuntumad nimed; 
kuuetuhandeliste hulka kuuluvad Kedernat ja Bandar Puntš, Nanda Kot ja Nil-kanta. Küllaltki 
sageli aga kannab mõni veel vallutamata või kirjeldamatu vaevaga alistatud uhke mäetipp 
tagasihoidlikku tähistust: P 6760, P 6328. 

See-eest on hindude palverännupaikade nimed seda kõlavamad: Badrinat ja Gangotri, 
Garbjang ja Jošimat, Kedernat ja Džamnotri. 1951. aasta suve algul pole Garh-vali 
Rühapaigad mitte ainult tuhandete palverändajate eesmärgiks, vaid siin kohtuvad ka valged 
sahibid Dardži-lingist pärit šerpadega. Näib, nagu ei jätkuks Euroopa alpinistidel pärast võitu 
esimese kaheksatuhandelise üle enam julgust, et rünnata mõnda kõige kõrgemate hulgast. Kas 
hirmutasid neid Annapurna võitjate kohutavad kannatused? 

Garhval on sel aastal eesmärgiks kolmele ekspeditsioonile. Esimest korda tulevad 
Himaalajasse Uus-Meremaa alpinistid: Edmund Hillary, pikakasvuline mesinik Aucklandist, 
W. G. Lowe ja E. M. Cotter ning ekspeditsiooni juht Earl Riddiford. 

Trisuli juurde koguneb meeskond, kes eelmisel aastal oli edukas olnud Bandar Puntšil: noor 
india õpetaja Gurdial Sing ja Roy Greenwood, India armee seersant, koos teiste inglise ja 
india alpinistidega. 

Garhvali kõrgeima mäe, kahe tipuga Nanda Devi juures, mille läänetipp juba 1936. a. langes, 
on laagris prantsuse alpinistid Robert Duplat, Gilbert Vignes, Louis Dubost ja dr. Payan. Neid 
saadab India armee ohvitser N. D. Džajal; neil on kaasas üheksa šerpat, mõned neist on 
»tiigrid". Nende sirdariks on Tensing Norgei. 

Gailat ta kaasa võtta ei saanud; sahibid soovisid oma ekspeditsiooni ainult kogenud šerpasid. 
Gaila õnneks pöördus uusmeremaalaste sirdar Dardžilingis Da Tundu poole: ta vajas oma 
rühma usaldusväärset kandjat, kellelt just tingimata ei nõutud kogemusi mägedes. Da Tundu 
aga oli juba koos oma sõbra Dakšiga värvatud Trisuli-ekspeditsiooni. Kuid ta tunneb üht 
noort šerpat, kes lihtsa kandjana oli töötanud Annapurna-eks-peditsiooni juures, vastas ta 
Pasang Dava Lamale. Nii sattus Gaila Uus-Meremaa ekspeditsiooni kandjate hulka. Pasang 
Dava Lama näol oli Riddiford valinud sirdariks ühe kõige kogenuma šerpa. Sellest saadik, kui 
endine preester 1939. a. koos saksa päritoluga ameeriklase Fritz Wiessneriga kõrguse poolest 
maakera teisel mäel ligi 8400 meetrini oli roninud ja Tšomolarile tõusis, loetakse teda kõige 
nõutavamate teejuhtide hulka Himaalajas. Gaila on uhke, et võib tema juhatusel töötada. 
Ekspeditsiooniga on kaasas veel Pasangi vend Njima, Jila Tensing ja Tondup. Nad suhtuvad 


pikka raudteesõitu läbi Põhja-India peaaegu suurilmainimeste ükskõiksusega; Gailale on see 
suur elamus. Mai lõpul saabuvad nad Raniketti. Pasang Dava Lama võtab oma šerpadega üle 
ekspeditsiooni varustuse, mille keegi ettevõtja viimasest raudteejaamast Katgodamist kulidega 
Raniketti laskis toimetada. Juba ammu pole enam kombeks, et ,,tiigrid" kogu varustuse 
baaslaagrisse kannaksid, sest kõrgmäestiku-kandjate jõudu tuleb nagu sahi-bitegi oma säästa 
mäkketõusules. Pasang Dava Lamal on kogemusi asjaajamises ettevõtjatega, kes karavanidele 
ja ekspeditsioonidele kulisid üürivad. Vahendaja muretseb soovitud hulga kandjaid, vastutab 
selle eest, et pakkide arv poleks sihtpunktis väiksem kui rännaku alguses, ja kasseerib sisse 
tasu. Kui palju sellest kulide kätte või ettevõtja taskusse jõuab, see ei ole sirdarite või sahibite 
mure. 

Kolmekümne Garhvali kandjaga algab 2. juunil marss Alaknanda orgu. 

3700 meetrit on kõrge Kuanri mäekuru, mis karavanil tuleb ületada. Paljajalu vanguvad kulid 
raske koorma all. Pasang Dava Lama ja tema inimesed kannavad juba kõrg-mäestikuriietust. 
Esimest korda oma elus kasutab Gaila järsul tõusul mäekurule jääkirkat ja püüab seda teha 
samuti nagu ta sõbrad Dardžilingist — iseenesestmõistetavalt ja ometi pisut edevalt 
käsitsevad nad oma kutse sümbolit. 

Sahibid läbivad tee hobustel. Kümme marsipäeva on kolonnil seljataga, kui ta jõuab Mana 
külla, mis asub otse Tiibeti piiri ääres. Raniketi kulid saadetakse tagasi, üksteist meest Manast 
peavad ekspeditsiooni pakid baaslaag-risse kandma. See töö on raskem kui marss läbi oru. 
Ettevõtja sai sahibitelt kolm ruupiat kuli kohta: Mana inimesed nõuavad viis. Peaaegu terve 
päeva tingib Pasang Dava Lama, kuni ta lõpuks peab nõustuma nelja ruupiaga mehe kohta. 
Sahibid on sellega rahul. Neid ei huvita üks ruupia, nad kibelevad võimalikult kiiremini oma 
esimest eesmärki, 6596 meetri kõrgust Nilkantat ründama. 

Kolm päeva pärast ekspeditsiooni Manasse saabumist seisab Satopandi liustikul lähtelaager. 
2400 meetrit baas-laagrist kõrgemal helendab ihaldatud mäetipp. 

Nüüd algab šerpade töö. Kui nad seni olid oma sahibite ,,tentsikuteks" — keetsid neile toitu, 
panid telke püsti, hoidsid rõivaid korras —, siis nüüd on nende peamiseks ülesandeks kohale 
toimetada varustust kõrglaagrite jaoks. Gaila õpib seljakotte pakkima, päevaratsioone 
koostama, telke ja magamiskotte kokku siduma. Ta ei lähe kõrglaag-ritesse kaasa, aga ta 
pakib kandameid niisama hoolikalt kui seltsimehed. Ettevalmistustöö ajal saabub halva ilma 
periood; lumi matab telgid enda alla, pakane ja torm sunnivad tõusu liustiku ülemisse ossa 
viieks päevaks edasi lükkama. Kui lõpuks esimene kõrglaager ühel rübjal kaljuse lääneharja 
all seisab, on sahibitel jõud juba otsas. Neli päeva* peavad nad siin üleval puhkama; siis 
alistuvad nati Nilkantale. Kurnatuna lasevad sahibid end Pasang Dava Lamal, Njimal, 
Tondupil ja Jila Tensingil alla lähte-laagrisse tuua. 

Gaila võtab kaheksa saabujat vastu ootusrikaste pilkudega. Ta tahab Pasangilt küsida, kas nad 
jõudsid mäetippu. Kuid sirdar jõuab temast ette: ,,Kes jänest praadida tahab, 

peab selle enne kinni püüdma! Sahibitel jäi õhku väheks. Nad polnud veel kõrgusega 
harjunud." 

Šerpad aitavad sahibid välja jääkoorikuga kaetud ründe-ülikondadest, tõmbavad neil saapad 
jalast ja masseerivad tundetuid varbaid. Gaila on kõikjal juures ja aitab, kus suudab. Ta 
kannab telkidesse peekreid kuuma teega ja täidab provianditelgis seljakotte. 

«Himaalaja pole Uus-Meremaa," ütleb Lowe ja heidab ohates pikali Hillary kõrvale, kes laseb 
Njimal oma jalgu masseerida. 

Kõhn alpinist, kes ligi nelja tuhande meetri kõrgusi Uus-Meremaa mägesid nagu oma 
mesipuid tunneb, julgustab seltsimeest: ,,Selle pärast pole meil vaja veel relvi maha panna. 
Paar päeva aklimatiseerumist — ja me oleme jälle korras!" 


Riddiford annab järgmisel hommikul käsu tagasi Badri-natti siirduda. Puhkepaus tuleb 
meeskonnale kasuks. 

Monsuun on küll juba tulemas, aga siin põhjas, Tiibeti piiri ääres, takistab ta aktsioone 
kõrgmägedes vähem kui Himaalaja teistes osades. 

Mehed otsustavad Mukut Parbati poole pöörduda. Garh-vali kõrgeimale vallutamata 
mäetipule pole veel rünnakuid ette võetud. Pasang Dava Lama, kes juba ammu soovib mõne 
kõrge mäe esimeste vallutajate hulka kuuluda, püüab mäge sahibitele vastuvõetavaks teha: 
»Mukut Parbatile viib kaks marsruuti. Üks üle Kameti liustiku, teine üle Tšamrao liustiku." 
» Siis tuleb meil piirile tagasi minna,” seletab Hillary. 

Riddiford meenutab vaatlusi Nilkanta-laagrist: ,, Mina pean edelakülge soodsamaks.” 

Jälle suundub kandjate kolonn piki orgu kulgevale teele, jälle algab tavaline võitlus 
päevapalga pärast: kolm ruupiat või viis, kuni lõpuks neljale kokku lepitakse. 

Üks oja peab neid peaaegu terve päeva kinni. Kevadise üleujutuse ajal ärauhutud silda pole 
veel taastatud ja karavanitee Tiibetisse on seetõttu kasutamiskõlbmatu. Riddiford laseb silla 
parandada. See on kulukas ettevõte, millest tema ekspeditsioon kõige vähem kasu saab. Siva 
residentsi Kailase poole tõttavate palverändajate ja oma kaupu Indiast Tiibetisse vedavate 
kaubakaravanide kasu on suurem. 

Aga kes esimesena tuleb, peab teed rajama, ütleb endale Riddiford. Sild jõel ei ole veel 
valmis, kui uusmeremaalaste 

voori taha kogunevad juba reisijad ja palverändajad, kes silla parandamist just nagu oodanud 
näivad olevat. Muidugi panevad ka nemad käed külge, kuid Badrinati kulid on šerpade 
juhtimisel silla juba peaaegu lõpetanud. Ekspeditsiooni esimeste kulide hulka, kes üle silla 
sammuvad, segunevad palverändajad. Nad kummardavad tartulikult sahibite ees, kes neile tee 
Tiibetisse avasid, ja kinnitavad Pasangile, kellest nad arvavad, et ta nende keelt mõistab, et 
nad seda heategu oma palvetes ei unusta. Üks mees on võtnud õlgadele pika ridva. Selle 
küljes õõtsub kaks korvi, kummaski korvis aga lebab imik. Noor ema ägiseb raske koorma all; 
ta kannab kogu perekonna 

ülejäänud vara üksinda. Lowe teeb sellest huvitavast paarist foto. ,,Küsi neilt,” hüüab ta sirdar 
Pasangile, ,,kuhu nad nende beebidega minna tahavad! Nad ei kavatse ometi Mana mäekuru 
ületada?" 

Pasang jutleb mehega ja vastab: ,,Siiski, sahib, nad lähevad üle mäekuru ja seejärel Tag 
Ramotše nomaadiasulasse." 

Gaila pöörab järsult pead. Tag Ramotše? 

Ta paneb maha kandami, mida ta just ühele kulile selga tahtis tõsta, ja ruttab noore abielupaari 
juurde, aitab ridva küljes pendeldavate lapsekorvidega mehe üle kitsa silla ja võtab koormat 
kandva naise teisel kaldal vastu. 

»Ütelge, kas teie kavatsete minna Tag Ramotšesse?" 

»»Jah, miks sa küsid? Kas sa tunned seda kohta?" 

»Ma.. . jah, ma tunnen seal üht tütarlast.” 

Ta libistab segaduses käed üle anoraki ja pükste ning mõtleb: ,,Kui hea, et ma enam 
mungakuube ei kanna.” Siis sõnab ta abielupaarile: ,,Kui te teda kohtate, öelge talle, et mul 
läheb hästi. Ta nimi on Jiša ja ta on orb!" 

»Tag Ramotšest?" küsib naine. ,,Kuidas tema vanemaid kutsuti?" 

»» Vanemaid? Seda ma ei tea! Vanemad ei olnud Tag Ramotšest pärit, ainult üks mehe 
vendadest, ja selle juurde tahtis ta minna. Ma kohtasin teda parikarma ajal. Ta nimi on Jiša, 
umbes viisteist aastat vana. Tema ema surmas laviin Tsangpo ääres Tšeroki lähedal. Te leiate 


ta kindlasti. Tervitage teda ja ütelge talle, et mul läheb hästi ja et ma koos valgete sahibitega 
mäele ronin!" 

»Mina olen sealt pärit, aga seda tütarlast ma ei tunne. Ma pole seal küll juba kaks aastat enam 
olnud, sest ma abiellusin siin Arvanatis. Nüüd lähen oma sugulaste juurde Tag Ramotšesse 
ning näitan neile oma meest ja lapsi.” 

Mees on ülesande üle uhke ja ütleb: ,,Sinu tervitus teeb meile au, vend, ja kui me tütarlapse 
leiame, siis tervitame 

teda.” 

»Tänan teid väga, armsad inimesed! Kaitsku jumalad teid teel!" 

Mees tõstab korvid lastega jälle üles ja järgneb oma naisele, kes juba aeglasel sammul mööda 
rada üles mäkke tõuseb. 

Tondup hüüab teiselt kaldalt: ,,Hei, Gaila, mis sa lobised nii kaua?" 

Gaila on töö peaaegu unustanud ja veel terve päeva, kui nad viimased kulid üle oja saadavad, 
laagri jaoks sobivat paika otsivad ja telgid üles panevad, pole ta oma mõtetega täiesti asja 
juures. Mis Jiša küll ütleb, kui ta neilt kuuleb, et ta enam mungakuube ei kanna ja ühe ekspe- 
ditsiooni juures töötab. Mis ta küll tema tervitusest mõtleb? Võib-olla on onu ta kellelegi oma 
perekonnast naiseks andnud — tütarlaps on selleks juba küllalt vana. Kogu päeva ei lähe Jiša 
tal meelest ja ta näeb üha uuesti tütarlapse kuju oma vaimusilma ees. 

Hillary ja Jila Tensing on teinud luureretke Kameti liustiku juurde, ja enne kui kogu kolonn 
pealaagri jaoks sobiva koha leiab, on nad juba tagasi. Nad on leidnud sobiva tõusutee ja 
jõudnud 5900 meetri kõrgusele. 

»Mina pean tõusu võimalikuks ainult üle loodeharja,” teatab Hillary. 

Jila Tensing räägib, et teisel küljel, mis on pööratud Kameti poole, viib tipu suunas küll 
mõõduka kallakuga lumeväli, kuid nad on märganud, et sellel trassil tuleb ületada rohkete 
lumekarniisidega mäehari. 

»» Võib-olla leidub veel mõni teine tee," ütleb Lowe. Ta juhib oma seltsimeeste pilgud rübjale, 
mis kirdes Mukut Parbati võimsat kolossi tema naabri Abi Gamini massiivist eraldab. ,,See on 
ahvatlev võimalus!" 

Pasang Dava Lama lükkab päikeseprillid laubale ja pilu-tab silmi. ,,Väga hea tee!" kinnitab ta. 
»Rübjast kuni mäetipuni pole ühtki takistust! Aga kaljusein selle all on raske. Varustuse 
transportimiseks kõlbmatu — ja laviiniohtlik. Sealt ei pääse läbi!" 

Riddiford teeb lõppjärelduse: ,,Siis on küll kõige õigem, kui me läheme üle liustiku, mis on 
loodeharjale kõige lähemal.” 

Pasang on seda juba ette näinud. ,,Ma ütlesin juba kahe päeva eest: Tšamrao liustik on 
sobivam!" 

Kogu ekspeditsioon pöördub jälle tagasi. Üle kulide poolt parandatud silla saabuvad nad 
Manasse ning suunduvad siit läbi sügava ja kitsa kuristiku Tšamrao liustiku poele. 

Kindlas lootuses, et võti mäe vallutamiseks on nüüd leitud, rajavad nad 4880 meetri kõrguses 
baaslaagri. Pasang on oma sõiduvees. Veendunult tunnistab ta kaarekujulise lõunapoolse 
liustikuharu looduslikuks juurdepääsuteeks ,,nende" mäele. Hoogsalt asub ta koos Lowe 

ja Cotteriga rekognostseerimistööle, ületab ühe jääkose liustiku vasakul kaldal ja leiab kõrgel 
üleval rohulaigu, mis on nagu loodud laagri asupaigaks. 

Mööda mäekülge üles-alla pendeldades tassivad Šerpad sinna pakke — telke ja köisi, 
magamiskotte ja õhkmad-ratseid, toidumoonakaste ja bensiininõusid. Ka Gaila tohib sellest 
osa võtta. Üle liustikulõhede ja jäätornide vahelt viib tee üles. Esimest korda on Gailal all 
jäärauad ehk ,,kassid" ning nendega liikumine valmistab talle rohkesti vaeva. Sõbrad näitavad 
talle, kuidas jalga maha panna, et kõik kümme teravikku ühtlaselt jäässe tungiksid. Kui ta seni 
jääkirkat ainult toetumiseks kasutas, siis nüüd õpib ta seda mitmekülgset riista õieti 


rakendama. Astmete raiumise on enda peale võtnud küll ees liikuv sirdar, kuid Gaila puhastab 
neid, loob endale kirkateravikuga kindla tugipunkti järsul jääseinal või rammib käepideme 
sügavalt firni, nagu ta seltsimehi näeb tegevat, ja laseb köiel aeglaselt ümber varre joosta. 
Algaja piinliku täpsusega julgestab ta eespool liikuvat seltsimeest. Töö valmistab talle rõõmu. 
Samaaegselt vabaneb ta hirmust kõrgete mägede ees, mida ta lapsepõlvest saadik on pidanud 
jumalate troonideks. Ta imetleb oma pruune kaaslasi samavõrra nagu sahibeidki. Algul 
naeratas ta uskumatult, kui talle öeldi: üle selle jääseina läheb tee. Nüüd näeb ta oma silmaga, 
et külmaverelisuse ja mõistuse, sihikindluse ja osavuse abil on nii mõnigi käljujärsak ületatav. 
Uhkena oma esimeste edusammude üle jõuab ta sõbralikule haljale, lilledest kirendavale 
väljakule, millele peab kerkima I laager. Keset jäävälju, ümbritsetuna paljastest kaljudest, 
näib neile see väike armastusväärne aas otse kingitusena. Kõik on rõõmsad ja ülevas 
meeleolus. Kui telgid on püsti ja sahibite eest hoolitsetud, istuvad šerpad ühele kaljupangale. 
Gaila pilk suundub igatsevalt ülespoole. Teda huvitab, kuidas tee edasi kulgeb. 

»Kas näed seda rüpja seal?" küsib Tondup. «Paremal on Kamet, selle kõrval Abi Gamin ja ees 
meie liustik. Sahibid ütlevad, et sellesse nõkku tuleb teine laager." 

Hirmuäratavad kuristikud ja teravad, üksteise otsa kuhjatud võimsad jääpangad lebavad nende 
väikese aasa ja rübja vahel. Hiiglaslik jääkosk laskub rübja juurest nagu tardunud mägioja. 
Gaila vangutab pead. Ta ei usuks, et inimesed sinna tee 

võiksid rajada, kui ta poleks viimastel päevadel nii palju üllatavat näinud. 

»Tjaa!" ütleb sirdar Pasang venitades. Tema häälest kõlab iseteadvus. ,,Kerge seal ei ole, sina 
ei tuleks sellega veel toime! Sahibid soovivad, et keegi meist laagrisse jääks. See keegi oled 
sina. Jääkosk on sinu jaoks veel liiga raske. Ilma kandamita läheks see ehk kuidagi, aga mitte 
pambuga turjal. Sa jääd siia!" 

Kaks päeva võitlevad sirdar Pasang, Njima, Jila Tensing ja Tondup end kandamitega läbi 
jääkose, raiuvad treppe ja radasid läbi liustiku metsiku kaose ja paigutavad pakid 5800 meetri 
kõrgusse. Kaks korda sooritavad nad ohtliku tõusu ja laskumise. 

Sel ajal kui Pasang oma meestega II laagri rajamist ette valmistab, ronivad Lowe, Cotter ja 
Hillary ühele nimetule mäele, mis kerkib Tšamrao liustikust põhja pool. Nad jõuavad tippu, 
mõõdavad selle kõrguseks 6196 meetrit ja pöörduvad parimas meeleolus I laagrisse tagasi. 
See on nende esimene kuuetuhandeline! Ekspeditsiooni esimest kordaminekut tähistatakse 
persikupurgi avamisega. Olgu see võit ka väike, ometi annab ,,P6196" vallutamine kõigile 
indu juurde. 

8. juulil on kõik alpinistid kogunenud II laagrisse, ainult Gaila, keda tema seltsimehed ikka 
veel «pesamunaks” nimetavad, asub I laagris, seitsesada meetrit madalamal. 

Rübi on suurepärane vaatluspunkt. Siit suundub kirde-hari võimsate astmetena Mukut Parbati 
tipu poole üles. Avarad lumeväljad, kord rohkem, kord vähem kaldu, langevad lõuna poole, 
varisemisohtlikud lumekarniisid ripuvad Tiibeti-poolse mäekülje kohal. See mäehari on 
piiriks India ja tema põhjapoolse naabermaa vahel. Mukut Par-bati lõunanõlv on peaaegu 
lumevaba, ainult mõnes üksikus kohas helendavad firnilapid tumedal kaljuseinal. Kagus 
ulatub pilk Kameti ja Abi Gaminini, eemal kaugel kerkivad sinitaevasse Nanda Devi ja Trisuli 
tipud. Kas Tensing Norgei ja prantslased on Nanda juures juba edu saavutanud? Kas Da 
Tundul ja Dakšil ning nende inglise ja intlia seltsimeestel on juba õnnestunud kolmas tõus Tri 
sulile? 

Kaheksa alpinisti — neli Šerpat ja neli uusmeremaalast — seisavad rõõmsalt oma telkide ees. 
Nende pilgud puhkavad Himaalaja põhjaosa arvututel kuuetuhandelis-tel. Nii kaugele kui silm 
ulatub, reastuvad pruuni, lumetu 

Tiibeti platoo ees vallutamata mäed, nimetud ja veel ühegi inimese jalast puutumatud. 


Nende kohal särab ahvatlevalt Mukut Parbati alistamata tipp. Riddiford lubab oma meestele 
vaid väheseid puhkgpeatusi. Tõus kulgeb kiires tempos. Mäetipu lähedus sunnib neid kõiki 
aktiivsemale tegutsemisele. 

10. juulil kerkib 6400 meetri kõrgusel III laager. Tohutute jõupingutustega seatakse see laager 
ühel loodeharja terrassil kahe päevaga sisse. Üle viiekümne naela tassisid šerpad siia üles 
kraami; sahibid piirdusid viieteistkümne-naelase kandamiga, ent kõik on tõusust väga 
kurnatud. 

Ainult kaks kahekohalist telki püstitatakse III laagris. Njima, Jila Tensing ja Tondup peavad 
asuma tagasiteele, ka sirdar Pasang peaks õigupoolest II laagrisse laskuma. Kuid ta jääb 
sahibite juurde, sest ta loodab, et nad ta mäetipule kaasa võtavad. 

Lowe ja Hillary magavad ühes telgis, kolm ülejäänut poevad teise, ööl enne rünnakut 
mäetipule on kõikide mõtted tegevuses probleemiga, missugune on homme ilm. Unepuuduse 
all, mis suurtes kõrgustes esineb enamasti piinava intensiivsusega, kannatab kõige rohkem 
Riddiford. Ta võtab unerohtu, et homse tõusu eel pisutki rahu ja puhkust saada. 

Tipuni on neil jäänud veel kaheksa- kuni üheksasada meetrit. 

Start toimub üsna hilja. Kell on 8.15, kui päike oma kiired juba telkidele langetab. Rünnakuks 
seitsmetuhandeli-sele on nad lasknud kaotsi minna väärtuslikku aega. Nad lähevad kahe 
köiskonnaga. Ees on Cotter ja Riddiford; Pasangi on nad endi vahele paigutanud. Teise 
köiskonna moodustavad Lowe ja Hillary. 

Kohe laagrist pisut kõrgemal on raske traavers. Pehme lumi raskendab harjale ronimist, aga 
siis jõuavad nad kamiisile, mida jääraudadega saab kergesti ületada. Kolm tundi kulub neil 
eeltipule jõudmiseks. 

Töö ei ole eriti raske, kuid jääkülm torm puhub nad peaaegu pikali. 

»Hea, et tuul on püsiv,” mõtleb Hillary. ,,Kui ta oleks puhanguline, ei suudaks me end sellel 
ohtlikul karniisil hoida.” 

Kaks korda teevad nad puhkepeatuse ja masseerivad kummalgi korral ligi tund aega oma 
jalgu. Pasangil on sellel alal kogemusi, tema nõuanneteta oleksid sahibid 

palju aeglasemalt edasi jõudnud. Liigagi sageli on Pasangil oma ekspeditsioonide ajal tulnud 
üle elada, et sahibid oma varbad ära külmetavad, sest nad ei pööra jalgade tundetuks 
muutumisele küllaldast tähelepanu. 

Siin ja seal püüavad Riddiford ja Lowe mõnd ülesvõtet teha. Külm näpistab nende sõrmi, 
niipea kui nad pealmised kindad käest võtavad. Vaevaga sulevad nad oma fotoaparaadid 
uuesti vutlaritesse, sageli ülesvõtet tegemata. 

Keskpäevaks jõuavad nad eeltipule. 6860 meetrit on nad nüüd kõrgel. Peale Pasang Dava 
Lama pole neist keegi veel nii kõrgele jõudnud, kuid neil kõigil on piisavalt kogemusi tõusuks 
jäätunud pinnal. Uus-Meremaa Alpid olid sahibitele aastaid raskeks õppepiirkonnaks, kus val- 
mistuti tõsisteks mäkketõusudeks. Seetõttu pole neil raske ületada roheliselt sillerdavat 
jäätunud järsakut, mis end ähvardavalt mäe lõunapoolse nõlva kohale küünitab. Tundide viisi 
raiuvad Cotter, Pasang ja Riddiford astmeid ülesronimiseks. 

Lowe ja Hillary on kaugele maha jäänud. Mitte sellepärast, et nad on halvas vormis — ei, nad 
arvavad, et täna pole enam võimalik mäetipule jõuda. Kui see peaks siiski õnnestuma, ei 
jätkuks enam aega enne öö saabumist laagrisse tagasi pöörduda. Nad püüavad teistega hüüete 
abil ühendusse astuda. Kolm eesliikujat aga ruttavad üha edasi; vahemaa on juba liiga suur. 
Lõpuks pöörduvad Lowe ja Hillary tagasi. Hiline teeleasumine on nad kõik ohtu seadnud — 
kui kolm eesliikujat pimedas laskumisel abi peaksid vajama, siis on parem, kui ülemises 
laagris on julgestuseks kaks väljapuhanud ja tegutsemisvalmis meest. 

Sirdar Pasang innustab samal ajal oma sahibeid. ,,Kaks tundi," ütleb ta, ,,siis oleme tipul!" 
Ühest võimsast läbipaistva jääglasuuriga kaetud nõlvast lähevad nad ringiga mööda ja 
jätkavad teed teraval mäeharjal. Neil tuleb sõna otseses mõttes tormile toetuda. Aegamööda, 


ettevaatlikult üksteist julgestades ja iga silmapilk mõne lumekarniisi allavarisemist oodates 
ronivad nad ülespoole. Takistustel pole lõppu. Üle ühe eeltipu harja rühivad nad edasi, 
kannustatuna fanaatilisest otsusest pöörduda tagasi ainult võitjatena. Nende peades pole ruumi 
teistele mõtetele. Nad oleksid juba ammu pidanud tagasi pöörduma nagu Hillary ja Lowe. 
Laskumisel jäävad nad jalgu saabuvale pimedusele. Aga nad ei mõtle laskumisele, 

vaid ainult tipule ja ületavad otse pimeda raevuga iga uue takistuse. 

Nüüd tuleb neil läbi murda ühest lumekarniisist. Nad jõuavad teravale mäeharjale, mööduvad 
kaljutornidest, mis nagu sandarmid tee sulgevad. Kahest tunnist, millest Pasang rääkis, on 
juba saanud neli. Veel lahutab neid tipust mäe pikk õlg, vaevalt jalalaiune jäätunud mäehari. 
Jälle kaks ja pool tundi pingutavat tööd. Kolm meest ei märkagi, kuidas aeg möödub. Tuul on 
pöördunud lõunasse ja puhub neile nüüd kohutava jõuga otse vastu. 

Aeglaselt, lõpmata aeglaselt jõuavad nad edasi. Mäehari ei suundu mitte ülespoole, vaid 
kulgeb peaaegu horisontaalselt. Kui ees oleks veel mõni pikem tõus, siis tuleks neil kindlasti 
alistuda. Riddiford muutub rahutuks. Kui palju võiks olla kell? Ta pöörab selja vastu tormi, 
lükkab anoraki käise ja kinda kõrvale ning heidab pilgu numbrilauale. 

Kell on 16.30! 

Kuidas nad täna veel laagrisse pääsevad? 

Mäetipp on juba käegakatsutavas läheduses — kindlasti mitte rohkem kui poole tunni tee. 
Alla anda? 

Cotter ja Pasang on lühikest pausi kasutanud ja ühe lumevalli taha maha kükitanud. 

»Edasi!" hingeldab Riddiford. 

Läheb järjest raskemaks. Mäeharja ülemises osas on lumi pehme, tipupüramiidi nõlv paneb 
neil hinge kinni. Iga sammu vältel tuleb neil palju kordi hingata. Nad ei saa enam jääkirkale 
toetuda, varred vajuvad üleni põhjatuna näivasse lumekihti. Ainuüksi selles teelõigus kestab 
võitlus üle tunni. Veel on nad tipust kakskümmend meetrit madalamal. Veel ei tea nad, kas 
neil õnnestub koguda nii palju jõudu, et tõusta sellele väikesele lumme tuisanud kühmule. 
Puudub usk võidusse? Nii ligidal eesmärgile? 

Pakane, torm ja kurnatus võtavad neilt võidukindluse. Kui nüüd üksainuski sammu tagasi 
astuks, järgneksid teised talle tahtetult. 

See on Päsang, kes oma kaaslasi viimastele pingutustele inmistab. Ta asub kõige ette ja 
võitleb enda kõike välja pannes Mukut Parbati kõrgeimale punktile. 

Avaral lumekünkal seisavad kolm meest ja embavad üksteist. Tuul ähvardab nad peaaegu 
pikali puhuda. Rid-diford suudab end sedavõrd kontsentreerida, et vaatab kella: see näitab 
17.45. Nad loobuvad kõrguse kontrollimisest. 

See ei annaks nagunii midagi muud kui mõõtmised orust: 7242 meetrit. Pealegi on õhurõhk 
rünnaku algusest saadik tublisti muutunud, nii et kõrguse täpne fikseerimine oleks küsitav. 
Cotter sunnib end mõnd ülesvõtet tegema. 

Ühes väikeses lohus tipu all, ülesronimiskohast veidi kõrval, on Pasang leidnud tuule varjulise 
koha, kus nad võivad maha kükitada. Nad puhkavad pisut ja krõbista-vad apaatselt biskviite. 
Üheksa ja pool tundi kulus tõusuks — veel kaks tundi, siis läheb pimedaks! 

Osavõtmatult silmitsevad nad põhjas ja idas asuvaid mägesid. Kaugel tagapool lõputuna näiv 
platoo. Vaevalt tuleb neile pähe, et nad veel kunagi varem pole saanud heita säärast pilku 
Tiibetile, nendivad tuimalt, et nende silmadele avaneb panoraam, mis oleks väärt tundide- 
pikkust imetlemist. 

Neist paremal laskub sügavusse lumeväli, mida nägid Hillary ja Jila Tensing, kui nad Kameti 
liustikku uurisid. Lauge kallakuga läheb see teisel pool üht rüpja üle Abi Gamini 
loodeharjaks. Eelmisel aastal ületas selle Da Tundu, koos Dittertiga ja vallutas mäetipu. 
Ainult pisut kõrgemal kui Mukut Parbat särab teise seitsmetuhandelise tipp õhtupäikeses. Ligi 


saja aasta eest jõudsid sakslased vennad Schlagintweitid sellel mäel juba imetlusväärsele kõr- 
gusele — 6785 meetrit. 

Kolm meest on liiga nüristunud, et seda suurepärast mägederivi Nanda Devist kuni 
Satopandini mällu jäädvustada. Ainult mõne minuti puhkavad nad tihedasti üksteise vastu 
surutuna tuule eest varjatud lohus. 

Kell 18 vanguvad nad juba allamäge. Cotter sammub ees. Nad pole enam ettevaatlikud. See 
on võidujooks loojuva päikesega. Nende rahutus kasvab pidevalt. Mis siis, kui nad öö 
saabudes selle tormiga ikka veel mäeharjal viibivad? 

Üle lumekarniiside ja jäätunud harjalõikude pääsevad nad veel suhteliselt kiiresti edasi, 
kriitiliseks muutub olukord aga kaljusel mäeharjal. Teel mäetipu poole märkasid nad vaevalt, 
kui lahtiselt siin kivid paiknevad. Nüüd, allapoole rutates, mõistavad nad iga sammuga üha 
rohkem ohu suurust. 

Lõpuks jõuavad nad eeltipuni. Kuigi nad on juba nii kehaliselt kui ka vaimselt väga kurnatud, 
sunnib hirm öö 

ees neid kiirustama. Olles unustanud igasuguse ettevaatuse, tormavad nad pikkade hüpetega 
allapoole. Kui kergesti võivad nad hooletu hüppega mõne lumekarniisi lahti murda ja koos 
sellega sügavusse paiskuda! Aga nad ei mõtle enam ohtudele — nad põgenevad kindla surma 
eest, mis neid öises lumetormis ähvardab. Nende laskumine sarnaneb paanilise põgenemisega. 
Seal äkki süttivad sügaval all, arvatavasti rübjal, kaks vilkuvat valguspunkti. Kas Lowe ja 
Hillary süütasid tõrvikud? 

»Ed ja George tulevad!" hüüab Cotter kähinal. 

Selle asemel et nüüd, kus pääsemine on juba silmaga näha, ettevaatlikumalt laskumist jätkata, 
tõstavad nad tempot veelgi. Tormamisest hingetutena langevad nad oma seltsimeeste käte 
vahele. ,,Earl! Küll ma olen rõõmus!" tunnistab Lowe. 

»Me saime ta kätte. See oli raske mäetipp! Mu jumal, küll me oleme omadega läbi!" pomiseb 
Riddiford ja laseb end telki talutada. 

Hillary ja Lowe masseerivad tundide viisi kolme mäe-tipuvallutaja jalgu, valmistavad teed ja 
hakkavad jälle hõõruma kurnatud seltsimeeste varbaid, jalataldu ja -päkkasid. Sel ööl ei saa 
keegi magada. Kaks mahajäänut hoolitsevad oma sõprade eest, Pasang, Riddiford ja Cotter 
aga on veel liiga erutatud sellest, mida nad üle elasid täna oma puutumatuse kaotanud võimsa 
seitsmetuhandelise harjal ja tipul. 

Cotteri silmad valutavad kohutavalt. Järgmisel hommikul selgub, et teda on tabanud 
lumepimestus. Liiga sageli võttis ta eile eest lumeprillid, et paremini marsruuti jälgida. Nüüd 
tundub talle, nagu oleksid ta silmad täis peenikest teravat liiva. Seepärast jätavad Riddiford ja 
Pasang ta III laagrisse maha, kui nad šerpade saatel ennelõunal II laagrisse suunduvad. Lowe 
ja Hillary ootavad veel soodsat võimalust, et teiseks rünnakuks startida ja mäkketõusu korrata. 
Aga torm muutub üha tugevamaks, sellele lisandub udu. Nii saavad kõik 14. juulil Gaila 
juures I laagris kokku. 

Õnnelikuna naudivad nad rohu haljust ja lillede värvi-plekke telkide ümber. Keset lume 
trööstitut valevust veedetud päevad ei näi neile nüüd enam pooltki nii hirmsatena. Kõik on 
rõõmsas meeleolus. 

Gaila keedab suppi ja moorib liha, toob vett vaikselt 

nirisevast ojast, mis öösel alati kinni külmub, valmistab teed ja püüab innukalt sahibite 
laagrisse tagasipöördumise nii meeldivaks teha kui võimalik. Tal ei jää aega oma Dardžilingi- 
seltsimeestelt pärida, mida mehed seal üleval ette võtsid ja saavutasid. Pasang jutustas oma 
kaasmaalastele juba laskumisel kõigest. 


Alles õhtul, kui sahibite eest on hoolitsetud ja nad oma telkidesse on roninud, küsitleb Gaila 
oma telgikaaslasi. Sirdar elab koos oma venna Njimaga ühes šerpade telgis, teises on leidnud 
peavarju Jila Tensing, Tondup ja Gaila. 

» Te peate mulle kõigest jutustama!" ütleb Gaila, kui nad oma magamiskottidesse on 
pugenud. ,,Nad jõudsid üles... ” 

»Jah,” ütleb Tondup, ,,meie sirdar ja kaks sahibit!" ,,Cotter-sahib ja Riddiford-sahib!" täiendab 
Jila. ,, Kõige kõrgemasse tippu?" 

» Sirdar kinnitas, et kõrgemale polnud enam kuhugi minna!" 

» Ja..." küsib Gaila kõhklevalt, ,,kas ta muud midagi ei jutustanud?” 

»Jah, et see oli väga raske. See poleks neil peaaegu õnnestunud. Torm oli nii tugev, et nad 
vaevalt seista suutsid ... " 

» Aga kõrgeimast punktist, kus on jumalate asupaik, ei rääkinud ta midagi?" 

»Siiski. Nad pidid kohe jälle alla tulema, sest oli juba hilja. Nad puhkasid ainult natuke jalgu. 
Siis hakkasid nad väga kiiresti jälle laskuma.” 

»Ma arvan, ta pidi ometi päris üleval midagi erilist läbi elama. Nad olid ju ikkagi mäe tipus!" 
uurib Gaila kannatamatult. 

»Mis kummalisi asju sa pärid?" 

»Kas nad ei taha mind mõista?" mõtleb Gaila. ,,Sirdar oli ometi Mukut Parbati jumala 
troonil!" 

»Noh — ja siis?" 

»Kas ta siis midagi ei näinud, midagi ei tundnud?" 

Tema kõrval magamiskottides lebavad Šerpad itsitavad. 

»Mida ta siis nägema pidi?" Tondup on Gaila küsimuste üle ausalt hämmastunud. ,,Teisi 
mägesid! Mäeharjasid ja nõlvakuid tipu all!" 

»Mitte ühtki mäejumalat? Mitte ühtki ilmutust?" 

Nüüd naeravad teised valjusti. ,,Sa oled veidrik." 

»Kas teie siis ei usu jumalatesse?” 

»Rumal küsimus!" ütleb Jila nördinult. ,, Muidugi usume me jumalatesse. Kõik usuvad 
neisse.” 

»Ka sirdar?" 

»Ka sirdar! Ta on laama nagu sinagi!" 

»Mina pole laama. Olen ainult trapa.” 

»Nojah!" vastab Tondup kannatamatult. ,,See on ju seesama. Te mõlemad olete kloostris 
elanud, olete tarku raamatuid lugenud ja pühakirja tundma õppinud. Olete õppinud, kuidas 
jumalatega rääkida.” 

»Minu mõtted on samasugused nagu sinu omad, Ton-dup," ütleb Gaila rahustavalt. ,,Ja kuna 
meie sirdar on laama, siis arvasin ma, et ta kindlasti jumala troonil mõnd jumalat kohtas. 
Küllap ei jutustanud ta teile sellest.” 

»Siis küsi ometi temalt eneselt!" porisevad teised paha- 

Gaila vaikib häiritult ja segasena. 

»Meie pole ju ka veel ühelgi mäetipul viibinud," alustab Tondup jälle. ,,Mõistad, mitte ühelgi 
päris kõrgel mäetipul. Võib-olla elavad jumalad ainult kõige kõrgematel tippudel. Seal, kus 
meie ja sirdar oleme käinud, pole ühtki jumalat näha olnud.” 

»»Ja ometi elavad nad mägedel. Seda ju õpetati mulle ja teie teate seda täpselt samuti, kuigi te 
pole kunagi mõne omtse juures õppinud. Kes jumalatesse usub, see teab ka, kus nad elavad!" 
Gaila ohkab nõutult. ,, Kust võiks neid siis leida, kui mitte nende troonidelt?" 

Jila sõnab tagasihoidlikult: ,,Me ei oska sulle nõu anda. Meie oleme ainult palvetama õppinud 
ja sedagi õpetasid meile meie emad." 

»Kas ei või olla," küsib Tondup, ,,et jumalad end ainult päris vagadele inimestele näitavad?" 


» Aga Pasang on ometi vaga, ta on laama, kindlasti peab ta ka tõotusi ja palvetab usinasti!" 
»Kahtlane küll!" märgib Jila Tensing skepüliselt. 

Nad lamavad vaikides üksteise kõrval. Gaila ei küsi enam midagi. Tema seltsimehed magavad 
juba. 

»Ma tean päris kindlasti," ütleb ta endale, ,,et jumalate püha* eluase on mägedel. Igal mäel 
elavad jumalad, kes jalamil asuvate orgude ja seal elavate inimeste üle valitsevad. Kindlasti ei 
näidanud nad end seepärast, et koos meie sirdariga astusid nende troonile ka võõrausulised. 
Kas jumalad olid pahased, et inimesed palveveskite ja pühitsetud kellade asemel jumalate 
troonile tiksuvaid 

ajanäitajaid, värisevate osutitega kõrgusbaromeetreid, säravaid jääkirkasid ja teravaid 
jääraudu kandsid? Või ei tohi neile läheneda inimesena, keda kui alpinisti ainult mäetippu 
jõudmine huvitab? 

Näitavad nad end ainult tõsisele, vagale palverändajale, keda kõrguste poole ei ahvatle miski 
muu kui armastus jumalate vastu ning palav soov nende läheduses olla ja nendega rääkida?” 
Gaila on sel ööl kaua ärkvel ega suuda otsustada, kas küsida sirdarilt ise, mida see mäetipul 
läbi elas. 

Ta peab küsima! Sest ainult soov tõe jälile jõuda mõjutas teda valgetele sahibitele ja 
»tiigritele" mägede suletud riiki järgnema. 

Ta on jälle kuulnud tormi häält, näinud laviinide võimsust — juba lapsepõlvest saadik 
tuttavaid nähtusi. Ta pole neid kunagi pidanud millekski muuks kui mäevaimude häälteks, kui 
jumalate raevuks. 

Kuid nüüd kasvavad temas kahtlused. Võib-olla polegi mäetippudel jumalaid? 

Kes saadab siis tormi, laviine? Kes raputab maad, nii et majad kokku varisevad? Kes laseb 
jõgedel üle kallaste tulla, kui see pole jumalate raev? 

Järgmisel hommikul ei leia ta sobivat juhust, et sirda-rile küsimusi esitada. Laagris on palju 
tööd. 

Riddiford on teinud korralduse, et kõigil tuleb jälle Bad-rinatti tagasi minna, sest ta ei usu, et 
vintsutatud kehad 5200 meetri kõrguses I laagris piisavalt kosuksid. Kaks telki jäävad maha, 
kuna Lowe ja Hillary pole veel ikka lootust kaotanud. 

Kaks päeva kulub neil, et jõuda Mana kaudu palve-rännupaika Badrinatti. 

Pasang Dava Lama hoolitseb selle eest, et sahibid leiavad peavarju suures puhtas puhkemajas, 
kus ööbivad rikkad india palverändajad. Šerpad asuvad väiksesse onni, kus on suitsenud 
madalad ruumid. Nad eelistavad ööbida oma magamiskottides rohtukasvanud lamedal katusel. 
Järgmisel hommikul segunevad šerpad palverändajate voolu ja külastavad suurt templit. 
Palvetades tänavad nad jumalaid õnneliku tagasipöördumise eest kõrgetelt mägedelt ja sirdar 
ohverdab suurema rahasumma tänutäheks selle eest, et jumalad talle armulised olid ning ühe 
seitsmetuhandelise tippu tõusta lubasid. 

Kui nad jälle aeglasel sammul puhkemaja poole liiguvad, riskib Gaila pöörduda sirdari poole 
küsimusega. ,,Pasang-sirdar, sa oled usklik inimene, laama." ,,Seda küll,” arvab Pasang ja 
tõstab iseteadvalt pea. Gaila jätkab küsitlust. 

»Sirdar, sa oled oma jala pannud paljudele kõrgetele mäetippudele."” 

» Hm, neid on päris kenake hulk.” 

»Ma olen nagu sinagi, sirdar, kloostris õppinud ja palju pühi raamatuid lugenud. Ma olen 
õppinud, et mäetippudel elavad jumalad. Kas sa pole kunagi mõnd mägedel näinud, mitte 
kunagi nendega rääkinud?” 

»Ma olin taevale sageli väga lähedal, mu poeg, ja ma rääkisin jumalatega.” 

»Kas nad vastasid sulle?" küsib Gaila vapralt. 


»»Ah,' see kõik on hoopis teisiti. Muidugi elavad jumalad mäetippudel, kuid neid ei nähta!" 
õpetab endine laama. 

»»Aga nad peavad ju kuidagi märku andma, peab ju tundma, et nad seal elavad. Et see pole 
vale!” 

» Vale?" Pasang on üllatunud. ,,Kes peaks siis valetama?" 

»Sa tead, sirdar, et ma lahkusin kloostrist, kuna nägin seal palju jumalakartmatuid tegusid ja 
kuna mitte kõik polnud nii, nagu omtsed meile õpetasid. Ma usun kindlasti jumalatesse 
templites. Me nägime täna nende pilte. Me palvetasime nende poole ja loodame, et nad meie 
palveid kuulda võtavad. Sul on rohkem kogemusi kui minul, sa oled laama, oled suur ,,tiiger” 
ja oled viibinud paljudel mäetippudel. Ütle mulle ometi: kas sa neid tõepoolest ei näinud, ei 
kuulnud, ei tajunud? Kas jumalad ei puudutanud sind? Kas sa pole neid kunagi oma 
silmadega näha saanud?" Gaila küsimused on teravad ja innukad. Nende kõrval sammuvad 
šerpad muutuvad tähelepanelikuks. 

Tormaka trapa uudishimu muutub Pasangile koormavaks. ,,Selle üle ei tasu sul pead murda, 
ka mina pole seda kunagi teinud!" 

Gaila palub: ,,Ma tahaksin siiski... " 

Pasang tõrjub järsult kõik edasised küsimused. ,, Nüüd pakkige asjad!" käsib ta. , Läheme jälle 
mägedesse!" 

Kuigi Gaila ka edaspidi oma töö väga hoolikalt teeb, märkab ta siiski, et Pasang ei käitu 
temaga enam nii sundimatult nagu varem. 

Pasang tunneb end noore teadmisjanulise küsija läheduses ebamugavalt. Njima, Jila Tensingi 
ja Tondupiga on 

parem koos töötada, neil ei ole peas nii eriskummalisi asjul Nad ei päri jumalatega kohtumise 
üle! 

»Sina jääd Riddiford-sahibi juurde!" otsustab Pasang, kui ta mõne päeva pärast koos Cotteri, 
Hillary ja Lowe'ga jälle teele asub 1 laagrisse Tšamrao liustikul. 

Kui Mukut Parbatile ei õnnestu teist korda tõusta, siis tahavad sahibid vallutada mõne tema 
6000 meetri kõrguse trabandi. 

Riddiford jääb Gailaga veel kauaks ajaks Badrinatti. Ta vajab puhkust. Rohkem kui 
kolmkümmend naela on ta seitsmetuhandelisel oma kehakaalust kaotanud. 

Sel ajal kui kolm uusmeremaalast Mukut Parbati ümbruses mäetippude üle ilusaid võite 
saavutavad ning sirdar Pasang neid oma kolme šerpaga abistab, külastavad Riddifordi ja 
Gailat prantslased ja nende kandjad, kes on Nanda Devi juurest tagasi pöördunud. Sirdar 
Tensing Norgei läheb oma kaheksa šerpaga kõigepealt templisse, et häid jumalaid õnneliku 
tagasituleku eest tänada. Prantsuse alpinistid ja Riddiford-sahib aga võtavad puhkehoones 
istet ja hakkavad tõsiste nägudega omavahel vestlema mingis Gailale tundmatus keeles. 
Mõnd Tensingi meest tunneb Gaila möödunud talvest saadik. Ka Annapurna-ekspeditsioonist 
on siin kaks šer-pat. Nemad ja nende sirdar jätavad kuidagi rusutud mulje. Vaikselt ja tõsise 
näoga tervitab Tensing oma kaasmaalast Dardžilingist. 

»»Sa oled muidu alati nii lõbus, Tensing-sirdar," ütleb Gaila imestades. ,,Ma olen sind 
sagedamini naermas näinud kui teisi inimesi!" 

»»Meil pole põhjust naerda, noop vend,” vastab Tensing. ,,Minul veel kõige vähem!" 

»Puhake ometi korraks jalgu!" soovitab Gaila ja juhatab mehed ööbimiskoha ülemisse õue. 
»Mul on all palverändajate köögis suur katel teeveega tulel. Kas keegi teist aitab mul seda 
üles tuua? Ma olen praegu siin Riddiford-sahibi juures üksinda. Kõik meie mehed läksid veel 
kord üles liustikule.” 

Koos ühe noore ja tugeva mehega toob ta katla õue. Tensing saadab kolm oma meest ära 
sahibeid teenindama. Siis istub ta kivile ja toetub seljaga vastu müüri. Nagu suurtest valudest 
vaevatuna sirutab ta end ja ajab pea selga. 

» Teil oli rohkem õnne kui meil! Kaks meie sahibit jäid kadunuks ja neid ei leita küll enam 
iial.” 

»Ei — kindlasti mitte!" kinnitab keegi. 

Gaila pärib osavõtlikult, mis on juhtunud, ja saab teada, et ekspeditsiooni juht Duplat-sahib ja 
tema saatja noor : Vignes olevat proovinud Nanda Devi mõlemad tipud ühe retkega ületada. 
»Kui sa juba paar ekspeditsiooni kaasa oled teinud, alles siis oskad sa sahibite julgust õieti 
imetleda. Nad olid tõepoolest väga vaprad. Nandal on kaks tippu, nagu sa võib-olla orust 
märkasid.” 

»Ma olin esimeses laagris, seitseteist tuhat jalga kõrgel, sealt ma neid nägin," sõnab Gaila 
vahele. 

»»Kõrgem tipp on juba vallutatud, inglaste poolt 1936. aastal. Kolm aastat hiljem tulid kaks 
poola alpinisti toime teise tipuga. Seega polnud meie sahibitel siin enam midagi vallutada, aga 
nad tahtsid midagi erilist korda saata — retke üle mäeharja. Me nägime neid veel üsna peatipu 
lähedal. Ilm oli hea. Nad jõudsid kindlasti kõrgemale tipule ja hakkasid seejärel mööda 
mäeharja idatipu poole minema. Seal pidi see kõik juhtuma.” 

»Ma valan sulle veel teed, anna oma tass. — Kas see tee on pikk, ma mõtlen, mäehari kahe 
tipu vahel?" 

»Üks päev kulub sellele kindlasti. Ent see pole veel kõige hullem. Sahibitel oli kaasas väga 
palju toiduaineid ja telk. Aga sa oleksid pidanud mäeharja nägema: terav kui kukri ja 
tugevasti kooldunud. Paremal ja vasakul aina jäärennid, liustikud, laviinirajad. Mitte ühtki 
kaljurahnu, mitte ühtki lapikest telgi jaoks.” 

»» Kuidas sa seda tead, Tensing? Kas kõik on alt nii täpselt näha?" 

Šerpa, kes Gailat vee toomisel abistas, ütleb: ,,Tensing käis Dubost-sahibiga idatipul. Nad 
tahtsid neid kaht päästa.” 

»»Seal polnud enam midagi päästa!" Tensing vaikib tagasihoidlikult sellest, et ta tõusis ühele 
kõige raskematest seitsmetuhandelistest. Tal oli rohkem südamel kahe valge seltsimehe 
saatus. ,,Me uurisime mäeharja hulga aega binokliga, aga mida kauem me vaatasime, seda 
kindlamini me teadsime, et Duplat ja Vignes on alla kukkunud. Mäehari on nii ohtlik, et isegi 
lind ei riskiks sellele laskuda!" 

»Kui mõni neist nii kõrgel lennata suudaks!" heidab keegi vahele. 

»»Noh, teate ju isegi! Ma pole veel kunagi nii hirmsat mäeharja näinud. On täiesti kindel, et 
sahibid seda mööda kuigi kaugele ei jõudnud. Meie laskusime seejärel ida-tipult jälle alla. 
Kolm päeva olime teel. All ootas meid doktör-sahib Payan. Ja kui me teiste juurde läänetipu 
all asuvasse pealaagrisse jõudsime, ei olnud kadumaläinud ka sinna saabunud.” 

Tensing rüüpab teetassi tühjaks ja topib selle oma seljakotti. ,, Meie sahibitel jäi suur hulk 
toidumoona üle. Nad tahavad selle teile jätta. Pakid on Jošimatis. Meie läheme nüüd jälle 
tagasi Dardžilingisse. Teel kohtasime Da Tundut ja sinu sõpra Dakšit. Homme tulevad nad 
Bad-rinatti. Trisulile on nüüd tõustud neljandat ja viiendat korda ning ei juhtunud ühtki 
õnnetust! Mul pole oma viimaste ekspeditsioonidega õnne olnud. Möödunud talvel suri kaks 
sahibit Nanga Parbatil ja nüüd kaotasin ma jälle kaks head sõpra, kes end minu hoolde 
usaldasid. Ma usun, need olid parimad alpinistid, keda ma seni olen kohanud. Teile olid 
jumalad armulised, Gaila. Sinu sahibid vallutasid ühe mäetipu ja teie sirdar oli tipul kaasas. 
Mul on selle üle väga hea meel, ta on selle ära teeninud. Kas ka sina oled juba mõnel mäetipul 
seisnud?" 

»Ei, sirdar Tensing, ma pole veel kuigi hea mäeronija,"” ütleb Gaila ujedalt. 

»Aga sa tahad selleks ju saada, kas pole tõsi?" 

Gaila noogutab veendunult. 

»Külasta mind, kui sa Jälle koju jõuad.” 


»Meelsasti! Tänan sind veel kord, et sa mind tookord aitasid." 

»»Pole tänu väärt! Ja nüüd ela hästi!" - 

»Nüüd lahkub jälle keegi,” mõtleb Gaila, ,,keda sa oleksid võinud küsitleda; mees, kes on juba 
paljudel mäetippudel seisnud ning kes on aus ja usklik inimene 

Kellelt ma veel võiksin tõde kuulda? Saan ma üldse kunagi teada, kas jumalad troonivad 
mäetippudel?" 

Pasang Dava Lama ja tema vend Njima, Jila Tensing ja Tondup pöörduvad koos sahibitega 
Tšamrao liustikult tagasi. Nad on vallutanud veel viis mäge kõrgusega 6000 meetrit ja üle 
selle, kuigi neil teine tõus Mukut Parbatile enam ei õnnestunud. 

Seitsmele kõrgele mäele, Gaila jaoks veel ikka jumalate troonidele, on esmakordselt astunud 
inimesed. Ta ei esita 

enam ühtki küsimust ei sahibitele ega oma kaasmaalastele. Ta ei küsitle ka neid šerpasid, kes 
koos inglaste ja india-lastega Trisulilt Badrinatti saabuvad. See, mis nad räägivad, puudutab 
torme ja laviine, õnnelikke päevi kõrgetel mäetippudel päikesepaistel ja õdusaid õhtuid 
laagrites. 

Da Tundu ja Dakši, vanad sõbrad Dardžilingist ja Solo . Kumbust, ning nende edukad 
seltsimehed on veel oma elamuste mõju all, täpselt samuti nagu sirdar Pasang ja tema mehed. 
Mitte keegi aga ei meenuta ühegi sõnaga, et nad mäetippudel midagi muud oleksid tundnud 
kui rõõmu suure mäe üle saavutatud võidust. 

»»Jošimati puhkemaja ei ole hea!" ütleb Pasang Dava Lama Riddifordile. ,, Ruumid on 
väikesed. Hillary-sahib peab tublisti küürutama." 

Riddiford naerab, ta tunneb neid räpaseid ööbimispaiku juba Himaalajasse saabumisest peale. 
»»Me jääme jälle välja laagrisse," otsustab ta. 

Pasang hoolitseb selle eest, et prantslaste poolt uus-meremaalastele jäetud toiduained kantakse 
ekspeditsiooni laagriplatsile. Pakihunnikute vahele, mida kulid kokku kuhjavad, püstitavad 
šerpad telgid. 

Sirdar peab seekord kõige eest ise hoolitsema. Tagasitulek ei toimu nii libedasti kui teekond 
mägedesse. 

»»Poleks me ometi seda neetud ülekäiku Mana taha ehitanud," vannub ta. , Nüüd läheb üks 
karavan teise järel üle meie silla Tiibetisse ja võtab meilt parimad kulid ära!" 

Ta ronib kahele ülestikku asetatud kastile ja juhatab kandjaid, kes üha uute koormatega 
tulevad, ettenähtud pakikuhjade juurde. Šerpadel on tegemist, et korda luua; iga kuli tahab 
esimesena ära anda oma nummerdatud talongi, et saada kätte töötasu. Külaelanikud ja 
palverändajad seisavad uudistades ümber laagriplatsi. Paar koeranässi kisklevad telkide ees 
kontide pärast. Nende kläh-vimine kostab Pasangi häälest üle. Njima virutab maruvihaselt 
kivi koerte sekka ning ajab seejärel pealetükkivad pealtvaatajad minema. 

»»See neetud külavanem!" põhjab Pasang. ,,Kolm valvurit lubas ta meile! Ja kus nad on? Mitte 
ühtki pole tulnud!" 

Sahibid ei sega end nendesse askeldustesse. Nad on lasknud mõned kastid ja pambud telkide 
ette istmeteks tuua, ravivad oma jalgu või kirjutavad kirju. Pärast mitu 

nädalat kestnud pingsat tööd on neil lõpuks jälle kord endi jaoks aega. Tagasiretke 
organiseerimine lasub sirdari õlul, Pasang paneb kogu oma oskuse mängu, et sahibid kõigega 
rahule jääksid. Ta on kogenud sirdar, kes paljude ekspeditsioonide jooksul on tundma 
õppinud kulide ja nende vahendajate riukaid ning kes kõva käega igasuguse sõnakuulmatuse 
maha surub ja osavasti tegutseda mõis tab nii et säästetakse aega ja välditakse tarbetuid keerd- 
käike. 


Gaila ülesandeks on nagu ennegi sahibite isiklike soovide täitmine. Täna on nad talle oma 
rebenenud püksid ja anorakid parandada andnud. Gaila ei ole selles töös eriti vilunud. Kuid 
karmid alpinistid Uus-Meremaalt ei ole nõudlikud. Suuremat osa oma riietusest ei vaja nad 
enam tagasiteel läbi palava džungli. 

Gaila istub õhtupäikese paistel ühel kastil ja nõelub. Laagriplatsilt kostvast lärmist laseb ta 
end niisama vähe segada nagu sahibidki. Aupaklikus kauguses tema selja taga seisavad küla 
lapsed ja vaatavad tähelepanelikult tema tööd pealt. 

Kuidas võis küll Lowe-sahib oma püksid niiviisi katki rebida? Kindlasti on ta jääraudadega 
rippuma jäänud. Gaila tõmbab riide põlvel siledaks ja paneb nõela taha uue niidi. 

Kui soojalt paistab päike orus isegi veel õhtul! Kellegi vari langeb tema põlvedele ja kätele. 
Need logardid külast muutuvad järjest häbematumaks, mõtleb ta. Ta pöördub, et pealetükkivat 
uudistajat minema kihutada. 

Rõõmsas jahmatuses langeb töö ta kätest. 

Tema ees seisab Jiša. 

Tütarlaps naeratab kõhklevalt ja nimetab tema nime. 

»Mäletad-sa mind veel?" küsib ta ujedalt. 

»Jiša, sina?" Gaila naeratab segaselt ja on niisama kohmetu kui tütarlaps. 

Üllatuse tõttu pole ta isegi püsti tõusta taibanud. Ta nihutab end kastil pisut serva poole ja 
annab tütarlapsele käega märku enda kõrvale istuda. Ta süda peksab tugevasti. See pole enam 
juhuslik kohtumine, tunneb ta. Salamisi on ta seda jällenägemist lootnud, kuid nüüd tuleb see 
talle suure üllatusena. 

«Esivanemate jumalad! Ma ei julge talle otsa vaadata!" mõtleb Gaila. ,Jiša pole enam 
kohmakas tütarlaps, temast on saanud tõeline noor naine! Kuidas võis ta ühe aastaga 

nii muutuda? Või ei märganud ma seda, kui me koos mööda tasamit sammusime ja ümber 
Kang Rimpotše rändasime?" 

Ta töötab Lowe pükste kallal laokil mõtetega edasi ega suuda ühtki korralikku pistet teha. 
Jiša on end kiiremini kogunud. ,,Anna siia!" Ta võtab Gailal naeratades töö käest. 

Erutatult istub Gaila tütarlapse kõrval. ,,Kust sa nii äkki siia sattusid?" 

»Tag Ramotšest!" vastab Jiša pilku töölt tõstmata. 

Väheste sõnadega jutustab ta noorest abielupaarist, kes Tag Ramotšes tema onu naabrite 
juures külas käisid ja Gaila tervituse edasi andsid. ,,Kui Dölma oma mehega jälle Garhvali 
tagasi pöördus, siis läksin ma nendega lihtsalt 

kaasa.” 

»Ja sinu onu?" küsib Gaila. 

»Minu onu oli nõus. Ma võin mõneks ajaks Dölma juurde jääda. Ta elab Arvanatis.” 

»Jah, ma tean," ütleb Gaila, ,,nad jutustasid mulle sellest tookord, kui ma sulle tervitusi 
saatsin.” 

Sahibid nõuavad teed. 

Gaila hüppab püsti. ,,Oota siin, ma tulen varsti tagasi.” 

Siis märkab ta, et Tondup nende poole sammub, ja lisab ruttu: ,, Vist on parem, kui sa ära 
lähed! Kus sa elad? Palverändajate juures puhkemajas?” 

Jiša noogutab ja on pisut häiritud, et Gaila teda nii hoolega oma seltsimeeste eest varjata 
püüab. 

»Ma tulen sinna!" ütleb Gaila kiiresti. ,, Täna õhtul, päris kindlasti!" 

Teel sahibite telkide juurde tuleb Tondup talle vastu. Mees naeratab paljutähendavalt ja 
noogutab mõistvalt pead. Sel ajal kui Gaila sahibitele õhtusööki valmistab, sätivad teised 
šerpad end külla minema. 


Alles hilisõhtul, kui on juba pimedaks läinud, lasevad sahibid oma teenri vabaks. Ilma et ta ise 
oleks suutäitki söönud, ruttab Gaila puhkemaja poole. Jiša seisab juba oodates värava juures. 
»Asja läksid siit mööda teie inimesed," ütleb ta, ,,nad olid väga lõbusas meeleolus. Keegi oli 
nad külla kutsunud. Kas me läheme neile järele?" 

Gaila raputab vaid sõnatult pead. 

Ta võtab Jišal käest kinni ja nad sammuvad aeglaselt teineteise kõrval küla viimastest 
majadest mööda. Läbi madala põõsastiku ronivad nad ühele künkale. Gaila tõmbab Jiša 
kättpidi endale järele. Nad istuvad ühele murdunud puutüvele. Gaila tõstab, maast kuivanud 
juure ja hakkab seda mõtlikult tükeldama. 

»Kas Dölma ja tema mees on ka Jošimatis?" küsib ta. 

»Ei, ma tulin üksinda Arvanatist siia. Pärisin teie järele igas külas, aga te olite ikka päev 
varem edasi marssinud.” 

»»5a ei tulnud selleks, et pühasid allikaid külastada?" 

Jiša tunneb'mehe häälekõlast, et seda küsimust ei esita noor* preester, kes manitseb mõnd 
riitust silmas pidama. Ta tajub, et Gaila ootab teistsugust vastust, ning ütleb vabalt ja 
avameelselt: ,,Ma tulin, Gaila, et sind jälle näha.” 

Ta vaatab mehele otsa, kuid ei näe pimeduses tema nägu; Gaila on pea nukralt rinnale 
lasknud. 

»Me läheme homme edasi," ütleb ta vaikselt. ,, Sellest on väga kahju, Jiša.” 

»Kas ma ei saa sinuga kaasa tulla? Ma tuleksin koos kulikolonniga.” 

»Selleks oled sa liiga väike." 

»»Oh, ma jõuan palju kanda ja saan juba varsti seitseteist aastat vanaks. Ka Tag Ramotšest 
tulles kandsin mä kompse üle mäekuru. Me läksime koos ühe karavaniga ja keegi ei ütelnud, 
et ma olen liiga väike. Palu oma sirdarit, et ta mu kaasa võtaks!" 

Gaila vaikib tükk aega. 

Siis küsib ta: ,, Kui kaugele tahad sa siis kaasa tulla?" Järsku mõtleb ta Solo Kumbule, 
vanematekodule, Dardži-lingile, ,.tiigritele,” ega tea enam, kas see on soov või 
tagasitõrjumine, kui ta ütleb: ,, Tee minu kodumaale on väga pikk.” 

»» Võta mind kaasa!" palub Jiša ja asetab oma käe mehe käele. ,, Nii kaugele, kui sa saad.” 
Katgodamini, mõtleb Gaila, võib ta julgesti kaasa tulla. ,, Kuidas pääsed sa aga tagasi 
Arvanatti oma sugulaste juurde?" 

»Kui me peame teineteisest lahkuma, siis lähen ma palverändajatega tagasi.” 

»»Sa oled vapper! Väike..." Väike õde, tahtis ta vanast harjumusest ütelda. 

Aga Jiša ei ole enam väike õde. Tema sõnad kõlavad õrnalt, ja kui ta Gaila käe haarab, siis 
pole see enam lapselik abitus, millega ta noore munga külge klammerdus pärast ema 
kaotamist. See on teist laadi kiindumus, mida Gaila veel ei tunne. Tookord võttis tütarlaps 
oma nõutuses, tänulikult vastu tema vennaliku abi. Juhus viis ta kokku noore mungaga ning 
ühised palvetamised surnute eest sidusid neid rännakul ümber püha järve ja parikarma ajal. 
Nende kohtumine oli tookord täiesti juhuslik, aga et nad nüüd siin koos istuvad, see on 
tütarlapse soov. Kui Dölma Tag Ramotšesse saabus ja tervitused üle andis, oli Jiša jaoks 
saabunud aeg ellu viia soov, mis temas juba kaua ebateadlikult hingitses. Lootus Gailat uuesti 
näha tiivustas teda retkele üle mägede. Kõikide nende päevade jooksul ei tulnud talle kordagi 
mõttesse, et nende kohtumine võiks kujuneda teistsuguseks. 

Usaldavalt toetub tütarlap1s68mehe vastu ja Gaila asetab oma käe tema õlgadele. Noormees 
usub, et ta pole midagi 

palavamalt soovinud, kui tütarlast nii enda lähedal tunda. Jiša kiindumus näib talle nii 
enesestmõistetavana, et ta ei suudaks kujutleda seda kokkusaamist teisiti, kui see nüüd on. 
On täitunud tema salajasim soov. 


»»5a ei läinud mul ühekski päevaks meelest, Gaila! Olen nii rõõmus, et ma su jälle leidsin." Ta 
surub oma pea mehe rinna vastu. 

Kas on kunagi varem keegi inimene peale ema tema järele igatsust tundnud? 

»»See on tore, et sa tulid. Ma pole veel kunagi nii rõõmus olnud kui praegu.” 

Nende käed kohtuvad. Läbi rõivaste tunnevad nad teineteise kehasoojust. 

»»Sa värised, väike Jiša!" 

»Jah, aga ma ei tea, miks. Ma olin nii kaua teel ja kartsin, et ma sind ei leia.” 

»Nüüd oled sa minu juures," ütleb Gaila rahustavalt. , Ma võtan su kaasa ja keegi ei saa sulle 
midagi halba teha. Ma kaitsen sind kõige kurja eest.” 

" Jiša suleb silmad. Hellitletuna nagu ema käte vahel võiks ta nüüd uinuda, kaitstuna nagu isa 
hoole all. Aga ei, see on midagi muud — mingi senikogematu intiimsus-tunne paneb ta 
õnnelikult naeratama. 

»»5a Oled nii hea minu vastu. Mitte keegi kogu maailmas ei saa nii hea olla kui sina! Ma teen 
alati kõike, mida sa käsid. Ma hoolitsen sinu eest, pesen pesu, nõelun. Sul ei pea kunagi 
põhjust olema minu peale vihastuda, ja kui sa mu minema saadad, siis ma ka lähen: sest mis 
sina käsid, see on õige. Sa oled tark ja kõik, mis sa ütled, peab olema 

õige." 

Veel mitte kunagi oma elus pole Gailal tulnud otsustada teise inimese saatuse üle. Nüüd hoiab 
ta oma käte vahel noort õrna tütarlast, kes enda täielikult tema hoolde usaldab ja kes alistub 
kõikidele tema otsustele, missugused need tulevikus ka olla võiksid. 

»sa tulid, et minu juurde jääda, väike lumehelbeke! Ma ei saada sind ära ega tee kunagi 
midagi niisugust, mis sind kurvastaks.” 

»»5a Oled nii armas! Ma soovin, et see alati nii jääks. Ma tahaksin alati nii sinu kõrval istuda, 
vaikselt sinu embuses, ja sind kuulata. Sinu hääl on nii rahustav.” 

Kindlalt surub Gaila tütarlapse enda vastu ja silitab tema juukseid. 

»»Ma olen nii õnnelik, et sa minu juures oled!" ütleb ta valjusti ja siiralt. 

Puuokstest kostab mingi öölinnu häälitsusi. Puhkemaja poolt kõlab vaikselt palverändajate 
laul. Jõe lained peegeldavad kuu kahvatut valgust. 

Jiša on Gaila embuses uinunud. Gaila kummardub tema kohale. Tütarlaps hingab rahulikult, 
vaevaltkuuldavalt. Ta ei otsi noormehe juurest midagi muud kui kaitset. Seda pole vähe, 
tütarlaps teab seda: sest kaitstud olla on enam kui ennast aidata, raskel hetkel toetada või 
endale nõu anda lasta. Aasta eest oli Gaila tema vanem vend ja vaimulik abistaja palverännul 
surnud vanemate hingeõndsuse heaks. Tookord oli tütarlaps noormehele tänulik, austas teda. 
Kuid nüüd, kus ta enda Gaila kaitse alla usaldab, peitub tema otsuses soov noormehe 
sümpaatiat tajuda. Rahulolevalt meenutab ta Gaila sõnu: ,,Ma pole veel kunagi nii õnnelik 
olnud!" 

Mehe südamlikkus täidab ta õnnetundega. Gaila ei nõua sellelt tunnilt rohkem kui võimalust 
tema lähedust tunda ja tema juukseid silitada. Õrnalt tõstab noormees tütarlapse pea. Jiša on 
uinunud, naeratus huulil. Ettevaatlikult võtab Gaila ta kätele ja kannab nõlvast alla. 

Kui kerge ta on. Nagu linnuke! 

Kui Gaila ühele juurele komistab ja kiiresti kükitab, et mitte kukkuda, põimib tütarlaps 
sõnatult oma käed mehe kaela ümber ja asetab pea tema õlale. 

Gaila jõuab teele. Pikapeale väsivad käed, aga ta ei paneks Jišat ka siis maha, kui tee oleks 
kaks korda nii pikk. Mehelik uhkus täidab teda, kui ta tütarlapse laagri-platsile kannab. Jiša 
ärkab ja vaatab hämmastunult ringi. 

»»Oota, mu tüdruk,” sosistab Gaila, ,,ma tulen kohe tagasi.” 

Ta nööbib telgiukse lahti. Jila Tensing ja Tondup ei ole veel külast tagasi jõudnud. 


Ta toob Jišale oma magamiskoti. Pakihunnikute vahelt tuleb nähtavale valvur. Ta on paari 
tulemas näinud ja sammub tähtsalt Jiša poole. Üheaegselt Gailaga jõuab ta tütarlapseni ja 
kummardub tema kohale. 

»»5a ei tunne teda nagunii!" ütleb Gaila vaikselt ja tõrjub mehe eemale. ,,Ta ei ole teie külast!" 
Valvur eemaldub porisedes. 

»»Sa võid selles magada," sosistab Gaila Jišale ja rullib magamiskoti lahti. ,, Noh, poe sisse!" 
Kuulekalt pistab Jiša käed magamiskotti. ,,E1," naerab Gaila, ,,mitte nii! Jalad ees!" Ta tõstab 
tütarlapse pea oma sülle ja toetub seljaga ühele kompsule. 

»»5a Oled nii hea minu vastu, mu Gaila.” ,, Jäägu kurjad vaimud sinu unenägudest eemale," soo- 
vib mees talle ööseks. 

Vaevalt kuuldavalt vastab Jiša: ,,Sa oled ju minu juures, mu kaitsja.” 

Gaila pole veel kunagi oma elus niisuguse rahuldustundega uinunud. 

Juba varakult järgmisel hommikul saabuvad kulid, mehed ja naised, kes on Badrinatist ja 
Jošimatist palgatud. Jiša liitub nendega ja Gaila lubab talle, et räägib sirdariga tema pärast. 
Ta viib oma magamiskoti telki. Just sel hetkel jõuavad Jila Tensing ja Tondup külast tagasi. 
»Haa, noor vend,” hüüab Tondup, ,.kas ka sina lõbustasid end sel ööl?" 

Jila ütleb soosivalt: ,,On juba aeg, et meie pesamunast 

kooruks kotkas.” ji 

Gaila püüab näole manada üleoleva ilme ega tee vihjetest väljagi. ,,Kus on sirdar?" küsib ta. 
»Ma pole teda veel näinud.” 

»TIjaa — meie sirdar!" venitab Tondup ja muigab paljutähendavalt. ,, Algul oli ta meie juures 
ja jõi virgalt kaasa, öösel aga polnud tast enam jälgegi! Vaata, seal kulide juures ta seisabki! 
Läki sinna! Aitame tal kulidele pakid välja jagada." - 

Ka sahibid on juba üleval. Nad lasevad Pasangi kutsuda ja räägivad temaga hulk aega. Kui 
šerpad hakkavad telke kokku panema, tuleb Pasang rõõmust särades nende juurde. Ta on nii 
heas meeleolus, nagu seda veel kogu reisi kestel pole märgatud. Riddifordil oli tema jaoks 
Suurepärane uudis: eile saabus käskjalg Katgodamist. Kaht sahibit kutsutakse osa võtma briti 
luureretkest Mount Everesti juurde. Riddiford ja Hillary lähevad koos inglase Shiptoniga veel 
sellel sügisel maakera kõrgeima mäe juurde, et otsida ülespääsuvõimalust. Sirdar Pasang ja 
tema vend Njima võivad sahibeid saata. 

Vaimustatult jutustab Pasang oma seltsimeestele uuest ekspeditsioonist. Kui väga on ta alati 
soovinud kord Eve-resti juurde pääseda. Kõik suured sirdarid on seal juba olnud: Ang Tärke 
ja Gjaltsen, Tensing ja Vangdi Norbu! Ainult tema mitte. Nüüd, kus ka temale antakse 
võimalus Tšomolungmal oma võimeid näidata, on ta nendega võrdõiguslik! Ikka on ta teisi 
kadestanud, et need temast ühe ekspeditsiooni võrra Everesti juurde ees on. 

Gaila mõistab, et on saabunud hea võimalus. Ta küsib, kas poleks võimalik veel üht tütarlast 
kulina tööle võtta. 

Pasang kuulab teda vaevalt. ,, Peaaegu pooled on juba naised,” ütleb ta. ,,Ei tee midagi, kui 
neid üks rohkem on. Küsi Njimalt tema jaoks talong, muidu ei saa ta õhtul raha!" 

Karavan saab täna kiiremini liikuma kui teistel päevadel. 

Jiša, kes pole ainus naine kulide hulgas, kannab samasugust koormat nagu mehed. Ta on 
pikkade teekondadega harjunud ja tema noorele kehale pole pingutused võõrad. Kolonn venib 
pikaks, ta ei näe Gailat terve päeva, aga ta teab: õhtul on mees jälle tema juures. ,, Ma saan 
palka,” mõtleb ta, ,,ega ole talle koormaks. Nüüd võin ma kindlasti üsna kaugele nendega 
kaasa minna.” 

Kui Gaila õhtul oma töö sahibite juures on lõpetanud, istuvad nad jälle vaikselt käsikäes 
teineteise kõrval ja jutustavad, mis nad vahepeal on üle elanud. Gaila räägib tütarlapsele oma 
külaskäigust vanemate juurde ja oma otsusest kloostrisse mitte enam tagasi pöörduda. 


Jišat see ei üllata, ja kui Gaila palub, et tütarlaps temast sellepärast halvasti ei mõtleks, ütleb 
ta: ,,Küllap sa oled hästi järele mõtelnud. Miks ei peaks ma selle üle rõõmustama, oled sa ju 
nüüd minu juures!" 

Gailat vaimustab nomaaditütarlapse loomulikkus ja endastmõistetavus, millega ta suhtub tema 
juuresolekusse ja nende ühisesse teekonda. Kui ta veel mungakuube kandis, ei olnud ta 
kindel, kas tütarlaps temas mitte ainult preestrit ei näe. Nüüd aga ütleb Jiša talle, et on tema 
üle uhke, kuna ta koos valgete sahibitega julgelt ja kartmatult mägedesse läheb. 

»Mu ema jutustas mulle, et ainult pühakud ja kangelased võivad Himatšali valgetele tippudele 
tõusta!” 

Mees seletab talle, et sahibid ei ole ei pühakud ega kangelased, vaid lihtsalt väga vaprad 
inimesed ja et ta ise €i 

kuulu veel heade kandjate hulka hing on töötanud ainult alumistes laagrites. 

Sellest hoolimata imetleb Jiša tema julgust. ,,Miks läksid sa võõrastega, tšilingpadega, sellele 
reisile? Kas see pole kardetav?" 

»Minu sahibid ei ole tavalised tšilingpad — nad on mägedega harjunud ja neil on palju riistu 
mägedele ronimiseks. Neilt võib palju õppida.” 

»Saad sa selle eest palju raha?" 

»Jah, seda ka," vastab Gaila, ,,aga ma ei läinud kaasa mitte, üksnes selle pärast. See on hoopis 
eriline töö — meeste töö.” 

Ta tunneb mingit ängistust, sest ta ei ütle täit tõtt. Tõelist põhjust, mis teda mägedesse viib, ei 
saa ta tütarlapsele seletada. Oma tõeotsingutes jumalate eksisteerimise kohta ei ole ta ise veel 
selgusele jõudnud, Jiša aga ajaks see mõte lootusetult segadusse. Pealegi on aeg, mis neil 
teineteise jaoks leidub, niigi väga napp. Pärast pingutavat päevateekpnda, pärast edasi-tagasi 
jooksmist piki kolonni, et karavani üksikuid rühmi koos hoida, ja pärast õhtust telgiteenistust 
sahibite juures pole tal ühtki teist soovi, kui koos Jišaga sõnatult õhtuvaikust kuulatada. 

Nad pole teineteisele veel kaugeltki mitte kõigest jutustanud, mis möödunud aastal nende elus 
on juhtunud. Nad ei mõtle peatsele lahkuminekule — nad tunnevad, et neil on veel palju aega 
teineteisega vestelda. 

Õnnelikena naudivad nad ühise vaikimise võlu. 

Neli ülejäänud šerpat seevastu tunnevad meelelahutuste vastu rohkem huvi kui Gaila. Mida 
kaugemale lõunasse nad jõuavad, seda harvem lähevad kulid puhkemajadesse, nad istuvad 
õhtuti lõkke ääres, enne kui end pakivirnade vahele magama seavad. Kostab muusika, kõlavad 
laulud ja tantsijad liigutavad end rütmiliselt igivanade meloodiate järgi. 

Sirdar Pasang ja tema kolm karastatud ,. tiigrit" pole mitte ainult mägedes uljad — nad 
oskavad ka õhtuid ära kasutada. Vaevalt on lõke süüdatud, kui nad juba naljatlevad kõige 
kenamate tütarlastega ja sageli on nad terve öö kadunud. 

Rohkem kui nädala vajab karavan, et jõuda Raniketti. Riddiford saadab juba siin 
ekspeditsiooni laiali. Tema ja Hillary koos Pasang Dava Lama ja Njima ning vähese 
varustusega kavatsevad kasutada piki Nepaali piiri kulgevat 

raudteeliini, et võimalikult kiiresti kohtuda vana inglise Everesti-spetsialisti Eric Shiptoniga. 
Ülejäänud pakid usaldatakse ühele transpordiettevõtjale. Lowe ja Cotter võtavad need 
Katgodamis vastu ja saadavad Uus-Mere-maale tagasi. 

Šerpad peavad ise valima, kuidas asuda koduteele. Jila Tensing ja Tondup otsustavad 
Dardžilingisse tagasi pöörduda rongiga. 

Ent Gaila kõhkleb veel. Ta ei ole ju enam üksinda; ta peab ju nüüd ka Jiša eest otsustama. Kas 
ta peab tütarlapse kaasa võtma Solo Kumbusse? Või Dardžilingisse? 

Tondup annab talle sõbralikku nõu. ,,Mina sinu asemel ei võtaks teda kaasa. Sa ei tea veel, 
millal sa jälle tööd leiad, ega suuda naist toita!" 


»Ma pole mõtelnud abiellumisele.” 

»Pole veel mõtelnud?" Tondup on üheaegselt hämmastunud ja nördinud. ,,Tahad ta lihtsalt 
kaasa võtta? Ja tema peab siis vaatama, kust ta tööd saab!" 

»Ei, Tondup, see on ju hoopis teisiti! Ta ju meeldib 

mulle!" 

»Sellest ei taha ma midagi teada! Mõtle ometi järele, mida sa teed, kui sa ta kaasa võtad! Siin 
Garhvalis on tal sugulased, siia võib ta jääda, ja kui nad teda enam toita ei jõua, siis võib ta 
oma nomaadide juurde Tiibetisse tagasi pöörduda. See pole kaugel. Aga Dardžilingist... ? Ei, 
Gaila, mõtle kõik hästi läbi!" 

Pasang hüüab oma mehed lõpparve järele. 

Gaila saab kõige madalama tasu, aga see on kolmsada ruupiat, mis Pasang tema e*te loeb. Nii 
palju raha ei ole tal veel kunagi olnud. Rahapaberid ja mündid pole veel tema pihku jõudnud, 
kui ta pähe vilksatab mõte: ,,Mitu nädalat ja kuud võiksin ma selle eest Jišale ja endale toitu 
osta?" Tema rõõm suureneb veelgi, kui Riddiford talle palgalisaks kakskümmend viis ruupiat 
preemiat annab. 

»»5a hoolitsesid meie eest alati virgalt, mu poiss!" kiidab teda sahib. ,,Ja siin on raha 
tagasisõiduks Dardžilingisse!" 

Gaila näeb vaeva, et raha samasuguse rahu ja ükskõiksusega vastu võtta ja anorakitaskusse 
peita kui tema seltsimehed, aga ta käed värisevad seejuures. Kolmsada viiskümmend, nelisada 
— kui palju ruupiaid seal õieti oli? Ta ei suuda nii kiiresti arvutada, raha on väga palju! 

Ta mõtleb Rongbukile. 

Kakskümmend ruupiat puudus tal tookord. 

Kahekümne ruupia eest oleks tema ees avanenud võimalus saada laamaks, või-olla koguni 
õpetlaseks! Kui palju õnne lebab nüüd tema ees, kui ta oma varandust õigesti kasutada oskab! 
Õhtul korraldavad sahibid veel suure peo. Ekspeditsioon on lõppenud ja Riddiford võib olla 
uhke sellele, mis ta oma seltsimeestega saavutas. Ta ei ole väiklane. Proviandi-kastidest 
võetakse välja kõige maitsvamaid .konserve ja parimaid jooke. Uusmeremaalased ja šerpad 
joovad üksteise terviseks, meenutades ühiseid võite. 

Gailat täidab jälle see seltsimehelikkusetunne, mis alpiniste karmidel nädalatel jääs ja 
lumetormis kokku sidus. Riddiford ja Hillary leiavad iga šerpast seltsimehe jaoks südamlikke 
SÕNU. 

Pasang tõlgib, nii hästi, kui oskab. Tema keel on juba raske nagu sahibitelgi. ,,Sinu kohta 
ütlevad sahibid, et sa olevat tugev poiss ja sul olevat palju siin." Ta koputab Gailale 
mühaklikult sõrmega laubale. ,, Aga sa jooksed veel nagu noor koer! Kui sa kord oma jalgu 
samuti kasutama õpid nagu pead, saab sinust suur ,.tiiger". Seda laseb Riddiford-sahib sulle 
öelda!” 

Rõõmsate hüüetega tõstavad teised klaase. 

Paljud kulid ja mõned külaelanikud ümbritsevad lõbusalt pidutsevat seltskonda. Pasang on 
lasknud süüdata petrooleumilambi; selle hele valgus sunnib pealtvaatajaid silmi kissitama. 
Gaila vaatab rahutult ringi. Jiša ootab teda, aga ta ei või ju nüüd, kus sahibid nende vastu nii 
sõbralikud on, ära minna. 

Tondup märkab tema rahutust. Ta on Jiša juba avastanud. Tütarlaps kükitab üsna lõkke 
lähedal ja silmitseb pidutsejaid. Tondup müksab sõpra. 

Nüüd silmab Gailagi Jišat. Algul ta vaid noogutab tütarlapsele, siis viipab käega ja lõpuks ei 
suuda enam jagu saada soovist öelda Jišale, kui rikas ta nüüd on. Ta lahkub seltsimeeste 
juurest ainult mõneks silmapilguks ja kükitab neiu juurde maha. 

»Ma sain palju raha, väike Jiša, väga palju! Minu palk orf küll kõige väiksem, aga mu tasku 
on täis rahatähti.” 

»Ma olen nii rõõmus. Täna sahibit väga, ära seda unusta! Missugune ta on, see esimene siin?" 


»Ei, vasakul. See, kes kastil istub!" 

»Ma ei suuda neid üksteisest eraldada, neil kõigil on nii 

suured ninad ja habemed. Kui nad ei kannaks erinevaid pluuse, ei teeks ma üldse mingit 
vahet. Tšilingpad on kõik väga sarnased!" 

»See ainult näib nii. Ka mina ei suutnud neid algul eristada. Aga paari päeva pärast tundsin 
juba neid kõiki nimepidi.” 

Gaila tõuseb. ,,Ma ei saa praegu kauemaks sinu juurde jääda ja lobiseda, pean sahibite juurde 
tagasi minema." 

»Jah, mine pealegi ja ära unusta neid tänada!" 

Enne kui Gaila eemaldub, kummardub ta tütarlapse kõrva juurde. ,,Ma jään sinu juurde, Jiša, 
siia Garhvali! Me rändame veelGangotri pühade allikate juurde ja oleme veel kaua aega koos, 
eks?" 

Jiša vaid noogutab sõnatult, suletud silmade ja naeratava suuga. Ta tunneb, kuis teda läbib 
TÕÕMUVÄTIN. 

Veel kaua kõlab laul ja naer platsi kohal, millel seisavad telgid. Habemega sahibid laulavad 
inglise laule. Meloodiad on võõrad šerpade ja ümbritsevate kulide kõrvadele, kuid kõik 
plaksutavad kätega takti kaasa. Siis vahetavad nad valged oma lauludega välja ja pikk tantsi- 
jate rivi hakkab looklema ümber lõkke. 

Sirdar Pasang on lasknud külast tuua paar tšangiga täidetud kannu. Üheksa sõpra ei joo nüüd 
enam üksinda. Nad 


võõrustavad külavanema ja paari kohalikku politseinikku ning aeg-ajalt teevad õllekannud 
ringi läbi kulide ridade. 

Sahibid suruvad end tantsijate rivisse. See on ühe eduka ekspeditsiooni tormiline lõpp ja 
samaaegselt uue algus kahele sahibile ja sirdarile koos tema vennaga. Veel tantsivad mehed 
jalgu vastu maad trampides käsitrumni taktis ja vinguvate flöötide helide järgi. Siis 
moodustavad naised rivi. Sahibid imestavad, et noormehed ja neiud koos ei tantsi, aga nad on 
võõral maal viibitud kuude jooksul õppinud oma hämmastust varjama. 

Ka Jišale on see komme võõras; ta ei tunne selle piirkonna tantse. Tiibetis tantsitakse teisiti, 
lauldakse teisi laule, mängitakse teisi viise. Aga naised ja tütarlapsed külast ja kulide voorist 
tõmbavad ta lihtsalt endi hulka. Iga kord, kui ta Gailast mööda tantsib, naerab ta valjusti ja 
vabalt, nii et ta valged hambad tule paistel välguvad. Ta on uhke, et tema Gaila kuulub rikaste 
valgete sahibite sõprade hulka. 

Kui uusmeremaalased lõpuks oma telkidesse lähevad ja Pasang petrooleumilambi kustutab, 
laguneb rahvahulk üksikuteks rühmadeks. 

Vaikselt häälitseb siin ja seal mõni flööt, kõlab lihtne meloodia. 

Gaila leiab oma tüdruku ootamas laagriplatsi piirava madala müüri ääres. Jiša haarab 
tormakalt tema käe ja tõmbab ta endaga kaasa. 

»Ma tean oja ääres kohta, kus me saame täiesti üksi 

ella!” 

Ta on üles kasvanud nomaaditelkides, kus terve perekond koos elab ja kus vanemad oma 
armastust laste eest ei varja. Lihtsad põlluharijad ja karjakasvatajad ei tee oma emotsioonidest 
saladust. Lapsed kasvavad ellu sisse täiesti loomulikult, teadlikena ja rikkumatutena. Kooselu 
endastmõistetavus ei jäta pealekasvavale põlvkonnale ühtki vastamata küsimust. Kui mees ja 
naine on küllalt vanad, et teineteist armastada, siis ei kata nad oma armastust müstilise looriga 
ja keegi ei peksa selle üle keelt. Kellelegi ei tule mõttesse selles pattu näha. Kuidas võiks 
arrhastus midagi halba olla? Kas ei kujutata Jamantakat ennast, suurt ja ranget jumalat, 
kõikides templites armastajana, ihualasti ja tugevas embuses Šaktiaga — igavese viljakuse 
võrdkujuga? 


Gaila, kes on enda vabastanud kloostrielu umbusest ja 

mungatõotuste silmakirjalikkusest ning teotahteliselt uut elu alustab; Jiša, terve tütarlaps, kes 
pärast vanemate surma veel õiget kodumaad pole leidnud, aga sellest hoolimata elult vähem ei 
nõua kui teised — neil pole vaja end komplitseeritud mõttekäikudega õigustada selleks, mida 
nad teevad. Nende pikaajaline kiindumus vabastab nad viimasest häbitundest. 

»»Sa oled nüüd minu naine ja kuulud täiesti mulle. Kui saabub hommik, oleme ise endi isandad 
ja võime minna, kuhu tahame.” 

»Jah, ma kuulan ikka sinu sõna,” sosistab Jiša. ,,Mis sina tahad, seda tahan ka mina alati, mu 
tark mees!" 

Ilma sellest rääkimata unistavad mõlemad ühest ja samast: käsikäes paikadesse rännata, kust 
saavad alguse pühad jõed, mis tasandikel voolavad ja põllud viljakaks muudavad; leida koht, 
kus nad koos elada ja töötada võivad. 

Säravate tähtede all pladiseb oja. öine tuul sahistab tasa puuokstes. 

Gaila sirutab end ja tõstab käed üles. ,,Pole midagi ilusamat kui oma tütarlapsega läbi 
tundmatute paikade rännata!" 


KÜMNES PEATÜKK 


Kui leidub mees, kes tõepoolest väärib, et talle langeks osaks võit Mount Everesti üle, siis on 
see Eric Shipton. 

Viis korda on ta juba selle mäe pärast võidelnud. Mitte ükski valge ei ole nii sageli 
Tšomolungmal viibinud. 

Ta kuulub vana kaardiväe hulka. Kui ta 1933. aastal esmakordselt Everesti juurde tuli, oli ta 
veel noor mees, aga juba võimekas alpinist. Kaks aastat varem oli ta Garhvalis Kametil 
saavutanud oma esimese võidu. Smythe, Holdsworth ja kuulus sirdar Leva seisid tema kõrval, 
7755 meetri kõrgusel, kõrgeimal mäetipul, millele inimestel senini oli õnnestunud ronida! 

Ka Tšomolungmal kuulus ta nende hulka, kes jõudsid ülemiste regioonideni — 8500 meetrit 
vallutas ta mäelt. Kuid ka temal jäid viimased kolmsada viiskümmend meetrit läbimata nagu 
kõikidel teistel varem. 

Viis korda Mount Everestil! 

Ikka ja jälle sama tee: Dardžiling, Kalimpong, Tiibeti piir, Rongbuk, põhjarübi. Ikka ja jälle 
sama pingutav retk, samad platsid kõrglaagrite jaoks ja samad kohutavad tormid. 

Ning ikka ja jälle mõru tagasipöördumine. 

Kui keegi seda mäge koos kõigi tema vempudega tunneb, siis on see Eric Shipton. 

Ainult üht alpinisti teab Shipton veel nimetada, peale Mallory võib-olla, kes samasuguse 
visadusega mäe pärast on võidelnud. Ta tunneb seda meest oma esimesest kohtumisest saadik 
Everestiga. Iga kord on too mees kaasas olnud. Algul lihtsa kandjana, siis ,.tiigrina" ja lõpuks 
sirdarina. Kui ta ka ei ole saavutanud nii suuri kõrgusi nagu Shipton, kui ta ka ei ole saanud 
süveneda maakera kõrgeima mäe vallutamise teaduslikesse probleemidesse, siis mäge ennast 
tunneb ta niisama hästi. Ta on kõik pettumused kaasa elanud ja ka lootusrikka uue alguse 
pärast sõda. 

Nüüd, 1951. a., lähevad nad jälle koos Everestile: Eric Shipton ja sirdar Ang Tärke. 
Nad kasutavad esimest korda uut teed: Sellest ajast peale kui Nepaal, mis seni oli kõikidele 
võõrastele suletud, oma piirid avas, on võimalik valida lühem marsruut kui viiesaja kilomeetri 


pikkune ringtee läbi Tiibeti. Šerpade jaoks on see koguni loomulik, otse läbi nende kodumaa 
Solo Kumbu Tšomolungma juurde marssida — kõrgub ju 

selle võimsa mäe valge tipp põhjas nende kodukülade kohal. 

Hillary ja Riddifordiga, kes võiduga kroonitult tulevad Mukut Parbatilt, kohtuvad Shipton ja 
tema kolm inglasest sõpra augusti lõpul Džogbanis, viimases raudteejaamas India—Nepaali 
piiri ääres. Neli nädalat kulub neil marsiks šerpade küladeni. Siis aga jõutakse kiiresti edasi. 
Inglaste ja uusmeremaalaste käsutuses on kaks tuntud sirdarit ja rida kogenud ,tiigreid”. 
Riddiford ja Hillary toovad Garhvälist kaasa Pasang Dava Lama ja inglaste jaoks on 
Himaalaja Klubi Dardžilingis värvanud sirdar Ang Tärke. Tee esimene osa üle alumise 
Kumbu liustiku on kõigile uus, aga sellest hoolimata mitte tundmatu. 1950. a. võttis vana, 
paljudes ekspeditsioonides karastunud Himaalaja-ekspert Tilman koos ameeriklase Charles 
Houstoniga ette esimese luureretke siia lõunast. See, mis nad siin nägid, ei vaimustanud neid 
eriti: Everesti läänetiivalt voolab alla 


metsikut jääkaost meenutav liustik, mis ühe seljandiku taga põhja suunas pöördub. 

Sama liustikku silmas Mallory juba 1924. a. ühelt rübjalt ja andis sellele oma geeli emakeeles 
nimeks Cwm, mis tähendab ,,orvand" ja mida hääldatakse ,,kum". 

Cwmi lähema uurimise otsustas Shipton ette võtta 1951. a. sügisel. 

On juba oktoobri algus, kui nad Kumbu liustiku ülemisse ossa jõuavad ja Cwmiga silm silma 
vastu seisavad. Kus leidub maailmas teine nii metsik jääjõgi! Salakavalad lõhed avanevad 
kummaliste ähvardavate tornide all, mustendavad praod neelavad lakkamatult allamürisevaid 
rahne. Kõigele lisaks on see jääkosk kaetud koheva värske lumega. Riddiford üritab Pasang 
Dava Lama, Njima ning kahe inglise seltsimehega väikest luureretke, aga nad pöörduvad 
hirmutavate serakkide alt tagasi. 

Kumbu liustikust loodes kerkib Punrori, 7070 meetrit kõrge. Hillary ja Shipton ronivad seda 
mööda 6100 meetri kõrgusele ja näevad siit täpsemini Everestile viivat teed. Vasakul on 
Everesti võimas püramiid, paremal nõelteravate harjade taga Nuptse ja kaugel astmelise 
lõunatiiva taga Lotse mäetipp. Everesti ja tema trabantide panoraam, mida veel keegi pole 
näinud. Lotse ja Everesti vahel võlvub üks rübl, kõrgem kui enamik maakera mägesid, üle 
7800 meetri. Kuid Hillaryle, Shiptonile ja nende kogenud saatjale Ang Tärkele näib see 
sobiva lähtepunktina tõusuks Mount Everestile üle kaguharja. 

Neli nädalat võitlevad mehed, kuni nad lõpuks leiavad sissepääsu läänetsirkusele. Neli nädalat 
vajavad nad nelja kilomeetri läbimiseks! Aga nüüd näevad nad lõunarüpja, jalust 
Tšomolungma turjale tõusmiseks, esimest korda lius-1 tikult. 

Tee lõunast on rekognostseeritud ja Shipton pöördub Inglismaale tagasi tähtsa teatega: 
järgmisel aastal, 1952, võib Everest langeda, kui jälle leitakse tee läbi Cwmi, kui lõunarüpja 
kasutatakse toetuspunktina ja kui hiiglase tippu rünnatakse kagust. 

Ja 1952. aastal on ta jälle teel — Eric Shipton, vana Eve-resti-mees. Kuuendat korda! Tema 
unistus näib muutuvat tõelisuseks. Ta on maakera kõrgeimat mäge juba igast küljest piiranud, 
nüüd paistab eesmärk ligidal olevat. Ta on kaasa toonud kuus parimat inglise alpinisti, nende 
hulgas jälle nagu eelmiselgi aastal Tom Bourdillon. Aga ka 

ülejäänutel on juba rohkesti Himaalajas või Lääne-Alpi-des omandatud kogemusi. Neile 
lisandub kolm tähte — Uus-Meremaa seltsimehed aastast 1951: Edmund. Hillary ja Earl 
Riddiford ning viimaste kaaslane Mukut Parbatilt George Lowe. Ang Tärke on tulnud 
Dardžilingist neljateistkümne ,tiigriga”. 

Nii tugevale meeskonnale tuleb Everestil alla vanduda! Veel ei ole saabunud 1952. a. aprill, 
kui piiriasulas Džai-nagaris kohtuvad inglased, uusmeremaalased, mehed Dardžilingist. 


Rõõmust särades tervitab Ang Tärke oma vana sõpra Inglismaalt. Viimane on kummaliselt 
rõhutud meeleolus. 

»Nüüd on Tšomolungma laul lauldud!" püüab Ang Tärke teda ergutada. 

Shipton on tõepoolest väga rõõmus, et näeb jälle vana seltsimeest. Kuid ta peab šerpale 
avaldama kurva uudise: 

»Everestiga ei tule midagi välja, Ang Tärke. Me oleme tulnud liiga hilja!" 

»Aga mr. Shipton! On ju alles aasta algus!" 

»Ja isegi kui praegu veel jaanuar oleks, 07d boy, ei saa me siiski Everestile ronida! Selleks 
aastaks andis valitsus loa šveitslastele. Meie peame endile mõne teise mäe otsima!" 

See on kibe pettumus. 

Enne kui kolonn Džainagarist lahkub, enne kui nelisada kuli ekspeditsiooni ligi kümme tonni 
kaaluva varustuse läbi Nepaali kannavad, otsustavad sahibid pärast nõupidamist Ang Tärkega 
rünnata Tšo Ojut, Mount Everesti "oodepoolset naabrit. 

Tšo Oju, samuti kaheksatuhandeline! 

Ta ei ulatu küll oma kõrgusega isegi Ema-jumalanna "lani, tal pole küll Ema-jumalanna trooni 
uljaid ahvatle-aid vorme, aga maakera neljateistkümnest kõrgeimast mäest on Tšo Oju 
seitsmes. Võib-olla isegi kuues. Tema kõrgust ei teata täpselt. See võib olla 8100 kuni 8200 
meetrit. Keegi pole seni selle mäe vastu erilist huvi tundnud. Tema tipp asub täpselt Nepaali 
ja Tiibeti piiril ja sellest saadik, kui inglased oma esimesel Everesti-ekspeditsioonil 1921. a. 
sellest neile tähtsusetust mäest mõned ülesvõtted tegid, olid Shipton ja Bourdillon esimesed, 
kes möödunud aastal mäge Nangpa La mäekurult täpsemalt uurisid. Loodekülg näis neile 
kergesti läbitavana, igatahes kergemini kui kõik tõusurajad tuntud kaheksatuhandelistele. 

Edu vähetuntud mäel oleks neile trööstiks suurest Eve-resti-unelmast loobumise eest. 

Veel miski mõjutab Shiptoni langetama otsust Tšo Oju kasuks: ta jääb oma meestega Mount 
Everesti lähedusse;' rännakumarsruut Namtše Basarini, suure külani šerpade kodumaal, jääb 
samaks ja piirkond on sobiv treeninguks võimaliku tulevase Everesti-ekspeditsiooni 
osavõtjatele. 

Aprilli keskel jõuavad nad Namtše Basari. Ang Tärke on saanud Shiptonilt ülesande siin 
»tiigrite" kodumaal veel mõned kandjad värvata. Ta tunneb perekondi, kelle noored 
meesliikmed on läinud Dardžilingisse, et hakata kandjateks. Siin kasvavad üles uued talendid, 
kes juba kolmeteistkümne- ja neljateistkümneaastastena koos oma isadega kaubakaravanides 
üle kõrgete mäekurude Tiibetisse lähevad. Kuid küllalt sageli võib siit leida kogenud kõrg- 
mäestiku-kandjaid, kes on eelistanud Dardžilingist oma perekondade juurde Solo Kumbusse 
tagasi pöörduda, kui nad pole suveks pääsenud tööle mõnesse ekspeditsiooni. 

Aga ka siin on Šveitsi Everesti-ekspeditsioon Shiptonist ja Ang Tärkest ette jõudnud. Mõned 
päevad enne neid on nad samadest küladest läbi marssinud. 

Sveitslaste sirdariks on Tensing Norgei. Ta on oma kodumaa] niisama hästi tuntud kui teised 
suured ,. tiigrid" ja temaga lähevad kaasmaalastest kandjad meelsasti kaasa. Ta võis nende 
hulgast paljusid Tšomolungmal töötamiseks välja valida. 

Kuid Ang Tärke teab veel piisavalt mehi, kes on kindlasti valmis temaga tulema. Dakši ja 
Tondup aitavad tal puuduvaid kandjaid leida. Oma suureks üllatuseks kohtavad nad 
Kumdžungis meest, keda nad siit kõige vähem , oleksid lootnud leida: Gailat! 

Nende imestus pole väike, kui nad oma Garhvali-seltsi-meest viimase kodukülas jälle näevad. 
»Sa ei kannatanud oma tüdruku juures Garhvalis välja?" küsib Tondup. 

»»See pole nii, nagu sina mõtled!" vastab Gaila nukralt. ,,Ma oleksin heameelega tema juurde 
jäänud. Aga ma ei leidnud tööd ja nii ta läks oma onu juurde Tiibetisse tagasi.” 

«Kindlasti oli ta rõõmus, et sinust lahti sai!" torkab Dakši. 

»Ei, talle oli see niisama raske — aga mis me pidime tegema? Meie raha sai otsa, Arvanati 
inimeste juurde ei 

saanud ta samuti jääda ja minul polnud mingit lootust pisut teenida.” 

»Jaa — nii on lood vaeste inimeste armastusega!" teeb Tondup kokkuvõtte. ,, Algul mõtled, et 
see kestab igavesti, aga kui sul kotis enam raha ei ole ja keegi sulle tööd ei anna, siis pead 
kõige ilusama tütarlapse minna laskma!" 

Gaila on alles kahe päeva eest tagasi tulnud. Ta on küll šveitsi sahibitest kuulnud, aga 
Tensingi meeskond olevat juba täielikult komplekteeritud, ütlesid talle külaelanikud; 
seepärast polnud enam mingit mõtet neile järele joosta ja suurelt sirdarilt tööd paluda. 

»Kas ma ei saaks teie juures töötada?" küsib ta. ,, Just selleks me olemegi siin, kuigi me ei 
lootnud just sind kohata!" vastab Dakši. 

Kui nad Ang Tärke juurde tulevad, näib Gaila lootus jälle purunevat. 

»»Mis ma sinuga tegema pean?" ütleb sirdar. ,,Kuli töötasuga pole sa rahul, sest sa oled juba 
liustikul töötanud, aga korralise kandjana ei saa ma sind ka palgata. Sa ei ole Himaalaja 
Klubis registreeritud ja meie ametiühingus samuti mitte!" 

Dakši ja Tondup veenavad Ang Tarket tükk aega ja saavad ta lõpuks nõusse. 

»Millal sa mind ometi kuulda võtad?" ründab Dakši Gailat, kui nad Ang Tärke juurest 
lahkuvad. ,,Sul on aeg studa kandjate gildi. Niisugust ,,metsikut” nagu sina ei võta keegi 
meelsasti! Sa saad alati ainult odavat tööd ja sinust ei saa kunagi head kandjat!" 

»Sealjuures on sul selleks eeldusi!" kinnitab Tondup. 

Gaila pole veel kunagi selle üle järele mõtelnud, et teised talle kui veidrikule vaatavad. Kui ta 
jälle Dardžilin-gisse jõuab; ei pea neil enam põhjust olema tema üle kaevata. Ta teeb endamisi 
otsuse käituda järgnevatel nädalatel samuti nagu teised ja loobuda küsimuste esitamisest, mis 
sirdari pead raputama ja seltsimehi naerma sunnivad. 

»Ma ei ohjeldanud oma uudishimu ning ajasin vanad ,, tiigrid" oma pärimisega jumalate üle 
kimbatusse," mõtleb ta ja mõistab, et kellelegi ei meeldi, kui uustulnuk esitab küsimusi, 
millele need kogenud mehed oma töö juures kunagi aega ei raiska. 

Vahest panid nad talle sedagi pahaks, et ta nendega Dardžilingisse tagasi ei sõitnud, vaid oma 
tütarlapsega läbi Garhvali rändas? 

Ainult mõned päevad peatub Shiptoni ekspeditsioon šer-pade külades. ,,Tiigrid" on oma 
sugulasi külastanud, uued kandjad on palgatud — nüüd võib kiiresti Tiibeti piiri poole liikuda. 
5800 meetri kõrguse Nangpa La mäekuru alla kavatsetakse püstitada esialgne pealaager. 
Sahibid- pole veel jõudnud kokkuleppele, missugusest küljest Tšo Ojule kõigepealt läheneda. 
Shipton on selle poolt, et lõunast rünnata ja kogu ekspeditsiooni vältel mäe Nepaali-poolsel 
küljel töötada. Ta saadab oma inglastest seltsimehed Evansi ja Gregory nelja šerpaga ette, et 
lõuna-külge uurida. 

Kui nad tagasi tulevad, ütlevad nad: ,,Nepaali-tiiva peame endil peast heitma, kindlasti on 
teisel küljel kergemaid teid!" 

Samaks ajaks on Hillary ja Lowe Nangpa Lale tõusnud. Mäekuru, mida suvel kasutavad 
paljud karavanid, on veel sügavas lumes. Mõlemad uusmeremaalased lähevad koos oma 
šerpadega esimestena sel aastal üles, 

See, mida nad mäekurult näevad, ei rahulda neid nüüd enam. Küll paistab nagu eelmiselgi 
aastal kaheksatuhan-delise tipp neist idas üle kolme eelmäe, mis võivad olla umbes 6300 
meetrit kõrged, kuid nende pilgud ei leia ühtki ülespääsuvõimalust. Nad ei riski 
etteulatuvatest kuuetuhandelistest põhja poolt mööduda. Nangpa Lal lõpeb nende jaoks 
maailm. 

Tšo Oju massiiv lebab poolest saadik Nepaali territooriumil — kus piir kulgeb, seda pole 
ühelegi kaardile täpselt märgitud. Avaratel asustamata kõrgliustike aladel pole paarisajal või 
paaril tuhandel sammul mingit tähtsust. lar,,yK. us lõpeb Nepaal, kus algab Tiibet?" küsib 
endalt Hillary. 


Tiibet! 

Kas see pole tema jaoks maa, mis juba kaks aastat on väljaspool inglaste mõjusfääri? Kas 
seda ei peetud sajandeid maaks, mis pidi varjama kohutavaid saladusi, kus võõraid suleti 
vanglatesse, piinati ja pimedaks tehti? Kas see pole nüüd veelgi kardetavam, sellest saadik, 
kui ka Tiibetis on kommuniste? Ajalehed Hillary maailmas valetavad Tiibeti kohta 
karistamatult, sest keegi ei suuda nii kiiresti nende valesid ümber lükata. Tõde pole veel 
kunagi Hillary kõrva jõudnud. 

Ta seisab Tiibeti piiri ääres ja kuulatab. Kas ta saab teha midagi muud, kui kartlikult 
kuulatada? Tema kujutluses 

eksisteerivad ainult julmad hambuni relvastatud tiibetlased, kes karistavad teda iga sammu 
eest keelatud maale. 

Paarsada meetrit sügavamal, mäekurust põhja pool, lõpeb mäeselg, mis varjab vaate itta. 
Kuid nad ei riski sinna laskuda. 

Nii tõusevad nad ühele 6400 meetri kõrgusele mäetipule Nangpa Last läänes, mis nende 
arvates peaks veel Nepaali piirides asuma. Siit paistavad neile Tšo Oju läänenõlvad täies 
ulatuses. 

Nad pöörduvad tagasi Nangpa La all asuvasse laagrisse. 

»Palju lund!" teatavad nad Shiptonile. ,, Laiad, läbitavad mäeharjad ja üleval tipu all jääkosk, 
millest aga saab mööda minna." 

»See kõik on väga ilus," teeb Hillary kokkuvõtte, ,,aga hiinlased..." 

Oma seltsimeeste kõhklustest hoolimata jääb Shipton oma ettepaneku juurde alustada 
rünnakut loodest. Need kõhklused ei lähtu soovist vältida diplomaatilisi sekeldusi või iga 
hinna eest piiri respekteerida — see on rohkem hirm kommunismitondi ees, mille on verest 
nõretavana maalinud ajalehed ja raadioteated, desorienteerides inimesi nii Uus-Meremaal kui 
ka Suurbritannias. 

Ebamäärased andmed piiri kohta ja võimalus teadmatusest lühemaks ajaks Tiibeti 
territooriumile sattuda on põhjuseks, miks seltsimehed Shiptoni otsuse erilise vaimustuseta 
teadmiseks võtavad. Seetõttu kulgevad ettevalmistused rünnakuks Tšo Ojule loiult ja 
igasuguse entusiasmita. 

Õigupoolest peaks ekspeditsiooni pealaager asuma teisel pool mäekuru liustikulohus, mille 
kohta ei või keegi ütelda, kas see kuulub Nepaalile või Tiibetile. Ainult ühes lühikeses 
teelõigus, mitte rohkem kui kilomeeter või kaks, kus rada teeb looga põhja poole, satutakse 
tõenäoliselt võõrale territooriumile. Aga ka seda ei tea keegi täpselt. Küsitakse Ang Tärkelt, 
kuid temagi kehitab õlgu. ,,Kas sa riskiksid sinna minna?" päritakse temalt. ,,Miks mitte? 
Šerpad ja tiibetlased on head sõbrad. Veel kunagi pole šerpade karavani kinni peetud, kui see 
üle mäekurude põhja poole läheb!" See ei suuda sahibeid rahustada. 

Nad ei julge kogu ekspeditsiooni Tšo Ojust lääne pool asuvasse liustikulohku ümber 
paigutada. Tõusuks valitakse välja ainult väike rühm. Vastu tahtmist ja selle 

innuta, mis on vajalik kõrge mäe ründamiseks, suunduvad Bourdillon, Evans, Gregory, 
Hillary, Lowe ja Secord mai esimestel päevadel läänenõkku. Neid saadab viis Šerpat. 

5600 meetri kõrgusel püstitavad nad oma esimese laagri: See asub nende arvates üsna 
kindlasti Nepaali pinnal. Veel ikka ei suuda nad otsustada, kas maksab kõrgemale tõusta. 
Kartlikult heidavad nad päev läbi pilke põhja ning loodesse. Vaimus näevad nad juba Hiina 
väesalkade kohale-marssimist. Hillary tungib küll viie mehega üle kaljuhar-jade ja läbi 
lumevallide ühele ümmargusele jäätunud kõrgendikule ning rajab 6400 meetri kõrguses teise 
laagri, kuid ta ei usu mäetipu vallutamise võimalikkusesse. 

»Kui kauaks jätkub meil provianti?" küsib Hillary šerpadelt. 


» Viieks päevaks!" vastavad need ja vaatavad Tšo Oju tipu poole. ,, Viie päeva jooksul tuleme 
sellega võib-olla toime.” 

Hillary ja tema valged sõbrad mõtlevad ikka veel muudele asjadele kui mäetipule. 

»Kui hiinlased tulevad,” ütlevad nad üksteisele, ,,siis istume siin nagu rotid lõksus!" 

Serpad, kes pisut inglise keelt mõistavad, muhelevad. ,,Ma võin baaslaagrisse tagasi minna ja 
uut varustust tuua!" ütleb Tondup. «Sõdurid siin üleval? See ajab naerma! Ja kui mõned 
tuleksidki, mida võiksid nad teha? Kõige halvemal juhul saadavad meid tagasi!" 

» Vaata ometi sahibeid! Mäel on nad nii vaprad, aga nüüd vabisevad nagu jänesed!" arvab 
Gaila. 

»Tšilingpad on kummalised inimesed. Alguses toovad nad nelisada kulikoormat varustust 
mägedesse ja siis ei julge nad mõnele sõdurile ,,atša rästa!" soovida!" 

»Nad võiksid lasta meil mäele ronida. Meie ei karda, et meid keegi kaasa võtab, kui me 
mäetipult tagasi tuleme.” 

»Arvad sa, et kümme sahibit on selleks siia tulnud, et šerpadele tee Tšo Oju tippu kinni 
maksta? Usud sa, et nad istuvad all ja vaatavad pealt? Pigem ei lase nad ka meid üles!" vastab 
Dakši. 

»Aga mis nad siis ütlevad," küsib keegi teine kartlikult, ,,kui tõepoolest mõni valvesalk 
tuleb?" 

Dakši naerab. ,,Neil tuleb öelda vaid , tere päevast” ja kõik on korras!" 

Sahibid lähevad veel kord nagu kohusetundest üles, jõuavad jääkose kõrgusele 6800 meetril ja 
pöörduvad siis 

tagasi. Ülepeakaela koristavad nad laagrid, kiirustavad šerpasid ja ületavad pettunult Nangpa 
La. 

Nad ei tunnista endale, et on selles lüüasaamises ise süüdi, et nende lüüasaamine Tšo Oju 
juures sai alguse juba siis, kui nad kodus valeteateid Tiibeti kohta puhta kullana võtsid. 
Tegelike olude mittetundmine on nendega halba nalja teinud. 

Aga nad ei tunnista seda. Nii Shipton kui ka Hillary, nii Lowe kui ka Bourdillon teevad 
»punase hädaohu" vastutavaks selle eest, et neil ei õnnestunud vallutada üht 
kaheksatuhandelist. Selles suhtes on sahibid ühel meelel. 

Šerpade arvamused lähevad lahku. Ühed peavad kartust hiinlaste ees naeruväärseks, teised 
arvavad, et šerpadega poleks kindlasti midagi juhtunud, sahibid aga oleks võibolla kinni 
võetud, kui oleks kohtutud mõne väikese piiri-valvesalgaga. 

Gaila silmitseb inimesi, kes nii räägivad. Peaaegu mitte ükski neist, kes jagavad sahibite 
arvamust, pole kunagi üle mäekurude Tiibetis käinud, ei tunne inimesi, kes seal elavad, ega 
tea midagi tegelikust elust Tiibetis. Veel miski üllatab Gailat. Ta tutvus sahibitega alles paari 
aasta eest. Ikka on ta imetlenud nende tarkust ja kindlust, millega nad teevad õigeid otsuseid. 
Ent nüüd kogeb ta, et nad talle täiesti seletamatu hirmu tõttu oma ahvatlevast eesmärgist 
loobuvad. 

Mis teda aga veelgi rohkem üllatab, see on Ang Tärke käitumine. Sirdar püüab sahibeid 
õigustada. Kui nad õhtuti koos istuvad ning möödunud päevade ja nädalate üle vestlevad, 
peab ta oma kaasmaalastelt nii mõnegi kõva sõna ära kannatama. Aga mida peab Ang Tärke 
tegema? Lõpuks saab tema esimesena oma leiva sahibitelt. 

Baaslaager Jasangba juures Nangpa mäekuru all likvideeritakse ja ekspeditsioon pöördub 
Namtše Basari tagasi. Kuulsusetult lõpeb esimene tõsisem katse tõusta Tšo Ojule. Et just 
niisugune kogenud mees nagu Shipton selle kaotuse peab alla neelama, see piinab teda ennast 
pärast Everestist loobumist eriti. 

Samal ajal on Šveitslased maakera kõrgeimal mäel väga edukad. Nende tee viib üle Shiptoni 
poolt eelmisel aastal uuritud jääkoskede ja nad jõuavad lühikese ajaga lõuna-rübjani. Siit 


üritavad mäetippu rünnata ekspeditsiooni parimad: Raymond Lambert ja Tensing Norgei. Nad 
jõuavad kagupoolsel mäeharjal 8600 meetri kõrgusele, ainult 

pisut kõrgemale, kui Mallory üle kahekümne viie aasta tagasi põhjaküljel saavutas. 

Mallory ja Irvine ei tulnud tagasi. Lambert ja Tensing aga pöörduvad õigel ajal ümber. Kui 
puhkeb monsuun, on kogu ekspeditsioon jälle õnnelikult Namtše Basaris. Ees-märk, mille 
ekspeditsioon endale seadis, ei ole küll täielikult saavutatud, aga see oli ka väga 
pretensioonikas eesmärk. Seega on šveitslaste saavutused suuremad, kui nad ise endamisi 
lootsid. Tee, mida Shipton aasta varem uuris, osutus õigeks. Jõuti lõunarübjale ning läbiti 
suurem osa kaguharjast. 

Shiptonile oli suureks tunnustuseks, et tema ennustused kinnitust leidsid, kuigi ta ise sellest 
retkest osa ei võtnud, vaid pidi tõestamise teise rahvuse hooleks jätma. 

Ta juhib oma ekspeditsiooni Tšo Ojult tagasi šerpade orgu ja lubab kõigile lühikese 
puhkepeatuse. Retk ei ole veel lõppenud. 

Gaila külastab veel kord oma perekonda Kumdžungis. 

Kusang, tema vanem vend, on väga haige ja ema kardab, et ta sureb. 

»Ah, kui sa jääksid ometi siia, Gaila!" haliseb ta. ,,Sa võiksid teda kindlasti aidata loitsude ja 
palvetega!" 

»Ma tean midagi paremat, ema! Doktor-sahibil on kindlasti tablette, mis Kusangi terveks 
teevad!” 

Kaks sahibit vaatavad Kusangi läbi, annavad talle arstimeid ja lasevad teha kuumi kompresse. 
Kui ekspeditsioon jälle külast lahkub, tunneb haige ennast juba paremini. 

Gaila surub osa oma palgast emale pihku. ,,Kui te Kusangi pärast mõne õpetatud laama peate 
tooma...” ütleb ta tasa. 

»Õnnistagu sind jumalad!" 

Kolonn eemaldub läbi oru. 

Et kaaslastele ei jääks tunnet, nagu oleksid nad suve kasutult Tšö Oju juures raisanud, 
suundub Shipton nendega läheduses asuvasse Baruni orgu uurima üht teist 
kaheksatuhandelist. 

Järsu ja teravana nagu I-täht kerkib Makalu Tšomolungmast kagu pool taevasse, olles oma 
suure naabri vääriline. 8481 meetrit on see hiiglane kõrge, maakera viies mäetipp. Tema 
majesteetlikud, sümmeetrilised piirjooned võimaldavad ta liigitada kõige ilusamate mägede 
hulka. Veel pole ükski ekspeditsioon tema vastu huvi tundnud. Tema kogu range 
majesteetlikkus köidab Dardžilingis paljude turistide pilke, kuid enamasti on selle põhjuseks 
asjaolu, et teda peetakse Everestiks. Nimelt varjab ta viimase mitmest Dardžilingi-lähedasest 
punktist vaatajate silmade eest. 

Ka Makalu juures omandab Shipton uue kaheksatuhan-delise ümbruse esimese uurija 
kuulsuse. Seda piirkonda kaardistatakse esmakordselt. Nüüd on Shiptoni ekspeditsiooni 
tegevus täielikult teadusliku suunaga. Kui sealjuures tõustaksegi mõnele kõrgele 
kuuetuhandelisele, siis pole siin ajendiks alpinistide auahnus, vaid soov leida soodsaid punkte 
orgude ja kõrgustike mõõtmiseks. Esimest korda võib ka Gaila jälgida teadlaste tööd. Sest 
Shiptoni kaaslased pole mitte ainult esmaklassilised alpinistid, vaid ka mitmekülgsed uurijad. 
Gaila saab teada, et mägede kuju pole võimalik mitte ainult silmadega fikseerida ja seejärel 
mälule usaldada. Kui ta esimest korda valmis kaarti näeb, taipab ta loomu- 

liku kujutlusvõimega peagi, kuidas maastiku reljeef kaardi tasapinnal kajastub. 

Tükk paberit teenäitajana. See on tema jaoks uus kogemus: ebamäärane usk peab taganema 
konkreetse teadmise ees. 


Arvud ja kõrgusjooned, viirutused ja kõrgusandmed kaartidel on talle juba osakesteks 
vastusest küsimusele jumalate võimu kohta. 

Tema jaoks pole suvi kasutult möödunud. Ta on rohkem õppinud kui paljude aastate jooksul 
kloostris. Dardžilingis viib ta asja lõpule ja astub Šerpade organisatsiooni. 


ÜHETEISTKÜMNES PEATÜKK 


»»5a ei tohi enam niipea Tšomolungmale minna," ütleb Ang Larhu: ,,Sel aastal ei tohi sa üldse 
kuhugi minna! Sa pead puhkama. Kaks suurt reisi möödunud aastal, seda oli liiga palju!" 
»Olen varsti terve," vastab Tensing, siis on kõik korras!" 

Ta ei ole selles isegi päris veendunud. Kaks korda viibis ta 1952. a. šveitslastega Everestil, 
enne ja pärast mon' suuni. Mõlemal korral sirdari ja alpinistina. Kõige võimekama sahibi 
Lamberfiga suurimasse kõrgusse ronida, mis Tšomolungmal kunagi on saavutatud, suurt 
šerpaväge juhtida, transporti laagrist laagrisse juhatada ja ise ikka jälle teed ülespoole rajada, 
küll sahibite, küll šerpade jaoks — see oli liig! Kuigi seltsimehelikud Šveitslased tegid pärast 
ekspeditsiooni kõik, et Tensing oma tervise jälle tagasi saaks, ei aidanud ravikuur haiglas 
kuigi palju ja ka . mrs. Hendersoni poolt Himaalaja Klubi kaudu muretsetud piim ja 
ovomaltiin ei taastanud tema jõudu. 

Kas võib lubada, et tema asemel lähevad teised tema unelmate mäele Everestile? 
Suurepärane saavutus koos Lamberfiga on teinud sirdar Tensing Norgei maailmakuulsaks. 
Kuhjade viisi saabub kirju, milles küsitakse, kas ta ei tahaks sellest või teisest ekspeditsioonist 
osa võtta. Juba Patna haiglas, kuhu šveits-lased ta viisid, sai ta kätte Inglise Everesti Komitee 
palve võtta sirdarina kahekümne kogenud , tiigri" eesotsas tuleval aastal osa uuest Everesti- 
ekspeditsioonist. 

Tensing tahaks meelsamini oma sõpra Lamberfi oodata, et koos temaga veel kord tõusmist 
üritada. Aga selleks aastaks on Everest Nepaali valitsuse otsusega inglastele reserveeritud. 
Järgmisel aastal saavad loa prantslased. Alles kolme aasta pärast võivad šveitslased jälle 
taotleda «nõusolekut Mount Everestile ronimiseks. 

Ent selleks ajaks on maakera kõrgeim mägi juba vallutatud! Seda teab Tensing kindlasti. 

Kui viletsasti ta end ka ei tunne, kui palju ta ka pead ei murra, nii et öösiti enam und ei tule, ta 
ei saa teha muud otsust kui öelda Himaalaja Klubi sekretärile mrs. Hendersonile: ,,Jah, ma 
lähen kaasa.” 

Aga Ang Lamu pole sellega põrmugi nõus. ,,Sa mõtled ainult oma seiklustele, sa ei mõtle 
lastele ja minule! Mis meist saab, kui sinuga õnnetus juhtub?" 

»Minuga pole seni midagi juhtunud ja ma tulen ka seekord tagasi.” 

»Kõikide ekspeditsioonide ajal oled sa terve mehena teele asunud ja ma pole ka eriti kartnud, 
et sinuga midagi juhtub, aga praegu ei suuda sa Õieti isegi üle toa sammuda, nii haige oled sa! 
Kuidas mõtled sa siis kõrgetele mägedele ronida?" 

Tensing ei suuda seda talle seletada. Ta peab minema ja see õnnestub, nüüd või ei iialgi! 
Mure perekonna saatuse pärast ei rõhu teda vähem kui Ang Lamut. Ka ebatavaliselt kõrge 
summa kahe tuhande ruupia näol, mis inglased tema surma korral on lubanud perekonnale 
maksta, ei suuda teda rahustada, ka see mitte, et ta saab kuupalgaks kolm korda rohkem kui 
ülejäänud šerpad — kolmsada ruupiat! 

Ta peab pääsema Everestile, miski ei suuda teda tagasi hoida! Mäetipp on rünnakuks küps, 
seda kuulsust ihkavad paljud. 

Ta ei tea veel, kes on tema kaaslased. Ekspeditsiooni pidavat juhtima Shipton, aga seegi pole 
veel kindel. 


Mrs. Henderson kinnitab talle, et sellest tuleb suur, hästi varustatud ekspeditsioon. Vajatakse 
vähemalt kahtküm-mend Šerpat. Nad valivad need koos välja. Vanad, Eve-resti-kogemustega 
mehed ning noored ja tugevad, kes on juba mõnel ekspeditsioonil silma paistnud. Da Tundu ja 
Ang Dava, Njima ja Ang Tempa, Da Namgjal ja Pemba olid juba Šveitslaste Everesti- 
ekspeditsiooniga või luure-retkel Tšo Oju juurde kaasas. 

Gaila üllatuseks ei arvata teda noorimate ja kogenematute hulka. Tema seniste 
ekspeditsioonide sirdarid Pasang Dava Lama ja Ang Tärke teatasid Himaalaja Klubile temast 
palju head, kui ta end registreerida laskis. 

Tensing Norgei võtab kaasa veel oma mõlemad õepojad Gombu ja Topgei, kes eelmisel aastal 
lõunarübjale tõusis. 

Ka paljud naised kirjutes rõivastes lähevad seekord kaasa. Nad tahavad saata oma mehi Solo 
Kumbouni või koguni pealaagrini Kumbu liustikul. 

See on värvirõõmus rongkäik, mis 1. märtsil 1953. a. Dardžilingist lahkub. «Tiigritel" on 
seljas varasematest ekspeditsioonidest pärit erekirjud anorakid ja nad on uhked, et juba oma 
välimuse poolest erinevad meestest, kes kannavad tavalist kohalikku riietust. 

Ang Lamu asetab Tensingile hüvastijätul nuttes õlgadele kadahhi ja noorem tütar Nima ulatab 
oma isale väikese sinipunase värvipliiatsi. 

»Pane see õigesse kohta maha!" palub ta. ,,Ma joonistasin sellega koolis oma kõige ilusamad 
pildid.” 

Nad sõidavad rongiga Nepaali piirile ja kohtuvad Kat-mandus sabihitega. 

Eric Shiptonit nende hulgas pole! 

Kolonel John Hunt on määratud ekspeditsiooni juhiks. Major Wylie hoolitseb transpordi eest. 
Sirdar ei tunne ühtki kümnest inglasest ja uusmeremaalasest. Gaila ja mõned teised šerpad on 
juba varem tutvunud mitme eks-peditsiooniliikmega: Tom Bourdilloni, Charles Evansit, 
Lowe'd ja Hillaryt õppisid nad tundma Mukut Parbati või Tšo Oju juures. Alpinistid Noyce, 
Band ja Westmacott on neile kõigile tundmatud, samuti ekspeditsiooni arst Ward ja tema 
assistent Pugh, filmioperaator Stobart ja ajakirjanik Morris. 

Kohtumine on jahe ning need šerpad, kes on Šveitslasi tundma õppinud, märkavad suurt 
erinevust tagasihoidlike, asjalike inglaste ning alati rõõmsate ja seltsimehelike šveitslaste ja 
prantslaste vahel, kellega nad eelmistel aastatel mägedes käisid. Ka kohtlemises tunnevad nad 
seda peagi. Valged alpinistid elavad Inglise saatkonnas, kandjad paigutatakse ühte endisesse 
hobusetalli. 

»Ütle sahibitele, et me pole sellega rahul!" nõuavad nad oma sirdarilt. 

»Me teeme oma tööd nii hästi kui võimalik ja tahame, et meid ka koheldaks nii hästi kui 
võimalik!" 

»»Me ei ole enam kulid ja me ei taha, et meid talli tuubitakse!" hüüab Ang Dava. 

»Ja ära unusta ütlemata, et meil pole isegi ühtki latrit,” manitseb" Pasang Putar sirdarit. 
Tensing rahustab oma inimesi. ,,On juba hilja ja me ei saa siin täna enam palju muuta.” 

»See on ju ainult üheks ööks!" toetab teda Gaila. 

Tensing kaalutleb, kas ta ei peaks šerpade protesti rõhutamiseks mõnda hotelli minema. 
Lõpuks jääb ta siiski teiste juurde primitiivsesse öömajja. 

Järgmisel hommikul väljendavad Šerpad oma rahulolematust viisil, mis ei jäta ruumi 
kaksipidistele arvamustele. Nad õiendavad oma suuri ja väikesi hädasid Briti saatkonna 
akende vastas asuval tänavapoolel. Sahibitel tuleb halva mängu juures hea nägu teha. 

Paar tundi hiljem, kui kogu ekspeditsioon on veoautodega sõitnud Katmandu eeslinna 
Badgaoni, tekib jälle lahkhelisid. Kolonel Hunt on arvamusel, et teised ekspe-ditsioonijuhid 
on ,tiigrid" ära hellitanud. Ta laseb neile ainult magamiskotid kätte anda, riietust aga veel 
välja ei jagata. Ka see ei meeldi ,,tiigritele", kuidas sahibid toiduga talitavad. Nad on teiste 


ekspeditsioonide ajast harjunud, et valged ja pruunid alpinistid kõike üksteisega jagavad, 
rasket tööd ja mugavusi, esimesi samme mäetipul ja viimaseid sigarette. Ent nüüd saavad 
ainult inglased konserve, šerpasid seevastu toidetakse samuti nagu nepaali kulisid. 

Tensingile läheb tüütavaks ikka ja jälle vahemeheks olla. Kui meeldiv oli šveitslaste juures! 
Ka teised «tiigrid" meenutavad suurepärast seltsimehelikkust Annapurnal. 

Ekspeditsioon marsib kahes rühmas. 25. märtsil jõuab esimene kolonn Namtše Basari, teine 
järgneb päev hiljem. 

Järgmise päevateekonna eesmärgiks on Tjangbotše 

klooster. Gaila väikeses kodukülas, mis asub poolel teel,: 

peatust ei tehta. Ni 

Gaila ruttab Kumdžungi ette, et oma vanemaid ja vendi ' näha. 

Ta saabub leinamajja. , 

Kusang on talvel surnud. 

Ema tervitab teda õrnalt. ,, Mu süda on täis valu, kuid 

sina leevendad seda oma tulekuga, mu poiss! Jää ometi 

meie juurde, sa oled ju nüüd meie vanim laps!" 

Gailal tuleb emale seletada, et ta peab sahibitele kuulekas olema ega tohi nende juurest 
lahkuda. Alles siis, kui nad Tšömolungmalt tagasi tulevad, võib ta paluda, et nad, ta tema 
kohustustest vabastavad. 

Isa ütleb alistunult: ,, Meie saatus on jumalate kätes!" 

Pema talub vaikides ja enesessesulgunult oma mehe 

kaotust. Nukkult kuuleb Gaila, et Kusangi surmast saadik sagenevad tülid Buti ja Pema vahel. 
«Talle on meest vaja,” seletab Nukku vennale. ,,Praegu tunneb ta ennast täiesti üleliigsena!” 
»Aga meie ema vajab teda ometi majapidamises 1" 

«Sellest ei piisa. Kui tal ka küllalt tööd on, ometi kadestab ta Butit mehe pärast,” ütleb Nukku. 
»Ma lähen nüüd põllule. Sa peaksid selle üle järele mõtlema, vend!" 

Ka ema meenutab talle vana tava, mille kohaselt tal tuleb venna lesk naiseks võtta. 

«Kuidas sellest küll pääseda?" mõtleb Gaila. 

Ekspeditsioon võimaldab tal esialgu aega võita. 

Juba varahommikul läbivad esimesed kulid Kumdžungi. 

Gaila jätab oma kodustega kiirustades hüvasti ja liitub kolonniga, mis suundub Tjangbotše 
poole. 

Kui nad kloostrisse jõuavad ja šerpadele varustus välja jagatakse, ähvardab peaaegu streik 
puhkeda. Alati on olnud kombeks, ka inglise ekspeditsioonides, et «tiigrid" saavad oma 
varustuse kätte igasuguste tingimusteta, et nad võivad püksid, saapad, anorakid ja jääkirkad ka 
pärast ekspeditsiooni endile pidada. Kolonel Hunt aga arvab, et on väga hea idee kinkida need 
esemed šerpadele alles pärast ekspeditsiooni lõppu, teatud määral preemiana. 

Nüüd ei suuda ka Tensing enam «tiigrite" rahulolematust leevendada, Hunt aga jääb oma 
otsuse juurde. 

Tensingil on ebameeldiv sahibite ja šerpade vahel alatasa puhvri osa etendada. Kuidas suudab 
ta alpinistina midagi suurt korda saata, kui ta juba sirdarina oma jõuvarud kulutab? 

Kui lahkhelid ei taha lõppeda, teeb ta transpordiülemale major Wylie'le ettepaneku: ,,Ma ei 
kasuta teie varustust. Mul on kaasas Šveitslastelt saadud asjad. Võib-olla annate mulle 
määratud esemed teistele šerpadele!" 

Sahibid teevad mõningaid järeleandmisi. 

Ang Dava ei ole sellega rahul. Kuus aastat tagasi nälgis ta koos Tensingi ja Denmaniga ning 
leppis sooja veega tee» asemel —ta ei nurisenud kunagi, kui ta vaid tundis, et temasse suhtuti 
seltsimehelikult. «Need kõrgid tšiling-pad võivad oma kraami ise tassida!" ütleb ta raevunult. 
»»Ma pole "nende kuli!” 


Ta lahkub ekspeditsioonist ja võtab kaasa ka Pasang Putari, Tensingi asetäitja. 

Teised rahunevad, kuid kogu retke vältel avaldab inglaste mõttetu härratsemine tööle 
negatiivset mõju. 

Hunt, kes on igas faasis sõjaväeline juht, ei kavatse otsekohe kõikide jõududega Everesti 
vallutama asuda. Ta tahab lasta oma inimestel kõigepealt aklimatiseeruda ja varustusega 
harjuda. Naaberliustikel katsetavad sahibid terve nädala hapnikuaparaate, treenivad koos 
šerpadega jääkoskedel lõhede ületamist ning jääraudade ja jääkir-kade kasutamist. John Hunt 
opereerib ,.tiigrite" salgaga nagu sõjaväeüksusega ja kohtleb neid nagu sõdureid. 

Tensingile jääb olukord edaspidigi raskeks; ta asub ikka kahe partei vahel. Aga talle on nüüd 
ükskõik, kuidas võit saavutatakse, kas sooja, sundimatu seltsimehelikkusega, mis oli omane 
šveitslastele ja prantslastele, või range distsipliiniga, mida rakendab Hunt. 

Nad nimetavad ekspeditsiooni juhti peatselt ,,kolonel-sahibiks". Ta tahab mäest jagu saada 
täpse organiseerimistööga ja teab, et tema meetoditesse suhtutakse vaenulikult. 

»» Tulemused annavad mulle õiguse," loodab Hunt endamisi. 

Igaühel on oma kindlaksmääratud tööala: hapnikuapa-raadid, kandamid, kaamerad, 
raadioseadmed, tee markeerimine üle liustiku. 


Esimest korda ekspeditsioonide ajaloos vaatab arst läbi iga üksiku osavõtja. Pärast seda kui 
Pasang Putar ja Ang Dava ekspeditsioonist lahkusid, tuleb nüüd loobuda veel ühest kogenud 
mehest: Gjaltsenil on südamedefekt ja teda ei saa ülemistes laagrites kasutada. Kuid vahepeal 
on Da Tundu Solo Kumbust veel rea kandjaid värvanud, nii et nüüd on varustuse ülemistesse 
laagritesse toimetamiseks sahibite käsutuses üle neljakümne mehe. Dr. Wardi uurimised on 
näidanud, et neli meest on eriti sobivad suurte kõrguste saavutamiseks: dr. Charles Evans, 
Tom Bourdil-lon, Edmund Hillary ja Tensing Norgei. Sirdar on üliõnnelik, kui ta kuuleb, et 
teda hoolimata äsja põetud haigusest ja nõrkusest teekonna alguses on arvatud nelja 
sobivaima hulka. Seega on otsustavaks rünnakuks ette nähtud kaks korda kaks meest. 
Võimalus lõpuks ometi Tšomolungma tippu tõusta muutub Tensingile üha reaalsemaks. 
Šerpad pole tema suurest Šansist põrmugi nii vaimustatud. Ainult vähesed neist usuvad, et on 
võimalik tõusta tippu, ja enamik ei soovigi sinna pääseda. 

Gaila küsib: ,,Miks te siis lähete sahibitega mägedesse?" 

»»Mäeronimine on meie töö,” vastavad nad, ,,selle eest makstakse meile! See töö meeldib 
meile kõige rohkem!" 

»Ja te ei tahagi teada, kuidas seal välja näeb, kus veel ükski inimene pole seisnud?” 

»See on sahibite asi!" vastab üks vana ,,tiiger" põiklevalt. 

»» On sul nii vähe mõõdutunnet,” küsib Gaila endalt, ,,et sa võiksid soovida ise kord 
kõrgel'mäetipul seista?" Valjusti ütleb ta: ,, Aga Tensing ometi tahab mäetipule tõusta ja teised 
ka, Da Tundu, Dakši — ja mina tahan samuti!” 

Ang Tempa vastab: ,,Kui mõni mägi on kord juba vallutatud, siis ei lähe sinna enam ükski 
ekspeditsioon ja meie kaotame aja jooksul oma töö.” 

»Kui Tensing mäetipule ronib," ütleb Pemba ägedalt, ,,või kui see sahibitel õnnestub, siis ei 
korraldata enam ekspeditsioone ja me ei teeni ka midagi!" 

Tensing on seniajani vaikinud. ,,Te olete narrid!" ütleb ta« teravalt. ,, Kui Everest kord 
vallutatakse, siis saab Himaalaja kogu maailmas kuulsaks, siia hakkab palju rohkem 
ekspeditsioone tulema ja teil on alati küllalt tööd! Noh, nüüd aga oleme küllalt lobisenud. 
Pakkige kandamid homseks valmis! Tee viib läbi jääkose!"” 

Sahibid on Inglismaalt kaasa toonud pika alumiinium- 

redeli, mille abil kavatsevad ületada laiu lõhesid. Kuid redeli edasi-tagasi kandmine on 
tülikas. Inglaste vastuväidetest hoolimata laseb Tensing Namtše Basarist kohale toimetada 
terve hulga palke. Lõhedele ehitatakse korralikud sillad. Lipukestega varustatud kepid 
tähistavad järgnejatele teed. Üha kõrgemale kerkivad laagrid lääne-tsirkusel ja Lotse nõlval, 
kuni lõpuks Noyce ja Annullu 21. mail esimestena lõunarübjale jõuavad. 

Järk-järgult viiakse seitsesada viiskümmend naela varustust rübjale. Mõnikord on ilm tõusuks 
soodus, aga küllalt sageli puhub tormine tuul läbi läänetsirkuse ja näib edasise töö seisma 
panevat. Peatselt tulevad juba esimesed mäehaiguse juhtumid. George Band, inglastest 
noorim, ja Westmacott langevad lõplikult välja. 

»Nad on sahibite hulgast kahtlemata parimad ronijad, aga nad on veel liiga noored!" seletab 
Tensing oma meestele. 

Gaila vaatab talle hämmastunult otsa. 

»Jah, vaadake näiteks Da Tundut," naerab Tensing. ,,Ta on juba üle viiekümne. VÖI mind — 
ma ei kuulu enam nooremate hulka ja saan varsti nelikümmend! Meie talume hõredat õhku 
paremini kui teie, noored. Kuid see pole teie süü. Ka tugev tahtejõud aitab siin üsna vähe. 
Peab lihtsalt sageli mägedes viibinud ja keha suurte kõrgustega harjutanud olema!" 

Mis alpiniste aga veel rohkem piinab kui õhupuudus, see on tungiv vajadus alatasa juua. 
Vanemad ,tiigrid" peavad silmas, et kogenematud lund ei sööks. Janu muutuks veelgi 
piinavamaks. 

Nii õpivad uustulnukad vanemate juhatusel end valit; sema, kuni nad järgmises laagris teed 
või puuviljamahla juua võivad. Sahibid on toonud kaasa suures koguses limonaadipulbrit, mis 
soojas vees kergesti lahustub. Seda juuakse nii palju, et šerpad ütlevad: ,,Seekord oleme sid- 
runimabhla-ekspeditsioonil!" 

Inglased nõuavad lõunarübjal asuva kõrglaagri varustuse täiendamist. Ikka ja jälle tekib 
»tiigrite" ja sahibite vahel lahkarvamusi. Hunt määras liustiku alumises osas töötavate 
kandjate jaoks kandami kaaluks kuuskümmend naela. Tensing saavutas, et igal kandjal tuli 
tassida ainult viitkümmend naela, mis on veel küllaltki palju töötamisel viie ja kuue tuhande 
meetri kõrgusel. Teel üles lõuna-rübjale võib igaüks endale aga ainult kolmkümmend naela 

selga laadida. Kümme šerpat tulevad toime raske tõusuga ligi 8000 meetri kõrgusele rübjale, 
kuus neist koguni kaks korda: ekspeditsiooni vanim Da Tundu ja ka noorimad — Tensingi 
õepoeg Topgei, Ang Norbu, Gaila ja Annullu. 

Mõnikord on maailma kõrgeimale mäekurule rajatud laagris üheaegselt viisteist sahibit ja 
šerpat. Lõpuks on kõik nii kaugel, et võib asuda realiseerima kolonel Hunti plaani, ja esimene 
rühm asub teele mäetipu suunas. Dr: Charles Evans ja Tom Bourdillon peavad esimese köis- 
konnana tipule ronimist üritama. Kui see ei õnnestu, järgnevad neile Ed. Hillary ja Tensing 
Norgei. 

Ekspeditsiooni juht on esimese rünnaku eelseks ööks jäänud lõunarübjal asuvasse laagrisse. 
Koos ,.tiiger" Da Namgjaliga asub ta hapnikuballoone, toiduaineid ja üht telki lõunarübjalt 
ülespoole kandma, et mäetipu ründajate tööd kergendada. Tema ohvitseriideaali juurde 
kuulub nõue olla ka eeskujuks. Nii pälvib neljakümne viie aastane ,,šeff kõigi sahibite ja 
»tiigrite" imetluse, kui ta koos oma kaaslasega raskesti koormatuna teele asub ning endale 
lisaks veel võtab ülesande rajada teed Bourdillonile ja Evansile, kes neile tunni aja pärast 
peavad järgnema. Viimased ei kanna pakke ja jõuavad kahele eesliikujale peagi järele. 

Kõik neli kasutavad hapnikuaparaate. Ligi nelikümmend naela kaaluvad ainuüksi need 
aparaadid koos tagavara-balloonidega. Hunt tõestab, et ta mitte ainult oma inimestelt palju ei 
nõua, vaid ka ise oma jõu viimseni mängu paneb, 

Kaks tundi on nad juba hingeldades mööda mäeharja edasi rühkinud, kui neile jõuavad järele 
Evans ja Bour-dillon. Lühike puhkus. Nad võtavad mõneks silmapilguks maskid peast ja 
peavad nõu. 


»Me püüame 8400 meetrini jõuda!" seletab John Hunt. «Varustuse jätame sinna, ning kui teil 
ei õnnestu laskuda lõunarübjale, leiate sealt telgi ja tagavaraballoonid. Ärge pingutage üle! 
Hillary ja Tensing on teise meeskonnana stardivalmis. Kui te lõunatipule jõuate, olete küllalt 
saavutanud! Ja nüüd — palju õnne!" 

Mõlemad tipuründajad on viisteist aastat nooremad kui tema. Ligi kuuekümne naela raskune 
kandam seljas, tõuseb ekspeditsiooni juht aeglaselt nende järel, ,, tiiger” järgneb tema 
jälgedes. 

Bourdillon ja Evans kannavad ainult hapnikuaparaate ning nad eemalduvad järsul mäeharjal 
üha jõudsamini Huntist ja Da Namgjalist. 

Seitsmesajameetrine kõrgusevahe eraldab neid veel mäetipust! 

Kas nad tulevad toime? 

Kahe päeva eest tulid nad toime tuhande kahesaja meetriga, üles ja alla — ühel päeval. Aga 
see oli palju madalamal, kus pakane veel nii lõikav ja torm nii masendav pole, kus õhk on 
rikkam hapniku poolest. 

6000 ja 7000 meetri vahel tunneb aklimatiseerunud alpinist end niisama hästi kui orus, suudab 
end suurde kõrgusse sooritatud retke vintsutustest välja puhata. 

Rohkem kui 7000 meetri kõrgusel aga on viibimisaeg piiratud. Mõned taluvad kõrgust nädala, 
teised ainult paar päeva. Iga liigutus muutub piinaks. Ka liikumatuna kulutab keha jõureserve 
— siin pole puhkust! 

Lõunarübjast kõrgemal asuvasse viimasesse, kaheksa tuhande meetri tsooni astumine aga on 
juba elukardetav. 

Isegi kui Bourdillon ja Evans mäetipule jõuavad, on küsitav, kas neil jätkub jõudu 
lõunarübjale tagasi pöörduda. Seepärast näebki kolonel koos šerpaga vaeva, et varustust 
võimalikult kõrgemale viia. Aga 8300 meetri juures lõpeb nende jõud. Nad on teinud oma 
parima. Neil ei jätku enam tahtejõudu ainsatki sammu edasi astuda. Nad panevad kandamid 
maha ja jätavad samasse ka oma hapnikuaparaadid. 

Neil on raske jõuda lõunarübjani hapniku abita, aga kui ründerühma hapnikuaparaatides peaks 
tekkima mingi rike, siis võivad Hunti ja Namgjali aparaadid pääsmist tähendada! 

Aeglaselt tuiguvad nad samm-sammult, raskesti hingates mäeharja mööda allapoole. 
Lõunarübja kohal asuva lumega kaetud nõlva juures tulevad : Tensing ja Hillary neile vastu. 
Kolonel Hunt variseb kokku ja kaotab mõneks ajaks teadvuse. Kui ta jälle väsinult silmad 
avab, valab Tensing talle sidrunimahla suhu. Ta on veel liiga nõrk, et rääkida. Da Namgjal 
seletab, kui kaugele nad jõudsid. 

»Kuidas te võisite ilma hapnikuta laskuma hakata!" ütleb Tensing etteheitvalt. 
»Kolonel-sahib tahtis nii,” vastab Da Namgjal. ,,Kui 

mõlemad sahibid mäetipult tagasi tulevad, vajavad nad kindlasti inglise õhku.” 

Ikka ja jälle valmistab Tensing kahele kurnatule sidrunimahla ja teed. Kestab kaua, enne kui 
nad toibuvad. 

Kolonel Hunti liigutab sirdari heasoovlik hoolitsus, ta ajab end oma magamiskotis istukile ja 
pomiseb vaikselt: ,,Tensing, sa oled suurepärane seltsimees." Ta rüüpab teetassi tühjaks ja 
küsib: ,,Kas Evansi ja Bourdilloni kohta on midagi uut teada? Oleks tore, kui see neil 
õnnestuks — just kuninganna Elizabethi kroonimise ajaks!" 

Tensingi asemel vastab Hillary: ,,Tomist ja Charlesist ei ole midagi näha.” 

Sirdaril vilksatavad läbi pea teistsugused mõtted. Niisiis pidid inglased uusmeremaalase ja 
šerpa asemel kuninganna kroonimise tõttu esimese katse tegema? Aga ta heidab need mõtted 
jälle peast. Kas ei tulnud just kolonel-sahib rohkem surnuna kui elusana tagasi retkelt, mis 
pidi mitte ainult esimesel, vaid ka sellele järgneval teisel köis-konnal võitlust mäetipu pärast 
ja tagasiteed kergendama? Kas on üldse tähtis, kes mäetipule jõuab? Kas pole kõik selle 


ekspeditsiooni liikmed töötanud selleks, et parimatele teed üles rajada? Ent ükskõik, kas 
esimestena on tipul Evans ja Bourdillon või Hillary ja Tensing — seekord Everest langeb! 
Hilisel pärastlõunal komberdavad kaks inglast üle lõunaharja allapoole. Jälle lähevad 
seltsimehed neile rüb-jalt vastu, jälle langevad nende käte vahele kaks äärmuseni kurnatud 
meest. Tensingile on juba selge, et nad ei saa mäetipult tulla, sest selleks on aeg liiga 
varajane. 

»Me jõudsime lõunatipuni," pomisevad nad kõlatult. Nad paotavad vaevu huuli. 

See tähendab 8754 meetrit kõrgust! Veel kunagi pole inimesed omal jõul nii kõrgele jõudnud! 
Ainult sada kolmkümmend meetrit on veel tundmatud. Kas kohtab järgmine meeskond seal, 
sellel viimasel teelõigul, veel ületamatuid takistusi? 

Mõlemad lõunatipult tulnud mehed neelavad õhtu jooksin kumbki rohkem kui kaks liitrit teed 
ja sidrunimahla. Nad on täiesti ära kuivanud. Sellest hoolimata usuvad nad kindlalt, .et Hillary 
ja Tensing viivad ürituse võidukale lõpule. 

Kolm telki lõunarübjal varjavad järgneval ööl kümmet meest. Ka Lowe ja Gregory on siia 
tulnud. Nad tahavad 

Tensingit ja Hillaryt abistada kõrglaagri rajamisel, mille jaoks Hunt rohkesti varustust üles 
viis. Puhanguline tuul, mis on neid põhjakaarest piitsutanud, kasvab öösel tormiks. Tensing 
ärkab tihti üles, ronib telgist välja, pingutab telginööre ja vaatab murelikult pilvedesse 
mattunud tipu poole. Ta mõistab, et hommikul vara ei tule tõusust midagi välja. 

Nad kõik jäävad kauaks oma magamiskottidesse. Stardile ei maksa mõeldagi Ja keegi ei 
vaheta meelsasti seda kasinat soojust külma ja tormi vastu väljas telkide ees. Pärastlõunal 
rahuneb ilm pisut. Evans, Bourdillon, Ang Tempa ja Hunt tahavad laskuda VII laagrisse. 

» Palju õnne!" hüüab Evans, laskuva kolonni viimane mees, Tensingile. ,, Kui sa homme 
mäetipule jõuad, pole sul tarvis järgmisel aastal enam siin üleval vaeva näha!" 

Seal lähevad need, kes üritasid esimest rünnakut kõrgusele, mida seni veel ükski inimene 
polnud saavutanud, seal lähevad ekspeditsiooni juht ja mäehaige Ang Tempa. 

Tensing vaatab neile mõtlikult järele. 

Peale sirdari on lõunarübjale jäänud veel kaks ..tiigrit": Ang Njima ja Pemba. Nad istuvad 
tegevusetult telkides samuti nagu kolm sahibit: Lowe, Gregory ja Hillary. Väljas märatseb 
torm ja ilm avaldab ainult nõrgalt kalduvust paraneda. Nad sunnivad end pisut sööma ja 
tukuvad Oma magamiskottides. Kui hea see oleks, kui nad nüüd pisut magada suudaksid. Aga 
selles neetud jäises hapnikuvaeses kõrguses ei taha uni tulla. 

Saabub 1953. aasta 28. mai. Täpselt aasta tagasi võtsid Lambert ja Tensing ette viimase katse 
Everesti rünnata. Päevapealt aasta tagasi! Ka täna puhub veel varahommikul tugev tuul ja 
nagu tookord muutub see ennelõunal rahulikumaks. Otsustatakse kõik koos ülespoole ronida, 
et rajada kõrglaager, kus Tensing ja Hillary võiksid veeta viimase öö enne rünnakut 
mäetipule. 

Aga Pemba ei saa kaasa minna. Hoolimata magamiskotist ja soojast udusulgjakist on ta 
mõrtsukalikus öökülmas mäehaigeks jäänud. Järelikult peab ta paigale jääma. Teistele 
tähendab see neljakümnenaelast kandamit peale oma hapnikuaparaadi! Lowe spurdib ette, 
talle järgnevad Ang Njima ja Gregory. 

Tund hiljem asuvad teele Hillary ja Tensing. Nemad on endile veelgi rohkem selga ladunud. 
Kumbki neist kannab poolt tsentnerit. Vähe sellest — kui nad 8300 meetri 

kõrgusel Hunti ja Namgjali lao leiavad, võtavad nad veel kaasa telgi, balloonid ja 
toidumoonakotid. Vankudes balansseerivad nad mööda järsku mäeharja ülespoole, iga samm 
nõuab kontsentreerumist. Kell 2 pärastlõunal jõuavad nad esimesele rühmale järele. Kõik on 
kurnatud, aga siin pole veel kohta, kus telk üles lüüa. Pärast lühikest puhkust võtab Tensing 


juhtimise üle; nad tõusevad veel pisut kõrgemale ja pöörduvad üle jäätunud nõlva Väikesele 
astangule. 

Siia peab kerkima laager, 8480 meetri kõrguses! 

Lowe, Gregory ja Ang Njima jätavad oma kaks seltsimeest üksi. Nad asuvad kiirustades 
tagasiteele. Hillary ja Tensing tasandavad laagriplatsi kirkadega, kuid telgi-põrand jääb sellest 
hoolimata vildakaks. Hillary valib endale ,,ülemise" koha. 

Ainult nelisada meetrit on siit tipuni! Sellest peab jagu saama! Tensingit rahustab see mõte 
niivõrd, et ta jääb varsti magama, Hillary seevastu kuulatab tormi ulgumist väljas ja arvab, et 
telk võib iga hetk lendu tõusta. Tema käed kobavad hapnikuaparaate, ta keerab ventiili 
peaaegu kinni, ööseks piisab nõrgast hapnikuvoolust. Väljas jääb vaiksemaks, tuul annab 
järele. Lõpuks jääb ka Hillary magama. 

Äkki ajab Tensing end küünarnukkidele toetudes üles. Ta kuulatab. On vaikne — tuul on 
lakanud. Pilk käekella helendavatele osutitele: kesköö! 

»Suur jumalanna Tšomolungma", palub ta, ,,ole meile 

armuline! Hoia meist tormid eemale, et me võiksime sinu 

juurde üles tõusta!" < 

Hillary on oma magamiskotiga Tensingile peale veerenud. Ettevaatlikult' lükkab sirdar oma 
seltsimehe veidi kõrgemale. 

»Mis on, Tensing?" 

»Eil midagi! Maga rahulikult, kolme tunni pärast võime üles tõusta!" 

On veel pime, kui Tensing jälle ärkab. Ta vaatab telgist välja. Kaugetel mäetippudel hõõgub 
juba punakas kuma. Keil on 330. 

Ta paneb priimuse põlema, sulatab lund, keedab kohvi. Kui Ed oma saapaid ometi jalast 
poleks võtnud! Nüüd oh need külmunud. Ta klopib ja muljub neid, hoiab neid para-fiiniahju 
kohal, kuni telgis on tunda kõrbeva naha lehka. Hillary ärkab köhides. Nad joovad ja söövad 
pisut. Samal 

ajal jändavad nad Hillary saabastega, aga möödub terve tund, enne kui ta saab need jalga 
tõmmata. Töö on nad hingeldama pannud. Kui Hillary vandudes telgist välja poeb, on kell 
juba pool seitse. Päike valgustab mäeharja, pole tunda tuulevinugi. Tensing kontrollib veel 
kord oma varustust. Iga eseme on ta selle tähtsa hetke jaoks hoolikalt välja valinud. Saapad 
pärinevad šveitslastelt. Erekol-lase udusulgedega vooderdatud ülikonna andis talle John Hunt. 
Ang Lamu kudus tema sokid ja sviitri kinkis talle mrs. Henderson. Kaks mälestustega seotud 
eset võtab ta veel mäetipule kaasa: villase mütsi, mis pärineb veel Earl Denmanilt, ja 
Raymond Lamberfi punase salli. Mälestused oma parimatest sõpradest peavad teda aitama 
võita. 

Nad tõmbavad kindad kätte. Siidised, villased ja veekindlad. Tensingi kirkavarre ümber on 
mähitud neli väikest vimplit. 

»Mu jalad on veel külmad, mine sina ette!" palub Hillary. 

Nende ees on veel Evansi ja Bourdilloni jäljed. Nad ei saa neid alati kasutada. Mõnikord peab 
Tensing uusi astmeid raiuma. Raskelt rõhuvad hapnikuaparaadid. Koos tagavaraballoonidega 
kaalub kumbki neist nelikümmend naela. 

Tensing jääb seisma ja ootab seltsimeest järele. ,,Siin Lambert ja mina!" pomiseb ta läbi 
maski. ,, Aasta tagasi!" 

Hillary patsutab talle sõbralikult õlale. ,,Okay!" kostab summutatult tema aparaadi tagant. 
Hillary läheb ette. Veel ei tunne kumbki väsimust. Päris lõunatipu alt leiavad nad 
hapnikuballoonid, mis Evans ja, Bourdillon on neile jätnud. Hillary kontrollib neid ja annab 
Tensingile Žestiga mõista, et need on veel täis. Nad ei jää laskumisel hätta. Kummalgi on veel 
üks tagavaraballoon. 


Lumi on lahtine. Mida kõrgemale nad jõuavad, seda sagedamini põhjustab see asjaolu 
libisemist. Lõpuks kerkib nende ees kaljumüür. Nad julgestavad teineteist, sest aeg-ajalt 
libiseb üks või teine lahtises lumes tagasi ja peab juba läbitud teeosa uuesti ületama. Oskustest 
on siin vähe kasu. Siin aitab ainult julgus ja — õnn. Tensing ei mäleta, et tal oleks kusagil 
varem nii palju riskida >tulnud. Ka Nanda Devil mitte. 

Lõpuks jõuavad nad lõunatipule. Kell on 9. Nad lubavad endile kümme minutit puhkust. 

Esimesed tühjad hapnikuballoonid võivad nad ära visata, nüüd on kummalgi veel ainult 
kakskümmend naela seljas. Lõunatipust kõrgemal on lumi kindlam. Pärast lühikest laskumist 
ronivad nad kitsale looklevale mäeharjale. Nüüd on nad kõrgemal kui ükski teine alpinist 
enne neid. See ei tule neile pähegi, sest nad peavad kogu oma tähelepanu pühendama 
mäeharjale. Kaks tuhat meetrit madalamal, vasakul nende all, lebab tipumassiivi läänenõlva 
taga metsikus kaoses Cwn. Teisel küljel ripuvad ähvardavalt lumekarniisid, 3300 meetrit 
Kangšungi liustikust kõrgemal. Nad muutuvad veelgi ettevaatlikumaks. Üks libisemine; üks 
allakukkumine koos murdunud lumekamiisiga tühistaks suure kuluka ekspeditsiooni kõik 
senised saavutused. Nad ei mõtle ainult omaenda julgeolekule, vaid mõistavad, et neile on tee 
siia rajanud sajad kandjad, paljud , tiigrid" ja sahibid. Nad tahavad seda teed mööda kindlalt ja 
vastutustundega lõpuni minna. 

Päris mäetipu lähedal seisab neil veel ees raske töö; Ühest kaljuastangust, mida poolitab 
sügav vertikaalne lõhe, pole võimalik mööda minna. Hingeldades ronivad nad teineteise järel 
läbi kaljulõhe edasi, kumbki ei juhi, kumbagi ei juhita. Nagu kaks võrdset seltsimeest aitavad 
nad teineteist vastastikku läbi viimase raske teelõigu. Kurnatuna jäävad nad järsu astangu 
tipule lamama, imevad aparaatidest ahnelt hapnikku. Varsti on nad jälle värsked. 

Kui nad jälle ümber pöörduvad, et mööda mäeharja edasi minna, paneb rõõm nende südamed 
kiiremini lööma. Nad patsutavad teineteist ülemeelikult: seal ongi mäetipp — mitte enam 
kaugel! 

Lumekarniiside all ähvardavad sügavad kuristikud ja püstloodsed nõlvad. Mäehari ei ole 
enam järsk. Nad tahaksid jooksma pista, et suurt elamust paar sekundit varem nautida, kuid 
mõistus võidab ja nad julgestavad teineteist edasi. Siis klõbisevad nende jalgade all kivid — 
lumevaba lapike selles kõrguses! tensing võtab maast paar kivikest mälestuseks kaasa. 

Veel üks lumega kaetud astang, siis veel üks, viimane. Kümme meetrit on pikk neid ühendav 
köis, kuid suuremat osa sellest hoiab Tensing kokkukerituna käes. Ta on Hillaryst vaid kahe 
meetri kaugusel. Peaaegu üheaegselt astuvad nad kõrgeimale mäetipule. Kumbki neist ei 
mõtle: kes on esimene, kes on teine? 

Paljude alpinistipõlvkondade unistus on täitunud. 

Maakera kõrgeim mägi on vallutatud! 

Hillary ja Tensing kaisutavad teineteist tormiliselt. Ikka ja jälle raputavad nad teineteise käsi, 
patsutavad seljale, kuni õhupuudus nende vaimustuse lämmatab. Kas Amundsen ja Peary 
tundsid samasugust triumfi, kui nad poolusele jõudsid? Hillary ja Tensing on vallutanud 
maakera kolmanda pooluse. 

Üks valge, üks pruun. Üks sahib, üks , tiiger". 

Tugev kolmekümne nelja aastane mesinik Aucklandist viis lõpule inglise keelt kõnelevate 
alpinistide aastakümneid väldanud võitluse Everesti pärast. Himaalaja «tiigrid", kes oma 
kodumäestiku uurimisel on rohkem ohvreid toonud kui kõik teised rahvad kokku, saatsid siia 
oma parima. Küsida, kellel on suuremad teened selles inimkonna uues võidus, tähendaks 
suure tunni rüvetamist. 

Veel kunagi pole taevas neile nii kirkana tundunud kui sellel hetkel. Veel kunagi pole päike 
neile sõbralikumalt paistnud. 


Tensing laskub lumele ja palvetab. ,,Tudži tšei, Tšomo-lungma! Tänan sind, jumalanna-ema!" 
Ta armastas Tšomo-lungmat juba karjapoisina, kui ta Kumbu orust täis igatsust valge mäetipu 
poole vaatas. Ja ta armastab mäge veel enam sellest peale, kui ta ,tiigrina"” ja sirdarina tema 
tipu pärast võitleb, armastab teda tema tormidest ja vastupanust hoolimata. Keda šerpad 
armastavad, sellele kingivad nad maiustusi. Tensing ohverdab Tšomolungmale asjad, mida 
naine ja lapsed talle selleks kaasa andsid. Ta uuristab lumme augu, puistab sellesse maiustusi 
ega unusta lisamast ka väikest värvipliiatsit. 

»» Võta ka Hunti talisman!" ütleb Hillary ja ulatab talle väikese musta plüüškassi. 

Tiibeti poolt puhub kerge tuul. Seal all lebab Rongbuki -klooster, seal põhjarübi. 
Lumepilveke, mis pidevalt Eve-resti tippu ümbritseb, hõljub aeglaselt siia-sinna. Tensing! 
Sinu kirka, vimplid!" hüüab Hillary. 

Ta võtab silmapilguks maski eest ja pildistab sirdarit. Viimase kifkavarre küljes lehvivad 
Ühinenud Rahvaste, Suurbritannia, Nepaali ja India lipp. 

»»See oleks võinud juhtuda juba möödunud aastal,” mõtleb Tensing. ,,Siis oleks minu kirka 
küljes Union Jacki asemel lehvinud Šveitsi rist. Lambert, sõber!" Tensingile tundub peaaegu, 
nagu kuuleks ta enda kõrval Lamberfi, tema lahutamatut ,,Ca va bien!" — ,,Kõik on korras” 

»»Kõik on korras!" ütleb Tensing endamisi. Kas ta peaks ka Raymond'i punase salli tipufirni 
matma nagu ohvri-annid? Ei, ta saadab selle sõbrale Šveitsi, mälestuseks. 

Nad jätavad neli vimplit mäetipule ja matavad nööri-otsad lumme. Siis avavad nad jälle oma 
hapnikuaparaatide ventiilid ja hakkavad ettevaatlikult laskuma. Tensing julgestab eespool 
liikuvat Hillaryt. Nad on väsinud, aga mitte kurnatud. Üha tugevamini aga annab ennast tunda 
janu. Lõunatipul on nende hapnikuballoonid tühjad. Just õigel ajal leiavad nad Evansi ja 
Bourdilloni tagavaraballoonid. Kui hea, et seltsimehed need siia maha panid! 

Kell 14 on nad jälle oma laagriplatsil. Viis tundi vajasid nad mäetipule tõusmiseks, kaks ja 
pool tundi vältas laskumine. Nad puhkavad, valmistavad väikesel keeduriistal pisut 
sidrunimahla. Aga janu kustutada nad ei jõua — liiga vähe on aega, et rohkem lund sulatada. 
Laskutakse piki lõunaharja, mööda väikesest terrassist, millel aasta eest olid laagris Tensing ja 
Lambert. Eelmisel päeval raiutud astmed ei ole kõik säilinud. Sageli muutub nii siledaks, et 
Tensing peab uusi tegema. Hillary julgestab teda ülevalt. Lõpuks muutub lumi kindlamaks, 
laskumine laugemaks; nad on lõunarübjal. 

Seal tulevad neile mõned mehed vastu. Lowe märkab, et Tensingi kirka küljes pole enam 
vimpleid. Ta hüüab juba eemalt õnnitlusi ja vehib termosega. Tensing ja Hillary on väga 
väsinud, nad vanguvad pisut, aga nad pole nii kurnatud kui mõlemad köiskonnad kolme päeva 
eest. Vaevu suudavad nad end kaitsta Lowe kaisutuste vastu. 

»Aitab ovatsioonidest!" naerab Hillary. »Ärge laske meid janusse surra!" Nad tühjendavad 
termose mõne sõõmuga. 

»Ma ei suuda seda veel uskuda!" sõnab Lowe. Ikka ja jälle pärib ta sõpradelt, kas on 
tõepoolest õige, et nad on mäetipult tagasi jõudnud. 

»Noyce tuli üles koos ühe Šerpaga," jutustab Lowe. ,,Kõik teised on alla läinud.” 

Nad jõuavad laagrisse. Telkide juures tulevad neile vastu Noyce ja šerpa. Inglane kannab 
ettevaatlikult teega täidetud potti. 

»Hoia seda!" ütleb ta Lowe'le ja surub talle poti käte vahele. ,,Ma pean neid kõigepealt 
kaisutama!" 

Šerpa seisab ujedalt kõrval. Tensing võtab poti ja ulatab selle Hillaryle. 

See joob janu täis ja annab siis poti kaaslasele. ,,Mait-seb pisut naljakalt," arvab 
uusmeremaalane. 

Tensing joob ja vaatab siis hämmastunult oma kaasmaalasele otsa. ,, Ah, see oled sina! Kas 
mäletad veel, et sa kuue ,aasta eest, kui me sind erakuga kohtasime, tahtsid Tšomolungma 


juurde kaasa tulla? Ja nüüd seisad sa lõunarübjal! Aga mis sa siin kokku keetnud oled? See 
maitseb ju petrooleumi järele.” 

Gaila kohmetub. Kui ta nägi Tensingit ja Hillaryt mööda mäeharja laskumas, valdas teda 
niisugune erutus, et ta loksutas pisut petrooleumi teepotti. 

»Mul ei olnud enam aega uut teed teha, sirdar. Te jõudsite nii kiiresti siia.” 

»Kai tšaina — pole viga! Meil on janu ja sina keetsid armastusega!" naerab Tensing. 

Noyce ja Lowe hoolitsevad Hillary eest. Teises telgis on Gaila juba magamiskoti lahti 
rullinud, uued sokid valmis pannud ja ühe sardiinikarbi avanud. Tensing pole harjunud, et 
teda nagu sahibit koheldakse, aga ta ei hakka vastu, kui Gaila tal üleriided seljast ja saapad 
jalast võtab. Ta on liiga väsinud, et seda üksinda teha. Pärast seda kui ta on joonud veel suure 
hulga teed, jääb ta magama. 

Gaila on loobunud sirdarit paljude küsimustega punamast. Ta läheb veel kord sahibite telki, 
aga ka seal ei vajata teda enam. Lowe paneb nimetissõrme huultele: Hillary magab juba. 
Gaila lebab kaua mõtiskledes oma magamiskotis Tensingi kõrval, enne kui tal õnnestub 
uinuda. Ta suudab vaevalt uskuda, et jagab telki suure kangelasega. Aukartus valdab teda 
sellisel määral, et ta vaevalt julgeb hingata. Gaila aimab sellel ööl ainult sädemekest austuse 
tulemöllust, mis Tensingi ümber lõkkele lööb, kui ta kõrglaagri üksilduse linnade rõhuva 
vaimustuskeerisega vahetab. Ta ei või veel teada, et Everesti kangelasele kõlab vastu mil- 
jonihäälne ,,sindabad, Tensing!" ja et lihtsat kandjate pealikut ootavad kõrgeimad 
austusavaldused, aga ka raskeimad hingelised katsumused. 

Noorele kandjale on Tensing mees šerpa rahva hulgast, .kes on ühe unelma teoks teinud ja 
jumalanna-ema troonile lähemale jõudnud kui keegi teine tema usu inimestest. 

Gaila on oma rännakutel näinud pühakuid, kes on läbi teinud suuri katsumusi ja oma keha 
alistanud fanaatilisele 

tahtejõule. Mitut šarlatani on ta kohanud ja mitut joogit. Üks puuris oma lihased läbi 
hõõguvate naeltega, teine hoidis aastate vältel ettesirutatuna oma kätt, mis vahepeal oli 
kängunud, kolmas talus alasti päikeseleitsakut ja talvepakast — usklike poolt imetletuna ja 
austatuna. Mida tegid nad sellega inimeste heaks? Sellest ajast peale, kui Gaila kloostrite 
sumbunud maailmast lahkus, on ta ena- 

masti vaid pead raputanud nende mõttetute toimingute üle. 

Mida aga tegi Tensing? Kas ei jõudnud see lihtne, viletsas onnis sündinud mees rahva hulgast, 
kellel ei ole isegi oma kirjakeelt, külg külje kõrval valgega maakera kõrgeimale punktile? 
Tensing, lihtne, aus, ikka naeratav ja arukas mees, näib talle austusväärsemana kui mõni joogi 
või bodisatva. Gaila teab juba oma esimesest ekspeditsioonist saadik, et valgete sahibite maal 
äratavad ..tiigrite" saavutused imetlust. Nüüd aga, kus Tensing on kõrgeimale mäetipule 
tõusnud ja inimesed ühe viimastest suurtest seiklustest võitluses looduse vastu võidukalt 
lõpetanud, nimetatakse šerpade nime kogu maailmas austusega. Kes on pälvinud suurema 
austuse, kangelane või pühak? Alandlik palvetaja või senitundmatu, seniuurimatu alistaja? 
Vagade laulude laulja või tõeotsija? Tensingi saavutus on Gailale, tema seltsimeestele, tema 
maale avastanud uue tõe: miski pole nii suur, et inimene seda alistada ei suudaks. 

Tensing on oma saavutusega näidanud, et inimesed Aasiast ei tarvitse madalamal seista kui 
heledama nahavärviga inimesed. 

Mäelt laskumise ja tagasirännu päevil peavad Hillary ja Tensing ikka ja jälle jutustama, mida 
nad ülesronimisel ja mäetipul on üle elanud. Lõunatipp, lumekarniisidega mäehari, kaljulõhe, 
viimane lumega kaetud astang — see kõik on Tensingile juba pähe kulunud. Häbenemata 
jutustab ta, et mattis mäetipule oma tütre väikese värvipliiatsi ja pisut maiustusi jumalanna- 
ema auks. Mõned vagatsejad inglise alpinistide hulgas on pettunud. Tensing ohverdas oma 
jumalatele? Ja Hillary jättis üles ainult plüüškassikese, talismani? 


John Hunt leiab väljapääsu. Lõpuks oli see mäkke tõus inglaste rahvuslik üritus, arvab ta, 
kroonimise auks, mis ei või jääda ilma religioosse taustata. 

»Ma andsin Hillaryle kaasa krutsifiksi, selle jättis ta mäetipule," kinnitab Hunt. 

Kui Tensing seda kuuleb, raputab ta uskumatult pead. ,,Mina ei näinud midagi.” 

Gaila on veendunud, et sirdar räägib tõtt. Ent kas usuvad ka sahibid jumalatesse? Miks viis 
Hillary muidu krutsifiksi mäetipule, või kui ta seda ei teinud, miks tahab Hunt vähemalt 
niisugust muljet jätta? Sahibid töötavad tehniliste vahenditega, kõrgusemõõtjate ja kaartidega, 
hapnikumaskide ja fotoaparaatidega. Kõik asjad on nende tahtele ja mõistusele kuulekad. 
Milleks vajavad nii võimsad inimesed veel jumalaid? 


KAHETEISTKÜMNES PEATÜKK 


Juba kolmandal päeval pärast oma elu suurimat tundi hoiab Tensing käte vahel ema. 

Koos Gaila ja sahibitega lahkus ta kiirustades lõunarüb-jalt, läbis läänetsirkuse ja jõudis 
õhtuks IV laagrisse. 

Hilisööni pühitsesid sahibid koos šerpadega suurt võitu nii südamlikult, nagu poleks neil 
kunagi olnud lahkhelisid. Järgmisel hommikul asus Tensing oma õepoegade Gombu ja 
Topgeiga teele baaslaagri poole. Nad läbisid ühe päevaga Cwmi kohutava jääkose ja pika 
Kumbu liustiku. Pärast lühikest puhkust ruttas Tensing üksinda läbi Imja Kola ja Dud Kusi 
orgude viiekümne viie kilomeetri kaugusel asuvasse kodukülla Tamisse. Ta kiirustas, et viia 
oma emale esimesena teade suurest võidust. 

»Ma tundsin sinu pärast alati muret, kui sa Tšomolung-male läksid. Nüüd pole sul enam vaja 
sinna üles ronida.” 

»»Jah, ama-la, nüüd olen ma Everestist vabanenud." 

»»Sa sooritasid suure palverännu, mu poeg. Oma vaga teoga tood sa õnne kogu meie 
perekonnale. Ütle, on see tõsi, et kõige kõrgemal mäetipul pesitseb kuldne varblane? Ja kas 
seal istub puhtast türkiisist tiiger kuldse lakaga?" 

»Seda jutustavad inimesed orus, ema, aga Everestil on kõik samasugune nagu sellel terava 
tipuga kõrgendikul meie küla kohal. Ainult taevale olin ma lähemal ja kõik ümber 
Tšomolungma lebas minu jalgade ees.” 

»Kas sa ka Rongbukki nägid?" 

Tensing noogutab naeratades. 

»Meie klooster!" ütleb ema õnnelikult. 

Väike perekond ei jää kauaks üksi. Kõik külaelanikud tulevad üksteise järel võõrusele. 
Pakutakse tšangi ning Tensing peab ikka ja jälle jutustama. 

Ka teistest küladest tuleb inimesi ja nad laulavad juba laule vapra šerpa kangelasteost. Nagu 
kõikjal hõredasti asustatud piirkondades levib uudis siin mõistetamatu 

kiirusega, kiiremini kui mõnes suurlinnas. Tensing ei saa külas sammugi astuda, ilma et talle 
kõikjalt elaguhüüded vastu ei kostaks. Võõrad inimesed, keda ta pole kunagi varem näinud, 
hüüavad talle: ,,Sindabad!" 

Ta jääb koju kaheks päevaks, kauemaks kui kunagi varem lapsepõlvest saadik. 

Tema peatumine Tarnis on pooleldi puhkus, pooleldi teenistus. Sahibid lasksid ta paariks 
päevaks oma perekonna juurde, kuid andsid talle ka ülesande: ta peab värbama üle saja 
kandja, keda vajatakse tagasiteel. 

Sel ajal kui sirdaril veel šerpade külades tegemist on, tuleb ekspeditsioon rühmiti liustikult 
tagasi. Vaimustus on kõik pisut segi paisanud. Nagu oleks nüüd pärast suurt võitu ükskõik, 


kuidas koduteele asutakse, voorivad šerpad ja sahibid korratult orgu tagasi. Namtše Basaris 
kohtutakse ju nagunii. Sahibid jätavad kandjatele rohkesti vabadust, sest igaühel neist on Solo 
Kumbus sugulasi. Uhketena oma pealiku võidu üle esitlevad nad end tädidele ja onudele, keda 
nad kunagi varem pole näinud. Igas majas pidutsetakse, tantsitakse, lauldakse, juuakse. Kõik 
ekspeditsiooni liikmed on Solo Kumbu talupoegade külalised; kõik, kõik on sõbrad, 
külaelanikud ja sahibid, ,tiigrid" ja kulid sügavamal asuvatest orgudest. 

Ent rõõmsatesse tundidesse sugeneb ajuti vaikne mure. Kas nüüd, kus maakera kõrgeim mägi 
on võidetud, saab veel kunagi tööd ekspeditsioonide juures? Kas saavad mehed šerpa 
küladest, kandjad Dardžilingist veel kunagi valge sahibi juures raha teenida? 

Gailat rõhub teistsugune mure, kui ta oma kodukülla tagasi pöördub. See on esimene kord, 
kus ta vastumeelselt oma vanemate majja astub. Ta teab, mis teda ootab. 

Esimesed tunnid mööduvad veel arvutute küsimuste ja sundimatu vestlusega. Nagu kõikides 
majades, kuhu Eve-restil viibinud kandja tagasi pöördub, tervitatakse Gailat kui kangelast; 
talle riputatakse kaela pärgi ja ta kannab väärikalt valget kada. 

Ent vältimatult jõuab jutt ka selleni, mida kogu pere-kofld temalt ootab. Ta peab jääma 
KumdžŽungi, oma isa-Oaajja. Ema annab seda küll veel alles kaudselt mõista, ta räägib 
vihmaajast, et seejärel tulevat lõikus, et Kusangi Võrra olevat.nüüd tööjõudu põllul vähem. 
Gaila kordab seda, mida ta oma vanematele juba enne Everestile ronimist ütles. Ta on nüüd 
kandja ning talle 

meeldib töötada koos valgete sahibitega. Ta tahab kandjaks jäädagi. Algul ütleb ta seda 
lihtsalt ja arusaamist otsivalt, siis trotslikult, lõpuks vannutavalt, aga teised istuvad ning 
vaikivad vaenulikult. Keegi ei lausu tema poolt sõnakestki. 

Naabermajades pidutsetakse valjusti ja lustakalt. Terve küla on kära täis. 

Nukku katkestab vaikuse. ,,Miks me siis nii momnilt siin konutame? Paneme ka meie peo 
käima! Gaila jätab oma jonni, tema sõbrad Tšomolungmalt hakkavad peiupoisteks ja me 
võime koos suure peoga ka pulmad maha pidada!" 

Gaila kaitseb end rünnaku vastu, mis muutub üha ägedamaks. ,,See ei lähe!" ütleb ta valjusti 
ja piinatult. ,,Saage ometi aru, mul on Garhvalis üks tütarlaps!" 

»Pole tõsi!" hüüab Nukku. ,, Viimati sa jutustasid, et te läksite lahku.” 

»Aga ma näen teda jälle!" 

Isa silub pidulikult oma rüü volte. ,,Ka mina pean midagi ütlema," alustab ta. , Meie rahva 
hulgas on kombeks, et pojad oma vanemate tahet arvestavad. Mida isa ja ema soovivad ning 
mis perekonnale kasuks tuleb, see peab ka poegadele püha olema. Kuidas siis on, kas sa 
abiellud Pemaga? Ta on hea naine.” 

Gaila kehitab nõutult õlgu. ,, Asi pole selles. Ma ei taha abielluda!" 

»Aga teist tahad küll!" hüüab Nukku teravalt. 

»»Mis sind takistab ka teda naiseks võtmast?" sõnab ema lepitavalt vahele. ,,Kui sa küllalt raha 
teenid, võib sul ka kaks naist olla!" 

Isa püüab veel kord heaga toime tulla. Ta loetleb šerpasid, kellel on Dardžilingis naine ja kes 
ka Solo Kumbus on abielus. 

Gaila läheb keema. ,,Mulle ei meeldi see komme!" 

Teda tabab isa karistav pilk. ,,Me oleme alati sinu soove täitnud. Kui sa poisikesena 
kloostrisse tahtsid minna, viisime su Rongbukki. Kui sa seal enam õppida ei tahtnud, ei 
ütelnud keegi meist sulle ühtki paha sõna. Aga siia külla, kuhu sa kuulud, kui sa kloostris 
pole, ei tahtnud sa ka jääda! Sa läksid võõrasse linna ja sealsed inimesed on su ära rikkunud. 
Olen väga kurb, et mina sulle ütlema pean, mida sa oma perekonnale võlgned: sa kas lähed 
tagasi kloostrisse või sinust saab talupoeg ja sa ei tõmba enam kunagi selga mungakuube ning 
abiellud oma venna 

lesega, nagu nõuab vana komme. Aitab juba sellestki, et ükski minu poegadest ei palveta 
kloostrimüüride vahel perekonna eest. Ära vaidle enam oma vanemate soovidele vastu! 
Muidu kutsud sa meie peale jumalate viha!" 

Gaila vaatab avatud ukse poole. Ta tunneb, et ta peaks põgenema, Arvanatti, Tag Ramotšesse, 
ainult ära siit! Aga kas ta võib emaga niiviisi käituda? Kuum juga läbib ta keha, kui ta 
mõistab, et peab alistuma. Perekondlikud sidemed on tugevamad kui iha vabaduse ja 
iseseisvuse järele! 

Pema ei püüagi Gaila sümpaatiat võita. Ta aimas juba enne, kui noormees koju jõudis, et 
viimane vanemate soovile vastu hakkab. Ta ei heida ühtki pilku mehe poole; seda keelab tema 
uhkus. Temas on nii vähe meeldivat, et-isegi Gailal temast kahju hakkab. Pema on Jišast nii 
palju vanem, nii palju karmim ja külmem, et noormehel ei tule mõttessegi seda tugevat küpset 
naist võrrelda õrna tütarlapsega. 

Näib peaaegu, nagu oleks Pemale vastumeelne, et tema surnud mehe vanemad ja noorem 
vend tema õiguste kaitseks välja astuvad. Pema pole kunagi jutukas olnud ja ka siis, kui ta 
mees veel elas, ei võtnud kunagi osa lõbusatest vestlustest. Vanadel ei tule mõttessegi 
kaalutleda, kas need kaks omavahel sobivad. Ainult vormitäiteks küsib isa, kas Pema on 
abieluga nõus. 

Pärast pikka kõhklust vastab Pema alistunult: ,,Teie olete minu mehe vanemad ja ma elan 
kuuleka tütrena juba kaua teie majas. Jätan asjade käigu teie otsustada.” 

Vanemad ei taha päevagi viivitada. Nad teavad, et ekspeditsiooni kandjad ei jää enam kauaks 
šerpade küladesse. 

Juba järgmisel hommikul tellib isa Tjahgbotše kloostrist kohale preestrid ja annab neile 
mõista, et tuleb rutata — peigmees on tõrges. Lõunaks on nad platsis, kaks tüsedat naeratavat 
laamat punastes kuubedes. 

Gaila püüab ennast veel nõrkade ettekäänetega kaitsta. Ta kinnitab vanematele, et ei teeni veel 
küllaldaselt, et oma naist toita. 

»Kai tšainä!" ütleb isa. ,,Peaasi on, et ta enam lesena ringi ei jookseks. Meie laua ääres võib ta 
alati kõhu täis süüa.” 

Kogu pärastlõuna istuvad laamad, jalad risti, maja altari-nurgas ja paluvad jumalatelt nõu. 
Üksteist välja vahetades, nii nagu päevatöö seda võimaldab, liituvad laamadega 
perekonnaliikmed ja palvetavad koos nendega. Pärast 

tundidepikkust palvetamist kinnitavad laamad, et jumalad kiidavad ettevõtte heaks. Seejärel 
söövad nad ohtrasti. 

»Et päris kindlalt taeva nõu teada saada," ütleb vanem laama suud matsutades isale, ,,peame 
veel tähtedelt küsima, aga kuna teil on kiire, siis tuleb sellega suuri raskusi!" 

Isa aimab, et tuleb tuua uusi ohvreid kloostri heaks. ,,Ma võin teie tarkuse eest ainult 
mõõdukalt tasuda!" 

Laama viskab paljaks näritud kondi minema. ,,Kaks jakki — emasloomad!" 

Vanamees noogutab kuulekalt. 

Punakuued losutavad jälle tundide viisi pomisedes altari ees, saabub õhtu ja vanemad 
muutuvad kannatamatuks. Lõpuks on laamad oma salapärased ettevalmistused lõpetanud. 
»Kutsu oma perekond kokku, vanamees!" 

Ikka ja jälle korduvate arusaamatute salmide leierda-mise vahel teevad laamad teatavaks, et 
horoskoop on kujunenud pruutpaarile soodsaks. «Taevakehade jõud ja jumalate arm liidavad 
mehe juba homme naisega, kelle järele ta igatseb!" 

» le eksite, laamad!" tahaks Gaila hüüda. ,,Ma ei igatse selle naise järele!" Kuid loitsud ja 
vagad laulud lämmatavad tema julguse. Ta alistub vastumeelselt tseremooniatele ja jääb 
osavõtmatuks. Ema peab teda paar korda pilguga manitsema. 


Tänulikena heade ennustuste eest valmistavad vanemad laamadele rikkaliku söömaaja. 

Gaila loodab ikka veel, et tal õnnestub viimasel minutil pääseda. Kui nüüd tuleksid Hunt ja 
Tensing ning ütleksid: ,,On aeg teele minna!" 

Aga Tensing on veel Tarnis oma ema juures ja sahibid ei kiirusta tagasiretkega. 

Kuidas saab ta kõrvale põigelda oma usu kirjutamata seaduste eest? Serpade maal on lesed 
alati abiellunud sama perekonna liikmetega. Ent kas pole viimastel aastakümnetel palju 
muutunud, sellest ajast peale, kui paljud šerpad ei ela ega tööta enam oma väikeses kitsas 
kodupaigas, sellest ajast peale, kui kõige ettevõtlikumad neist on endile Dardžilingis teise 
kodumaa leidnud? Kas pole aeg loobuda vanadest, iganenud kommetest? ,, Tiigrid" on juba 
ammu muutunud teistsugusteks inimesteks kui nende suguvennad, kes veel talupoegadena 
Solo Kumbus töötavad. , Nad elavad teistsugust elu," ütleb endale Gaila. ,,Kas peame siis 
meie, kandjad Dardžilingist, samuti veel vanade harjumuste küljes rippuma, mis siin 
kodupaigas kuidagi õigustatud võivad olla?" 

Veel kord klammerdub ta ähmase lootuse külge, et meeste kohta Dardžilingist kehtivad teised 
seadused kui Solo Kumbu meeste kohta. Aga peagi saab talle selgeks, et ta on end selle 
lootusega rängalt petnud. 

Ka ühes naabermajas valmistutakse pulmadeks. 

Lakpa, üks vanemaid ,,tiigreid", abiellub noore ja ilusa tütarlapsega. Ta tunneb viimast juba 
varasematest ekspeditsioonidest saadik, kui ta koos sahibitega läbi oma vana kodumaa läks, ja 
on kaua aega raha kogunud, et tütarlapse vanemaile pruudi eest ,,piimaraha" maksta. Kedagi 
ei häiri asjaolu, et Lakpal on Dardžilingis naine ja kolm last. Kõik peavad endastmõistetavaks, 
et perekonnaisa endale veel teise, noore naise võtab. 

Pulmad naabermajas on Gaila vanematele väga teretulnud. Need lükkavad ühel hoobil ümber 
kõik Gaila vastuväited. Vältimatult läheneb tund, millal laamad mõlemale pruutpaarile oma 
õnnistuse annavad. 

Ilmub Pema kirevas pidurüüs, teda saadavad Nukku ja üks naabritest, keda Gaila 
pealiskaudselt tunneb. Kombe kohaselt läks Pema tagasi oma vanemate majja, kuigi ta 
Kusangiga abiellumisest saadik seal enam elanud pole. Kombe kohaselt läksid kosjasobitajad 
ja tõid ta majja, kus elavad kaks vanainimest, kes nüüd teistkordselt saavad talle 
mehevanemateks. 

Kaks väga erinevat pruutpaari võtavad templis vastu laamade õnnistuse. Lakpa ja tema naine 
on väga rõõmsad. Vanusevahe ei näi neid häirivat. Pema säilitab oma külma rahu ja range 
hoiaku, Gaila talub tseremooniat tagasihoitud, jõuetu raevuga. 

Pärastlõunal on maja täis külalisi. ,, Tiigrid", kes on külas Lakpal ja tema noorel pruudil, 
astuvad ka Gaila ja Pema juurde sisse. Enamik neist on juba nokastanud ja lõbustab end 
tantsimisega hilisõhtuni. Tšangiga täidetud kausid käivad ringi ja Gaila ei jäta ühtki korda 
vahele. Ja joob tšangi, joob viina ja laseb end meelsasti oma elurõõmsatel kaaslastel 
virgutada. Esimest korda elus joob ta enda teadlikult purju. Ikka ja jälle tühjendab ta tšangi- 
kausse ja garam paniga täidetud peekreid, kuni jalad teda enam ei kanna ja ta purujoobnuna 
toanurka maha vajub. 

Enne kui kõik pulmalised on end välja jõudnud magada, seisab päike juba kõrgel taevas. 

Ang Tempa, kes asendab Tensingit, tuleb ja otsib haigutavate inimeste hulgast oma kandjad 
välja. Ekspeditsioon asub täna teele lõunasse. 

»Sa tuled päeva võrra liiga hilja!" pomiseb Gaila uniselt. 

»»Ole ometi rõõmus! Seetõttu oli sul aega abielluda!" 

»»See polnud minu soov! Vanemad võtsid mulle naise!" 

»Ära tee sellest väljagi! Abielus olla ei tähenda end siduda lasta! Sa tuled ometi kaasa?" 


»Jah,” vastab Gaila vaikselt, ,,aga ära räägi sellest siin kellelegi. Ma võtan välja saadaoleva 
palga ja jätan selle siia. Siis tulen teile salaja järele!" 

»Sabas! Tubli! Lapsepõlves lasksin ka mina kord siit jalga!" 

»Kui kaugele te täna lähete?" 

«Kindlasti Solo all asuvate bangaloteni, Sa siis tuled?” 

»» Võid kindel olla!" 


KOLMETEISTKÜMNES PEATÜKK 


Sirdar Pasangil pole tõepoolest õnne. 

Tema, kõige mitmekülgsem mees kandjate pealikute kvartetist, peab 1953. aasta suve 
tegevuseta raisku minna laskma. Sel ajal kui kolm teist suurt sirdarit Ang Tärke, Tensing 
Norgei ja Gjaltsen Norbu teenivad ära suuri aus-tusavaldusi või saavutavad tähelepanuväärset 
edu, on Pasang Dava Lama Himaalaja vallutamise tähtsaimal aastal tegevuseta. 

Kui suur oli ta rõõm, kui ta 1951. a. esmakordselt võis Everestile kaasa minna. Aga Shiptoni 
ekspeditsioon ei olnud kuigi edukas ja Pasang ei olnud sellel luureretkel ka ainus sirdar. Ta 
pidi ekspeditsiooni tagasihoidlikke saavutusi jagama Ang Tarkega. 

Aasta hiljem kutsusid Šveitslased Tensing Norgei koguni kahel korral osa võtma oma 
retkedest Everestile, Pasang aga viibis koos teadlase Graaffiga eelmäestikus. Ja nüüd on 
Tensing tulnud toime šerpade suurima saavutusega: ta ronis Everesti tipule. 

Sirdar Gjaltsen Norbu on suundunud Abi Gamini juurde alpinismiinstruktorina esimese puht 
india-nepaali ekspeditsiooni koosseisus, mida juhib major Džajal. 

Ang Tarke aga viibib kaugel Euroopas. Prantslased Herzog ja Lachenal, kes teavad, et ka 
nemad on oma sirdarile tänu võlgu võidu eest esimese kaheksatuhandelise üle, on austanud 
lihtsat meest Dardžilingist kutsega Pariisi. 

Pasangil aga pole sel suvel tööd. 

Ta sai, tõsi küll, pakkumise, millest paremat ta ei osanud soovidagi. Müncheni arst dr. 
Herrligkoffer organiseeris ekspeditsiooni Willy Merkli mälestuseks, esimese saksa ja austria 
alpinistide retke Nanga Parbatile päras' sõda. Dardžilingis asuva Himaalaja Klubi kaudu laskis 
ta värvata Pasang Dava Lama ja kümme šerpat. Need sõitsid Kašmiiri, neil oli piiril raskusi, 
kuid nad said siiski sisse 

sõiduloa ja istusid seejärel terve nädala Abbottabadis — keegi ei tulnud neile järele. 
Herrligkoffer oli oma plaane muutnud. 

Nanga Parbati jääs puhkab juba kolmkümmend üks alpinisti — neliteist inglast, sakslast ja 
austerlast ning seitseteist Himaalaja poega. Aga Pasang Dava Lamal ja tema Šerpadel ei olnud 
võimalust selle hirmsa mäega arveid õiendada. 

Herrligkofferi alpinistid peavad rahulduma hunsadest kandjatega. Nendega pole sahibitel nii 
kerge asju ajada, kui oleks olnud šerpadega. Kogenud ,,tiigrite" ja hunsade orust pärit kulide 
vahel on rohkesti erinevusi. Alates 1921. aastast, esimesest briti Everesti-ekspeditsioonist, 
pärinevad šerpade traditsioonid mäeronimise alal. Neil on palju kogemusi ja mõned neist on 
muutunud niisama headeks alpinistideks kui eurooplased. Neil on ka hoopis teistsugune 
iseloom kui hunsadel. Seiklushimuliste ja uljastena, alati valmis naljatama, ka kõige 
raskemates olukordades, päästavad nad sageli langeva meeleolu mõne skandaalse tembuga, 
mis kõiki naerma paneb. Juba ammu on nad kõrvale heitnud kulide alandlikkuse ja on 
muutunud sahibite iseteadlikeks, võrdväärseteks teekaaslasteks. Et nad on usuküsimustes 
muhameedlastest leplikumad, siis on neil kergem kiiresti mõista sahibite sõbralikke Žeste. 
Tõelise seltsimehelikkuse eest tasuvad nad truudusega, mis ulatub eneseohverdamiseni. 
Gailai, kes suri koos Merkliga, kuigi oleks võinud ennast päästa, on parim näide nende 


ohvrimeelest. Hunsad on raskepärasemad, uskmatutega suheldes kinnisemad. Nad ei ole nii 
iseteadlikud kui mägitalupojad šerpade orust. Nad ei tunne veel keskteed alistumise ja julge 
nõudmise vahel. Nende selga painutab veel despootide sajanditepikkune omavoli. 
Õigupoolest ei olnud ka šerpadel varem võimalik mäel iseseisvaid otsuseid teha. Hunsad mitte 
ainult ei oota kannatlikult käske, et neid siis püüdlikult täita, nad on ka laisad, kui neil 
korralikult silma peal ei pea. Huumorimeel on neil nõrgalt arenenud. Lisaks kõigele sellele 
esitab neile nende usk teatud nõudeid toitumise alal, sunnib neid paastuma — faktid, mis 
alpinistide ekspeditsioonile on vastuvõetamatud. 

Seetõttu on esimese sõjajärgse saksa-austria ekspeditsiooni tõusmine Rakioti liustikule seotud 
suurte raskustega. Sahibid peavad tegema kurnavat tööd, neil tuleb pal- 

225 

jusid kandameid ise tassida, sest hunsad töötavad suures kõrguses tujutult ega oska kasutada 
jääkirkasid ja jää-raudu. Neil puudub veel see sisemine hoog, mida šerpad igal retkel 
mägedesse ilmutavad. Igale tööle tuleb neid sundida ja seepärast on nad sahibitele vaid 
kesisteks abilisteks. Ainult vähesed neist on juba ekspeditsioonide juures töötanud. Adia Atša, 
Hagi Beg ja Ali Madad kandsid 1950. a. Thornley varustuse Muinasjutuaasale. Lõpuks 
õnnestub Frauenbergeril, ühel vanemal alpinistil, kellel on juba palju kogemusi Himaalajas, 
need kolm üle Rakiot Peaki järsu nõlva idaharjale viia. Hunsade oru tugevatel meestel polnud 
kerge läbida See pead pööritama panev teelõik raskete kandamitega. Veel raskem aga oli neil 
jagu saada oma hirmust mäevaimude ees. 

Kuid idapoolne mäehari on saavutatud ja koos sellega on käes ka võtmepositsioon teel 
mäetipule. Umbes ida-harja keskele, musta kalju lähedale, mille sakslased juba kahekümne 
aasta eest Neegripeaks nimetasid, kerkib kõrgeim laager. See koosneb ainult ühest telgist. Siin 
bivakeerivad mäetipu ründamiseks väljavalitud kaks noort alpinisti: Otto Kempter ja 
Hermann Buhl. Nende eakamad sõbrad Walter Frauenberger ja Hans Ertl, filmioperaator 
laskuvad koos hunsadega jälle alla. 

Aga Hermann Buhlil, sihvakal alpinismiinstruktorii mnsbruckist, pole kõrval võrdvõimelist 
seltsimeest, et rünnata kaheksatuhandelise ihaldatud tippu. Tema münhen-lasest sõber tõusis 
eile III laagrist otse kõrglaagrisse ega öle suutnud veel piisavalt aklimatiseeruda. Ta jõuab 
küll Hõberübjale, punkti, kuhu vähestel Nanga Parbati ründajatel on Õnnestunud tõusta, kuid 
siin lõpeb ta jõud, ta jääb maha ja ootab terve päeva Hermanni, kes sammub üksinda üle 
avara, meetrikõrguste lumehangedega kaetud Hõbe-platoo. Kümme parimat saksa ja austria 
alpinisti on sõitnud Nanga Parbati juurde, kuid ainult üks neist on võimeline astuma viimased 
sammud mäetipu poole. Kümme võitluses karastunud ,.tiigrit" ja sirdar, kes ligi 
kakskümmend viis aastat on enda käes hoidnud serpade kõrgusrekordit, on Herrligkofferi 
hooletuse tõttu kõrvale jäänud jõukatsumisest Nanga Parbatiga. 

Kõik oleks teisiti, kui Šerpad hunsade töö üle oleksid võtnud. Kindlasti viibiksid siis 
hästivarustatud kõrglaägris kaks köiskonda, stardivalmis rünnakuks mäetipule. Ja kindlasti ei 
asuks see laager 7000 meetri kõrguses idapool- 

sel mäeharjal, vaid kõrgel üleval, kaugel Hõberübja taga, kuhu Peter Aschenbrenner selle juba 
1934. a. kavandas. Kindlasti viibiksid ka Hermann Köllensperger ja Kuno Rainer ühes 
ülemistest laagritest, valmis järele sööstma, kui esimene meeskond ei peaks tipule jõudma. 
Ent lõpmata vaevarikas töö laagri rajamisel Rakioti liustikule on mõlema suurepärase alpinisti 
jõuvarud ammendanud. Kus kandjad puudusid, seal tuli neil platsis olla. Mida hunsad ei 
suutnud, sellest pidid sahibid jagu saama. Nüüd lamavad Rainer ja Köllensperger 
võitlusvõimetutena pealaag-ris. 

Ja üleval seisab üksainus mees! Serpade puudumise tõttu kujuneb kogu ekspeditsiooni 
otsustav faas uskumatult riskantseks ettevõtteks. Vahemaa ülemisest laagrist mäetipuni on 
suur, liiga suur, seitse kilomeetrit. Kõrguse-vahe on ligi tuhat kakssada meetrit. Ent mäetipu 


ründaja peab läbima palju rohkem: loendamatud tõusud ja lasku-mised mäeharja 
kaljurahnudel ja lõhedel, ringiminekud ja rasked traaversid. 

Mitte keegi peale Hermann Buhli ei riskiks niisugust retke üksi ette võtta. Veel on ta värske ja 
reibas, veel tõuseb ta puhkamata, hapnikuaparaadi ja laagri varustuseta üksi mööda 
Hõbeplatoo avarat elutut pinda ülespoole. Ta ei tea veel, et tema ülespiitsutatud fantaasia 
tagasiteel talle teekaaslase loob, et kohutav üksindus tema närvid rikub ja ta kujuteldavat 
seltsimeest enda kõrval köie küljes sammumas, rääkimas ja hüüdmas kuuleb. 

Kas poloks võinud see teine olla Pasang Dava Lama? Nagu Tensing Hillary kõrval või Ang 
Tärke Herzogi ja Lachenali saatjate hulgas? 

Kui Pasang polekski suutnud võrdselt hulljulge mäe-ronija Hermann Buhl iga mäeharja 
kaljurahne ületada, oleks ka tema viimase abil sandarmidega toime tulnud ja Buhl poleks 
tarvitsenud nii palju riskida. 

Õieks Buhli kõrval sammunud üks »tiiger”, siis oleks 1953. aasta toonud korraga kaks valgete 
ja pruunide alpinistide suurt ühisvõitu: Everestil, kus šerpad õppisid esimesi samme tegema ja 
kus ükski ekspeditsioon pole nende abi kasutamata jätnud, ning Nanga Parbatil, mis kannab 
küll hüüdnime «Sakslaste Surmamägi", kuid mis samasuguse õigusega on šerpade 
surmamägi. 

Serpade kangelaslikkus ja kannnatused, ustavus ja surmapõlgus pole ühelgi mäel selgemini 
avaldunud kui 

Nanga Parbatil. Oleks suurepäraselt vastanud selle mäe ohvriterohkele ajaloole, sakslaste, 
austerlaste ja šerpade ühisele võitlusele ja hukkumisele, kui Innsbrucki alpinistiga ühe köie 
küljes oleks võidu pärast võidelnud ka sirdar Dardžilingist. 

Aga Buhl peab selle riskantse tee üksi ette võtma. Tema, meeskonna parim, tahtejõulisim, 


vapraim. Tõus kaheksa-tuhandelise ülemistesse regioonidesse kujuneb sihvakale 
töölisnoorukile Innsbruckist üliraskeks katsumuseks. Ta oli alati liiga tagasihoidlik, et oma 
senistest saavutustest suurt numbrit teha, aga retked läbi Lääne-Alpide ja Dolomiitide 
raskeimate järsakute olid talle ettevalmistuseks teel suure eesmärgi Nanga Parbati poole. 
Neljas tõus mööda Furchetta kirdenõlva rekordilise ajaga, hoolimata nikastatud jalast, kuulub 
veel tema õpipoisiaastatesse. Esimest talvist tõusu mööda Marmolada edelanõlva pidas 
Hermann Buhl ainult treeningretkeks enne Grand Jõrasse alistamist. Piz Badile kirdenõlva 
läbis ta üksinda viie ja poole tunniga — kõik eelkäijad olid selle nõlva ületamisel rajanud 
kaks või kolm laagrit. Koos Kuno Raineriga, seltsimehega Marmoladast, õnnestus tal 
esimesena ületada kõik viisteist graniitnõela Mont Blanc'i juures, Grand Charmozist 


kuni Aiguille di Midini. Sellega kerkis Buhl suurte alpinistide esiritta et oma võimeid lõpuks 
ka jääl demonstreerida: koos Jochleriga alistas ta Eigeri põhjanõlva ja vähe aega enne reisi 
Himaalajasse üksinda Watzmanni 

idanõlva üheainsa talveööga. 


Kõik need suurepärased, enamikus senini ületamata saavutused annavad talle jõudu ronida 
üles mööda Nanga Parbati tormi poolt piitsutatud õlga ja torgata viimase jõuga oma jääkirka 
Pakistani vimpliga tipufirnisse. 

3. juuli 1953, kell 19, 8125 meetrit! 

Üks meie aja parimaid alpiniste on tõusnud mäele, mis on enam ohvreid nõudnud kui ükski 
teine kaheksatuhandeline. 

Suure austustundega Buhli vägiteo ees võtab Pasang Dava Lama Dardžilingis vastu teate 
võidust Nanga Parbati üle. 

Üksainus mees ühel kõige raskemal kaheksatuhandeli-sel! Niisugune saavutus sunnib 
imetlema ka sirdari, kes on nii iseteadev kui Pasang Dava Lama ja kes kujutleb, mis oleks 
juhtunud, kui ta oma ..tiigritega" oleks rajanud Nanga Parbatile kõrglaagrid. Talle ei antud 
võimalust oma surnud kaasmaalaste üritust lõpule viia. Ta oleks seda au väärinud. 1939. a. 
jõudis ta Wiessneriga kõrguse poolest maakera teisel mäel Tšogoril pärast ülirasket ronimist 
püstloodsel kaljuseinal ligi 8400 meetrini. Alles 1952. aastal saavutas Tensing Everestil 
suurema kõrguse. Mitte ükski šerpa pole veel neid saavutusi ületanud. 

Pasang meenutab raskeid tunde Tšogoril. Seal, kus tema parimad seltsimehed, kes Nanga 
Parbatil 1934. a. toimunud katastroofist veel pääsesid, oma elu ohverdasid, on saabumas uus 
katastroof. 

Ameerika arst Charles Houston, kes juba kahekümne kaheksa aastase üliõpilasena 1938. a. 
koos Paul Petzoldiga sellel mäel 7900 meetri kõrgusele jõudis, pole sellest ajast peale 
loobunud mäetipu vallutamise plaanidest. 1939. a.'ei saanud ta osa võtta Wiessneri 
ekspeditsioonist, mis nii õnnetult lõppes. Sellest ajast saadik ei olnud alpinistid enam 
proovinud rünnata Tšogorit. Sõda ja India jagamine sulgesid ekspeditsioonidele tee 
Karakorumisse. 

Nüüd juba neljakümne kolme aastane Houston on Pakistani valitsuselt saanud 1953. aasta 
suveks loa reisida Karakorumi piirkonda. Ta on kaasa toonud oma vana sõbra Robert Batesi, 
kes võttis osa juba esimesest ameerika ekspeditsioonist 1938. a. 

Arthur Gilkey, geoloog Iowast, kuulub samuti nagu keemik Pete Schoeningh oma kahekümne 
seitsme aastaga rühma noorimate hulka. Geoloog Molenaar, George Bell, 

füüsik Bostonist, ja Robert Craig, ameerika alpinismiinstruktor, täiendavad Houstoni 
meeskonda. 

See on hea meeskond, kellel on tõepoolest väljavaateid eduks. Nende varustus vastab 
kõikidele nõuetele: juba üksnes nende mäesaapaid võiks kadestada nii mõnegi ekspeditsiooni 


juht. Poolkõrgetel kummisaabastel, mis konstrueeriti Ameerika armees operatsioonideks 
Arktises, on sünteetiline vahekiht; nendes võib kanda ainult üht paari sokke. Houston on 
otsustanud hapnikuaparaatide kaasavõtmisest loobuda; transporteerimine näib talle liiga ras- 
kena. Peale selle tõestasid ju Wiessner ja Pasang Dava Lama, et kõrgustes üle 8000 meetri 
võib viibida päevade viisi, ilma et töövõime selle all kannataks. Samuti nagu Nanga Parbati 
juures on jälle raskusi kandjatega; sedapuhku on Pakistani valitsus avaldanud soovi, et 
Dardži-lingi šerpasid ei kasutataks. Nii peavad ka Houston ja tema mehed hunsadega töötama. 
Siin aga käituvad nad korralikumalt kui Herrligkofferi ekspeditsiooni juures. 

Selleks et rünnata nii kõrget mäge kui Tšogori ehk K2, saabuvad ameeriklased Karatši liiga 
hilja. Ori juba mai lõpp. Alles 5. juunil asub ekspeditsioon saja seitsmekümne viie kuliga teele 
Baltoro liustiku poole. Nagu kõikide seniste ekspeditsioonide puhul kavatsetakse tõusta üle 
Abruzzi mäeharja. 

Kuigi pealaager juba 19. juunil mäe kagujalamile kerkib, kestab ometi veel kaua, enne kui 
võib mõtelda mäetipu ründamisele. Hilise Pakistani saabumise tõttu on ekspeditsiooni 
tähtsamad, otsustavad operatsioonid sattunud halva ilma perioodi. Monsuunil ei ole 
Karakorumis küll nii kohutavaid tagajärgi nagu Nanga Parbatil või Kesk-Himaalajas, ometi 
segavad tormid Houstoni mehi tublisti. Nii juhtubki, et Gilkey ja Schoeningh alles 31. juuli] 
suudavad üles lüüa lähtelaagri mäetipu ründamiseks. 1. augustil on kogu Houstoni meeskond 
7770 meetri kõrgusel VII laagris, ka inglane Streather, kes on ühinenud Houstoni 
ekspeditsiooniga. Lumetormid sunnivad neid neljas kahe-mehetelgis ootele jääma. Nad on 
kõik heas vormis ja kümneks päevaks toiduainetega varustatud. Ühendus alumiste laagritega 
on küll katkenud, aga pealaagrist suunab kolonel Ata Ulla, kelle Pakistani valitsus ameerika 
ekspeditsioonile kaasa andis, ikka ja jälle hunsasid üles, et need jätkaksid vahelaagrite 
varustuse täiendamist. .Meetri-paksuse lumekoorma all variseb üks telkidest kokku, aga 

see ei suuda kaheksa mehe tuju rikkuda. Näib, nagu hakkaks ilm paranema. 

Siis juhtub midagi ootamatut, mis võtab Houstoni meestelt kõik väljavaated mäetipu 
alistamiseks ning Wiessneri ja Pasangi rekordkõrguse saavutamiseks. 

Jõuline Arthur Gilkey, kes oma võimeid demonstreeris kõrglaagrite rajamisel, variseb äkki 
teadvusetult kokku. Charles Houston, ekspeditsiooni juht ja arst, vaatab ta läbi. Raske 
veenipõletik ja veresoonte ummistumine! See teeb vajalikuks kiire äratransporteerimise. 
Tšogori nõlvu katab sügav värske lumi. Laskumine on raske ja ohtlik. Alatasa lähevad liikvele 
väikesed laviinid, alpinistid suudavad vaevu ise allalibisemist vältida ja nii peavad nad haige, 
kes on paigutatud ühte magamiskotti, köite abil jälle VIII laagrisse üles tirima. Pärast kaks 
päeva kestnud tormi leiavad Schoeningh ja Craig kaljuharja, mis näib olevat vähem 
laviiniohtlik kui sügava lumega kaetud mäenõlvad. Gilkey seisukord on nende kahe päevaga 
veelgi halvenenud. Lisaks teatab kolonel Ata Ulla pea-laagrist raadio teel, et on oodata tormi 
tugevnemist järgmistel päevadel. Seepärast otsustavad Houston ja tema seltsimehed Gilkey 
kiiremas korras alla viia, sest neid kõiki ähvardab siin surm nälja ja külma kätte. Proviant on 
täielikult lõppenud, Arthur Gilkey seisukord on väga tõsine, ka Molenaarile on pakane tublisti 
liiga teinud ja Bell suudab ainult vaevaliselt liikuda — tema varbad on täis musti 
külmamuhke. 

Neil pole valikut — peab katsuma alla pääseda! Sada viiskümmend meetrit VIII laagrist 
allpool tuleb ületada järsk jäärenn. Craig asub üksinda teele VII laagri poole. Molenaar ja 
Schoeningh pukseerivad oma haiget seltsimeest üle renni. Schoeningh on leidnud hea julges- 
tuspaiga, ta istub ühe kaljurahnu taga ja laseb julgestus-köitel üle puusa libiseda. Molenaar 
tõmbab magamiskotti nööritud Gilkeyd renni teiselt kaldalt meeterhaaval üle. 

Tükk maad nendest kõrgemal asuvad teised kahe köis-konnana ületama kaljuharja. Äkki 
libisevad kaks neist ja kisuvad seltsimehed kaasa! 


Üha kiiremini libisevad nad mööda siledat renni alla. Molenaari ja Schoeninghi vahel 
tõmbub pingule köitest kaitsevõre, mille keskel ripub Gilkey. Üksteise järel paiskuvad 
allakukkuvad seltsimehed vastu kunstlikku silda, Kogu jõuga surub Schoeningh end vastu 
kaljurahnu, 

viiekordselt koormatud köite surve ähvardab ta poolitada. Aga seltsimeeste kukkumine on 
peatatud! Peatselt on kõik jälle jalgadel, ainult Houston jääb teadvusetult köie külge rippuma. 
Ta on pea vastu kivi löönud. Molenaar, kes samuti seltsimeeste kukkumist pidurdada püüdis, 
on murdnud ühe ribi. 

Samal ajal puhub tormituul õnnetuskohal üles tiheda lumekeerise. On äärmiselt raske end 
üksteisele mõistetavaks teha. Maksimaalsete jõupingutustega suudavad terveksjäänud oma 
kaks vigastatud seltsimeest VII laagrisse viia. Mõned mehed jäävad sinna telke püstitama. 
Teised lähevad tagasi, et ära tuua haiget Gilkeyd, kes köitega kahe sisserammitud jääkirka 
külge kinnitatuna jäärenni servale maha jäeti. 

Kui nad läbi lumetormi möllu sellele kohale tagasi jõuavad, leiavad nad eest tühja, siledaks 
pühitud välja. Gilkey on kadunud. 

Laviin on ta koos köite ja kirkadega kaasa viinud — temast ainult saja meetri kaugusel 
viibinud seltsimehed pole seda tormimühinas isegi mitte kuulnud. 

Tšogori on endale jälle uue ohvri nõudnud, viienda. 

1939. a. surid Abruzzi mäeharjal Dudley Wolfe kurnatusse ja kolm šerpat Kikuli, Pintsu ja 
Kitar, kes teda siit VII laagrisse tahtsid toimetada. Houstoni löödud mehed peavad rasket 
võitlust, et mäe ohvrite nimekirja edasist suurenemist vältida. 13. augustil jõuavad nad oma 
vigastatud ekspeditsiooni juhi ja Belliga, kes veel vaid suurivaevu käia suudab, II laagrisse, 
kus neile kolonel Ata Ulla ja hunsad vastu tulevad. Veel kord on Tšogori oma ründajad tagasi 
löönud, ikka veel jääb punkt, milleni tõusid Pasang Dava Lama ja Fritz Wiessner, 
kõrgeimaks, mis inimesed võimsal meislikujulisel kaljumassiivil Baltoro lius-tiku kohal on 
saavutanud. 


NELJATEISTKÜMNES PEATÜKK 


Pariis. Pidulikult meelestatud publikule demonstreeritakse suures esietenduskinos filmi ,,Võit 
Annapurna üle". Veel kord elavad ekspeditsioonist osavõtjad ja nende külalised, kelle hulka 
kuulub ka India saadik, läbi võitluse esimese kaheksatuhandelise pärast, mäetipu ründajate 
triumfi ja kannatused. 

Etenduse lõpuks on filmi loojad ette valmistanud erilise atraktsiooni: aplodeeriva publiku ees 
kummardab ehtne Himaalaja ,,tiiger" koos prantsuse alpinistidega. Sähvatavad reporterite 
välklambid, ajakirjandusel on oma väike sensatsioon, 

Ang Tärke, Annapurna-ekspeditsiooni sirdar, on esietendusele kutsutud ja mõned päevad ei 
räägita Pariisis mitte ainult vahepeal rahvuskangelasteks muutunud Herzogist ja Lachenalist, 
raadiojaamad ja ajakirjanikud ei jäta eksootilist külalist kahe silma vahele. 

Sirdarit ründab terve leegion omapäraseid muljeid, Ta on esimene šerpa, kes külastab 
Euroopat, ja tema prantsuse seltsimehed näitavad talle, mida Pariisu on pakkuda. 

Kus kerkivad esile keelelised raskused, seal abistab keegi india üliõpilane tõlgina. 
Vastuvõtud, väljasõidud, intervjuud — arvutud austusavaldused ajavad Ang Tärke segadusse. 
Tal on sealjuures pisut ebamugav — kõigi nende suurepäraselt organiseeritud kohtumiste taga 
kuuleb ta tundlik kõrv reklaamitrummide põrinat. 

Eiffeli torni restoranis annab alpiklubi president Lucien Devies piduliku lõunasöögi, India 
saadik võtab vastu sir-dari ja tema sahibid, hämmeldunud Ang Tarket veetakse 
Montmartre'ile, Folies-Bergere'i, Moulin Rouge'i. 


Ang Tärke õpib, et südamlik naer aitab välja mõnestki keerukast olukorrast. Ta seisab 
hämmeldunult vastamisi valgete inimeste kodumaa iseärasustega; ta ei mõista neid. 

Tema kahetsuseks pole ette nähtud ühtki külaskäiku Prantsuse Alpidesse. Teel Pariisi ületas 
Roomast startinud lennuk Lääne-Euroopa kõrgeima mäestiku tippudeahela ja sirdar Ang 
Tärke nägi esimest korda liustikke ja mäetippe lennukilt. Ta on pisut nukker, et ei saa 
sahibitega nende kodumaa mägedes ronida. Et bara-sahib Herzog, kes on vahepeal õppinud 
vigastatud kätega oma autot juhtima, mäeronimisest loobuma peab, see on talle selge, aga seal 
on ju veel teised: Marcel Ichac, Gaston Rebuffat, Terray, Lachenal, Schatz! Miks ei sõida nad 
temaga Chamonix'sse? 

Enne tagasilendu tehakse Ang Tärkele meeldiv ettepanek. Paljude prantsuskeelsete alpinismi 
käsitlevate raamatute väljaandja Bernard Pierre plaanitseb tõusmist ühele raskele 
seitsmetuhandelisele Lääne-Himaalajas, juba korduvalt tulemusteta rünnatud Nun Kunile. 
Pierre'i saadavad Claude Kogan, Pariisi moekunstnik, arst dr. Guille-min ja Michel Desorbay; 
hiljem, Indias, lisandub veel misjonär Pierre Vittoz Leest. 

Ang Tarke lubab kuue šerpaga esimestel juulipäevadel sahibeid ja ,memsahb" Kogani Uus- 
Dehlis oodata. Nii lahkub sirdar Pariisist lootusega uuele suurele ekspeditsioonile mägedesse. 
Dardžilingis on Ang Tärkel veel küllaldaselt aega oma meeskonna koostamiseks. Ta saabub 
just siis, kui enamik Hunti suurest Everesti-ekspeditsioonist osavõtnud šerpasid on 
Dardžilingisse tagasi jõudnud. 

Tensing Norgei on oma perekonna Katmandusse kutsunud ja pärast paljusid austusavaldusi 
Nepaali kuninga, pandit Nehru ja arvutute rahvuslike ühingute poolt Hillary ja Hunti kutsel 
Ang Lamu, Pem Pemi ja Nimaga Inglismaale reisinud. 

Šerpad tema meeskonnast, kes kord arvasid, et kaotavad pärast Tšomolungma alistamist 
tasuva töö mägedes, on nüüd Dardžilingis uute ekspeditsioonide jaoks favoriitideks. Nii pole 
Ang Tärkel, kes kõige tublimaid kandjaid juba varasematest ekspeditsioonidest peale tunneb, 
inimeste valimisel Nun Kunile tõusmiseks vaja kaua pead murda. Pealegi on osa kandjate 
paremikust koos sirdar Gjaltseniga ikka veel esimesel šerpade ekspeditsioonil, millest valged 
osa ei võta, Abi Gamini juures, teised saadavad suurt jaapani ekspeditsiooni Manaslu juurde 
Nepaalis või võtavad osa mõnest väiksemast üritusest. 

Koos Ang Tempa, Pemba Norbu, Aila, Kami, Dakši ja 

Gailaga, kes on väga huvitatud sellest, et kiiresti jälle minema pääseda, reisib Ang Tärke 
kokkulepitud ajaks Uus-Dehlisse. Prantslased on neid Himaalaja Klubi kaudu varustanud 
vajaliku sõidurahaga. 

Pierre Vittoz võtab nad vastu. Šveitslane, kes tegutseb misjonärina Ladaki piirkonnas, oskab 
tiibeti, hindi ja nepaali keelt. Ta on ekspeditsioonile väga vajalik, sest prantslased ei saa end 
šerpadele tõlgi abita mõistetavaks teha. 

Järgmisel päeval saabuvad sahibid koos varustusega. Esimene etapp läbitakse džiipidel. Nelja 
päeva pärast jõutakse Tatrisse, sõjaväemasinad ei saa siit enam edasi. Nüüd algab tegelik 
rännak. Selles piirkonnas on harva ekspeditsioone liikunud ja ka karavaniteed ei läbi seda 
mäestikuosa. Seepärast on raske leida kulisid varustuse transporteerimiseks. Neile omase 
enesekindlusega, millest juba tagasiteel Annapurna juurest palju kasu oli, peavad šŠerpad siin 
ja seal kinni mõne mehe või nooruki, kes oma saatusele alistudes üheks päevaks 
ekspeditsiooni juurde jääb. Järgmisel päeval algab see enam või vähem sunniviisiline 
rekruteerimine otsast peale. 

Pierre'i ekspeditsioonile on kaasa antud kaks India ohvitseri. Nende ülesandeks on õieti 
prantslaste varustuse transporteerimise korraldamine, aga ka nemad ei suuda end külades 


maksma panna. Pealegi mõistavad nad, et talupojad ei saa oma tööd selle pärast laokile jätta, 
et võõraste valgete sahibite kaste ja pampe neile tundmatu eesmärgi poole kanda. 

30. juulil seisab pealaager lõpuks mäe lõunaküljel. Kulid ei tõusnud lillerikaste aasadeni, nad 
jooksid juba orus laiali. Ang Tärke meestel ja prantslastel ei jää muud üle, kui ise koormaid 
kanda. Kogu meeskond elab transporditööliste ossa nii hästi sisse, et juba kaks päeva hiljem, 
1. augustil, võib püstitada 1 laagri 5400 meetri kõrgusel. 

Seni on ekspeditsioonil ilmaga palju õnne olnud. Mon-suuni mõju ulatub kahtlemata ka siia, 
kuid ekspeditsiooni juht Bernard Pierre rajab oma plaani sellele, et ta Nun Kuni piirkonda 
ainult riivab. Kui tormid ometi peaksid juulis ja augustis rünnaku 7135 meetrit kõrgele mäele 
võimatuks tegema, siis jääb nende käsutusse veel monsuuni-järgne aeg. Šveitslaste 
kogemused Mount Everestil 1952. a. sügisekspeditsiooni ajal näitasid, et paus suve- ja 
talvetor-mide vahel on töödeks kõrgustes alla 8000 meetri soodsam 

kui monsuunieelne aeg. See paus on ka pikem kui tegutsemisperioodi kevade ja suve vahel. 
Nii käsib bara-sahib rahulikult lõpetada tööd liustikel. Baaslaagris, mis asub 4700 meetri 
kõrgusel, veedavad kõik ekspeditsiooni liikmed kannatlikult augusti esimese nädala tormised 
päevad. 

Claude Kogan ei jää meestest laagritöödes maha. 

Šerpadele on suhtlemine valge naisega veel pisut harjumatu. Kui Ang Tärke teda Pariisis 
esmakordselt nägi, ei tulnud talle kindlasti mõttessegi, et see sale naine võiks riskida osa võtta 
ekspeditsioonist mõnele raskele seitsme-tuhandelisele. Kuigi nende endi naised kannavad 
mägedesse koormaid, ei tunne šerpad ometi ühtki ,,memsahbi", kes võtaks osa meeste tööst. 
Kus nad ka iganes mõnda valget naist nägid, seal oli tal teener ja ta vältis igasugust tööd. Veel 
vähem on neil kogemusi alpinistist memsahbiga. Tensing oli 1947. a. Kedernatil koos 
šveitslastega, kelle hulgas viibis naine, Annelies Lohner. Aga see oli erandlik nähtus. Ainult 
kõige vanemad , tiigrid" mäletavad, et rohkem kui kakskümmend aastat tagasi tõusis professor 
Dyh-renfurthi naine koos meestega Karakorumis Sia Kangrile. 

Teel pealaagrisse ja 1 laagri rajamisel on Claude Kogan olnud kõigi imetlusobjektiks ja nüüd 
püüavad mehed üksteise võidu tema vastu eriti tähelepanelikud olla. 

Pärast üheksat tormist päeva asutakse lõpuks jälle teele ülespoole. 

I laager kerkib ühe suure kaljutorni taha lääneedela-poolsel mäeharjal, mille avastasid 
memsahb ja pastor-sahib. Nemad on ekspeditsiooni algusest saadik kõige aktiivsemad. Ka III 
laager 6400 meetri kõrguses rajatakse nende juhtimisel. Koos Ang Tärke ja Pemba Norbuga 
viivad nad esimesed kandamid üle mäeharja ülemise osa, päev hiljem järgnevad neile bara- 
sahib ja Ang Tempa. Üksteise järel kogunevad kõik osavõtjad kõrgeimasse laagrisse. 21. 
augustil on veel ainult Dakši ja Aila sidemeestena keskmises laagris; kõik teised on II laagris 
valmis mäetippu ründama. Seal puhkeb jälle kohutav lumetorm. 

Kuid Bernard Pierre ei taha saavutatud kõrgust loovutada, ka Claude Kogan ja Michel 
Desorbay pooldavad paigal ejäämist ja tormi lõppemise äraootamist. Misjonär peab kaua aega 
nõu sirdariga. 

Me paigutasime laagri liiga sügavale nõkku," tunnistab 

Ang Tarke. ,,Ma ei taibanud seda alguses, aga nüüd värske lumega on see väga ohtlik. Laviin 
võib laagri minema pühkida!" 

Gaila kuulab tähelepanelikult pealt. Kui ausalt sirdar oma eksimust tunnistab! Pasang poleks 
seda iial teinud, 

»Mis oleks, kui me telgid mäeharja poole paigutaksime?" küsib pastor-sahib sirdarilt. 
»Selleks on juba liiga hilja, sahib! Torm rebib meiltel-gid käest. Kõik lendab minema.” 

»Siis jääb üle ainult laskumine?" 

»Kui lumesadu ei lakka, tuleb kõigil homme alla minna.” 


»Aga meil on siin ometi küllalt provianti!" ütleb bara-sahib vahele. 

Ang Tärke naeratab. ,,E1, nälga me siin esialgu ei jää. Aga pärast niisugust lumesadu tuleb 
kindlasti laviine. Laager on hädaohus.” 

Sahibid vangutavad mõtlikult pead. ,, Tähendab, kogu laager tuleb kokku panna?" 

»Ka see ei lähe, kui tuul nii tugevaks jääb. Me võime ainult mõned asjad kaasa võtta. Ma ju ei 
ütelnud, et laager kindlasti minema pühitakse — aga see võib juhtuda!" 

Sahibid respekteerivad kogenud sirdari arvamust. Nad on Annapurna alistajatelt kuulnud, et 
Ang Tärke ka seal õigeaegse hoiatusega ühe laagri laviini käest päästis. 

Veel üheks ööks jäävad prantsuse alpinistid, pariisitar, misjonär ja šerpad täis 
ebakindlustunnet ja rahutust tormis vappuvatesse telkidesse, vahetevahel võpatades, kui 
läheduses mõni laviin alla müriseb. Nad suudavad päevavalguse vaevu ära oodata. Juba 
hommikuhämaruses on kõik jalul. Mida tassida jõutakse, see võetakse kaasa. , 

»Mitte liiga palju selga laadida!" hoiatab Ang Tärke. ,,Täna on raske laskuda!" 

»»Kõik sidugu end köite külge!" käsib bara-sahib. 

Tee alla kaljutorni juurde, millele naaldub II laager, on ülestõusmisest saadik täielikult 
muutunud. Lumevabad kohad on meetripaksuse värske lumega kaetud, pole peaaegu ühtki 
soodsat kohta julgestamiseks. Ikka ja jälle libisevad kandjad oma koormatega köitesse ja iga 
köis-konna viimastel on palju tegemist, et seltsimehi kinni hoida. Siin ja seal vabaneb mõni 
väike laviin. Lumi on märg ja raske. Et mäeharjale jõuda, tuleb läbida sügav jäärenn, mida 
mööda alles päris hiljuti on alla sööstnud 

laviin. Kaugemast ümbrusest pole kuigi palju näha. Langevad lumehelbed varjavad kõik 
läbipaistmatu kattega. 

Imetlusväärse vaistuga leiab Ang Tärke õige koha üleminekuks. Kõik kümme alpinisti 
hingavad kergendatult, kui nad jõuavad mäeharjale. Aga II laager on veel kaugel. 

Tõusul olid mäeharja kaljud headeks toetuspunktideks, nüüd katavad petlikud lumekarniisid 
ohtlikke süvikuid. Alatasa vajuvad laskujad läbi hapra lumekihi. Kui nad poleks omavahel 
köitega ühendatud, oleks mõni juba ammu alla kukkunud. 

Nad otsustavad jätkata laskumist piki mäeharja üht külge. ,,Mitte liiga kobaras liikuda!" 
hüüab bara-sahib veel, aga üksikud köiskonnad ei suuda lumetormis säilitada õiget distantsi. 
Ootamatult, nagu valgest müürist väljudes, ilmub Ang Tärke kõrvale memsahb. Ta kuulub 
misjonäri ja doktori köiskonda. 

Sirdar annab talle energiliselt märku suuremat vahet hoida ja Claude Kogan mõistab, sest ta 
teab, et laviinioht-likul mäenõlval võib liiga tihedas salgas liikumine saatuslikuks kujuneda. 
Äkki tunneb Ang Tärke, et lumi ta jalgade alt minema libiseb. Ta püüab veel kirkat maasse 
rammida ja kõiesil-must selle varre taha heita, kuid veereb pidurdamatult alla. Kui kiiresti, 
seda võib ta ainult aimata, sest tema ümber on ainult keerlev lumetolm, udu, tuisk. Ta ei näe 
ühtki kaljurahnu mäeharjal, ei orgu ega mäetippe. Järsku on ta selili, tema köiskonna liikmed 
Desorbay ja Pierre kukerpallitavad temast mööda. 

Kas sööst kuristikku jätkub? 

Ang Tärke põrkab vastu kellegi keha. 

Bara-sahib oigab valjusti. Ang Tärke suudab paigale jääda. Nad ei libise enam, ohtlik 
atraktsioon on lõppenud. 

Seal veereb läbipaistmatust lumeseinast välja veel teinegi köiskond: Gaila, Kami ja Ang 
Tempa. Nad on laviini lähtekohas libisema hakanud ja teistele järele veerenud. 

Ang Tarka kummardub oma oigava seltsimehe kohale. Bara-sahibil näivad olevat rinnas 
suured valud, ta tahab rääkida, kuid tema suust kostab vaid korin. 

»»Kus on Michel-sahib?" hüüab Ang Tärke oma šerpa-dele. ,, Minge köie järgi edasi! Otsige 
ometi ja ärge seiske siin suu ammuli!" 

Udust tulevad nähtavale memsahb, doktor ja pastorsahib. 

Nad on kõik terved ega avastanud halva nähtavuse tõttu kohe, kuhu nende seltsimehed 
kadusid. Guillemin kombib Bernard Pierre'i keha ja jäsemeid. ,,Ribimurre!" konstateerib ta 
pärast lühikest läbivaatust. 

Paar meetrit allpool siblivad šerpad lumes kirkade, käte ja kiiresti väljapakitud keedupotiga. 
«Ettevaatlikult!" hüüab Ang Tärke. ,, Aga kiirustada tuleb sellegipoolest!" 

Äkki variseb Kami kokku. Ta naeratab piinatult. 

«Mis sul on?" kummardub Gaila tema kohale. 

»»Ah, ei midagi! Kohe läheb paremaks." Kami sülgab. Lumi värvub punaseks. 

»Sul jäi vist keel hammaste vahele?" püüab naljatada Ang Tempa, kes põlvitades eemaldab 
lund kohalt, kus ta loodab leida Michel-sahibi. 

Kami raputab sõnatult pead ja osutab valulise grimassiga oma rinnale. Doktor-sahib on juba 
märganud, et ka Kami on kukkumisel kannatada saanud, ja tõmbab ta otsijate hulgast välja. 
Lõpuks ometi satub Tempa saapale. Peatselt on vabastatud pea seljakoti ja kaitseks 
kõverdatud käte vahel. Michel-sahib on teadvuseta, kuid ta hingab nõrgalt! Selleks lühikeseks 
ajaks, mis ta lume alla maetud oli, piisas kindlasti väikesest õhuvarust seljakoti, pea ja käte 
vahel. 

Claude Kogan naeratab rõõmsalt. Ta kaevas kui hullumeelne lund, et Micheli leida, on nüüd 
surmani väsinud, kuid naeratab: kõik on elus! 

Šerpad hakkavad vigastatuid ära transporteerima. Bara-sahib on küll kõige rohkem kannatada 
saanud, kuid ta sunnib end jalgadele tõusma. Julgestatuna Ang Tärke poolt ning Vittozi ja 
Ang Tempa õlgadele toetudes vangub ekspeditsiooni juht aeglaselt lühikeste ettevaatlike 
sammudega II laagri poole. Nagu oleks ilmal nüüd pisut kaastunnet löödute vastu, muutub see 
vähemalt niipalju selgemaks, et õnnetuskohalt on näha telke. 

Meelemärkusetu seltsimehe võtab Gaila selga, teda toetavad memsahb ja doktor-sahib. Kõige 
lõpus tuigerdab Pemba Norbu najal verd sülgav Kami. 

Kurb rongkäik. 

Laagrist tulevad neile vastu kaks hirmunud ja külmetavat šerpat: Dakši ja Aila. Nad on küll 
vanad «tiigrid", kuid laviinide võimas mürin on nad telkidest välja ajanud. Nad ei uskunud 
küll, et nende seltsimehed veel elusalt 

kõrglaagrist tagasi tulevad, aga nad ei kaotanud pead. priimusel aurab teekatel. 

õhtuks on vigastatud ja põrutatud alpinistid sedavõrd toibunud, et nad jälle rääkida suudavad. 
Lepitakse kokku alustada järgmisel päeval tagasiteed baaslaagrisse. 

Pool meeskonnast on võitlusvõimetu. 

Kas rünnak mäetipule on veel teostatav? 

Misjonär ja memsahb proovivad kolm päeva pärast baaslaagrisse saabumist jälle II laagrisse 
tõusta, kuid lumi pole veel küllalt vajunud. 

Kuid 27. augustil paraneb ilm. Vahepeal on ka Bernard Pierre jälle sedavõrd kosunud, et võib 
pisut liikuda. Ta kurnab end armutult ja varjab oma seltsimeeste eest kohutavaid valusid, mis 
teda piinavad, kui ta koos Vittozi, Claude Kogani ja Pemba Norbuga kõrglaagri poole rühib. 
Vahelaager on jälle asustatud, nüüd võib uuesti asuda lähtelaagri kordaseadmisele mäetipu 
ründamiseks. Palju ei tarvitse üles kaasa võtta — laskumisel toodi ju ära ainult magamiskotid 
ja mõned köied. 

Ekspeditsiooni juht ei kanna oma seisukorra tõttu koormat. Kõikidel teistel on kaasas 
magamiskott ja pisut toidumoona; Pemba Norbu kannab igaks juhuks veel üht telki üles III 
laagrisse. 

«Kuidas siin kõik muutunud on!" imestab Vittoz. 

«See nõgu näeb välja täpselt samuti nagu see, kus meie IIl laager seisab!" võrdleb Claude. 
Bernard Pierre jääb kohkunult seisma. » Üks hetk!" 


Ta heidab Pemba Norbule küsiva pilgu. See vastab pilgule sunnitud naeratusega ja lööb 
murelikult käsi kokku. 

«See on meie nõgu!" hüüab misjonär rabatult. 

Laager on maetud jäälaviini alla. Telgid, keeduriistad, fotoaparaadid, kõik, kõik on läinud 
kaotsi. Ka toidumoon. Ainult paar lipukest tähistavad veel teed platsile, kus kõrguvad 
hiiglaslikud jäärahnud. 

Kas nad peavad jälle tagasi minema? Ilm on soodus, mäetipp lähedal, magamiskotte jätkub 
kõigile, lisaks veel telk. Keegi ei söanda manitseda seltsimehi tagasi pöörduma. Nad ön kõik 
meelsasti nõus ühe päeva nälgima, kui vald õnnestub järgmist päeva, mis samuti tõotab ilus 
tulla, võidu saavutamiseks õigesti kasutada. 

Nad jäävad väikesse telki neljakesi laagrisse ja jagavad seltsimehelikult väheseid 
toiduvarusid, mis neil on taskutes. Küünlast peab piisama, et pisut lund sulatada. Janu, 

ruumikitsikus telgis ja nälg ei lase neil kaua magama jääda. 

Hommikul särab päike taevas pimestavalt. Tumesinisel taustal kerkib ahvatlevalt kõrgusse 
Nuni tipp. Edasi! 

6550 meetri kõrguses lõpeb bara-sahibi jõud. Valud, rinnas on liiga tugevad, tal pole lootust 
isegi sagedaste puhkepeatuste korral mäetipule jõuda. Kurvalt pöördub ta koos šerpaga tagasi. 
Pemba Norbu saadab teda veel samal päeval alla kuni II laagrini. 

Claude Kogan ja Pierre Vittoz jätkavad aeglaselt teed mäetipu poole. Nõlvak viimase 
laagriplatsi kohal on järsk ja salakaval. Äärmise ettevaatlikkusega suunduvad nad 


lääneharja poole. Eelmistel päevadel sadanud värske lumi On külmunud lahtiseks pulbriks, 
mõlemad vajuvad sellesse puusadeni sisse. Mäehari on kaetud pehme lumega, ülespoole 
roniva paari taha jääb sügav kraav. Julgestamiseks pole vähimatki võimalust, Vittoz ja Claude 
Kogan võivad loota ainult oma kogemustele, et nad on valinud lumekarniiside poolt vähem 
ohustatud külje. 

Noor prantslanna ei luba, et pastor-sahib kogu tõusu vältel üksinda teed rajaks, nad vahetavad 
teineteist sellel raskel tööl välja ning ületavad astangu astangu järel, ühe lumekarniisi teise 
järel. Kell on juba peaaegu kolm, kui mäehari hakkab laienema. Claude Kogan ja Pierre 
Vittoz, moekunstnik ja misjonär, sumavad teineteise kõrval käsikäes läbi sügava lume 
alistamata Nuni tipule. 

Šveitsi preester, kes on võtnud endale ülesandeks muhameedlaste ja lamaistide vahelisel piiril, 
Induse ülemjooksul, ristiusku levitada, on saavutanud väga ilmaliku võidu, pealegi veel noore 
naise saatel, kes ei tunne ühtki kõrgemat ideaali kui tema sport. Kuid preester loeb oma har- 
jumuste kohaselt vaikse palve seitsmetuhandelise tipul, mõtlemata sellele, et tulevikus ei 
nimetata kunagi selle mäe nime, ilma et samal ajal ei meenutataks naisalpinisti saavutust, kes 
tõestas, et naised ei tarvitse meestest maha jääda — ka siis, kui neil palvetava preestri 
kodumaal pole õigust isegi hääletussedelit urni lasta. 

Claude Kogan on andnud oma hääle naiste poolt — Himaalajas, Nuni tipul, 7135 meetri 
kõrgusel üle merepinna. Kui see ka võib-olla ainult sportlik auahnus oli, mis teda selleks 
sundis ... 


VIIETEISTKÜMNES PEATÜKK 


Meest eredavärvilises anorakis, seljakoti ja mäesaabastega pole ükski Tag Ramotše 
nomaadidest siin kunagi varem näinud. Uudishimulikult ümbritsevad nad uustulnukat. 
»Taudid ja põud on enamiku karjastest põhja poole ajanud — ja kus nad praegu on, kes seda 
teab,” ütleb keegi vana nomaad Gailale. 


»Ma otsin ju ainult üht perekonda. Mehe nimi on Ming-jur, tal on kolm tütart ja nende juures 
elab veel tema vennatütar... " 

»Mingjur? See on juba suve algusest saadik ära! Tal oli hea nina ja ta läks oma karjaga enne 
ära, kui loomad surema hakkasid! Kui meie ometi samuti oleksime teinud! Mina kaotasin 
kakskümmend jakki ja kolm korda rohkem lambaid." 

»Neid oleks veel rohkem olnud," seletab noor, priskete põskedega karjus, ,,kui hannid poleks 
paljud meie loomad terveks ravinud.” 

Vanamees lööb põlglikult käega. ,,Päh, hannid! Meie karjad oleksid ka nende abita terveks 
saanud!" 

»Kui hannid poleks meie maale tulnud," kädistab väike räpane naine, ,,poleks jumalad meid 
taudiga karistanud!" 

Gaila on teel Tag Ramotšesse paar korda kuulnud, et seal, kus hiinlased vaikselt ja 
tagasihoidlikult on elama asunud, et uusi teraviljasorte külvata, teid ehitada, arsti-punkte 
rajada, äkki ja ootamatult salapärased tulekahjud puhkevad, seletamatul põhjusel loomad 
lõpevad või laamad oma õnnistust keelavad tiibetlastele, kes hiinlasi nende töös abistavad. 
»Hannid ravisid teie loomad ometi terveks," sõnab Gaila, ,,seda räägite te ise! Siis saatsid 
jumalad nad ju teile abiks taudi vastu!" 

Vanamees läheb keema. ,, Ah, mis! Võib-olla tõid just nemad taudi sisse!" 

»Muidugi nemad!" hüüab naine erutatult. ,,Seda ütlesid ka õpetatud laamad Serolung-gumpas, 
kui ma oma õe Snadrupiga seal käisin ja neilt pühitsetud vett taudi vastu tõin.” 

Mida teavad laamad, tahaks Gaila vastata. Kuidas see jca pole — kas hannid on nomaadidele 
ja talupoegadele head või halba toonud, seda ta ei tea; kuid kindlasti pole õige kõike halba 
nende kaela veeretada. 

»»Kus on hannide lähim jaam?" küsib ta. 

»Uks päevateekond ülesjõge," vastavad inimesed. ,,Sa leiad nende valged telgid suurelt 
karjamaalt. Paar nomaadiperekonda on samuti veel seal.” 

Gaila tänab ja hakkab minema. 

Noor karjus hüüab talle järele: ,, Mingjuri vennatütar on ka seal. Ta töötab hannide juures!" 
Gaila pöördub küsivalt ringi. ,,Kas tõesti?" 

»Muidugi! Tema võib sulle ütelda, kuhu Mingjur läks!" 

»Tudži tšei!" hüüab Gaila noorukile tänulikult. 

Ta läheb pikkade sammudega. Paremat kätt voolavad Tage Tsangpo lained vahutades üle 
helkivate kivide. Jõekaldale laskub harakas. Gaila vastab ülemeelikult tema hoiatushüüdele. 
»Ma tulen! Ma näen teda varsti! Lenda ette, lind, ütle talle, et ma tulen!" 

Päike valgustab sügismaastikku. Pehmelt lainetavad küngasteahelikud idas ja põhjas, lõunas 
helendavad kauged valged mäetipud. Org on avar ja tasane. Väike oja voolab mitmes harus 
jõe poole. Gaila ületab selle kivilt kivile hüpates ja jätkab teed mööda vaevalt märgatavat 
rada. Kui soe oktoobripäev lõpule jõuab, puhkab ta vähe aega ühe väikese järve lilledega 
kaetud kaldal. 

Ta ei anna endale aega kõhtu korralikult täis süüa, maitseb pisut ainult odrajahust putru, 
rüüpab lonksu vett peale ja sammub edasi. Muutub üha pimedamaks, tee läheb raskemaks ja 
järsemaks. Gaila ei näe enam kitsast jalgrada ning. eksib sageli kaljurahnude vahele ja põõsas- 
tesse. Lainete laksumine saadab teda ja jääb tema teejuhiks. 

Kesköö paiku tõuseb kuu. Tema hõbedane valgus peegeldub pulbitsevalt veelt, mis üle 
kärestike kiiresti allapoole voogab. Mõne tunni pärast jõuab Gaila piklikku orgu. Jõgi lookleb 
oma kivises, tasases sängis. Gaila tunneb 

jalge all niisket rohtu: ta on jõudnud karjamaale. Tage Tsangpo oru kasina taimestikuga 
astangud on jäänud seljataha. 

Äkki hakkab läheduses klähvima koer. 

Seal seisab teravatipulise kaheviilulise katusega telk. Siin elavad nomaadid. Gaila silmitseb 
uurivalt öist maastikku. Kus on valged telgid? Kus asub hannide laager? 

Tal tuleb tagasi lüüa kahe raevukalt uriseva koera rünnak, seejärel jõuab ta teise nomaadide 
laagri juurde ja sammub kannatamatult edasi. 

Pimedusest ilmuvad nähtavale mõned heledad laigud. 

Hiina jaama nelinurksed valged telkmajad. 

Veel on öö ja Gaila ei söanda kedagi äratada. Ta istub maha ja toetub oma seljakotile. Jõe 
poolt kostab lindude esimesi arglikke hüüdeid. Varsti peaks koitma. Meenuvad üle mägede 
sooritatud rännaku viimaste nädalate sündmused: lahkumine sahibitest ja šerpadest, kes talle 
ette heitsid, et ta jälle, nagu tookord pärast Mukut Parbati ekspeditsiooni, ühe tütarlapse pärast 
koos teistega Dardžilin-gisse tagasi ei sõida; inimeste uudishimulikud küsimused, keda ta teel 
oma ebatavalises ülikonnas kohtas, ja külmad ööd mägedes. Kui pikk oli tee siia! Ja kuidas 
lootus Jišat jälle näha kõik raskused tähtsusetuiks muutis! 

üks või kaks tundi veel, siis saab ta teada, kas ta on juba eesmärgini jõudnud või peab Jišat 
mujalt otsima. Aga noor karjus ütles ju ometi nii veendunult, et Mingjuri vennatütar olevat 
hannide juures. Kindlasti on ta siin! Kui aga Mingjuril on veel üks teine vennatütar? 
Kahtlemata on tal suur perekond, palju vennatütreid ja -poegi... 

Möödub hulga aega, enne kui Gaila lõpuks uinub. 

Ta näeb unes, et on koos memsahbiga, Claude Koganiga, roninud väga kõrgele mäele. Tohutu 
suure maskiga laama ajab neid mäetipult minema ja loobib kividega, Gaila aga ei saa jalgu 
liigutada, näib, nagu oleksid need jäässe kinni külmunud. Maskil on selle laama näojooned, 
kes talle Kumdžungis pulmadeks horoskoobi koostas. 

Lõputu kukkumine rohelisse, niiskesse kuristikku. Telk, valge nelinurkne telk. Üks naine lööb 
telgiukse lahti. Ta kannab kirjut rätikut, mille Gaila Garhvalis Jišale ostis. Jiša? Täidlane, 
tõsine, jämedate joontega nägu. Pema ulatab talle vaikides viljasõela. Kusang patsutab talle 
naerdes Õlale: ,,Ela hästi, vend! Mina lähen sinu eest kloostrisse!" 

Gaila ärkab oiates. On juba valge, maastik on kuuvalge öö musthalli ühetoonilisuse vahetanud 
kirju mitmekülgsuse vastu. 

Keegi on ta ärkvele raputanud. Viisaka peanoogutusega tervitab teda naeratav mees 
tumesinises vattkuues. Gaila kargab üllatunult püsti. 

»Miks sa väljas ööbisid, sõber? Me oleksime sulle heameelega öömaja pakkunud!" ütleb noor 
hiinlane. 

»Ma alles äsja saabusin teie juurde," vastab Gaila, ,,ja nähtavasti suigatasin natukeseks ajaks.” 
»»Sul on pikk reis seljataga?" Mees vattkuues silmitseb Gaila ebatavalist riietust. 

»Ma tulen Kašmiirist — õieti Dardžilingist — ja olin valgete sahibitega mägedes. Ma otsin 
tütarlast nimega Jiša." Gaila usaldab noorele hiinlasele oma pika retke põhjuse. Põnevusega 
ootab ta vastust ja mõistab juba mehe sõbralikust naeratusest, et ta pole asjata küsinud, 

Ta juhatatakse mitmest telgist mööda ühele platsile, kus väikestes rühmades seisavad 
hiinlased ja tiibetlased, kõplad ja labidad käes. 

»»Oota siin," ütleb mees sõbralikul toonil, ,,ma otsin ta üles.” Ei kesta kaua, kui ühest rühmast 
eralduvad kaks 

inimest: noor hiinlane ja Jiša. Algul sammub tütarlaps mehe kõrval, siis aga hakkab jooksma, 
Gailale vastu. 

»»Ma teadsin seda!" hüüab ta. ,,Ma teadsin seda! Ükskord pidid sa tulema... aga nii ruttu — ja 
nii ootamatult!” 


»»Ma kasutasin esimest võimalust, Jiša!" 

»Kas sa oled jälle valgete sahibitega teel?" 

» Nüüd mitte enam. Ma tulin üksinda." 

»Ja sa saad siia jääda?" 

»» Võibolla. Sa töötad hannide juures?” 

» Jah. Onu Mingjur ja Tag Ramotše inimesed laitsid selle maha, aga mulle meeldib siin hästi. 
Me kaevame üleval kuivadel karjamaadel kraave, et rohi järgmisel suvel jälle ei kuivaks. Siis 
võib siia palju rohkem karju jääda ja nomaadidel pole enam vaja nii kaugele rännata. Ma saan 
hannidelt viisteist jüani kuus ja elan samuti siin. Mu käsi käib paremini kui onu juures. Seal ei 
saanud ma kunagi raha enda jaoks, ainult süüa töö eest. Kas sa ei tahaks samuti koos meiega 
kraave kaevata?" 

»»Oh — see oleks tore! Kui nad mind võtavad!" 

»Gaila, ma olen nii rõõmus, et sind jälle näen! Siin vajatakse palju töölisi. Lase endale ainult 
labidas anda! Ah kui tore! Me hakkame koos töötama!" 

» Uus?" küsib tööriistade väljaandja, noor hiinlane. 

»Jah, Guo tõi ta siia ja rääkis juba temaga.” 

Jiša liialdab pisut. Sõnadest, millega ta Gaila eest välja astub, kostab indu. 

Igaüks, kes hiinlaste jaama tuleb ja irrigatsioonitööde juures kaasa tahab aidata, saab tööriista 
ja õhtul, kui ta selle tagasi toob, oma töötasu. Tööliste hulgas on ka ärajooksnud pärisorje, 
keda politseinikud laamade käsul jälle tagasi viivad, et nad kloostrite põlde hariksid. Teised 
on siin juba kaua ja jätavad oma palga mitu nädalat välja võtmata, et siis korraga suuremat 
summat saada. 

Üks kolonn teise järel lahkub jaamast. Esimene töökoht asub ainult veerand tunni tee 
kaugusel üles jõge. 

Vasakul oru kohal asuvasse kuiva kiltmaasse on kaevatud palju kraave. Jiša teab juba täpselt, 
kuidas karjamaad niisutatakse, ja seletab seda Gailale, nagu oleks see tema enda maatükk. 
Gailat hämmastab tütarlapse innukus. Kui palju on ta muutunud sellest ajast, kui nad 
Garhvalis teineteisest lahkusid! Jiša näib seda isegi tajuvat. ,, Kas mäletad veel, 

kuidas ma sinu kolonnis pakke kandsin? Siis muretsesid sa jnulle sahibite juures tööd. Nüüd 
hoolitsesin mina selle eest, et me saaksime siin koos olla! Oled sa rõõmus?" 

Gaila noogutab talle naeratades. 

Kui erinev on ka teiste tööliste meeleolu! 

Gaila mõtleb sellele, kui väga neid tookord Dardžilingi ja Kalimpongi vahelise karavanitee 
ehitamisel taga sunniti, kuidas ettevõtjad püüdsid kulidest viimase välja pigistada ja kõigele 
lisaks neid veel ilmastikust tingitud tööseisakute arvel töötasuga petsid! Siin on kõik teist- 
moodi! Hiinlased panevad ka ise käed külge, näib koguni, et nad oma innukusega tiibetlasi 
kaasa kisuvad ja rõõmustavad, et nad siin, kaugel oma kodumaast, veevaest karjamaad 
niisutada võivad. 

Palju mõtteid tuleb Gailale pähe hannide jaamas. Mõnikord, puhkehetkel või õhtul, räägib ta 
Jišaga sellest, mis talle mõttesse on tulnud: kas tiibetlased poleks võinud seda juba ammu ise 
teha? Kas poleks nende loomakarjad juba ammu suuremad ja tervemad olnud, kui nad maa 
rikkusi vee ja taimede näol, viljaka mulla näol õigesti kasutanud oleksid? 

Kes neid selles takistas? Kas pidi siis hannide tuleku ära ootama, et need näitaksid, kuidas 
seda teha? Kas nad polnud ise küllalt targad, et paar lihtsat kraavi kaevata, mis oleksid vee 
januneva maakamara juurde juhtinud ja selle ikka jälle haljendama pannud? 

Miks talusid nad nii kaua alandlikult laamade omavoli ega võtnud juba aastate eest labidaid ja 
kirkasid, et omal tahtel aasasid ja põlde viljakaks muuta? Laamad andsid neile nõu palvetada, 
preestrid ise anusid, kas siis omakasupüüdlikult või puhta südamega, jumalatelt vihma ja 


viljakust. Keegi aga ei ütelnud talupoegadele ja nomaadidele: oma elujärge võite te omaendi 
kätega parandada! 

Ja siis tulid hannid ning sõnagi lausumata laamade ja jumalatesse uskumise vastu näitasid 
vaestele karjustele ja talupoegadele, et inimene on ise võimeline looduselt rohkem võtma. 
Miks ei andnud valged, kes juba sugupõlvede vältel tiibeti kloostriülemate ja maaomanike 
juures sisse ja välja käisid, kohe seda head nõu? 

Ainult vähestele paljudest küsimustest suudab Gaila ise vastata. Ja mida sagedamini ta Jišaga 
sellest räägib, seda sagedamini saab ta vastuseks: ,,Tähtsam on töötada kui 

palju küsida. Enne kui talv tuleb ja maa külmub, peavad kraavid valmis olema. Siis voolab 
sulavesi kevadel oma õiget teed!" 

Aga Gaila ei jää rahule, ühel päeval küsib ta Guolt, noorelt hiinlaselt, keda ta siin esimesena 
kohtas, miks hannid siia tulid. 

«Tiibetlased on meie vennad," vastab Guo, rõõmustades Gaila teadmishimu üle. Ta teab juba 
ammu, et noor šerpa on kloostris üles kasvanud ja loobunud vaimulikust elust. ,,Hannid ja 
huedžud, taid ja nossud, ning kuidas neid Hiina 

rahvaid kõiki nimetatakse, on üks suur perekond. Nad on end vabastanud võõrastest isandatest 
ja rõhumisest; nad on alustanud uut elu, mis iga päevaga jõukamaks ja ilusamaks muutub. Ja 
kui ühel perekonnal läheb hästi, siis 

peavad ju kõik tema liikmed sellest osa saama, kas pole tõsi?” 

Gaila mõistab ja noogutab. 

»Džangtsud, meie vennad Tiibetis, kuuluvad meie perekonda. Miks peaksid nad varjus seisma 
ja mitte hommiku-päikese valgust nautima? Me tulime siia, et näidata, kuidas me omal maal 
peale hakkasime. Kõigil on võimalik jälgida, kuidas elu paremaks muuta. Tiibetlastel on 
tugevad käed ja terased silmad — vaata ainult, mida siin sel suvel on ära tehtud! Kui meie 
vennad oma tarkust ja jõudu õigesti rakendavad, siis on nälg ja haigused varsti unustatud. Siis 
läheb tervel perekonnal hästi!" 

Veel sageli istuvad Gaila ja Guo koos, mõnikord on ka Jiša nende juures. Tulevad teised 
tiibetlastest töölised ja ka Hiina sõdurid, et vestlusest osa võtta. 

Kui algab talv ja nomaadid põhjast Tage Tsangpo äärsetele karjamaadele tagasi pöörduvad, 
on püsti juba mõned kivimajad, kus karjakasvatajad nähku tee, jahu ja suhkru vastu võivad 
vahetada. Sellest ajast peale, kui nomaaditelkides kaugel ümberringi sai teatavaks, et han-nid 
haigusi paremini ja kiiremini ravida oskavad kui laamad, pole jaama sanitaril enam rahu. Ka 
haigete loomadega tulevad nomaadid usaldavalt jaama ja mõnigi karjakasvataja, kes 
kahtlustas, et hannid on möödunud suvel möllanud taudi põhjustajateks, tuleb mõttele, kas 
mitte teised ei taha salakavalalt kahjusid nomaadide abistajate kaela veeretada. 

Gaila ja Jiša jäävad terveks talveks hannide juurde. 

Guoga on nad suurteks sõpradeks saanud, aga ta ei jää 

enam kauaks nende juurde, sest kui saabub kevad, siis kavatseb ta koos hiina teadlastega 
suunduda loodesse geoloogilisele uurimistööle. Gailas ärkab jälle vana geiklushimu. 
Ekspeditsioon! Kui ta ainult kaasa võiks minna! 

Ta on Guole juba sageli jutustanud oma retkedest Himaalajas ja tuletab nüüd viimasele 
meelde, et ta on tubli kandja ning oskab mägedes liikuda. Aga Guo ütleb tagasihoidlikult, et ta 
on kavatsetavas ekspeditsioonis ainult tähtsusetu liige ega saa Gaila osavõtu üle otsustada. 
»Pealegi ei lähe me Himaalajasse, nagu sina kindlasti soovid,” seletab ta. «Ekspeditsioon 
nakkab küll tööle mägistel aladel, aga meil on teistsugused eesmärgid kui Euroopast pärit 
alpinistidel. Me ei võta reisi selleks ette, et mägedele ronida, vaid otsime maavarasid, et 
tiibetlased õpiksid oma maa rikkusi tundma ja neid kasutama endi hüvanguks.” 

»Ma tahaksin sellegipoolest teiega kaasa tulla!" 


Guo lubab ekspeditsiooni juhilt kirja teel paluda, et ta võiks Gaila abitööjõuna kaasa võtta. 
Kiri ei jõua enam ekspeditsioonini, sest see on juba ammu teel Lhasast Lääne-Tiibetisse. 
Pärast nädalate-pikkust asjatut vastuse ootamist saabub päev, millal Guo peab jaamast 
lahkuma. Ta kohtub teiste osavõtjatega ühes külas tasami ääres. 

»Kas sa ei tahaks mulle hüvastijätuks ütelda, kuhu su reis läheb?" küsib Gaila. 

«See pole saladus, mu sõber. Me hakkame tööle Kailase mäestikus.” 

«Kailas! Oo, ma tunnen seal paljusid teid. Nelja aasta eest olin ma parikarmal. Võta mind 
kaasa, Guo! Võib-olla on sinu ekspeditsiooni juht ometi nõus mind võtma!" 

Naeratades püüab noor hiinlane Gailat veenda, et on täiesti teadmata, kas teda saadakse 
kasutada, ja et talle on väga vastumeelne, kui ta peab Gaila kohtumiskohas pettunult koju 
tagasi saatma. Aga Gaila ei lase end oma vaimustuses mõjutada. Ülepeakaela seab ta enda 
reisivalmis, jätab rutakalt hüvasti hämmastunud ja pisut pettunud JišaTga ning järgneb Guole. 
Asjatult püüab Guo järgnevate päevade jooksul oma pealetükkivat saatjat mõjutada tagasi 
pöörduma. Üha selgemaks saab rahulikule noorele hiinlasele, et ekspeditsiooni juht 
seiklushimulist Šerpat saatjana kasutada ei 

249 


taha. Gaila seevastu on veendunud: kogenud alpinisti läheb vaja igal suuremal rännakul. 
Fantaasia laseb tal juba vaimus tõusta kõrgetele mägedele mäestikus, kus asub Kang 
Rimpotše. Jah, ta hellitab koguni mõtet ronida püha mäe enda tippu. Kuidas oleks, kui tõusta 
püramiidi tippu, mille kohta kõik preestrid ütlevad, et ükski surelik ei pääse selle lähedusse? 
Seal leiaks ta kindlasti viimase vastuse küsimusele, mis piinab teda esimesest ekspeditsioonist 
saadik: kas mäetipul tõepoolest troonib jumal? Kui ka kõik ütleksid, et see on rumalus — ta 
tahab ise tundma õppida täit tõde! 

See mõte haarab teda niivõrd, et ta kogu ettevaatuse unustab ja Guole viimasel rännupäeval 
oma plaanist jutustab. 

Hiinlane jääb jahmunult seisma. ,,Ma arvan, et me oleme sõbrad, Gaila — siis pead sa mulle 
lubama paar avameelset sõna! See, mida sa kavatsed, on sinu usu asi ja ma ei saa end vahele 
segada. Aga kui sa hiina ekspeditsiooniga teel oled ja ainult oma uudishimu pärast mäetipule 
ronid, mida paljud miljonid inimesed ülimaks pühaduseks peavad, siis kutsub see esile 
arvutute usklike pahameele. See pahameel suundub ka ekspeditsiooni vastu, millesse ma 
kuulun. Loobu sellest ettevõttest minu, oma sõbra meeleheaks. Niigi on täielik hullumeelsus 
tahta ronida üksi nii kõrgele lumega kaetud mäele!" 

Gaila jääb jonnakalt oma plaani juurde. Ta püüab seletada, et ei taha sellega kedagi haavata ja 
pärast nii paljusid retki mägedesse ennast küllaldaselt usaldab, et nii kõrgele ronida. 
Tšomolungmal on ta juba palju kõrgemal olnud — Kang Rimpotše pole kindlasti kõrgem kui 
kakskümmend tuhat jalga. 

Visalt püüab Guo kõigutada oma saatja kinnisideed. Asjata. Nii ei jää talle midagi muud üle 
kui paluda Gailat minna Tag Ramotšesse, Jiša juurde või kuhu ta iganes soovib — nad ei saa 
enam koos teed jätkata. 

»Me jääme sõpradeks nagu varem, kui me ükskord jälle kohtume, aga nüüd ela hästi!" Guo 
kummardab sügavalt. 

Gaila vastab tervitusele külmalt. Kui Guo eemaldub, haarab ta endal rinnast ja surub hambad 
kokku. Ta tunneb end solvatuna, põlatuna ja tahaks hiinlasele järele hüüda: ,,Ma ronin siiski 
Kang Rimpotšele!" Ent aegamööda valdab teda üha rohkem ebakindlustunne. Ta jääb terveks 

päevaks samasse kohta paigale, suutmata otsustada, kas marssida edasi põhja poole või minna 
tagasi. 

Haavunult pöördub ta lõpuks lõunasse. Neli päeva sammunmist, siis on ta jälle jaamas. 


Jišat ei üllata tema tagasitulek ega halvasti varjatud pettumus. Ta on kogu aeg lootnud, et 
noormees varsti tagasi pöördub. Gaila kavatsusest Kailasele ronida ei aima ta midagi ja šerpa 
ei räägi sellest. 

Ta ei jää jaama enam kauaks. Veel ikka ei suuda ta sellest üle saada, et hiinlasest sõber 
kahtles, kas ta suudab tõusta lumega kaetud mäetipule. Teistele põhjustele, mis Guod sundisid 
temast lahku lööma, mõtleb ta vähe. Ta ei suuda ju kujutledagi, kui hoolikalt püüavad hannid 
vältida usklike tiibetlaste tunnete riivamist. Veevaese aasa niisutamine, kõrbelise maakoha 
viljakaks muutmine on tõhusamad vahendid ebausu ja pimeda allaheitlikkuse vastu kui Püha 
mäe pühaduse vägivaldne riisumine. 

Gailal õnnestub Jišat veenda, et see koos temaga jaamast lahkuks. Ta tahab jälle koos 
Dardžilingi ,,tiigritega" valgete sahibite teenistuses liustikele ja mäeharjadele ronida. Kõige 
lihtsam oleks küll üksinda Dardžilingisse tagasi pöörduda, mõtleb ta, aga ta ei taha enam Jišat 
kaotada. Kui Jiša tema seltsimeeste ja kaasmaalastega kohtub, ei saa ta enam kauem varjata, 
et ta vanemad talle teise naise võtsid. On aeg tütarlapsele lõpuks ütelda, mis lahusoleku 
aastatel on muutunud, või vaikides lahkuda ja teda mitte kunagi enam näha. Alles pärast seda, 
kui Jiša on otsustanud koos temaga Dardžilingisse minna, julgeb ta rääkida pulmadest 
Kumdžungis. 

Jiša ei saa enam taganeda. Ta on koos Gailaga teel uude elufaasi, ta peab alistuma. 

Selles pole midagi ebatavalist, et mehel Tiibetis, Nepaalis või Indias on kahekordsed 
abielusidemed. Ka mehe või naise truudusesse lahusoleku ajal ei suhtuta väga rangelt, kuid 
Jiša jaoks pole pärast õrna esimese armastuse elamusi, pärast unustamatuid kuid Garhvalis 
mõeldav, et nad kohtuksid teistsugustena, kui nad asjaolude sunnil teineteisest lahkuma pidid. 
Nüüd ta aimab, miks hannide laagris ei elustunud uuesti tunnid, mida nad Jošimatis ja 
Raniketis koos veetsid. Ta tundis, et Gailat miski rõhub, ja ka ta ise ei suutnud enam olla nii 
sündimatu ja muretu kui tookord. Aga nad olid ju ka mõlemad vanemaks ja tõsisemaks 
muutunud. 

Jiša ei tunne vaenu võõra naise vastu Kumdžungis ega kaastunnet Gaila vastu, kes pidi 
alistuma vanemate soovile — ta on oma tagasihoidlikkuses õnnelik, et võib nüüd mehe kõrval 
viibida. 

»»Sa tulid jälle minu juurde tagasi ega läinud selle teise juurde. Ma ei unusta seda. Ja nüüd 
võtad sa mu kaasa. Ma hakkan koos sinuga töötama, samuti nagu me seda jaamas tegime," 
ütleb ta rahulikult. 

» Aga mul tuleb aeg-ajalt sinust kaua aega eemal olla ja mägedesse minna.” 

Jiša vaatab tema poole üles, ,,Siis ma ootan sind!" 


KUUETEISTKÜMNES PEATÜKK 


Toong Soong Bustis võib 1954. a. kevadel leida ainult üksikuid šerpasid. Sellest ajast peale 
kui Tensing Everesti vallutas ja paljud Šerpanid oma mehi sellel ekspeditsioonil kandjatena 
saatsid, on üha enam saanud tavaks, et noored abielupaarid koos valgete sahibite teenistusse 
astuvad. See ei lase end alati nii korraldada, aga kui eesmärk Dardžilingist väga kaugel ei ole, 
võtavad ekspeditsioonijuhid meelsasti oma «tiigrite" naisi kandjateks. Šerpade ametiühingu 
juhtkond hoolitseb selle eest, et šerpa perekondade sotsiaalsed suhted paraneksid. 

Nii mõnigi maja on mitmeks kuuks elaniketa, aga Gaila ja Jiša peavad kaua otsima, enne kui 
nad peavarju leiavad. Ämmad ja vanaisad, nooremad õed-vennad või õe- ja vennalapsed on 
rõõmsad, et saavad väikestes majakestes mõni aeg pisut lahedamalt elada. 

Päris küla servas on neil lõpuks õnne. Ühe vana ,tiigri" kojujäänud perekonnaliikmed on küla 
ülemisse ossa oma sugulaste juurde siirdunud ning loovutavad majapidamise mõõduka tasu 
eest Gailale ja Jišale. 


Nende rahatagavara on pika reisi vältel tublisti kokku sulanud ning Gaila läheb veel samal 
päeval ametiühingusse ja Himaalaja Klubisse tööd kuulama. 

Ta väljub oma uuest tagasihoidlikust kodust suurte lootustega. Kui enamik ,.tiigreist" juba 
palgatud ja teel on, siis võib kindlasti kergemini tööd leida, ütleb ta endale. 

Juba teel ametiühingusse saab ta teada, et sel suvel ei vajate enam ühtki kandjat. Serpa 
Ühingus saab ta samasugust informatsiooni. Ka mrs. Henderson Himaalaja Klubi büroos 
kahetseb ... 

Ta on hiljaks jäänud! 

Kui ta ometi poleks Guoga kaasa läinud. 

»» Alles septembris läheb jälle üks suurem ekspeditsioon mägedesse," seletab mrs. Henderson. 
»» Võib-olla saad sa 

siis kaasa minna. Sirdar Gjaltsen Norbu koostab meeskonna. Praegu on ta jaapani sahibitega 
Nepaalis Manaslul. Aga ta tuleb õigeks ajaks tagasi, siis võid talt küsida.” 

»Aga Tensing, Ang Tarke, Pasang Dava Lama, Dakši ja Da Tundu? Kas nad kõik on juba 
ära?" 

»Kõik!" Sekretär naeratab kahetsevalt. ,,Sel aastal oli suur nõudmine, aga sa tulid kahjuks 
liiga hilja. Sinu retk kommunistide juurde ei olnud just kõige targem tegu! Paljud sinu sõbrad 
arvasid juba, et sind ei lasta sealt enam tulema.” 

Gaila on pisut nördinud. ,,Ma käisin seal oma naise järel ja hiinlased andsid mulle terveks 
talveks tööd. Kui ma ära hakkasin tulema, ei takistanud mind keegi.” 

»»5a tulid selleks, et tööd küsida?" Mrs. Henderson tõstab pea ja surub huuled kokku. 

»Jah — ma palusin seda." 


»Ja mina ütlesin sulle, et praegu pole sinu jaoks midagi! Head päeva!" 

Ta sorib kirjakuhjas ega tee Gailast enam väljagi. 

Gaila mõistab, et talle on antud märku lahkuda, ja väljub büroost. 

Lööduna tuleb ta külla tagasi. Veel lootusetumana näib Gailale Jiša jaoks tööd leida, sest 
viimane ei oska keeli, mida Dardžilingis peamiselt räägitakse: nepaali, inglise ja hindi keelt. 
Tiibetlased, kes siin elavad, on enamikus ühe neist keeltest ära õppinud. 

Mõni päev hiljem kõnetab teda turul keegi mees. See otsib Tiibetisse toimetatava transpordi 
jaoks kandjaid, kes oskavad keelt hammaste taga hoida. Kalimpongist tuleb kastid üle piiri 
viia ja tasu, mida ta tõotab, on väga rikkalik. 

Gailale tundub asi kahtlasena. Ta aimab, mis kastid need on, mis tuleb Tiibetisse smugeldada. 
Ta mõtleb vihma-rohke talve karavanidele neli aastat tagasi. Otsekoheselt küsib ta mehelt: 

» Relvad hannide vastu?" 

Mees kehitab paljutähendavalt õlgu ja naeratab. «Võibolla!" 

»Selleks otsi endale teisi!" vastab Gaila teravalt ja läheb edasi. 

Kas need räpased lood jätkuvad ikka veel? Nelja aasta eest kutsus pantšen-laama hanne appi 
salajaste relva-importööride vastu, tumedate võõraste jõudude vastu, kes pärast aastakümnete 
pikkust eestkostmist Tiibeti asjades nüüd avalikult asusid ,,maad pilvede kohal" oma tahtele 
alistama. Hännid tulid kui sõbrad ja võimaldasid puruvaesel rahval Tsangpo ääres paremat elu 
alustada. Oma silmaga on Gaila näinud omakasupüüdmatu abi tõendeid, oma kätega on ta 
tõstnud esimesed labidatäied maa helge tuleviku heaks. Milleks on Tiibetis vaja relvi, salaja 
üle piiri smugeldatud ameerika ja inglise püsse ja padruneid? Kes soovib relvi, kes neid 
saadab? 

Juba see vähenegi, mida Gaila kogu loost teab, täidab ta vihaga. Ta on -valmis mehele järele 
jooksma, tema riietest kinni haarama ja ta politseisse toimetama. 

Kuidas teda ka ei meelitaks hästitasuv töö, räpastesse tehingutesse ei lase ta end segada! Ta 
loodab ikka veel turistidega või teadlastega vähemalt eelmägedesse pääseda. 


Järgmistel päevadel külastab ta oma seltsimeeste perekondi, 

esitleb oma noort naist, Nüüd, kus peaaegu ;kõik šerpad ja šerpanid ära on, leidub Toong 
Soong Büstis vähe kõneainet ja šerpade majades võetakse meelsasti vastu külalisi, kellega 
saab lobiseda ja keelt peksta. Gaila ja Jiša on teretulnud pealtkuulajad igasugustele vanadele 
klatši-juttudele, mis külanaistele juba igavad tunduvad. Mis Gai-lat aga enam huvitab, on 
nende, ekspeditsioonide eesmärgid, millega šerpad on teel. Kuid mägede nimesid naised ei 
tea, nad jutustavad ainult, et Dakši ja Dava Tensing on inglastega Sikkimi suundunud, Pasang 
Dava Lama saadab koos oma vennapoegade, poegade ja vennaga Argentiina alpiniste ühele 
väga kõrgele mäele Nepaalis ning sirdar Gjaltsen juhatab šerpade rühma, kes jaapani 
alpinistide juures kandjatena töötavad. Tšomolungma lähedal tegutsevad ühel mäel korraga 
kaks ekspeditsiooni, inglaste ja ameeriklaste oma, kumbki suure hulga valitud kandjatega. 
Tensing Norgei ja Ang Tärke aga pole sel aastal suurte jõgede vahelistes mägedes. Pärast 
Tšomolungma kuulsusrikast vallutamist otsustas India valitsus, et Himaalaja uurimist ei saa 
enam jätta ainuüksi Euroopast ja Ameerikast pärit alpinistide hooleks. Dardžilingist loodes 
leiti koht, mis pole liiga kaugel mägedest, aga ka mitte liiga eraldatud tsiviliseeritud 
maailmast. Sinna rajatakse India alpinismikool. Tensing ja major N. D. Džajal on määratud 
juhatajateks. Esimesed šerpad, kes peavad hoolitsema tulevaste ,.tiigrite" väljaõppe eest, on 
sõitnud Euroopasse, et ühes Šveitsi alpinismiinstruktorite koolis kõiki jää- ja kaljutehnika 
peensusi tundma õppida. Tensing on oma õepojad Topgei ja Gombu kaasa võtnud, reisiks 
valiti välja Ang Tempa ja Da Namgjal ning sirdar Gjaltsen! nimekaim, keda Dardžilingis 
vahetegemiseks ,,Miktšeniks" kutsutakse. 

India alpinismiinstruktorite kool! Gaila ei julge mõeldagi sellele, et ka tema võiks seal kord 
õpilane olla! 

Rohked külaskäigud vanade tuttavate sugulaste juurde olid ka teisest seisukohast tasuvad: 
tänulikult naeratades võis Jiša mõnegi kingi vastu võtta ja lisaks sai Gaila teada, et ühes 
istanduses vajatakse töölisi ja teekogujaid. 

Nüüd on mõlemal jälle tööd. Palk on küll madal — nad ei saa kahe peale kokkugi nii palju kui 
üksainus hannide jaamas, aga see on parem kui mitte midagi. ,,See on aus töö!" ütleb Gaila 
endale ja mõtleb salakaubavedamisele, mida mees turul talle pakkus. 

Kui algab suvine vihmaaeg, pöörduvad paljud šerpad ekspeditsioonidelt tagasi. 

Gjaltsen Norbu rühm on esimene. Sellel on veelgi vähem õnne olnud kui Pasangi meeskonnal, 
kes möödunud aastal Nanga Parbati juurde ei pääsenud. Sirdar Gjaltsenil ja tema meestel oli 
pärast nädalatepikkust marssimist koos jaapani sahibitega läbi Kali-Gandaki oru eesmärk juba 
silmade ees. Ainult mõned kilomeetrid sellest kohast eemal, kus jaapanlased eelmistel aastatel 
juba kaks korda oma pealaagri olid üles löönud — nüüd, kus neil olid kõik šansid alistada 
uus, vähetuntud kaheksatuhande-line, jäi värav Manaslu juurde kõigile suletuks, jaapanlastele, 
šerpadele ja koguni ekspeditsiooni saatvale Nepaali ohvitserile. Sama küla elanikud loopisid 
võõraid kivide ja jakisõnnikuga. Iga katse külale läheneda või ümbert ringi minna luhtus ja 
kutsus esile ainult veelgi raevukama vastupanu. Ekspeditsiooni juht Jaitši Hotta pidas mõistli- 
kumaks ajutiselt taanduda. Lähema suurema asula võimud püüdsid Sama küla vihaseid 
elanikke rahustada, kuid need jäid oma otsuse juurde ja ähvardasid vägivalda kasutada, kui 
võõrad jälle nagu eelmisel aastal üritavad ronida jumalate troonile. 

»Kollased sahibid äratasid aasta eest kurjad vaimud unest. Vaevalt olid võõrad läinud, kui 
meie külale Manas-lult palju õnnetusi kaela sadas. Laviinid purustasid maju ja põlde, kivi 
varingud tapsid meie loomi. Taudid, põud ja näljahäda väljendasid solvatud mäevaimude 
raevu!" seletasid külaelanikud. ,,Võõrad läksid ära, meie aga pidime kandma karistust nende 
kuritegude eest!” 


Nepaali võimude esindajad ja sideohvitser, keda samuti ei lastud küla lähedale, püüdsid 
lihtsameelseid inimesi rahustada. -Nad kinnitasid, et jaapanlased tahavad suure ohvriga 
jumalaid ja laviinide tõttu kahju kannatanud inimesi lepitada. 

Nende ettepanekud lükati tagasi. 

Oli veel teinegi põhjus, mis ajendas Sama elanikke sulgema jaapanlastele tee nende eesmärgi 
poole. Alles hiljem, tagasiteel sai ekspeditsioon sellest teada: mõned noormehed siit 
ümbrusest võitlesid sõja ajal gurka rügementides džunglisõjas jaapanlaste vastu. Mitte kõik 
nad ei pöördunud võitlusest ja jaapani vangistusest tagasi. Viha jaapani agressorite vastu 
polnud veel ligi kümme 

aastat hiljem kustunud, isegi selles Himaalaja kõrvalises nurgas mitte! 

Jaapanlased ja nende kakskümmend kaks Šerpat pidid koos neljasaja viiekümne 
koormakandjaga Manaslule selja pöörama. 

Naabruses asuval Ganeš-Himalil võtsid nad ette mõned katsed tipule jõuda, kuid neil ei 
õnnestunud saavutada isegi üht tagasihoidlikku võitu. Šerpad, kes sellelt ekspeditsioonilt 
Dardžilingisse tagasi tulevad, tunnevad piinlikkust, kuigi nad pole ebaõnnestumises süüdi. 
Samuti mäetippu vallutamata, kuid oma ekspeditsiooni tulemustega väga rahul olles 
pöörduvad Dardžilingisse tagasi inglise alpinistid, kes sooritasid luureretke Kang- 
tšendžöngale. Dava Tensing oli kaheksa šerpa sirdariks, kellest mõned paljude aastate jooksul 
juba korduvalt olid asunud teele kõrguse poolest maakera kolmanda mäe juurde. Selle 
uurimise saja-aastane ajalugu oli juba palju ohvreid maksma läinud; 1931. a. jõudsid 
Müncheni alpinistid idaharjale, 7700 meetri kõrgusele. Sellest ajast peale pole keegi 8585 
meetri kõrguse j äähiiglase tipule lähemale pääsenud. Lewis, tänavuse ekspeditsiooni juht, oli 
1951. a. esmakordselt ,,Kantsehil", nagu nimetasid viie tipuga mäge baierlased. Tema 
šveitslasest seltsimees Frey ei tulnud tookord enam mäelt tagasi. Tensing Norgei ja Ang Dava 
olid sellel väikesel luureretkel ainsad šerpad. Möödunud aastal võttis Lewis oma kaasmaalase 
Kempega ette uue luureretke. Kolmekümne kuue kandja hulgas olid ka kakskümmend kolm 
šerpanit. Kui seni oli mäele püütud tõusta enamasti idast või põhjast, siis nüüd suundusid 
Kempe ja Lewis lõunanõlvale ning uurisid ülesronimisvõi-malusi Jalungi liustikult lähtudes. 
Ka sel aastal olid nad jälle Kantschi Jalungi-poolsel küljel, jälle peaaegu sama 
kandjaterühmaga, jälle samasuguse tulemusega nagu eelmisel aastal: tee läbi jääkose 
hobuserauakujulise kaljuseina all, mis on isegi Dardžilingist nähtav, viib tugeva, 
hästivarustatud ekspeditsiooni eesmärgile! 

Rohkem teada saada polnud sahibitel kavas. Nende rahulolu kandub üle ka šerpadele ja nende 
naistele, kes sahibitele Dardžilingist lahkumise puhul piduliku hüvasti-jätu korraldavad. 
Tensingi ennustus Everesti vallutamise eel näib täituvat: võiduga Tšomolungma üle kasvab 
šerpade kuulsus ja ei möödu enam ühtki aastat, millal ei tuleks palju 

ekspeditsioone ja millal «tiigrite" perekonnad ei leiaks tasuvat tööd. 

Kuigi sellel suvel pole veel vallutatud ühtki kõrget mäetippu, näib aasta 1954 omandavat 
Himaalaja ajaloos niisama suure tähtsuse kui eelmine aasta. 

Esimese vallutatud kaheksatuhandelise Annapurna võimsal naabril, 8172 meetri kõrgusel 
Dauladžiril saavutasid Pasang Dava Lama ja tema vend Ang Njima suurt edu. Pärast seda kui 
Herzog oli asjatult otsinud kasutamiskõlblikku marsruuti, tungisid šveitslased möödunud 
aastal kuni 7600 meetrini, kuid siis jäi nende teele ette raske kalju-astang. Pasang ja Njima 
aga läbisid koos kahe Argentiina sahibiga ohtlikud järsakud. Mõlemad köiskonnad pöördusid 
pärast mäeharja kaljurahnude ületamist lõunaseinale ja liikusid edasi mööda seda, kuni nad 
jälle lumega kaetud mäeharja servale võisid tõusta. Hilisel pärastlõunal olid nad rohkem kui 
8000 meetri kõrgusel, liiga hilja tipu ründamiseks, liiga hilja aga ka tagasiminekuks VII 
laagrisse, mis asus samal kõrgusel, kust šveitslased ümber pöördusid. 


Nad kaevasid lumme kitsa koopa, kuhu maha kükitasid ning näljastena ja külmetades öö 
veetsid — sada seitsekümmend meetrit mäetipust madalamal. Neil polnud kaasas ühtki telki, 
ei magamiskotte ega toidumoona — nad tahtsid ju sel päeval ainult teed uurida! Et nad 
mäetipule nii ligidale jõudsid, see üllatas neid endidki. 

Hommikuhämaruses sadas lund. See sundis neid laskuma, sest kuigi nad oleksid jõudnud ühe 
või kahe tunniga mäetipule, poleks nad teed üle lumme tuisanud ebakindla lääneharja samal 
päeval enam läbida suutnud. Veel üht ööd lumes, veel üht päeva ilma toiduaineteta poleks nad 
välja kannatanud! 

Ang Njima ronis ette kitsale, värske lumega kaetud kaljuservale, lõi endal pea veriseks ja köie 
surve ähvardas tal ribid murda. 

Oli juba pime, kui nad jõudsid VII laagrisse, kus neid võttis vastu ekspeditsiooni juht leitnant 
Luciano Ibanez, kes juba kolmandat päeva üksi siin üleval viibis ja külmavõetud jalgadest 
hoolimata kahe köiskonna tagasitulekut ootas. 

Viiekesi oli telgis väga kitsas, pealegi kannatasid Ibanez ja Njima "suuri valusid. Laskumine 
sai ekspeditsiooni juhile saatuslikuks: 7000 meetri kõrgusel asuvasse VI laagrisse pidi ta 
maha jääma, sest tema jäärauad olid kaduma läi- 

nud ja ta suutis vaevalt veel seista. Ibariezil tuli veel kaks päeva oodata, enne kui ta suudeti 
ära viia. Polnud vist ühtki argentiinlast või šerpat, kes oleks külma käest terve nahaga 
pääsenud. 

Kui lõpuks kõige raskem seljataha jäi, oli Ibaõezi jaoks juba liiga hilja: tal oli palavik ja ka 
kiire transponeerimine Katmandu haiglasse ei päästnud enam tema elu. 

Koduteel võrdles Pasang ikka ja jälle Argentiina ekspeditsiooni Ameerika omaga, millest ta 
viieteistkümne aasta eest Karakorumis osa oli võtnud. 

Sahibite omavahelised tülid, kes joobnutena isegi püstolid haarasid, argentiinlaste saamatus ja 
kannatamatus rasketes olukordades — kõike seda oli ta kogenud juba tookord Tšogoril. 
Kulisid koheldi rännakul nii halvasti, et paljud minema jooksid ja ülejäänud korduvalt 
streikisid. Ka ekspeditsiooni juhi saatuslik ootamine kõige kõrgemas laagris meenutas talle 
ameeriklase Wolfel surma Tšogo-ril, kes laskis mööda õige aja pääsemiseks. Mälestused 
rasketest traaversitest Dauladžiri harjal pakkusid talle igatahes rahuldust: nagu tookord ületas 
ta ka sedapuhku kõrgeima raskusastmega eendeid ja kaljuseinu ilma hapnikuaparaadita 8000 
meetri kõrgusel. Ta oli ikka veel endine! 

Mägi aga, millel Pasang Dava Lama oma kuulsusele aluse pani, alistatakse kuu aega pärast 
argentiinlase surma. 31. juulil 1954. a. seisavad pärast seninägematus koguses varustuse 
rakendamist kaks itaalia alpinisti maakera teise mäe tipul. Ka 8611 meetri kõrgune 
Karakorumi hiiglane peab nagu Mount Everestki plaanipäraselt rakendatud moodsale 
tehnikale ja valitud meeskonna täpselt arvestatud võitlusvõimele alistuma. 

Milaano geoloogiaprofessor Ardito Desio viib pärast pikki aastaid kestnud ettevalmistusi 
Pakistani Matterhorni, Monte Rosa, Dolomiitide ja Mont Blanc'i parimad 
alpinismiinstruktorid. Kui enamiku Himaalaja- või Kara-korumi-ekspeditsioonide puhul 
tagasihoidlikult teatati, et võimaluse korral püütakse tipule jõuda, siis professor Desio lahkub 
Itaaliast kindla veendumusega, et tema ekspeditsiooni eesmärk Tšogori tipp vallutatakse iga 
hinna eest. 

Oma kaheteistkümnele alpinistile on ta kaasa võtnud varustust kolmsada kakskümmend 
tsentnerit. Üritus on neelanud sada miljonit liiri! Itaallased toovad K2 juurde 

köisteed ja raadiosaatjad, tuhanded meetrid nailonköit paigutatakse Abruzzi mäeharjale 
viivate tõusuradade äärde, tosinad moodsaimad telgid, magamiskotid, propaan-keeduriistad 
vinnatakse terastrosside otsas üle mäeharjade üles ja sajad hapnikuballoonid on kõrglaagrites 
valmis, 

kui päike viimasel juulinädalal pärast pikka halva ilma perioodi alistamata hiiglase võimsat 
keha valgustab. Lõplikuks rünnakuks jääb üsna vähe aega, sest esimestel augustipäevadel 
peavad alpinistid monsuuni algust arvestama. Juba on viimaste nädalate pingutused ja 
külmad, niisked tormid ühe ohvri nõudnud: alpinist Mario Puchoz on jäänud kopsupõletikku. 
Kaks köiskonda asuvad Desio plaani kohaselt 28. juulil 7800 meetri kõrgusel VIII laagris. Siit 
pidid Houstoni mehed möödunud aastal haige Gilkeyga tagasi pöörduma. 

«Alpinistid A ja B tõusevad VIII laagrist 8000 meetrini, rajavad IX laagri ja tulevad VIII 
laagrisse tagasi. Alpinistid C ja D viivad lõpule IX laagri ehitamise, kuhu kandamiteta uuesti 
ronivad A ja B. Alpinistid E ja F toovad VII laagrist hapnikku... " Nii nägi välja Desio plaan. 
Alpinistid, keda seni ainult tähtedega tähistati, muutuvad inimesteks lihast ja verest. Plaan 
muutub tegelikkuseks. Algab rünnak! 

Kuus kahemehelisteks köiskondadeks jagatud itaallast võitlevad ülemistes laagrites; kaks 
hunsat, kes juba Nanga Parbatil kaasa tegid, lähevad nendega 8000 meetrini kaasa. 
70-kraadise kaldega kaljuseina all ripub kahe mäetipu-ründaja väike telk. Nad on üksi, teised 
püüdsid hapnikku ja toidumoona nende juurde üles tuua, kuid pakid tuli tükk maad laagrist 
allapoole jätta. Veel selle päeva hommikul, millal mäetipp peab langema, laskuvad mõlemad 
sinna, et end ülesronimiseks piisavalt terasballoonidega varustada. Siis asutakse teele üle 
kahesaja meetri pikkuse kaljuseina, mida läbib diagonaalne lumekuluaar. 

Seltsimehed eelmises laagris näevad kaht esimest, kui nad läbi renni ülespoole ronivad, 
viissada meetrit tipust madalamal. Kas see pole liiga suur kõrgusevahe ühe päeva kohta? 
Ronimine järsul kaljuseinal kestab tunde. Siis kaovad nad pilkude eest ühe kaljuharja taha. 
Lõpuks tulevad punktikesed lumisel mäeharjal jälle nähtavale, nüüd ei ole nende ees enam 
ühtki takistust! 

Veel kakssada meetrit. Aeglaselt sumavad mehed läbi pehme, väsitava lume. õhupuudus 
piinab neid kohutavalt. Mis on lahti hapnikuaparaatidega? On nad riknenud? Paar 
käeliigutust, kontrolliv pilk: silindrid on tühjad! Tagasi pöörduda? Lasta teisel köiskonnal 
homme värskete jõududega katset korrata? 

Homme võib olla liiga hilja. Edasi! Tuleb hakkama saada ilma kunstliku õhuta! 

Mehed on kauase viibimise tõttu suures kõrguses väikese õhutihedusega juba sedavõrd 
harjunud, et võivad tervist kahjustamata edasiminekuga riskida. 

Kuld see on raske, kahekordselt raske, sest nad on otsustanud kakskümmend kuus naela 
kaaluvad aparaadid mäetipule viia — hilisematele Tšogori vallutajatele tõenduseks! Nii 
tassivad nad surnud ballasti ka viimasel pingutaval teelõigul endiga kaasa. Tunnid mööduvad, 
nad jõuavad edasi vaid sentimeeterhaaval. Kui sageli peavad nad ühe sammu jooksul sisse ja 
välja hingama? Nad ei loe seda juba ammu enam. 

Mäetipp kujutab endast kergelt kumerat kühmu. Mitte ükski mägi peale Everesti ei tõuse 
sellest kõrgemale. 

Mägi number 2, mis selle tähistuse sai juhuslikult, on vallutatud! 

Usklikud alpinistid jätavad mäetipule peale kergendustundega mahavisatud terasballoonide 
väikese ristikese, nagu ei piisaks neile tehniliste abivahendite tõendusjõust, mis neil tõusu 
kergendasid ja — raskendasid. 

Päike sukeldub juba läänehorisondi pilvepalistusse. Mõlemad kulutavad ainult mõne minuti 
paari ülesvõtte tegemiseks, siis asutakse tagasiteele. 

Öö tabab neid kaljuseinal; ettevaatlikult laskuvad nad mööda lumerenni allapoole, kuid ometi 
mitte küllalt ettevaatlikult: üks neist hakkab kardetaval kohal libisema. Aga enne kui köie 
tõmme seltsimeheni jõuab, on ta jalad jälle toetuspunkti leidnud. Oma viimases laagris nad 
enam ei peatu, nad tahavad veel öösel jõuda oma kaaslaste juurde VIII laagrisse. 


On juba peaaegu kesköö, kui nad viimaste tahtejõupin-gutustega telkideni jõuavad. 
Mõlemad hunsad ja kaks kaasmaalast ootavad neid kuumade jookidega. Nad uinuvad 
õnnelikena, olles seltsimeeste poolt eelnevalt varustatud ööks piisava hapniku-hulgaga. Juba 
hommikul hakkavad kõik alla laskuma; kui nad pealaagrisse jõuavad, on teade võidust eetri 
kaudu juba ette jõudnud. Kogu meeskond tervitab kaht vaprat ja nende ustavaid abilisi. 
Professor Desio võib teadlase asjalikkusega rahuldatult konstateerida, et tema täpsed 
arvestused on praktikas kinnitust leidnud. Finaaliks lubab ta endale suurepärase sportliku 
žesti: kahe mäetipu vallutaja nimed avaldatakse alles siis, kui ekspeditsioon jälle kodumaal on 
— kuni selle ajani võivad kõik osavõtjad kuulsust võrdselt jagada, sest tunnustust ei vääri ju 
ainult kahe mehe saavutus, vaid terve kollektiivi ennastsalgav töö. 

Kui lennuki propellerid Rooma lennujaamas viimaseid pöördeid teevad ja edukad alpinistid 
jälle Itaalia pinnal seisavad, saavad põnevil ajakirjanikud teada K2 alistajate nimed: Nino 
Lacedelli ja Achille Compagnoni. 

Juba on kätte jõudnud september, aga ekspeditsioonid, mis selleks ajaks suurest mäestikust 
lahkuvad, pole sel aastal viimased. 

Müncheni arst dr. Herrligkoffer saab veel viimasel minutil kokku ekspeditsiooni, mille 
eesmärgiks on Broad Peak, üks K2 naabritest. Aga kuidas ta ka ei pinguta, ometi 

ei õnnestu tal nii suurele ettevõttele soliidset majanduslikku alust luua. Pärast Buhli võitu 
Nanga Parbatil räägiti liiga palju Willy Merkli mälestuseks korraldatud ekspeditsioonil tehtud 
vigadest ja eksisammudest. See asjaolu kahjustas tunduvalt Herrligkofferi reputatsiooni nii 
alpinistide kui ka finantseerijate ringkondades. Nii ei saagi ekspeditsioonist suurt asja — aeg, 
millal osavõtjad asjatult oma ekspeditsiooni juhti peavad ootama, kes Lääne-Saksamaal veel 
raha juurde püüab hankida, läheb hüvitamatult kaduma. 

Viimased, kes sel aastal Himaalajasse tulevad, on prantslased ja austerlased. Nepaali 
valitsusel pole kerge rahuldada paljude taotlejate soove, kes on oma eesmärgiks pahatihti 
valinud ühed ja samad mäed. Vaevalt on uusmeremaalased ja ameeriklased Makalu 
piirkonnast lahkunud, kui mäe jalamile saabub uus ekspeditsioon: rühm parimaid prantsuse 
alpiniste Jean Franco juhtimisel. Tema kaheksaliikmelises meeskonnas on kaks, kes pole 
endale mitte ainult Alpides nime teinud nagu ülejäänud osavõtjad, vaid on ka oma 
saavutustega Annapurnal kuulsaks saanud: Lionel Terray ja Jean Couzy. 

Gjaltsen Norbu juhib kümmet Šerpat. Ka nendest olid kaks Annapurnal kaasas. Sõbralik, alati 
abivalmis Aila ja tema alati naeratav, laia näoga vend Pantsi on väga rõõmsad, kui kohtuvad 
tuttavate sahibitega. Nad uuendavad suurepärast sõprust, mis algas 1950. a. Gaila teab, et teda 
need kaks prantslast kindlasti enam ei mäleta. Ta oli ju ainult üks mitmesajast kulist, kes 
tagasiteel iga päev vaheldusid. 

Septembri keskel kerkib Baruni liustikule, Makalu võimsast järsakust edelas, pealaager. Mitte 
kaugel siit olid laagris uusmeremaalased, ameeriklased aga asusid rohkem ida pool. Mitmel 
pool leiavad šerpad ja prantslased märke, mis kinnitavad, et nad pole siin esimesed. Nagu 
paljud ameerika sportlaste ja teadlaste rühmad, olid ka alpinistid Kali-forniast pidevalt 
rahalistes raskustes. Neil ei jätkunud raha isegi mitte selleks, et laagrit põhja poole paigutada. 
Nii pidiö nad rahulduma kagupoolse mäeharja rekognostseeri-misega, kuni saabus 
kindlaksmääratud ärasõidupäev, mida nad mingil,tingimusel ei tohtinud mööda lasta. Üks 
Ameerika Ühendriikide õhujõudude lennuk pidi nad tasuta koju viima — ainus vastutulek 
valitsusvõimude poolt. 

Uusmeremaalased vahepeal aadliseisusesse tõstetud 

Edmund Hillary juhtimisel olid olnud edukamad. Erinevalt ameeriklastest ei olnud neil luba 
Makalule ronimiseks ja nad piirdusid selle ala põhjaliku kaardistamisega. Sealjuures ronisid 


»»SÖÖr Ed", tema vana sõber George Lowe ja ekspeditsioonist külalisena osavõtnud Charles 
Evans mitmele ilusale kuuetuhandelisele, kust nad said mugavalt vaadelda Makalu 
põhjakülge. 

Prantslastel pole vaja arvestada mingit «konkurentsi", sest nad tulevad hiljem ja neil on 
ülevaade eelkäijate tegevusest. 

Üksteise järel kerkib viis laagrit, prantsuse alpinistid tõusevad Makalul 7800 meetrini ja 
avastavad tee mäetipule. Üle põhjakülje, suure mäe ja tema põhjapoolse väikese venna 
Makalu II vahel asuvalt rübjalt ei tohiks tõus hea ilma korral väga raske olla. Selle võib ette 
võtta järgmisel kevadel, luba mäkketõusuks uuel aastal on käes. 

22. oktoobril jõuavad Franco ja Terray naaberorgude elanike poolt Kangtšungiks nimetatud 

»» Väikese Makalu" tippu. Kummagi sahibi köiskonda kuulub üks šerpa: sirdar Gjaltsen ja Pa 
Norbu. Neljakesi pühitsevad nad 7660 meetri kõrgusel tipul ilusat võitu. Terray võib 
kahekordselt rõõmustada, sest see on teine seitsmetuhandeline, millelt ta selle ekspeditsiooni 
ajal neitsilikkuse loori rebib. 

Mägi, mille Couzy ja Terray esimestena vallutasid, asub Tiibeti territooriumil. See on 
Tšomolönso, 7797 meetrit kõrge, neli kilomeetrit Nepaali piirist eemal. Lepitakse kokku 
sellest tõusust mitte rääkida. 

Kui Franco ja tema seltsimehed järgmisel aastal siia tagasi tahavad tulla, siis peavad nad 
vältima, et Tiibeti valitsus piiririkkumise pärast Katmandus protesti ei esitaks ja abinõusid 
tarvitusele ei võtaks, et tipumaiaid, pisut ebakorrektseid prantslasi enam piiritsooni ei lastaks. 
Täpselt kaks aastat on möödunud ajast, millal Raymond Lambert, suurepärane Šveitsi alpinist, 
koos Tensingiga Tšomolungma kaguharjal seni vallutamata alale astus — kaks aastat ajast, 
millal külmad sügistormid šveitslase ja šerpa kõik pingutused asjatuks muutsid. 

Tookord respekteerisid inglased teisest rahvusest alpinistide olemasolu Everestil ja rahuldusid 
»» Jumalanna-ema" loodenaabri Tšo Oju uurimisega. Nad ei tahtnud šveitslas-tel teel ees olla, 
kui väga neid ka vaevas mõte, et ,,nende" mäel, mida nad juba rohkem kui kolmkümmend 
aastat olid 

piiranud, võiks lehvida mõni teine võidulipp kui Ühendatud Kuningriigi oma. 

Lambert poleks tohtinud seda sportliku üllameelsuse näidet unustada, nüüd, kus ta mäele 
suundub, mille pärast samal ajal teine ekspeditsioon võitleb. Ta tungib kõhklemata austerlase 
dr. Herbert Tichy tööpiirkonda ja nõuab kangekaelselt samasugust õigust nagu temal: katta tee 
mäetippu kõrglaagritega. Tegemist on sama mäega, mille juurde inglastel kaks aastat tagasi 
tema pärast tuli suunduda — Tšo Ojuga! 

Lambert tuleb, saadetuna Nun Kuni vallutajast Claude Koganist ja tema kaasmaalasest 
Bertholefst, Gaurisankari juurest. See vallutamata, 7145 meetri kõrgune mägi, mis 
aastakümneid eksikombel maakera kõrgeima mäe kuulsust nautis, on Šveitsi-prantsuse 
ekspeditsiooni tagasi löönud. Tema nõelteravad harjad ja järsud veerud trotsisid alpi- 
nismiinstruktori vaprust, moekunstniku ronimisoskust, šer-pade visadust. 

»Läheme Tšo Ojule!" otsustas Lambert. ,,See on kerge kaheksatuhandeline. Austerlased ei 
tule sellega toime, seepärast võtame ta endile!" 

Nad ei võta Tichy üritust tõsiselt — on ju Viini geograaf alati enda kohta ütelnud, et ta ei loe 
ennast heade alpinistide hulka! Kuid eelmisel aastal ronis ta esimesel retkel läbi Lääne- 
Nepaali kolmele kuuetuhandelisele ja kahele viietuhandelisele — ta ainult ei teinud sellest 
suurt numbrit. Tänu austerlasele sai Pasang Dava Lama pärast kauaaegset tegevusetust jälle 
osa võtta huvitavast retkest mägedesse; Tichys leidis ta tõelise seltsimehe. Möödunud sügisel 
hüvasti jättes tõotas ta austerlasele, et tõuseb koos temaga ühele kõige kõrgematest tippudest. 
Vahepeal sai ta Dauladžiril, mille tipule ta küll ei pääsenud, aga kus ta kaheksa tuhande 
meetri piiri ületas, kinnituse, et ta neljakümne kahe aastasena niisuguseks ettevõtteks veel 
liiga vana pole. Tichy poleks oma ekspeditsioonile suutnud leida ühtki sobivamat sirdarit. 


Herbert Tichyl, ,,mittealpinistil", pole auahnust ise Tšo Oju«tippu rünnata. Selle tahab ta jätta 
Pasangile ja tema šerpadele, jääs ja kaljudel proovitud noorele austerlasele Sepp Jöchlerile, 
Hermann Buhli köiepartnerile Eigeri põhjaküljel, Matterhorni põhjaseina vallutajale koos 
Ernst Senniga. 

Peale Jöchleri toob ta kaasa veel ainult ühe sõbra oma 

kodumaalt, kus ta rohkete Aasia-reiside vaheaegadel ainult külaliseks on: Innsbrucki 
geograafi dr. Helmut Heubergeri. 

Pasangi saadavad nagu möödunud sügiselgi tema vend, Adžiba ja Gjaltsen; lisaks toob ta 
kaasa oma pojad Kami ja Purbu ning Gjaltseni venna Pemb Putari. See ongi kogu 
ekspeditsioon — kääbusettevõte, võrreldes Everesti ja K2 juures rakendatud meeskondadega. 
Ekspeditsiooni varustus ei kaalu kokku täit tonnigi! 

Ei — Lambert ja tema sõbrad ei saa niisugust sääserün-nakut mäehiiglasele tõsiselt võtta! 
Kuigi Pasangi kogemused on väga väärtuslikud, on ta Lamberfi arvates juba liiga vana 
kaheksatuhandelise jaoks. Ainsa esmaklassilise alpinistina jääb järele ainult Sepp Jöchler! 
Omamata valitsuse luba Tšo Ojule tõusmiseks, lähevad prantslased ja šveitslane üle Nangpa 
La ja seavad end kutsumata külalistena sisse austerlaste pealaagri kõrval. 

Ainsa pilguga on neil selge, missuguses olukorras viibib Tichy meeskond. Šansid on veelgi 
suuremad, kui nad lootsid. Austria ekspeditsioonil on parajasti kriisimoment. Sirdar Pasang 
on ära — ta viibivat Namtše Basaris, et uut provianti osta, kuuleb Lambert oma šerpadelt, kes 
on juba jõudnud ühendusse astuda oma kaasmaalastega Tichy laagris. 

Viinlane ise on täiesti võitlusvõimetu. Tema käed on paksult vati sisse mähitud, ta ei saa neid 
kasutada. Seltsimehed toidavad teda ja abistavad suitsetamisel. 7000 meetri kõrgusel kõrvetas 
pakane tal sõrmedelt naha, kui ta 30-kraadise külmaga ühe ägeda lumetormi ajal lahtikistud 
telke paljaste kätega päästa tahtis. Austerlase rünnaku-vaim on halvatud — kui hoogsalt nad 
ka ei alustanud: kümne päeva jooksul rajasid nad Pasangi tegevusjanulise kaardiväega neli 
kõrglaagrit, üheteistkümnendal päeval oli tipp juba rünnakuküps; nad olid vajanud ainult üht 
tundi, et ületada jääbarjääri, millele Shipton ja Hillary olid plaaninud kaks nädalat tööd. Siis 
aga tulid need kohutavad minutid, millal ekspeditsiooni juhi käed puuhalgude sarnaseks 
muutusid. 

Claude Kogan ja Bertholet näevad seda viletsust, kuid neis ei tärka kaastunnet, neis põleb 
halastamatu auahnus. Nad lähevad välja panga peale ja teevad Tichyle ettepaneku, juhul kui 
tal veel Tšo Oju suhtes pretensioone on, 

korraldada ühine mäkketõus, garanteerides tema inimestele võimaluse esimestena üritada tipu 
vallutamist. 

Tagasihoidlik ja seltsimehelik viinlane, kes erinevalt teistest Euroopa alpinistidest end Aasias 
alati ainult külalisena tunneb ja mitte kunagi isandana, on vapustatud niisugusest 
häbematusest. 

»Need mäed ei kuulu meile!" püüab ta prantslastele selgeks teha. ,, Selle üle peab otsustama 
Nepaali valitsus, mitte mina! Ja valitsus on otsustanud: palun, siin on minu luba Tšo Oju 
jaoks. Teie omale on märgitud Gaurisankar!” 

Prantslased ei taha sellest aru saada. Nad ei taha mõista, et Herbert Tichy just oma väikese, 
täiesti ühe suure sir-dari kogemustele rajatud ekspeditsiooniga soovib tõestada silmapaistva 
mäkketõusu sooritamise võimalikkust. Ta ei taha Tšo Oju tipul näha ainuüksi austerlasi, 
prantslasi või šveitslasi, vaid eelkõige mehi, kes Himaalaja suuri mägesid juba hällis nägid. 
Ta ei soovi ka osa võtta mingist mammutiritusest. 

Tichyl pole vaja küsida oma ,.tiigrite" arvamust; need on nagu temagi nördinud jultumuse ja 
pealetükkivuse üle. Isegi mõned šerpad Lamberfi meeskonnast ilmutavad oma sümpaatiat 
viinlasele. Nad teavad, et Tichy on mees, kes kunagi ei püüa isandat mängida. 


12. oktoobril tuleb Lambert suure kandjatehulgaga lius-tikunõvasse ja laseb rajada pealaagri, 
mis telkide arvu, mugavuse ja rikkaliku varustuse poolest austerlaste oma kaugelt ületab. 
Tichy, Jöchler ja Heuberger peavad tegevusetult pealt vaatama, kuidas üks Šveitsi kõrglaager 
teise järel mäele kerkib. Nende sirdar ei ole veel Namtše Basarist tagasi, Tichy käed vajavad 
veel hoolikat ravi. 

Pasangi tagasitulekut ära ootamata hakkavad Herbert Tichy, Sepp Jöchler, Adžiba ja Gjaltsen 
15. oktoobril lõpuks üles III laagri poole ronima; aega on vähe, peatselt võib oodata 
talvetorme ja mäetipu vallutamist Lamberfi poolt. 

Sündmuste käigu Tšo Ojul otsustab Pasang Dava Lama. Tema .viimase, energiaküllase 
mäkketõusu tegelik tõukejõud on igatahes küllaltki omapärane. Teel Tšo Ojule nägi suur 
sirdar, juba palju aastaid abielumees ja täiskasvanud poegade isa, šerpaneidu Nimi Dikit. Ta 
võttis pähe teha tütarlaps oma teiseks naiseks. Kauni Šerpani vanemad nõuavad tavalist hinda, 
»piimaraha”. Ent Pasang Dava 

Lama ei ole lihtsurelik, tal on rohkem välja pakkuda: kaheksatuhandelise alistaja kuulsus! Ja 
et oma suurtele sõnadele rohkem kaalu anda, kohustub ta vanematele tuhat ruupiat kahjutasu 
maksma, kui ta tütarlapsega ei abiellu. Nimi Diki saab tema naiseks aga ainult siis, kui ta 
esimesena Tšo Oju tipule ronib. 

18. oktoobril tõuseb ta koos oma kahe kaaslasega rasket proviandikoormat kandes Marlungist 
vahepeatuseta üles IV laagrisse. Kolm tuhat meetrit kõrgusevahet ja rohkem kui 
kakskümmend kilomeetrit teed läbib ta ühe päevaga! Orus kuulis ta šveitslase ja prantslaste 
kavatsusest. Mäetipp ja Nimi Diki ähvardavad kaotsi minna. 

Kui ta Tichy juurde jõuab, ütleb ta hingeldades: ,,Kui see prantslane esimesena mäetipule 
astub, lõikan endal 

kõri läbi!" 

Pasang on valmis ja hoolimata tohututest pingutustest nähtavasti ka võimeline hommikul vara 
Tšo Oju tippu teele asuma. 

Jöchler läheb temaga kaasa, otsustab Tichy, kes suurtele valudele vaatamata koos Gjaltseni ja 
Adžibaga ründemeeskonda kõige kõrgema laagrini on saatnud. Kuid veel samal õhtul palub 
mees, kes enda kohta arvab, et ta on vaid tähtsusetu alpinist, oma seltsimehi end üles kaasa 
võtta. 

Jöchler ja Pasang ei mõtle kaua. Tee on pikk ja pingutav, aga mitte raske. Kui nad sõbra köie 
otsa võtavad, peab asi korda minema! 

Ja lähebki! Tuhat kakssada meetrit lahutavad kolme meest veel mäetipust, kui nad 1954. a. 
19. oktoobri hommikul kell 6.00 lõplikule rünnakule asuvad. Tichy ei saa oma käsi ikka veel 
kasutada, aga Adžiba ja Gjaltsen panevad talle saapad ja jäärauad jalga, Pasang ja Jöchler 
seovad ta oma köie keskele. Peatselt jõuavad nad kaljuastangule, kus neid täna pärastlõunal 
peab ootama Heuberger ühe telgiga võimaliku V laagri jaoks. 

Lugematuid kordi tahaks kohutavatest valudest piinatud Tichy loobuda. Niisama sageli sunnib 
ta end edasi minema. 

Iga samm nõuab tahtejõu äärmist pingutamist. Kell 15 kaisutavad nad üksteist mäetipul 
pisarsilmil. Pasang saab oma noore naise, Jöchler pühitseb pärast suuri triumfe Alpides oma 
kõige ilusamat võitu ja Tichy on pingutused tegelikkusest nii kaugele viinud, et talle on 
ükskõik, kas ta nüüd võitjana ebaseltsimehelike vastaste üle orgu las- 

kub või siin üleval, taeva ligidal, õnnelikult naeratades mäesurma sureb. 

Mehaaniliselt jäljendab ta Pasangi: matab lumme paar biskviiti. ,, Tänu armulikele 
jumalatele!" palvetab ta endise laama kõrval. Jöchler õngitseb oma anorakist puust krutsifiksi 
ja ohverdab selle mäetipu lumele. Vaikides alustavad nad laskumist. 


SEITSMETEISTKÜMNES PEATÜKK 


»Kui ometi talv varsti lõpeks!" ohkab Jiša. «Tahaksin jälle mõnda tasuvat tööd teha!" 

Gaila ei vasta. Ta meisterdab juba mitu päeva viletsale onnile uut ust. Õhukesed kastilauad, 
mis ta raudteejaamast üles korjas, on märjad ja neid on raske lõigata. 

Ka tema tahaks nii kiiresti kui võimalik jälle raha teenida. Sellest ajast kui ta prantsuse 
sahibitelt töö eest Makalul oma tasu kätte sai, on palju kuid möödunud. Jiša kaotas talve 
alguses oma töö — mida toob uus aasta? 

Gaila ja tema naine püüavad raskel aastaajal äärmiselt vähenõudlikud olla, kuid see käib neil 
peaaegu üle jõu. Nad tahaksid meelsasti oma hütis lapsenaeru kuulda, meelsasti hommikust 
õhtuni rasket tööd teha, et endile tagasihoidlikku elujärge luua. Ent kust saada kestvat ja 
tasuvat tööd? 

Mõnikord tulevad Gailale pähe sünged mõtted, kas teda siiski vahest jumalad ei karista selle 
eest, et ta neist ära pöördus. Aga kui paljud tema seltsimehed, kes pole kunagi suurtes 
jumalustes kahelnud, kannatavad samuti nälga! 

»larki naine räägib," püüab Jiša jälle vestlust elustada, ,,et kevadel tuleb palju ekspeditsioone 
ja kõik šerpad saavad küllalt tööd!” 

Gaila puhastab noaga ukse servi. «Loodame!" pomiseb ta. 

«Peaksin vist veel kord kartuleid laenama?" küsib naine ettevaatlikult. ,, Kui tuleb 
ekspeditsioon, võime kõik kinni makste! - 

«Las ta jõuab enne siia!" 

»»Ma küsisin juba kaupmehelt; ta on nõus meile veel kord võlgu andma!" 

«Võlad on juba küllalt suured. Mulle ei meeldi, et sa laenad! Minu jaoks pole täna vaja 
midagi keeta, ma ei saa 

midagi süüa. Magu valutab jälle. Enda jaoks võta jahu, mida Da Tundu meile kinkis.” 

»Sa pead pisut sööma, Gaila! Sa ei tohi haigeks jääda! Kui äkki keegi tuleb ja ütleb — tule, 
mul on sinu jaoks tööd! —, siis pead sa terve olema. Söö natuke, ma teen tsambat!" 

Gaila õngitseb kausist paar väikest tükikest tsambaputru ja ulatab ülejäänu naisele. 

»»Töö! Hahaa! Ma ei usu enam imedesse!" 

Ohates libistab ta sõrmed läbi oma tihedate juuste. Mõnikord on ta juba kahetsenud, et lahkus 
hannide jaamast. Teda veetlesid seiklused mägedes — vaevarikas elu Dardžilingis aga ei jäta 
midagi järele tema nooruseideaa-lidest. Ta ei oota enam vastust oma küsimustele jumalate 
kehastumise ja asupaiga kohta. Polnud ta ju leidnud neid mäetippudelt ega tundnud nende 
rahutoovat õnnistust, kui maavärinad ja tormid külasid laastasid, kui head, sõbralikud 
inimesed surid või kui viletsus tema väikesse hütti astus. 

Nüüd ei murra ta enam pead jumalate olemasolu üle, teda vaevab veel ainult mure omaenese 
olemasolu pärast. , 

Juba vaagib ta mõtet minna tagasi Jiša kodumaale, maale, mille ta tõeotsinguil läbi rändas ja 
kus ta lõpuks inimesed leidis, kes talle ütlesid: teie maa saatus on teie kätes! 

Kuid tee Tag Ramotšesse on pikk! Kas ta võiks nüüd veel kord paludes suurte kloostrite 
laamade ees seista? Kas ta suudaks jälle nagu tookord, palverändajana, tasami-äärsetelt 
asukatelt teemoona kerjata, vaga palverändaja rüüd kasutada, kes ta enam ammu ei ole? 

Ta ei taha enam kunagi tänades pügatud peadega laamade ees kummardada. 

Rõhuvas ebakindluses mööduvad päevad, tegevusetus halvab Gaila otsustusvõimet. Peab ta 
end kokku võtma ja Jišaga Dardžilingist lahkuma? Seal, teisel pool mägesid," leiaks ta 
hannide juures tööd! 


Mõne öö veedab Gaila unetult mõtiskledes, mõnikord kargab ta poolunest erutatult üles, olles 
kohkunud oma soovi üle, et juhtuks mingi õnnetus ja linna majad kokku variseksid — siis 
oleks šerpade töötahtelistel kätel küllalt tegemist! 

Ühel hommikul äratab teda kannatamatu koputamine. 

»»See olen mina! Dakši!" kostab väljast. ,, Tõuske ruttu üles ja tulge Rungneeti!" 

»Mis seal on?" Gaila laseb sõbra majja. 

»Eile õhtul saabus üheksa tšilingpad; nad vajavad palju «tiigreid" ja kandjaid!" 

Ootamatult varasel aastaajal on Evans-sahib, keda «tiigrid" Everesti-ekspeditsioonidest 
tunnevad, rühma inglise alpinistidega Dardžilingisse tulnud, et suure ekspeditsiooni jaoks 
tööjõudu koguda. Pärast pikka vaheaega on Himaa-laja-rändurite vana keskus jälle kord 
lähtepunktiks suurele alpinistide ettevõttele. Viimastel aastatel on šerpad ja sahibid ühiseks 
marsiks mägedesse enamasti Katmandus või India—Nepaali piiril kohtunud. Kuid sedapuhku 
on eesmärgile kergem jõuda Dardžilingist: minnakse Kantschile! 

Ühel hoobil on saja šerpa perekonna elus, kes veetsid talve täis kannatamatust ja tegevusetust, 
toimunud pööre. 

Sahibid on esialgu asunud elama Rungneeti, mrs. Hen-dersoni maja lähedale. Nad vajavad 
oma rikkaliku varustuse kohaletoimetamiseks üle kolmesaja kandja. Nii palju aga saab 
Dardžilingis ja ümbruskonnas ainult suure vaevaga kokku. Seetõttu võivad ka paljud šŠerpanid 
oma mehi saata. Mäe jalamil makstakse neile töötasu välja ja nad võivad koju tagasi 
pöörduda. 

Mrs. Henderson ei tule nii paljude abiliste palkamisega üksi toime. Dava Tensing, Pasang 
Dava Lama õemees, on ette nähtud sirdariks — oli ta ju juba eelmisel aastal koos Kempe ja 
Lewisega luureretkel Kantschi juures. Aga ka tema peab endale veel Ang Tärke värbamisele 
abiks paluma: vana sirdar tunneb iga perekonda Toong Soong Büstis ja teab, kust nurgast 
võiks veel leida mõne kandja. 

Keset ettevalmistusi saabub teade, et Sikkimi maharadža ei luba tõusu oma maa kõige 
pühamale mäele. Niisama kiiresti, kui šerpade hulgas levis rõõm uue ekspeditsiooni üle, 
valdab neid nüüd masendus. Kas sahibitel tuleb jälle tagasi pöörduda nagu möödunud aastal 
jaapanlastel Manaslu juures?" 

Versti levivad kuuldused: Sikkimi õukond on tšilingpadele keelanud maa läbimise ja ka 
Nepaali poolt küljest pole lubatud mäele ronida. 

Dr. Charles Evans on sõitnud Gangtokki, et maa valitsejatega kokkulepet saavutada. Lõpuks 
saabub ta tagasi rõõmustava uudisega: ekspeditsioon võib asuda teele 

Kangtšendžönga poole! Ent Sikkimi territooriumile ei tohi minna, ja kui õnnestub suurt mäge 
alistada, siis peab kõige kõrgem tipp jääma puutumatuks; inimese jalg ei tohi jumala Kang- 
tšen-džö-nga trooni roojastada, nõuavad vürst ja tema nõunikud. 

Mitte kunagi pole ükski ekspeditsioon omapärasemate kohustustega asunud ründama ,,Suure 
Lume Viit Aarde-kastikest"! Dava Tensingi šerparühm ja kolmsada koormakandjat, kes 
töötavad Annullu juhtimisel, peavad tegema mõttetuid keerdkäike, et jõuda mäe jalamile. 
Enamik suhtub sellesse ükskõikselt, kuid ärksamad küsivad pooleldi muheldes, pooleldi 
pahaselt: ,, Kas see on Kang-tšen-džö-nga headus, mis meile tarbetuid takistusi ette veeretab?” 
Üle Singalila harja laineliste kõrgendike kulgeb pikk kulide kolonn. Faluti juures asuva 
bangalo juurde viib tee järsult üles, 3600 meetrit on suurim kõrgus. Siis tuleb laskuda kaks 
tuhat meetrit. 

See on nii mõnelegi uuele kandjale harjumatu pingutus. Transpordiülem Tony Streather on 
lasknud varustuse jagada 27 kilo kaaluvateks kandamiteks. Kuid paljud neist jäävad pärast 
pingutavaid päevateekondi bangalotesse lamama, sest kulid ja šerpanid jooksevad minema 


ning Streatheril on tegemist, et külavanemalt uusi kandjaid saada. Ta kogub järelsalgaga 
mahajäetud pakid ja püüab eesliikuvast pearühmast mitte liiga kaugele maha jääda. 
Ida-Nepaalis liiguvad kandjate kolonnid läbi orgude, mida palistavad terrassikujuliselt 
paigutatud põllud ja kus kasvab hõredalt puid. Mõnes külas on elanikud kokku kogunenud. 
Kaugel eemal asetsevatest piirkondadest on tulnud inimesi, et mööduvat ekspeditsiooni 
tervitada. Neid ei huvita ei tšilingpad ega kandjad, kelle hulgas paljudel on sugulasi, — nad 
on kuulnud, et läbi nende maa läheb šerpa nimega Tensing! Nad tahavad tervitada Tensing 
Norgeid, Tšomolungma kangelast, kunagist karjapoissi, kellest on saanud maailmakuulus 
mees ja kellest nad oma lauludes laulavad. 

Vaimustatud inimesed on lasknud end petta nimest, mis nende rahva hulgas nii sageli esineb! 
Sirdar Dava Tensing ei jõua sageli õigeaegselt tõde jalule seada — nii kiiresti riputatakse talle 
kaela kirjud pärjad, sirutatakse vastu käed, ulatatakse tšangiga täidetud kausse! 

Paljud lahkuvad pettunult, mõned aga võtavad üheks päevaks selga kandami ja lasevad 
Dardžilingist tulnud meestel endile jutustada, mida nad teavad legendaarseks kujuks 
muutunud Tensing Norgeist. 

Karavan on olnud teel üheksa päeva, kui ta jõuab mäekurule, kust pääseb alla Jalungi orgu. 
Üks päev hiljem, 23. märtsil, jõuab eelvägi platsile, kuhu peab kerkima esialgne pealaager. 
Ekspeditsiooni juht võtab meeskonna vanimaga, neljakümne kahe aastase šoti alpinisti ja 
fotograafi McKinno-niga ette retke Jalungi liustiku ülemisse ossa. Hardie ja Brown, kes 
kuuluvad Inglismaa ja Uus-Meremaa parimate alpinistide hulka, asuvad mõõtma 
kõrgusevahesid ettenähtud laagrite vahel. Teel baaslaagrisse kerkib alumise jääkose jalamile 
kolm vahejaama. Dava Tensing juhib esimesel mäkketõusul seitsetteistkümmend šerpat. 
Telgid, küttepuud ja toidumoon paigutatakse lõpliku baaslaagri alale. 

Nad pöörduvad just õigeaegselt alumisse vahelaagrisse tagasi, sest järgmisel hommikul 
sööstab ebatavaliselt külm ja äge torm läbi oru, rebib telkide nöörid lahti ja keerutab koguni 
suure laotelgi õhku. Pärast kahesaja meetri pikkust lendu maandub see, ilma et oleks vahepeal 
maapinda puudutanud, koos murdunud metallraamidega ühele rusukaldele. Laager on 
tugevasti rüüstatud. Dava Tensing järeldab rahulikult: ,, Kangtšendžönga jumalad pole meie 
vastu heatahtlikud.” 

Koos Ang Dava ja Ang Tempaga kogub Gaila kokku rebenenud viiemehetelke ja 
laialilennanud kotte. ,, Neetud torm!" hüüab Ang Tempa raevunult. 

»» On liiga varajane aastaaeg!" tähendab Gaila. 

»Jah, just see ongi põhjuseks!" vastab Ang Dava, nagu tahaks ta Gailale kinnitada, et temagi 
peab halva ilma põhjuseks ainult varajast aastaaega ja mitte salapäraseid jõude. 

Sahibid aimavad oma šerpade mõttekäike ja jäävad esialgsesse pealäagrisse paremat ilma 
ootama. Kui 15. aprillil jälle üles minnakse, on Annullu vahepeal koos George Bändi, 
Jacksoni ja Matheriga uut toidumoona kohale toimetanud. Nad käisid Kunsa orus ja Annullu 
näitas end võimeka tõlgina; ta suutis veenda külavanemat, et see saadaks ekspeditsioonile 
baaslaagrisse reeglipäraselt värskeid toiduaineid, eelkõige mune, kartuleid ja aedvilja. 

George Band, kes on juba palju Himaalaja-ekspeditsioone kaasa teinud ja pole kunagi olnud 
vaimustatud liiga «praktilise" proviandi kasutamisest kuivatatud liha ja aedvilja näol, teab, et 
alpinistid pigem nälgivad, kui söövad maitsetut pemmikani või muud taolist. 

«Üksainus pähkel kõhus on toitvam kui kilo kuivatatud liha liustikulõhes!" — niisugune on 
tema deviis toiduratsioonide väljavalimisel ja koostamisel. Kehvale isule suurtes kõrgustes 
seab ta vastu eriti rikkaliku valiku isuäratavaid toite. 

Nii muutuvad peatumised esimestes kõrglaagrites kohati pidusöökideks. Sahibite ja šerpade 
meeleolu paraneb silmanähtavalt ning Band rõõmustab oma «kõhustrateegia" suurepärase 
mõju üle. 

Iga päev juhib Dava Tensing kaheksast šerpast koosneva kolonni 5500 meetri kõrgusest 
baaslaagrist 6000 meetri kõrgusel asuvasse I laagrisse. Nende tee viib üle liustiku, paarisaja 
sammu ulatuses ühe võimsa jäälaviini jäänuste vahelt läbi ning muutub viimases lõigus väga 
järsuks ja vaevarikkaks. Iga päev lõpetatakse töö ilmale vaatamata varsti pärast lõunat. 1 
laagris aga peavad Annullu juhtimisel töötavad kandjad varem teele asuma, sest petlikke 
lumesildu saab ainult niikaua ületada, kuni lumi veel kõva on. Alumiiniumredel kindlustab 
habrast ühendusteed üle kuus meetrit laia lõhe. Jalalaiusel serval läheb köisrinnatisega 
julgestatud tee järsku jääseina mööda kuuskümmend meetrit ülespoole — sahibid on läbi 
Jalungi liustiku alumise jääkose viiva tee varustuse transponeerimiseks hästi ette valmistanud. 


Aga raskeimaks teelõiguks on keskpäevases leitsakus lebav nõgu II laagri all. Lumi on siin 
pehme, peaaegu põhjatu, õhk ebameeldivalt niiske, kandamid seljas näivad kahekordistuvat. 
Šerpad peavad end igaks sammuks sundima, pole kedagi, kes meelsamini ei tahaks kandamit 
silmapilkselt minema visata. Aga ettenähtud ajast tuleb kinni pidada. Kui šer-pad saabuvad 
liiga hilja laagrisse, siis ei jõua nad laskumisel enne ' pimeduse saabumist ohtlikku kohta lõhe 
juures! 

II ja I laagri vahel pendeldab terve nädala päev päeva kõrval rühm šerpasid Ang Dava 
juhtimisel kuni ülemise jääkose poole kõrguseni. Siin, võimsa jäämüüri jalamil, rajavad 
šerpad, kui nad on jõudu röövivast tõusust puhanud, seinasse käiku, kuni lõpuks on loodud 
telkidele lisaks 

279 

peavari hädajuhtumi puhuks: jääkoobas, kuhu mahub kuus meest. 

III laager, mis asub 6675 meetri kõrgusel, on 18. maiks nii rikkalikult kõige vajalikuga 
varustatud, et seda võib kasutada ettenihutatud baasina mäetipu ründamiseks. Alpiniste 
lahutab igatsetud eesmärgist aga veel ligi kaks tuhat meetrit. Tuleb rajada veel kaks, võib-olla 
isegi kolm laagrit. 

Viimastel päevadel, samal ajal kui ikka veel käib II laagri väljaehitamine, teevad Evans 
Annulluga köie otsas ja Hardie, kellele järgneb Gaila, retke 7200 meetri kõrguseni. 
Esmakordselt kasutavad Kantschi ründajad sellel ekspeditsioonil hapnikuaparaate ja Gaila, 
kellel pole aparaadi kasutamise alal veel kogemusi, harjub sellega kiiremini, kui ta on 
lootnud. 

Lõunaks on nad juba suure terrassi kõrgusel, mida Dardžilingist võib näha hobuserauakujulise 
kaljujärsaku all. Sahibite jaoks püstitatakse telk, siis laskuvad šerpad jälle alla. Gaila on uhke, 
et ta kuulub esimeste hulka, kes on tunginud kõrgpiirkondadesse. Kahe päeva pärast tulevad 
sahibid jälle alla III laagrisse. Nad on 7700 meetri kõrguses koha leidnud, kuhu võib rajada V 
laagri. Seega on pärast kahekümne viie aastast vaheaega Kantschil jälle kõrgus saavutatud, 
milleni sakslased jõudsid kirde-küljel. 

Kui algab ülemiste laagrite varustamine, juhib Annullu jälle suurt rühma šerpasid. Varsti 
pärast III laagrist lahkumist vajub Pemba Dordže äkki lumme ja kaob koos oma kandamiga. 
Ettevaatlikult lähenevad teised sündmuspaigale. McKinnonil, kes koos Jacksoniga 
mäkketõusu juhatab, õnnestub lõpuks Pemba lõhest välja tõmmata. 

»Jäta oma kandam siia maha, Pemba!" käsib Annullu. ,, Me võtame selle homme alla tulles 
kaasa. Sul tuleb nüüd tagasi minna." 

Raske südamega tuigub Pemba III laagrisse tagasi. Ta ei saanud kukkudes palju häda, kuid tal 
on peas mingi ebamäärane tunne. 

Teistel õnnestub tõus TV laagrisse üllatavalt hästi, öösel tõuseb torm, mis võtab kõigilt isu 
täna veel kaugemale tungida. Lisaks on Jackson lumepimestuse tõttu ajutiselt rivist väljas. 
Ainult McKinnon ei kärsi paigal püsida ning ta ei jäta šerpasid ja oma valgeid seltsimehi enne 
rahule, kuni nad lõpuks otsustavad kandamid siiski sellele 

platsile üles viia, mille Evans ja Hardie V laagri jaoks leidsid. Seekord juhtub äpardus 
Gailaga. Ta küünitab käega selja taha, et vabastada hapnikuaparaadi toru klambritest, seal- 
juures aga libiseb tal otsmikurihm üle pea. Kandam kukub seljast maha, veereb mööda järsku 
lumist nõlva allapoole ja kaob ühte lõhesse. 

Sõbrad hakkavad algul naerma, tunnevad talle siis kaasa ja McKinnon ütleb resigneerunult: 
»Kandam on läinud!" 

»Ma toon ta välja, sahib!" kinnitab Gaila. , Minge aga edasi, ma tulen järele!" 

Aeglaselt hakkab kolonn jälle liikuma. 

»Asjatu vaev!" hüüavad teised šerpad. ,,Kas sa ei taha Pembale TII laagrisse seltsiks minna?" 


Gaila ei tee pilgetest väljagi. Ta mõtleb tegevuskava hoolega läbi ja asub ettevaatlikult asja 
juurde. Ta peab tegema julgestuseta pika ringi ümber arvukate väikeste lõhede, enne kui saab 
laskuda jääkuristikku, kus lebab tema kott. Küllap ta sellega toime tuleb! Tema kui ,, tiiger” ei 
tohi end sahibite ja teiste Šerpade ees häbistada! 

Möödub tunde, enne kui ta jälle oma kandamiga kolonni jälgedele jõuab. Ta on tublisti 
väsinud, kuid rõõmus, et suutis oma lubaduse täita. Päike kõrvetab nüüd juba palavalt, lumi 
on pehme, rada laialivalgunud ja libe. Kaugel ees võib näha ainult paari punktikest. õhtu eel 
tulevad seltsimehed talle vastu. Viis meest on koos sahibitega laagriplatsini jõudnud, ühe telgi 
üles pannud ja ilma sahibiteta tagasiteele asunud. Neli šerpat ei jõudnud laagrini, nad jätsid 
oma kandamid järsaku juurde, et mitte pimeda kätte jääda. Seda peab nüüd ka Gaila tegema. 
Järgmisel tõusul tuleb kõik mahajäetu kaasa võtta. ,,Selle äparduse pean ma heaks tegema!" 
tõotab Gaila endale. 

IV laagrisse on tulnud neli sahibit, kes tahavad järgmisel päeval edasi V laagrisse minna ja 
selle kohale, umbes 8200 meetri kõrgusele, kuuenda laagri rajada. Nad on kaasa toonud "neli 
šerpat. Alla III laagrisse saadetakse nii palja mehi kui võimalik, aga mõned tulevad ülevalt nii 
hilja, et peavad siia jääma. Telgid ähvardavad käriseda ülerahvastuse tõttu. Just sellel ööl 
puhkeb kohutav torm. Lootus järgmisel päeval alla laskuda, et vabaneda masendavast 
ruumipuudusest, luhtub. 

Kaks ja pool päeva peavad kõik seal välja kannatama, 

kus nad tormi puhkemisel olid: McKinnon ja Jackson üleval 7700 meetri kõrgusel, Band ja 
Brown, esimene köis-kond mäetipu ründamiseks, ning nende abistajad Evans ja Mat'her koos 
kümne šerpaga IV laagris ning lõpuks üksikud mehed, kes jõudsid III laagrisse laskuda, 6675 
meetri kõrgusel. Nende hulgas on Pemba Dordže, kes ainuüksi oma valude tõttu ei riskinud 
hakata laskuma alumiste laagrite poole. Alles nüüd selgub, et tema kukkumisel oli siiski 
tõsisemaid tagajärgi, kui kõik algul arvasid. Alles neljandal päeval pärast õnnetust läheb ilm 
jälle selgeks ja Pemba võidakse alla viia. Kõige ülemise laagri meeskond võib põgeneda oma 
jäisest vangistusest ja ka «sissemüüritud" ITV laagrist lahkuvad kitsastest telkidest, ühed 
baaslaagri, teised mäetipu poole. On saabunud aeg lõplikuks rünnakuks. 

Gaila on end hästi välja puhanud selle õnnetu päeva vintsutustest, millal ta oma kaotatud 
kandani liustikulõhest päästis ja seltsimeestele järele ruttas. Nüüd on tal soodus võimalus 
näidata, et hiljutine äpardus oli lihtsalt õnnetu juhtum, mida ei saa kirjutada tema kohmakuse 
arvele. 

Ründerühma neli sahibit asuvad teele. Nad võtavad kaasa Dava Tensingi, Taši, Ang Tempa ja 
Gaila. Läbi pehme ja sügava lume rühivad nad üles V laagri poole, ikka kaks sahibit ja kaks 
šerpat ühe köie küljes. Eemal, Hobuseraua vasakul küljel, libisevad aeg-ajalt sügavusse 
väikesed värske lume laviinid. 

Ang Tempa ja Dava Tensing, kes on siin üleval juba korra olnud, muutuvad rahutuks. 
»Sahib,” ütleb sirdar ekspeditsiooni juhile, , siin kusagil peavad lebama nende šerpade 
kandamid, kes ei jõudnud päris üles!" 

Nad vaatavad ringi, kuid ei märka kandameid kusagil. Kas siin on nii palju lund sadanud, et 
see suured pakid täiesti enda alla mattis? Seal, kaugemal üleval paar tumedat täppi! Need on 
liiga väikesed V laagri telgi kohta. Ettevaatlikult ületavad nad ühe värske laviini jäljed, leia- 
vad ühe kasti, priimuse, mitmesuguseid esemeid — laagri jäänused! Koht, kuhu šerpad oma 
kandamid jätsid, on laviini poolt jääni puhtaks pühitud. Kõik, mis nad lao- ja laagriplatsilt 
leiavad, tassivad nad üles ühte varjatud kohta. 

Muu hulgas on neil õnnestunud leida kaks telki. Laialipillatud varustuse otsimine röövib neilt 
viimase jõu ning 

vaevalt on päike Mount Everesti ja selle naabrite võimsa rühma taha kadunud, kui neid 
ümbritseb kohutav pakane ja lõikav tuul. Viimase jõuga asuvad nad telke püstitama ja kõvaks 
külmunud magamiskotte lahti rullima. Lõpuks ometi kükitavad nad telkides ja vaatavad 
üksteisele otsa: kõik näivad mitme aasta võrra vanematena, silmad on auku vajunud ning 
habemed ja kulmud jääkristallidest valged. Dava Tensing ja Gaila tulevad veel toime tee val- 
mistamisega, aga siis on ka nende jõud otsas. Kahvatute nägudega heidavad nad pikali ja 
imevad aparaatidest ahnelt hapnikku. 

Charles Evans kavatses järgmisel päeval Bändi ja Browni jaoks mäetipu alla kõrglaagri 
rajada. Aga ilm paistab olevat veel püsiv ja ta peab vajalikuks siin, laialipuistatud V laagris 
korda luua, enne kui alustatakse otsustavat rünnakut. Päikesepaisteline ja tuulevaikne ilm 23. 
mail soodustab nende tööd ning nad võivad purustatud laagri rahulikult ja hoolikalt taastada. 
Aeg-ajalt heidavad nad pilgu läheduses asuva Kabru tipule, mis on juba laagrist madalamal. 
Džannu astmeline püramiid lebab lainetava pilvemere ees India tasandiku kohal. 

Järgmisel hommikul asuvad nad juba varakult teele. Kõik kaheksa alpinisti on nüüd 
hapnikuaparaatidega varustatud ja ületavad aeglaselt, samm-sammult suurima kõrguse, mis 
sellel mäel kunagi on saavutatud. Nende tee viib Hobuseraua alt põiki paremale ja seejärel 
järsult üles ühte renni. Lumi on kõva, aga mitte jäätunud. Harva vajavad nad rohkem kui kolm 
kirkalööki ühe astme jaoks. Algul juhib Evans, hiljem asub etteotsa Dava Tensing. Samuti 
nagu teistel šerpadel on tal raske kandam seljas, aga ta liigub siiski kiiremini edasi kui 
ekspeditsiooni juht. Keskpäeval ületavad nad kaheksa tuhande meetri piiri. Mäetipp on 
paremal nende kohal. Ainult kaks meest kaheksast jõuavad sinna — kuid laager, kust nad 
viimasele rünnakule asuvad, tuleb rajada võimalikult kõrgele ja võimalikult hästi sisse seada. 
Veel kaks tundi tammuvad nad lõpmata aeglaselt ülespoole, võites iga sammuga ainult paar 
sentimeetrit kõrgust, kuni nad keset kihilise ehitusega kivimit vähese kallakuga platsi leiavad. 
Siia võiks telgi püstitada. Aga plats tuleb enne platvormiks tasandada, Kes peaks seda 
tegema? Kõik lamavad kahvatutena lumel. Keegi pole võimeline isegi kandameid ühte kuhja 
laduma. Kõik on juba oma hapniku ära tarvitanud 

ja balloone, mis on ette nähtud mäetipu ründajaile, ei tohi kasutada. 

Band veeretab enda Ang Tempa kõrvale. Kiire liigutusega kontrollib ta Šerpa aparaati. Hapnik 
on lõppenud! Gailal samuti. Taši aparaadi uurimisel võpatab ta äkki, teised ei märka seda. 
Silinder on veel täis! 

»»Poiss pole oma aparaati ju üldse kasutanud!" mõtleb George Band. ,,Kange sell! Meie oleme 
hapnikust hoolimata õhupuuduse kätte peaaegu suremas, tema aga ei keera ventiiligi lahti!" 
Band võtab üleannetult naeratades Taši aparaadi, paneb endale maski ette, värskendab ennast 
paari sügava hingetõmbega ning hakkab siis oma jääkirkat vibutama, nii et jäätükid lendavad 
ja tema seltsimehed imestusest silmi pööritavad. 

Nad on nii nõrgad, et ei tee katsetki Bändi abistada. Alles pärast seda, kui ta on igaühele 
värskendava doosi kunstlikku õhku jaganud, panevad nad ühiselt telgi püsti. 

Kell on 16, kui VI laagri telk 8200 meetri kõrgusel lõpuks püsti seisab. Evans kaisutab oma 
kaht noort seltsimeest. ,,Palju õnne! Ja te teate: mäetipule mitte lähemale, kui see tema 
vallutamise võimalikkuse tõestamiseks vajalik on!" 

»Ärge kartke!" naerab Brown. ,,Küllap me hoidume jumalatele varvastele astumast!" 

Kuus meest laskuvad V laagrisse — Bändile ja Brownile jääb homse päeva ülesandeks läbida 
viimased kolmsada kaheksakümmend viis meetrit. 

Hommik on päikesepaisteline, mäe varjus asuvas laagris aga on veel külm. Renn, mida eile VI 
laagrisse tõusmiseks kasutati, viib edasi Kantschi lääne- ja peatipu vahel asuvale rübjale. 
Vaevalt sada meetrit läänerübjast allpool pöörduvad Band ja Brown ühele lumeväljale, mis 
neist paremal mäetipu lähedusse ulatub. Sellest kerkib välja paar kaljurahnu; mõnikord on 


kalle nii järsk, et eessam-muja peab astmeid raiuma, mõnikord tuleb ronida üle kaljuastangu 
— entikka lähemale jõuavad nad rübjale, mille all nad nüüd juba mitu tundi paremale üles 
ronivad. 

Veel pisut ronimist kaljusel pinnal, siis kerkib nende ees kergelt kumer lumine kõrgendik: 
Kangtšendžönga suure viietipulise massiivi kõrgeim tipp. 

Nad lähevad nii ligidale, et nende silmad on mäetipuga ühel kõrgusel. Paar meetrit lahutab 
neid veel ,,absoluut- 

sest" tipust, aga nad peavad lubadust, mille Charles Evans Gangtokis andis. 

Maakera kolmas mägi on vallutatud! 

Sikkimi vürst ja tema maa usklikud võivad uskuda, et Kangtšendžönga kõrgeimal tipul, mis 
on veel inimeste poolt puudutamata ja mida nende jalg ega käsi pole veel rüvetanud, troonib 
nende vägev jumal! 

Mõlemad mehed jäädvustavad oma kaameratega neile avanevat vaatepilti. Läänes varjavad 
Makalu, Lotse ja Everest kõik muu — põhjas ja idas aga lebavad nende ees arvutud 
seitsmetuhandelised. 

Teineteist vastastikku julgestades laskuvad nad ettevaatlikult üle vaheldusrikka lume- ja 
kaljupinnase VI laagrisse. 

Hardie ja Streather on siin juba lõunast saadik. Neljakesi peavad nad väikest telki jagama — 
see on piinav kurnatud tipuvallutajatele ega rõõmusta ka kaht teist, kes homme Browni ja 
Bändi jälgedes mäkketõusu korrata tahavad. Ja siiski tuleb ööst peaaegu puudu, enne kui kõik 
jutustatud saab. 

Kakskümmend neli tundi pärast esimest mäkketõusu on Kantschi tipul teist korda külalised. 
Jälle respekteerivad suurepärane Uus-Meremaa alpinist ja ekspeditsiooni juhataja asetäitja 
maa päriselanike usku ning loobuvad tipule astumast. 

Koos George Bändi ja Joe Browni, Norman Hardie ja Tony Streatheriga on nüüd rohkem kui 
kakskümmend inimest kaheksatuhandeliste tippudel seisnud, ,.tiigrite" arv, kes ainult väheste 
meetrite võrra kõrgeimatest tippudest madalamale sahibite jaoks hädavajalikku varustust 
tassisid, on vaevalt veel loetav. Siin Kantschil tõusid kuus šerpat 8200 meetrini, rohkem kui 
tosin V laagrini ja igapäevasel pendeldamisel alumiste laagrite vahel tõusis nii mõnigi 
kakskümmend või kolmkümmend korda üle 6000 meetri piiri. 

Samal päeval, kui teine rühm mäetipule jõuab, sureb all pealaagris dr. Cleggi pingutustest 
hoolimata šerpa Pemba Dordže esialgu tühisena paistnud peavigastuse tagajärjel, mille ta sai 
lõhesse kukkumisel. Tema matuste puhuks on pealaagrisse kogunenud terve meeskond. 
Mõned šerpad tõlgitsevad Pemba surma kui jumalate karistust ,, Suure Lume Viie 
Aardekastikese” rüvetamise eest, aga neid ei võta tõsiselt isegi enamik nende seltsimeestest. 

»ta lõi kukla vastu jääd ära," ütleb Dakši, , ja suri sellepärast!" 

»» Jumalad oleksid võinud ka minu kallal oma viha lahutada, kui ma unustasin aparaadi ventiili 
avamata. Kas nad tegid seda?" küsib Taši. 

»Kui seal üleval tõepoolest jumalad troonivad, miks lasksid nad siis lumetormil õigeks ajaks 
lakata?" Gaila vaatab sõpradele uurivalt otsa. ,,Miks ei viinud nende laviin siis viiendas 
laagris kõike kaasa? Ja miks jätsid nad just nii palju telke ja magamiskotte alles, et sahibid 
siiski mäetipule võisid ronida?" 

Kuid nad kõik, kahtlejad ja uskujad, sahibid ja kulid Kunsa orust, kes on juba kohale 
saabunud varustuse ära-transporteerimiseks, pomisevad Pemba Dordže hauatule ääres 
lehvivate palvevimplite all: , Om mani padme hum, om mani padme hum." 

Aasta hakkab lõppema. Mrs. Henderson pole sel suvel rahu saanud; Himaalaja Klubilt abi 
palunud ekspeditsioonide arv on olnud veel suurem kui eelmisel aastal. Ja kui väheste 
lootustega algas aasta enamikule šerpadest! Ent kõik, mehed, naised ja sageli ka lapsed on 


leidnud tööd ja teenistust. Nii häid tulemusi on harva varem saavutatud; väiksem on 
ebaõnnestumiste ja õnnetusjuhtumite arv. 

Mrs. Hendersonil jäävad teha veel viimased tööd. Tema sõrmed libisevad üle kandjate 
kartoteegi kaartide. 

Seal on kaart nr. 187: Pemba Dordže. Sekretär kirjutab kuupäeva 26. mai 1955 ja teeb risti, 
surma kristliku tähise, lamaisti nime taha, kelle tema seltsimehed ja usuvennad ,,0m mani 
padme humi" pomisedes Kangtšendžönga lääne-kantsile matsid. 

Veel viis kaarti otsib mrs. Henderson välja ja märgib igale neist: Laager VI, 8200 meetrit, 
saavutatud raskete kandamitega. Ekspeditsiooni juhtkonna poolt esitatud Tiigrimedali 
saamiseks. 

Kaartidel on nimed Dava Tensing, Ang Norbu, Taši, Gaila ja Ang Tempa. 

Uuad nimed lisanduvad vanadele: Solo Kumbust tuleb iga aasta järelkasvu kandjate gildile. 
Ja seal on kaart nr. 57. Nii väike number viitab sellele, et kaart kuulub ühele kõige vanematest 
«tiigritest". Sirdar Gjaltsen Norbu on juba üle viiekümne, aga tema retkede nimekiri pikeneb 
veel iga aasta ühe tähendusrikka sissekande 

võrra. Sedapuhku võib ta uhkust tunda, suurema võidu üle kui ükski teine šerpa. Mrs. 
Henderson kirjutab: aprillist kuni juunini sirdarina prantsuse ekspeditsiooniga Makalul. 16. 
mail 1955 koos Franco ja Magnone'iga tipul (8470 meetrit). 

Kui vähe sõnu kuudepikkuse rännaku kohta läbi orgude, nädalatepikkuse võitluse kohta mäel, 
pakaseliste ööde kohta kõrglaagreis ja õnneküllaste minutite kohta mäetipul! 

Gjaltsen aitas prantsuse alpinistidel edu saavutada ja kuulus ise ühe kõige õnnestunuma 
kaheksatuhandelise-ekspeditsiooni tipualistajate hulka. Sealjuures ei paistnud asi alguses 
sugugi klappivat: Charles Evans oli kõik Dard-Žilingi kandjad oma Kantschi-ekspeditsiooni 
värvanud ja Gjaltsenil tuli mitte ainult sada lihtkandjat, vaid isegi ,,eliit" liustiku- ja 
harjalaagrite jaoks tuua Solo Kumbust. Sahibid ei olnud veel õieti Indias maabunudki, kui nad 
tegid kindlaks, et nende pagasist puudusid kõige tähtsamad asjad: kastid hapnikuaparaatide ja 
-balloonidega. Need asusid ühe teise auriku pardal, mis Kalkuta asemel tuhat kilomeetrit 
kaugemal Ranguunis ankrusse jäi. Jean Couzy asus lennukiga teele, et hädavajalikke esemeid 
ära tuua. Daran Basaris pidi Serge Coupe teda kandjate kolonniga ootama. Enne kui need 
kaks aga pearühmale järele jõudsid, puudus juba jälle midagi asendamatut: Franco, Vialatte'i, 
Terray, Magnone'i ja Leroux isiklikud pakid. Mitte ühestki kolme lennuki hulgast, mis tõid 
sahibid ja ekspeditsiooni varustuse Biratnagari Nepaalis, ei laaditud välja viit seljakotti. Ja 
Jean Franco seljakotis asus ekspeditsiooni kassa! 

Vialatte jõudis veel täpselt viimasesse kolmest ,,Dako-tast", enne kui see tagasilennule asus. 
Sõbrad nägid teda läbi akna viipamas. 

»Kas ta leiab meie seljakotid Kalkutas?" küsisid nad üksteiselt. 

Ta leidis nad Kalkutas — samast masinast, millega ta hommikul vara ära oli lennanud: 
lennuki sabast, kohvrite ruumist! Kellelgi polnud pähe tulnud sinna sisse vaadata. 

Jälle tagasi. Ta jõudis kogunemiskohta ühepäevase hilinemisega. 

Kuid nüüdsest peale läks kõik libedasti — see näis otse imena paljudel ekspeditsioonidel 
viibinud sahibitele, see 

288 

näis imena isegi raskustega harjunud külmaverelisele Gjaltsenile. Ei streike, ei puudust 
kandjatest, ei äkilisi torme. Kui pealaager aprilli alguses Baruni orus valmis sai, saabusid 
Couzy ja Coupe hapnikuga! Üks ime teise otsa! Ühe kuu andis Franco oma inimestele aega 
kõrgusega harjumiseks; ühe kuu vältel ei tohtinud keegi tõusta kõrgemale kui 6000 meetrit. 
Siis aga asuti kõigi jõududega kõrglaagrite väljaehitamisele. Koos tõusid kõik sahibid ja 
šerpad loodeharjale, tõid kogu varustuse ülemise lähte-laagri jaoks korraga üles ja suundusid 
pärast lühikest halva ilma perioodi veel kord põhjarübjale. 


Siit pidid Franco plaani kohaselt startima kaks tipu-meeskonda hapnikuga viimasele 
rünnakule: tema, ekspeditsiooni juht, koos Guido Magnone'iga teise köiskon-nana, ees aga 
Lionel Terray ja Jean Couzy. Esialgu puhkasid «favoriidid" veel alumistes laagrites ja 
nautisid ebatavalist komforti, millele sellel ekspeditsioonil suurt rõhku pandi. Tänu pikale 
ooteajale baaslaagris ei valmistanud ühelegi alpinistile raskusi läbida pikki etappe kõrg-; 
laagrite vahel, ja ükskõik missugusesse laagrisse nad ka | ei jõudnud, kõikjal oli nende 
käsutuses rikkalikult udu-sulgkotte ja õhumadratseid, propaankeeduriistu ja raadiojaamu, 
delikatesse ja jooke. Kõikjal oli hubasus ja komfort kindlaks märgiks, et igaüks võis 
ekspeditsiooni tuge, vusse uskuda. 

Närvesöövat viibimist suures kõrguses kavatses Franco lihtsalt sellega lühendada, et loobus 
aklimatiseerumisest 7000 meetrist kõrgemal. 

«Milleks me nii palju hapnikku kaasa tõime? Me võime tundide viisi, päeval ja öösel, 
hapnikku hingata!" seletas ta. 

Tema plaani kohaselt asusid Couzy ja Terray Aila, Ang | Putari ja Gjaltsen Miktšeni (sirdari 
nimekaimu) saatel 14. mail põhjarübjalt teele. Kahekümnekilost kandamit tassis igaüks läbi 
serakipiirkonna kaose. 7800 meetri kõrgusele kerkis VI laager ründemeeskonnale. Kolm 
šerpat asusid tagasiteele. 

Kell.18.00 kuulsid Vialatte ja tema seltsimehed III laagris eetrist Franco häält, kes oli 
hakanud esimesele rühmale järele minema: 

«Oleme rübjal. Couzy ja Lionel on püstitanud VI laagri. Saatsin just praegu Aila, Gjaltsen II 
ja Ang Putari alla teie juurde. Nad tulid kõrgeimast laagrist ja tegid läbi ohtliku 

libisemise! Meie läheme homme sirdari ja nelja šerpaga VI laagrisse.” 

Samal tunnil, kui väsinud šerpad liustikuplatool asuvasse laagrisse jõudsid, valmistasid Couzy 
ja Terray endile luksusliku õhtusöögi kõige kõrgemas laagris, seadsid oma hapnikuaparaadid 
pooleliitrisele hapnikukogusele minutis ja uinusid mugavasti 52-kraadisele pakasele 
vaatamata oma paksudes magamiskottides ja udusulgülikondades võiduhommikule vastu. 
Järgmisel päeval oli ilm suurepärane ja III laagri mehed seisid binoklitega oma telkide ees. 
Seal, sadula nõlval, ilmusid nähtavale viis täpikest. Uskumatult kiiresti tulid nad lähemale. 
Kell oli 16. Kaks tundi hiljem võisid sõbrad laskujaid juba palja silmaga ära tunda: need olid 
Terray ja Couzy, kellele järgnesid Kindžok Tšering, Gunden ja Pemba Tensing. 

Suures ühistelgis neelasid vaprad mehed liitrite viisi kuumi jooke. Terray ja Couzy tulid otse 
mäetipult — neil 

290 

oli seljataga kaks tuhat meetrit pidevat laskumist; pärast seda kui nad hommikul ligi 
seitsesada meetrit kõrglaagrist tipuni olid tõusnud! 

Hakkasid sadama küsimused; naerdes ja ilma ühegi märgita, mis oleks andnud tunnistust selle 
kohta, et nende jõud on ammendatud, jutustasid nad: ,,See oli nagu meeldiv hommikune retk 
Alpidesse: lai kamin, kolmsada meetrit kõrge ja kolmekümne viie kuni neljakümnekraadise 
kaldega, seejärel põiki traavers, mitte raske. Tiibeti-poplse põhjarübja juures üks eend, lõpuks 
segapinnas. Ja kogu aeg kõva lumi, kuiv kaljupind, kindel jää. Ainult üsna mäetipu lähedal on 
pisut riskantne koht!” 

»Ja tipp ise, kuidas see välja näeb?" 

»Nagu pliiatsiteravik. Kümme meetrit, kõrge lumesammas. Muide, saate seda ju ise näha!" 
Vialatte, Coupe, Leroux ja Bouvier muigasid kõhklevalt. 

«Kindlasti!" julgustas neid Couzy. ,.Ilm on suurepärane ja retk pole kindlasti raskem kui 
mõnel Mont Blanc'i marsruudil!" 

Neli alpinisti aga olid ikka veel kahtlevate nägudega. 

»Minu pärast oleks Makalu võinud veel kaks- või kolmsada meetrit kõrgem olla!" märkis 
Terray. 


Kannustatuna Terray ja Couzy bravuursest retkest, asusid neli alpinisti III laagrist 16. mail 
teele põhjarübja poole. Kõrgel nende kohal relvastasid end Jean Franco ja Guido Magnone 
teiseks löögiks mäe vastu, mida alles aasta eest esmakordselt uurima hakati. Nad võtsid oma 
köiskonda sirdar Gjaltseni, hakkasid liikuma esimese rühma jälgedes ja olid mõne tunni pärast 
sihvakal mäetipul. Nõelterava lumekoonuse kõrvale heiskasid nad Nepaali lipu ja trikoloori. 
Ikka ja jälle puudutas Gjaltsen tänulikuna õnnestunud mäkketõusu eest laubaga lund ja saatis 
oma jumalate poole innukaid palveid. 

Da Norbu yõttis neid kõrgeimas laagris vastu täidetud teekruusidega. Laskumisel kohtasid 
nad laagrist allpool kahf viimast köiskonda, kes suurepärast ilma kasutades tahtsid sooritada 
nii ruttu kui võimalik kolmanda mäkke-tõusu. Kaasakistuna oma võidukate seltsimeeste 
hoost, tulid Vialatte ja Coupe, Bouvier ja Leroux sellel päeval toime hiilgava saavutusega, 
tõustes III laagrist VI laagrini. Nad möödusid Pemba Norbust, Njima Tensingist ja Vang-dist 
IV laagri juures, kuid Šerpad ei tahtnud maha jääda. Üle kahekümnekilose ,.hapnikulastiga" 
koormatuna järg- 

nesid nad oma sahibitele täie enesestmõistetavusega. Pärast tuhande neljasaja meetrist tõusu 
leidsid nad 7800 meetri kõrgusel kõige mugavama kõrglaagri, mis kunagi Himaalajas on 
olnud lähtepunktiks tipurünnakule. Kõrg-telgis udusulgede all veetsid nad oma 
imposantseima kõrg-mäestikuöö. Õhtusöök lõpetati kohvi ja sigarettidega. Väljas, öömustas 
taevas särasid vilkumatud tähed, ligemal neile kui kunagi varem. Veel enne järgmise päeva 
lõunat seisid kolme päeva vältel kolmandat korda hea ilma poolt soositud ja võitmatu 
optimismiga täidetud alpinistid maakera viienda mäe tipul. Tiibeti poolt puhus üles jahedat 
tuult, kaugel lõunas mäeahelike kohal veeresid kumerad pilved: monsuun ei olnud enam 
kaugel — tarkuse ja vapruse abil aga oli õigeks ajaks saavutatud pretsedenditu edu. Kõik 
ekspeditsiooni valged liikmed ja vaprate, väsimatute kandjate juht olid tipule roninud. Ja kõik 
teadsid, et ilma arvutute Himaalaja-pioneeride kogemusteta, ilma suurte avastajate ohvriteta 
poleks võitu saavutatud. 

Mrs. Henderson kirjutab kaardile nr. 57: kolmas šerpa, kes ronis kaheksatuhandelise tipule. 
Kus on kaart number 161? Siin! 

Pemba Norbu nime taha tehakse austav märkus, samuti nagu Aila, Njima Tensingi, Vangdi ja 
teiste kaartidele, kes selle aasta suurtel ja väikestel ekspeditsioonidel silma on paistnud. 
Märkmetest ja kirjadest, kirjalikest aruannetest ja suulistest teatmetest kujuneb terviklik 
Himaalaja kroonika pilt. 

Nelja tuntuima sirdari hulgast võib mrs. Henderson ,,Himalaya Journalis" avaldatud 
aastaülevaates käsitleda kolme tegevust: Gjaltseni võit Makalul, Pasang Dava Lama teine 
ebaõnnestunud katse Dauladžiril, mille ta sedapuhku võttis ette halvasti juhitud saksa-šŠveitsi 
meeskonnaga, ja nepaali-india ekspeditsiooni täielikus vaikuses saavutatud topeltvõit, mille 
juures sirdarina tegutses Ang Tärke. 

Esimest korda õnnestus ühe ja sama ekspeditsiooni kahel köiskonnal tõusta samal päeval 
kahele erinevale mäetipule, esimest korda saavutasid Šerpad ja indialased iseseisvalt kaks 
silmapaistvat võitu: kuulsad seitsmetuhande-lised Abi Gamin ja Kamet alistati üheaegselt. 6. 
juuli keskpäeval seisid Ang Tärke ja Da Namgjal, Ang Tempa II ja Lakpa Dordže koos 
ekspeditsiooni juhi Nanda Džajaliga Kameti tipul. Kahekümne nelja aasta vältel polnud seda 

puudutanud kellegi jalg. Nad vaatasid põhja ja kirdesse, kus Garhvai—Himaalaja ja Kailase 
aheliku majesteetliku kulissi ees kõrgub Abi Gamin. Ja nad nägid kaht punk-tikest võimsa 
koonuse nõlval: Gurdial Sing ja John Dias, nende indialastest seltsimehed! Neil oli mäetipuni 
jäänud ainult mõnikümmend sammu. 


Seal eemal ja siin avaldusid esimesed tulemused major Džajali ja Tensing Norgei tööst, kes 
pärast kaheaastast tegevust võisid selle iseseisva ekspeditsiooniga esitleda tervet rida 
»»Mountaineering Institutels" väljaõpetatud šerpasid-instruktoreid. 

Rahvuskangelase Tensing Norgei arvele aga ei saa mrs. Henderson kanda ühtki alpinismialast 
saavutust. Ta kasvatab Lhasa terjerit, saadab oma võidusõiduhobuseid tulutoovatele 
võistlustele, kirjutab koos ameerika kirjaniku James Ullmaniga oma biograafiat ja püüab end 
välja puhata kuulsuse vintsutustest. Ta on saavutanud kõrgeima eesmärgi; ükskõik, mis ta ka 
veel ette ei võtaks, see ei suudaks ligilähedalegi jõuda tema elu suurima seikluse võlule, 
ükskõik, missugusele mäele ta ka veel ei tõuseks, ikka ütleksid tema kaasmaalased: ,,Jah, 
tookord, kui Tensing Tšomolungma alistas, oli ta alles vägilane ...!" Nepaali ja Põhja- 
Bengaalia külades lauldakse ballaade tema kangelasteost; ei möödu ühtki suurt pidustust, 
millele teda aukülaliseks ei kutsutaks. Sadadele tuhandetele noorukitele on ta eeskujuks ja 
ebajumalaks. Tal pole midagi paremat teha kui «väiksematest" mägedest loobuda — temal, 
kes alistas kõige kõrgema ja kellele muutus tegelikkuseks kõigi alpinistide kauneim unelm. Ta 
on tark küllalt, et oma kuulsusesära tähtsusetute mäkketõusude või ebaõnnestumistega mitte 
varjutada. Ta ei hoia oma kuulsust edevuse pärast, vaid tunneb, et võlgneb seda oma rahvale, 
kellele ta on kangelaseks ning vabaduse ja progressi võrdkujuks muutunud. 

Kas peaks ta ühe nurjumise teise järel alla neelama nagu tema sõber ja seltsimees Raymond 
Lambert? Tensing imetleb ikka veel energilist šveitslast, kuid tunneb talle samat ajal kaasa. 
Tagasipöördumine Everestil, kakssada viiskümmend meetrit tipust allpool, jättis ta igaveseks 
ilma suurimast kuulsusest. Väsimatult ja auahnelt püüdis ta küll veel kord ühe ,,suure asjaga" 
hakkama saada, aga tal ei olnud edu — ei eelmisel aastal Gaurisankaril ega ka Tšo Ojul. 
Esimese mäe puhul võis talle kaasa tunda, teise 

puhul aga oli saatus õiglane. Ka sellel aastal.ei suutnud ta korda saata midagi, mis oleks olnud 
võrdne tema suursaavutusega 1952. aastal. 

Mrs. Henderson lõpetab oma ülevaate, mis annab hinnangu rohkem kui kahekümne suure ja 
väikese ekspeditsiooni tegevusele. Mitte alati ei olnud eesmärgiks mäetipp — paljud rühmad 
pühendasid end kaardistamisele,' kuid mitte just alati teaduslikel põhjustel. Ainuüksi neli 
Ameerika ja Inglise väejuhatuse > poolt organiseeritud ,,alpinismiekspeditsiooni" tegutses 
piirialadel ja viibis ebaseaduslikult Tiibeti territooriumil. 

Aga Himaalaja mäetipud ei ole enam ainult heledanaha-listele alpinistidele reserveeritud! 
Tensingi võiduga Eve-restil, Pasangi tõusuga Tšo Ojule ja Gjaltseni tänavuse eduga Makalul, 
Džajali ekspeditsiooniga Kametile ja Abi Gaminile esitlevad end uued alpinistid: need on — 
kui kummaliselt see ka ei kõla — maakera kõrgeimate mägede valdajad, seni ainult võõraste 
mäetipuründajate teenrid. Kuid nüüd on nad ise asja juurde asunud — indialased, nepaallased, 
šerpad — Himaalaja pojad! 


KAHEKSATEISTKÜMNES PEATÜKK 


Pasang Dava Lama ise võtab külalisi vastu oma suure maja uksel kerge kummarduse ja 
kokkupandud kätega. Saabujad vastavad tema tervitusele vana kombe kohaselt samal viisil. 
Suure sirdari näost võib näha, et ta tunneb rõõmu nii paljude külaliste üle. Juba mitu päeva on 
tema maja Dardžilingi šerpade koloonia seltskondlik keskus. 

Mitte ainult uudishimu sunnil ei saabu siia paljud tema tuttavad, mõni šerpa külastab teda ka 
siirast rõõmust selle üle, et ühele nende hulgast on jälle osaks saanud suur au valgete sahibite 
maale reisida. 

Õhtustest teejoomistest Pasangi juures räägitakse kogu linnas. 

Gaila kõhkleb veel küllaminekuga, kuni Da Tundu ja Dakši tema kahtlused hajutavad. 


»lule kaasa!" ütlevad nad. ,.Sirdarile meeldib praegu väga, kui tema maja on täis 
pealtkuulajaid! Pane oma Tiigrimedal rinda, siis tunneb ta end sinu külaskäigust veel rohkem 
austatuna. Ja võta Jiša kaasa — Pasang jutustab oma reisist veelgi meelsamini, kui teda 
kuulavad noored naised!" 

Gaila tõmbab selga oma sinisest siidist udusulgjaki, mis kuulub talle Kantschi- 
ekSpeditsioonist saadik, ja dekoree-rib end värske medaliga. Preemiast, mis inglased talle 
andsid, ostab ta Jišale uue hõbeehte. 

» Vana seltsimees — uus ,.tiiger"!" tervitab tähelepanelik Pasang oma külalist. Kohmetu Jiša 
jaoks leiab ta viisakaid sõnu ning võtab südamlikult vastu Dakši ja vana sõbra Da Tundu. 
Suures eluruumis istub juba palju külalisi. Jila Tensing, Adžiba ja Ang Dava vaatavad fotosid, 
Ang Tärke on paigutatud Nimi Diki kõrvale aukohale. Dava Tensing, õemees Kumdžungist, 
ja Ang Njima abistavad perenaist 

reisilt kaasatoodud mälestusesemete edasiulatamisel. Pasangi esimene naine pakub külalistele 
teed. Peremehel on palju jutustada. Koos oma noore naisega käis ta Herbert Tichy kutsel 
Austrias, Lõuna-Saksamaal ja Šveitsis. Ta ruttab oma rohkeid elamusi kuulajatega jagama ja 
naudib tagasihoidlikult külaliste imetlust. 

Kui sageli on ta pidanud tundma end Tensing Norgei ja Ang Tärke varju kaduvana. Nemad 
käisid Londonis, Zürichis ja Pariisis. Alles nüüd tunneb ta end nendega võrdsena. Kadunud on 
kadedustunne, nüüd on ka tema ,,Euroopa-rändur", võib näidata ajaleheväljalõikeid, fotosid ja 
albumeid, võib jutustada lennuretkedest, televisiooni- ja raadiointervjuudest. 

Ta räägib valju enesekindla häälega. Nooremate šerpade pilgud ei lahku tema huultelt, ja kui 
mingi suveniir hetkeks mõne pealtkuulaja tähelepanu endale tõmbab, tabab viimast Pasangi 
manitsev pilk. 

»Kui kindlalt on ta oma tähtsuses veendunud!" mõtleb Gaila. Kas sirdarile ei piisa sellest, et 
teda nimetatakse ,,K2 kangelaseks”, et ta on alistanud palju seitsmetuhandelisi ja et ta tõusis 
esimesena Tšo Oju tipule? On siis ühe šerpa kuulsus alles siis täielik, kui ta kord sahibite 
võõral maal on käinud? Kas talle ei sobiks paremini, kui ta räägiks pisut tagasihoidlikumalt? 
Kui tore võis see suur reis olla! Kuid Pasang käitub nii, nagu oleks tegemist tähtsusetu asjaga. 
Tehnilisi imesid, mida Pasang ja Nimi Diki Euroopas kohtasid, puudutab sirdar 
möödaminnes: pöörlevate tiibadega lennuk kandis neid üle Viini majade ja seisis õhus paigal. 
«Helikopter!" Üheainsa sõnaga on tema arvates mõistatus hämmastunud pealtkuulajate jaoks 
lahendatud. 

«Televisioon on samuti üsna tore!" jätkab ta. «Pärastlõunal filmisid meid reporterid. Õhtul 
olime ühe sõbra korteris. Seal oli kast nii umbes taskurätikusuuruse kumera klaasaknaga. Läbi 
akna nägime pärastlõunal tehtud ülesvõtteid, aga pilt värises natuke." Ta teeb mõjuka pausi. 
«Televisioon ei ole veel nii täiuslik kui kino," lisab ta soosivalt. 

Ta täidab enda ja meeste jaoks peekrid tšangiga. «Võibolla tahate ka riisiviina?" Tema viipe 
peale toob Nimi Diki teisi jooke. Nimi Diki toob kaasa veel ühe üllatuse külalistele: 
rusikasuuruse Tirooli puumajakese. Pasang keerutab Austriast pärit mälestuseset 
uudishimulike silmade ees 

ja tõstab lõpuks üles kivikestega kaetud katuse. Kostab hurmav kellamuusika. 

Jiša plaksutab vaimustatult käsi, mehed kuulavad tähelepanelikult ja naeratades, kuni helid 
aeglaselt kustuvad. 

«See on Tichy-sahibi kõige toredam kink!" tunnistab Nimi Diki ja keerab vedru uuesti üles. 
Veel kord kõlab toas võõrapärane meloodia. Pasang lisab õpetlikult: «Selle 100 nimi on 
«Zillertal" ja seda mängitakse Austrias sageli!" 

Tšangikruus ja garam pani nõu käivad jälle ringi. 


»Ja siis tahan ma teile veel midagi jutustada! Olin lõpuks veel Zürichis, kus elavad mõned 
sahibid, kes koos Tensing Norgeiga 1952. a. Tšomolungmal viibisid. Nad tahavad uuesti 
sinna minna, seekord muidugi minuga. Ma andsin oma nõusoleku ja hakkan ekspeditsioonile 
inimesi otsima. Sahibid jätavad mulle vabad käed. Täna ei sobi äriasjadest rääkida, aga kui 
mõni teist tahaks kaasa 

teha...?" 

Tekib piinlik vaikus. Kõik vaatavad ootusärevalt Ang Tarke poole, kes järelikult jälle ,,0ma” 
mäest ilma jääb. Segadusse sattunud sirdar ütleb põiklevalt, et ta ei tea veel, mis suvi toob, 
aga arvatavasti võtab ta jälle koos major Džajaliga midagi ette. 

Dakši seletab: «Mina lubasin juba sirdar Gjaltseniga Manaslule minna.” 

«Mina ka!" lisab Jila. 

»Ja sina, Gaila?" küsib Pasang Dava Lama. 

«Mina tuleksin küll kaasa, sirdar!" vastab Gaila kõhklevalt. «Aga ekspeditsioon läheb sinna ju 
läbi Solo Kumbu, eks ole?" 

«Jah; nagu ikka!" Pasang võtab lonksu tšangi. 

Gaila heidab põgusa pilgu Jišale, kes endale Nimi Dikil ikka veel «Zillertali" mängida laseb. 
»Ma ei taha läbi Kumdžungi minna!" 

Dava Tensing ütleb etteheitvalt: ,,Sa võiksid sinna rahulikult kord jälle sisse astuda! Iga kord, 
kui ma KumdžŽungi satun, küsivad Pema ja su vanemad sinu järele!" 

«Siis tervita, palun, järgmine kord minu vanemaid ja ütle neile, et mul läheb hästi!" vastab 
Gaila jahedalt. 

»Ja sinu naine?" küsib Dava Tensing teravalt. 

«Minu naine istub siin minu kõrval — ühtki teist ma ei tunne!" 

«Pidage, pidage!" püüab Pasang külalisi rahustada. 

»Naise pärast ei tohi meeste vahel tüli tekkida! Sa tead, mu noor vend," pöördub ta Gaila 
poole, ,,et see meeldib jumalaile ja tõstab sinu autoriteeti, kui sul on rohkem kui üks naine! 
Milleks sa nii perutad? Vaata siin ringi: minu naised saavad teineteisega niisama hästi läbi 
nagu minu saapad, ja kui mitte, siis...!" Ta vilistab läbi hammaste. Sõbrad puhkevad naerma ja 
joovad. Pasang valab endale peekritäie riisiviina kõrisse. 

»Ja nüüd tahan ma teile midagi reeta!" hüüab ta upsakalt. ,, Kui ma olen Everesti tipule 
roninud, siis võtan endale veel kolmanda naise!" 

Mürisev naer kõlab läbi maja. Ang Tärke tõuseb vaikides; viisakalt palub ta luba lahkuda. Ta 
oskab nii veenvalt naeratada, et keegi ei tule mõttele, nagu võiks ta end selles seltskonnas 
halvasti tunda. 

Ka Gaila püüab juhust kasutades Pasangi majast lahkuda, aga ta lastakse alles pärst seda 
tulema, kui ta on lubanud peatselt kõigiga, kes täna Pasangi juures olid, medali saamist 
pühitseda. Läbi pimeduse sammuvad Gaila ja Jiša kodu poole. 


»Pole sünnis, et naised pealt kuulavad, kui mehed midagi omavahel räägivad," ütleb Jiša 
avameelselt, ,,aga mina kuulasin pealt." Ta surub tugevasti Gaila kätt. , Tänan sind, mu mees!" 
Kurjad keeled räägivad, et Pasang Dava Lama lubadus — , Iga vallutatud mäetipu järel uued 
pulmad!" — oli põhjuseks, miks Gjaltsen Norbu naine oma meest üksinda Manaslule ei 
lasknud minna. Aga kas ta polnud juba Makalu juures kaasas ja kas sirdar Gjaltsen ei vannu, 
täiesti vastupidiselt Pasang Dava Lamale, et tema naise kaasasolek talle suurte mäetippude 
ründamisel õnne toovat? Makalu juures jäi naine küll pealaagrisse ja hakkas tööle köögis, 
kuid Gjaltsen Norbu ei lasknud endalt võtta lõbu demonstreerida end talle täies 
rünnakuvarustuses, udusulgülikonna ja jääkirkaga, kui ta võidukalt koos oma prantslastest 
seltsimeestega maakera viiendalt mäelt alla tuli. Ta kultiveerib ebausu üht omapärast ja 
sümpaatset haru ning kinnitab ikka ja jälle, et jaapanlaste ekspeditsioon Manaslule 1954. a. 


poleks kindlasti mitte Sama elanike vastupanu tõttu nurjunud, kui tal oleks kaasas olnud 
naine. 

Sedapuhku alustasid jaapanlased oma ettevalmistustega väga varakult. Juba 1955. a. sügisel 
saatsid nad väikese rühma mäe jalamile. Selle liikmed, kellele kohalikud elanikud sedapuhku 
mingeid takistusi ei teinud, sooritasid endilegi üllatuseks rea edukaid luureretki, mis jätkusid 
novembrikuuni. 

Himaalajas pole ühtki teist mäge, mida nii visalt üks kindel isikutering oleks piiranud, kui 
Manaslu. Ikka ja jälle on jaapanlased need, kes rünnaku organiseerivad, ikka ja jälle on kohal 
sirdar Gjaltsen Norbu oma rühmaga. Iga kord vahelduvad küll jaapani ekspeditsiooni juhid, 
aga mõned alpinistid Nipponist on nüüd juba teist või kolmandat korda siin; mis puutub 
Gjaltsenisse ja tema sõpradesse, siis nemad vaatavad kaheksatuhandelisele juba kui isiklikule 
omandile. 

Viimastel märtsipäevadel on nad jälle Samas, külas, mis kahe aasta eest jaapanlastel 
vallutamatu kindlusena teel ees seisis. Rikkaliku kingitusega lunastavad jaapanlased endile 
takistamatu läbipääsu. See ei toimu küll ilma kauakestva kauplemiseta, aga neli tuhat ruupiat, 
mis ekspeditsioon annetab ühe purunenud templi taastamiseks, lasevad 

laviinide tõttu tublisti kannatada saanud küla elanikel unustada möödunud aastate vaenu. 
Esimestel aprillipäevadel tungivad jaapanlased koos šerpadega 5600 meetri kõrgusele. Nende 
II laager kerkib Naike rübjale, seejärel on nad ilma halvenemise tõttu sunnitud tegema pikema 
pausi. Alles 23. aprillil jõuavad nad välja lõhede piirkonnast, II laager rajatakse 6200 meetri 
kõrgusele ja lõpuks, kaks päeva hiljem, nelisada meetrit kõrgemale neljas laager. 

Nüüdsest peale jääb püsima suurepärane ilm: 

Iga päev tõusevad jaapanlased koos šerpadega V kõrg-laagrisse, mis ehitatakse 7100 meetri 
kõrgusele lähtejaa-maks mäetipu ründajaile. Siia koondatakse suurel hulgal toidumoona, 
alpinistivarustust ja hapnikuaparaate. 

Nooremate alpinistide hulk on sellel ekspeditsioonil suhteliselt väike. Enamik osavõtjaist on 
juba üle neljakümne, mõned üle viiekümne, vanuserekord aga on vaidlematult ekspeditsiooni 
juhi käes kuuekümne kolme aastaga! Juko Maki oli kolmekümne kuue aasta, eest juba üks 
parimaid jaapani alpiniste ja võttis tookord osa ohtlikust Mittellegi mäeharja esimesest 
ületamisest Eigeri juures Berni Alpides. Gjaltsen Norbu on temast ainult kümme aastat 
noorem. See on ,,vanade meeste ekspeditsioon". 

Jaapanlaste ja Šerpade vahel valitsevad südamlikud suhted, on ju nii ühed kui teised 
aasialased. Ainult harva võib märgata erinevust sahibite ja kandjate vahel, mida mõned valge 
nahavärviga alpinistid sageli meelsasti toonitavad. 

6. mail on V laagrisse kogunenud kümme šerpat ja neli jaapanlast. Veel kord kontrollitakse 
hapnikuaparaate ja pakitakse kandameid eelseisvaks retkeks mäetipu piirkonda. Kolm aastat 
tagasi valiti siit üle põhjarübja viiv tee, nüüd aga on alpinistid leidnud sobivama marsruudi ja 
jõuavad 8. mail üle avara platoo heale laagriplatsile 7800 meetri kõrgusel. K. Imaniši ja J. 
Müraki, kes tegid kaasa juba 1952. ja 1953. a. ekspeditsiooni, asuvad koos Gjaltsen Norbu, 
Dakši, Ang Tempa, Gaila ja Tašiga rajama kõrgeimat laagrit. 

Kolm šerpat laskuvad järgmisel päeval jälle alla, et teha ruumi Katole ja Higetale, kes 
moodustavad mäetipu ründamisel teise köiskonna. Sirdar Gjaltsen ja Imaniši asuvad samal 
ajal teele tipu poole. Vähem kui viie tunniga läbivad nad 428-meetrise kõrgusevahe. Kõige 
ülemises tsoonis 

on nõlva kalle tühine; nagu kõrgplatoo lebab mäemassiiv viimased takistused ületanud 
alpinistide ees. 


Tervelt kaks tundi naudivad Imaniši ja Gjaltsen tipu-rõõme. Juba ammu enne pimeduse 
saabumist on nad jälle V laagris. Teine köiskond on vahepeal üles jõudnud ning võtab koos 
Dakši ja Gailaga mäetipu vallutajad vastu. 

Gjaltsen ei aimagi veel oma tänase saavutuse tähtsust; alles siis, kui Gaila teda õnnitleb kui 
esimest inimest, kes on seisnud kahe kaheksatuhandelise tipul, laksatab ta endale käega vastu 
laupa ja hüüab: ,, Näed sa — ma tegin siiski õieti, et oma naise sellele retkele kaasa võtsin! 
Sina aga ütled alati, et see ei tähenda midagi!" 

Gaila noogutab leebelt. ,,Ta on sinule kindlasti väga uhke!" 

»Ja sina ei võta endale teist naist?" pärib Dakši naerdes. 

»Milleks?" Gjaltsen sirutab oma kinnastatud käed laiali. ,, Uks toob mulle juba küllalt õnne! 
Rohkem pole mulle vaja, muidu lähen veel upsakaks — nagu teised sirdarid!" 

Järgmisel päeval pärast Manaslu õnnelikku vallutamist saadavad Gaila ja Dakši oma sirdari ja 
uhke neljakümne kolme aastase Imaniši, võib-olla kõige vanema sahibi, kes on seni 
kaheksatuhandelisele tõusnud, alla baaslaagrisse. 

Kato ja Higeta teevad ettevalmistusi, et järgmisel päeval vallutusretke korrata. 

Kui kõik sahibid ja Gjaltsen Norbu mehed neli päeva hiljem jälle baaslaagris koos on, võivad 
ka jaapanlased pühitseda kahekordset võitu: kaks köiskonda on üksteise järel alistanud 
kaheksatuhandelise, mis veel nelja aasta eest niisama hästi kui tundmatu oli. 

Kaks nädalat hiljem läheb ekspeditsioon Katmandus laiali. Jaapanlased, kes jonnakalt aasta 
aasta järel Manaslu juurde tulid, teda uurisid, piirasid ja ta lõpuks alistasid, maksavad 
šerpadele rikkaliku preemia. Enamik neist on osa võtnud kõikidest jaapani ekspeditsioonidest 
ning sõprus sahibite ja ,,tiigrite" vahel on ühiste lootuste ja võitluste aastatel pidevalt 
kasvanud. Lahkumisel tõotab Juko Maki edukale sirdarile, et niipea kui ekspeditsioonifilm 
linastamiseks valmis on, kutsutakse ta aukülalisena Tokiosse. Gjaltsen on kutse üle seda enam 
rõõmus, et see tuleb talle ootamatult. Ta ei ole kunagi kolme teist suurt sirdarit kiivalt 
jäljendada püüdnud. Ta pole olnud kade, kui teistel mõne ekspeditsiooniga eriti palju õnne on 
olnud, ega kahjurõõmus, kui kellelgi miski ebaõnnestub. 

Seega on tema kahetsus siiras, kui ta pärast tagasipöördumist Dardžilingisse kuuleb, et Pasang 
Dava Lamal on ihaldatud retkel Tšomolungmale tulnud taluda suurt pettumust. 

Vaevalt oli alanud retk läänepoolsesse nõkku Everesti ja Lotse vahel, kui šerpadel tuli Pasang 
Dava Lama alla orgu Tjangbotše kloostrisse kanda. Düsenteeria muutis ta täielikult võitlus 
võimetuks. Pasang oleks meelsasti tahtnud olla šveitslase Luchsingeri asemel, kes paari päeva 
eest nagu tema haigena siin kloostris lamas, aga vahepeal äsjasest pimesoolepõletikust 
hoolimata lõunarübjale oli jõudnud ronida. Koos Ernst Reissiga alistas ta Tšomolungma 
naabri, 8545 meetri kõrguse Lotse, millele seni keegi tähelepanu polnud pööranud. 

Võitu selle kaheksatuhandelise üle pidasid ettevõtlikud Šveitslased ainult õnnelikuks 
lisandiks, sest nende peaeesmärk oli Everest. Kainelt arvestav ekspeditsiooni juht dr. Eggler 
saatis oma löögijõulise meeskonna lõunarübjalt teele, et vallutada maakera kõrgeim mägi 
teistkordselt. Kaks korda õnnestus korrata Hillary ja Tensingi saavutust. 23. mail, viis päeva 
pärast seda, kui Lotsel tuli alistuda Berni Alpidest pärit alpinistide kiirele rünnakule, astusid 
Jürgen Marmet ja Ernst Schmied Tšomolungma tipule ning päev hiljem istusid jälle kaks 
šveitslast maakera kõrgeimal punktil ja nautisid kaks tundi alpinisti suurima rõõmu 
kirjeldamatut tunnet: Hans Rudolf von Gunten ja Adolf Reist. Ilm oli suurepärane ja nad 
võisid terveks tunniks loobuda hapnikuaparaatide kasutamisest. 

Kui Pasang Dava Lama sellest kuulis, oli ta väga löödud. Nii kergelt näis seekord kõik läinud 
olevat; peaaegu oleks Everest endale meeldida lasknud veel kolmandagi tipule-tõusu selle 
ekspeditsiooni jooksul: ekspeditsiooni juhi ja tema paarilise Grimmi oma. Kahtlemata oleks 
ka Pasang taotlenud osavõttu ühest tõusust. Ent kas oleks Eggler lubanud, et tema alpinistid 
peaksid ühe šerpaga kuulsust jagama? Berni advokaat teadis dr. Herbert Tichy kaudu ainult 


seda, et Pasang oli 1954. a. Tšo Oju alistajaid juhtinud — sirdari ülejäänud ekspeditsioonidest 
ja suurtest saavutustest ei teadnud ta midagi, isegi mitte sellest, et Pasang võttis osa Wiessneri 
kangelaslikust võitlusest Tšo-goril. Ta ei teinud ka Dava Tensingile, kes sirdari haigestumise 
järel viimase kohale asus, ettepanekut osa võtta ühest tõusust. 

Salaja loodab Pasang, et tal siiski veel õnnestub sel aastal üht kaheksatuhandelist alistada ja 
kõigile näidata, kes nüüd kahjurõõmsalt tema üle muigavad, et see polnud kiitlemine, kui ta 
purjus peaga lubas veel kolmanda naise võtta. 

Miks ei peaks ka sel aastal, nagu minevikus sageli on juhtunud, veel pärast monsuuni 
ekspeditsioone mõnele suurele mäele minema? 

Aga sirdar ootab niisama asjatult nagu teised kandjad ja ,, tiigrid" Dardžilingis. 1956. a. ei ole 
enam ühtki suurt ekspeditsiooni. 

Ainsateks vallutamata kaheksatuhandelisteks Kesk-Himaalajas on ju veel ainult Dauladžiri 
Nepaalis ja Šiša Pangma Tiibetis; kolm veel alistamata hiiglast Karakoru-mis — Hidden 
Peak, Broad Peak ja Gašerbrum — on šerpadele nagunii kättesaamatud sellest ajast peale, kui 
Pakistani valitsus otsustas, et tema territooriumil võib kasutada ainult kohalikke kandjaid. 

Nii oli see ka sel aastal Gašerbrumil. Pärast uskumatuid pingutusi õnnestus Fritz Moravecil, 
Sepp Larchil ja Hans Willenpartil alistada 8035 meetri kõrgune mägi Baltoro piirkonnas. 
Ekspeditsiooni juht Moravec paigutas mäetipule jäetavate märkmete juurde tühjas 
filmikassetis väikese jumala-ema-medaljoni ja mähkis selle puna-valge-punasesse vimplisse. 
Juba kolmandat korda jäi ühele kaheksatuhandelisele lipuke Austria rahvusvärvidega. Mis 
puutub vallutatud kaheksatuhandelistesse, siis on väike riik Alpides muutunud üheks kõige 
edukamaks maaks: kahe aasta eest seisid koos Pasang Dava Lamaga austerlased Tichy ja 
Jöchler Tšo Ojul ja 1953. a. võitles innsbruklane Hermann Buhl piiritus üksinduses endale 
kätte võidu Nanga Parbatil. 

Ka järgmine kaheksatuhandeline, mis lakkamatult ründavatele alpinistidele alistuma peab, on 
Karakorumis asuv mägi, mille jällegi vallutavad austerlased, ja jälle astub Nanga Parbati 
võitja ühele maakera kõrgematest tippudest. Kolmekümne kahe aastane kõhn, kuid visa mees 
Tiroolist peab seekord seltsimehed endast ette laskma. Markus Schmuck, Fritz Wintersteller 
ja Kurt Diemberger jõuavad 1957. a. suvistepühal esimestena Broad Peaki tipule, ilma et neid 
ükski kandja kõrglaagrite rajamisel oleks abistanud. Hermann Buhl veab end väikese 

neljameheekspeditsiooni viimase liikmena kirjeldamatu vaevaga õhtuhämaruses mööda pikka 
mäeharja tipule. 

Nüüd on ta alistanud kaks kaheksatuhandelist. Aga see on tema viimane mäetipp. 

Pärast ligi kolmenädalast puhkepausi ründab ta 27. juunil 1957. a. koos Kurt Diembergeriga 
üht seitsmetuhande-list, mis juba ligi viiekümne aasta eest oli itaalia alpinistide eesmärgiks. 
Ainult sada viiskümmend meetrit jäi Savoia Luigil 1909. a. puudu Tšogolisa tipust ja 
saavutatud kõrgus — 7500 meetrit — jäi kuni 1924. a. maailmarekordiks. Ka Diemberger ja 
Buhl ei pääse oma katsel kõrgemale. Nagu poole sajandi eest esimesi ründajaid, nii sunnib ka 
neid äkki puhkenud lumetorm tagasi pöörduma. Kuid ainult Diembergeril õnnestub pääseda 
valgest põrgust. Hermann Buhl jääb kadunuks alistamatu Tšogolisa lumisel mäeharjal. Ilma et 
kaaslased seda märkaksid, kaotab ta udus enda ees laskuvate seltsimeeste jäljed, astub lahti 
ühe lumekamiisi ja kukub koos sellega rohkem kui kolmsada meetrit allpool asuvale 
jääkosele mäe põhjaküljel. 

Päevade viisi otsivad kolm seltsimeest teda ohtlikelt jää-koskedelt, kuigi see oh mõttetu: meie 
aja parim alpinist ei võinud kukkumist üle elada. 

Mis oleks saanud, kui juba Broad Peaki vallutamisel oleks juhtunud õnnetus? Mitte ühtki 
sahibit ega kandjat polnud appi tulemas! Täiesti omal käel, ilma tagalajulges-tuseta ja 
igasuguste sidemeteta välisilmaga olid neli hulljulget tunginud eikellegimaale — ja neil oli 


olnud õnne! Tühisest juhusest oleks olnud küllalt katastroofiks, aga Markus Schmuck ei 
saanud oma ekspeditsioonile ühtki kandjat lubada. Tema käsutuses oli ainult nii palju raha, et 
väikese rühma esmaklassiliste alpinistidega teele asuda ja kulide kolonni kuni pealaagrini 
kinni maksta. Ta pidi riskima või loobuma. Ühtki kindlamat teed Broad Peakile ei olnud. 
Buhli surma ei saa siiski selle riski kontosse kirjutada. Mitte ükski tugevam kollektiiv, ka suur 
rühm kogenud kandjaid poleks traagilist õnnetust vältida suutnud. 

»Kandjateta ekspeditsioon" on 1957. aastal ainus, mis saavutab edu. 

Hunsad Karakorumis ja šerpad Dardžilingis jäävad tööta. Ka järgmisel aastal ei muutu palju: 
enamik šerpasid peavad rahulduma väiksemate üritustega Nepaalis ja Sik- 

kimis. Seni veel vallutamata seitsmetuhandelised ei nõua hiiglaslikke ,,töömeeskondi"”, 
millega võideti Everest, Makalu ja Kantsch. 

Ainult Dauladžiri kallal proovitakse veel jõudu, aga jälle jääb kaheksatuhandeline võitmatuks. 
Pasang Dava Lama igatahes ei lootnud asjatult: ta kordab oma senist suurimat saavutust! 
Teistkordselt seisab ta 15. mail 1958. a. ühel kaheksatuhandelisel — see on sama mägi, mille 
ta koos Tichy ja Jöchleriga alistas, Tšo Oju-Koos temaga ronis üles kandja Sonam Gjaltsen — 
esmakordselt ajaloos peab üks kaheksatuhandeline sahibiteta ekspeditsiooni ees relvad maha 
panema. Major N. D. Dža-jal on oma sõbrad Mountaineering Institute'ist jälle suursaavutusele 
juhtinud ning nagu Kameti ja Abi Gamini juures tõestanud, et šerpad ja indialased ka 
alpinistidena enam eurooplaste abi ei vaja. 

India major ei kuule enam oma tulemusterikka töö järelkajasid. Ta haigestub pealaagris 
kopsupõletikku. Mees, kes koos Tensingiga hakkas ellu viima Himaalaja alpinistide 
iseseisvuse ideed, ei lahku .mäelt. Tema hauasambaks on üks maakera kõrgemaid mägesid. 
Esimene, mille tema kaasmaalased oma jõul vallutasid. 

Ka teine mägi, mille jääs juba terve aasta puhkab üks kuulus alpinist, leiab oma alistaja: 
Tšogolisa tipule tõusevad jaapani alpinistid. Laskumisel leiavad nad telklaagri jäänused, kus 
Buhl ja Diemberger enne saatuslikku päeva ööbisid. 

Langeb viimane alistamata kaheksatuhandeline Karako-rumis, Hidden Peak. Pete Schöningh, 
kes juba 1953. a. siin Baltoro piirkonnas viibis, tõuseb 4. juulil koos Andy Kauff-maniga 
sellele 8068 meetri kõrgusele mäele. Seega saavad ka ameeriklased kätte oma osa loorberitest 
maakera kõrgeimas mäestikus. 

Dardžilingi Šerpade jaoks aga on suurte ekspeditsioonide aeg möödas. 

Paljud neist peavad tööta koju jääma. 

»Tiigrite” ülemlaul on lauldud .,. 


ÜHEKSATEISTKÜMNES PEATÜKK 


Idatuul painutab õrnalt stepirohtusid. Sellest saadik, kui Gaila, Jiša ja Dakši lahkusid laiast 
rohukamaraga kaetud orust, on pilved põhja poole hajunud. Madalal horisondi kohal 
võistlevad nende uljad vormid kauge mäeaheliku profiiliga. 

»»Homme on ilm veelgi parem.” Dakši silmitseb uurivalt idataevast. ,, Kui üheks nädalaks nii 
ilusaks jääb, võib kõik õnnestuda.” 

Rühm, mis läbi kivise, kasina taimkattega stepi Himaalaja ja Kauase massiivi vahel põhja 
poole rändab, on üsnagi omapärane. Kui tiibetlaste riietus tavaliselt maapinna taustal vaevalt 
eraldatav on, siis siin paistavad kaugele kätte punase ja türkiissinise anoraki ning kirju põlle 
kirkad värvid. Kõik kolm rändurit on raskesti koormatud; nad kannavad oma pakke 
laubarihma abil, Gaila ja Dakši vibutavad sammude taktis oma jääkirkasid. Aegajalt kurisevad 
teravikud vastu kive. 

»Kas näed seal seda pilve, mis sarnaneb lumekar-niisiga?" küsib Gaila. 

Dakši noogutab. 


»»Ja selle all väikest kolmnurka?" 

«Valget?" 

»See ta peab olema!" 

Nad jäävad seisma. Dakši silmitseb ainiti kauget mäge. 

«Mäletad sa veel, Gaila, kuidas me kümne aasta eest esmakordselt Kang Rimpotše poole 
rändasime? Kas ei näinud ta siis esimesel päeval täpselt samuti välja nagu täna?” küsib Jiša. 
Gaila naeratab. ,, Kümme aastat!" 

Dakši on vahepeal ringi vaadanud. Ta jälgib juba mõnda aega silmadega kolme punkti 
horisondil, mis neile idast lähenevad. 

»Sealt tuleb kaks meest hobusega/' äratab Dakši oma 

teekaaslased mälestustest. ,, Natukese aja pärast ristuvad meie teed.” 

»» Võib-olla tasuks koos nendega puhkama jääda. Nad ei paista väga sõjakatena. On alati hea, 
kui sel ajal rohkem mehi koos on.” 

Veerand tunni pärast on kaks rändurit kuuldekaugusele jõudnud. Talupoeg juhib väheste 
pakkidega koormatud hobust, talle järgneb laama. 

Dakši on oma kandami juba maha pannud. ,,O0m mani padme hum,” pomiseb munk 
tervituseks. Hobune kasutab peatumist ja hakkab rohtu napsama. 

Gaila silmitseb laamat järelemõtlikult. Nad on umbes ühevanused. 

Mees mungakuues hajutab tema kahtlused: 

»Kas sa pole Gaila?" 

»Dordže! Rongbukist!" Gaila haarab kunagise kaasõpilase oma kaisutusse. 

»Ma õppisin temaga koos kloostris," pöördub ta Jiša poole. 

»Ja ehitasid võipüramiide," täiendab Dordže naerdes. ,,See on sinu naine?” 

»Minu naine ja veel üks kaasmaalane Kumdžungist. Tema nimi on Dakši.” 

Talupoeg askeldab oma hobuse koorma kallal. ,, Kas jääme siia puhkama? Parem oleks tunni 
tee veel edasi minna, seal peab olema allikas.” 

Selle matkatunni jooksul on sõpradel üksteisele palju jutustada. Dordže pole juba ammu enam 
kloostris. Kolm või neli aastat, ta ei tea seda isegi enam täpselt. Kerjates on ta läbi maa 
rännanud. 

Ta on teist korda teel Kang Rimpotše poole. «Sealsetel rohketel palverändajatel on helded 
käed. Kas ka sina ei käinud kord juba palverännakul, Gaila? Vennad kloostris kuulsid seda 
Kuristike oru erakutelt!” 

»Jah, aga sellest on juba palju aega möödas." 

»»Sa Oled palju ringi liikunud, nägu paistab." Dordže silmitseb Gailat ja tema kaht kaaslast. ,.Ja 
nüüd tuled sa jälle, et jumalate poole palvetada?” 

»Me tahame neist kõrgemale tõusta! Me tahame astuda mäetipule, mis pole kunagi nende 
trooniks olnud!" 

» Te tahate püha mäge rüvetada?" Dordže on nördinud. 

»Me ei rüveta mäge, kui me pruuninahksete inimeste väärikuse usu nõmedusest 
valgusküllastesse kõrgustesse 

kanname! Kas ei jutustanud sa mulle ise ennist, et ka sind sundisid kloostrist lahkuma 
preesterkonna valelikkus, enesearmastus ja rahaahnus? Ja kas ei näinud sa kevadel oma 
silmaga, kuidas needsamad parasiidid selle vastu välja astusid, et ka Tiibeti rahvas võiks 
alustada ilusamat elu? Laamade poolt juhitud bandiidid korraldasid röövretki, et uusi mõtteid 
maalt välja ajada. Kes rüvetasid inimeste igatsusi, kes sisendasid meisse väärikust — kas 
kloostrikoolid või need, kes meid õpetasid ise oma elu korraldama?" 

Ülejäänud tee laagripaigani sammuvad Gaila ja Dordže vaikides teineteise kõrval. 


Kui talupoeg allika ääres hobuse koormast on vabastanud, pöördub ta Gaila poole: ,,Sa räägid 
tõtt.” 

Juba ammu põleb väike laagrilõke. Veel ikka vaikib Dordže järelemõtlikult. Jiša on kõigile 
teed keetnud. 

»» Usun, et varsti tõuseb tuul. Kas panen siia telgi püsti?" küsib Dakši. 

Talupoeg jälgib huviga šerpa kiireid liigutusi.” ,,Kas te tulete üle suure mäeaheliku?" 
»Dardžilingist!" vastab Dakši. ,,Me ei leidnud seal enam 

tööd." 

«Sellest on nüüd juba aasta möödas," täiendab Gaila, 


»» Viimati olime ühes hannide jaamas Tag Ramotše juures.” 

»Kas sinu uued õpetused on sealt pärit?" küsib Dordže mürgiselt. 

»Elu on mulle rohkem õpetanud kui klooster.” 

Ootamatult võtab jälle sõna talupoeg. ,,Mulle paistab, laama, et sul on midagi hannide vastu. 
Minu nimi on Tsundo ja ma olen kogu elu kloostri paksmagude heaks töötanud. Niisugust 
hobust pole ma kunagi võinud omaks nimetada. Ma olen kogu aeg nälginud. Kolm korda 
müüsid suurlaamad mu ühelt kloostrilt teisele. Alles nüüd võin ma jälle oma kodumaale 
minna. Seda võlgnen ma hannidele. Hobuse sain selle eest, et aitasin üht jaama kustutada, 
mille bandiidid kloostrihärrade ülesandel olid süüdanud. Lisaks sain ma veel vabaduse. 
Sõdurid aitasid kõiki meie küla vaeseid. Nii, laama, nüüd sa tead, miks ma annan õiguse 
sellele mehele siin ja mitte sulle.” 

Dordže hüppab püsti. ,,Kas sa arvad, et mina olen nende lihavate härrade sõber? Mulle 
meeldiks väga, kui mul ei tarvitseks kerjates ringi rännata ja kui mul oleks tööd. Aga mitte 
jälle kloostris!" Tema sõnadest kostab sügav erutus. 

»»5a Võid ju meiega liituda, kui me Kailaselt tagasi tuleme," teeb Dakši laamale ettepaneku. 
»Jaamas, kus me töötame, vajatakse ikka veel inimesi.” 

Jiša pakub meestele teed. 

Lõke hakkab kustuma, Tsundo ja Dordže heidavad tihedalt teineteise kõrvale puhkeplatsi 
ümbritseva madala kivimüüri äärde, Tag Ramotšest tulnud kolmik aga poeb oma telki. 
Dakši on esimene, kes järgmisel hommikul tule eest hoolitsema hakkab. Osavate 
kirkahoopidega tükeldab ta oksi, mida Tsundo oma hobusel kaasas veab. Dordže koorib end 
oma kasukast välja ja vaatab uudishimulikult pealt. Haigutades kükitab ta lõkkeaseme ääres ja 
silmitseb Dakši jääkirkat. 

»Niisugust jääkeppi olen ma juba kord näinud. Tookord, kui Gaila kloostrist lahkus, tuli valge 
sahib kahe šerpa. saatel Rongbukki. Neil olid ka niisugused riistapuud. Ja nendega tahate te 
Kang Rimpotšele ronida?" 

»Kui sa teaksid, kus me nendega juba käinud oleme!" 

«Aga Kang Rimpotše tippu te ei pääse. Kui ka jumalad 

teie vastu armulised oleksid, tema jäised nõlvad on liiga järsud!" 

»» Ilmselt ei tunne sa Tšomolungmat või Kangtšendžöngat.” 

»Kas sa oled nendele roninud?" 

»Mitte tippu, aga me olime nendel palju kõrgemal kui Kailase tipp. Seal, kus enam ei saa 
hingata, kus on vaja ,.inglise õhku". Meil on kaasas jäärauad ja köis ning me oskame neid 
kasutada.” Paljude ekspeditsioonide tõttu on Dakši oma võimetes nii veendunud, et eeloleva 
seikluse õnnelik lõpp on talle vaid aja küsimus. 

»Gaila ütleb, et me võime kuue tuhande meetri kõrgusele laagri rajada. Sinna jääb Jiša meid 
ootama. Meie läheme telgiga kõrgemale ja oleme kindlasti kahe päeva pärast tagasi. ,,Inglise 
õhku” me ei vaja, selleks on Kailas liiga madal!" 


Veel kunagi pole Gaila ja Dakši enne mäe juurde jõudmist nii kaua saanud vaadelda 
tõusumarsruuti kui rännakul Kailase poole. Tervelt kolm päeva keerlevad jutud kavatsetud 
mäkketõusu ümber. Üha kõrgemale kerkib meislikujuline siluett horisondil. 

Dortšenis, parikarma lähtepunktis, pole kümne aasta jooksul, mis on möödunud Gaila 
esmakordsest siinviibimisest, mitte miski muutunud. Laskmata end segada viimaste kuude 
erutavatest sündmustest, rändavad arvutud budismi ja lamaismi pooldajad ümber Jääjuveeli. 
Asula puhkeplatsil jätab Tsundo oma saatjatega hüvasti. 

»Ma olen vana mees. Meie maa koidupuna ma enam ei näe, aga teie puhute uue valguse 
lõkkele. Teie olete õigel teel.” 

Vana kombe kohaselt kummardab ta teekaaslaste ees ja saadab Dordžele veel ühe paljuütleva 
pilgu. Tema kodutee viib põhja poole, vastu palverändajate voolule; ta ei tee väljagi nende 
hukkamõistvatest pilkudest. Tal polnud kavatsust teha ringi ümber püha mäe. 

Dordže läheb koos Gaila väikese alpinistide rühmaga edasi lääne poole. Ka tema pole tulnud 
parikarmat sooritama, ta loodab siin palverändajailt almuseid koguda, mis tema meelest 
kuidagi tema au ei riiva. Kui aga Gaila talle ettepaneku teeb neid vähemalt laagripaigani 
saata, siis puikleb ta veel ainult moepärast vastu. 

»»Me ostame nagunii toiduaineid ja mulle meeldiks, kui keegi viibiks meie mäkketõusu ajal 
Jiša juures.” 

»Miks tahate te tingimata just pühale mäele ronida?" 

Gaila ei kuule selles küsimuses enam tõrjuvaid noote. 

»Kui sa seda Dakšilt küsiksid," vastab ta naeratades, heites pilgu oma kaaslasele paljudel 
retkedel, ,siis ütleks ta kindlasti: kuna see on ilus ja veel vallutamata mägi. Minu vastus on 
teistsugune: kuna see ei ole ükskõik missugune, vaid just püha mägi. Ma olen paljudel 
vapratel meestel aidanud mägede üle võitu saavutada. Sageli küsisin neilt: kas te olete 
kohanud mäetippudel jumateid? Mitte keegi polnud neid näinud, mitte keegi polnud tundnud 
nende juuresolekut, mitte kunagi ei andnud jumalad endist märku. Aga nende nimel tapetakse 
inimesi, nägin seda veel tänavu kevadel oma silmaga. Seepärast tahan ma ronida mäele, mille 
kohta öeldakse: mitte kunagi ei saa inimesed tema tipule astuda, sest seal elavad jumalad! Kui 
ma sinna jõuan, siis tean: kuhu tõde otsiv inimene oma jala asetab, seal pole jumalatel enam 
ruumi!" 

Dordže vangutab kahtlevalt pead. 

Pärastlõunal seisavad nad kaljuseina ees, mida mööda sügavad vaod edelarübjani ulatuvad. 
Ükski palverändaja ei pööra tähelepanu kahele mehele, kes võõrapärases riietuses ühe naise ja 
kerjusmunga saatel palverändajate rajast eemal mäge uurivad. 

»» Võtame vasakpoolse kuristiku!" otsustab Gaila. 

Üle kivirusu ja suurte kaljurahnude viib nende tee üles ühe sälgu poole. Vahetevahel peab 
Gaila oma naiselt kandami võtma ja ta kättpidi järele tõmbama. Kuristik kitse-ne b 
kaljurenniks. Ühel järsul kohal paneb ka Gaila oma paki maha, ronib köiega ette ja vinnab 
kandamid üles. Pimeneb juba, kui nad ühel mõõduka kaldega harjal esimeste lumeväljadeni 
jõuavad. Telk püstitatakse suure kaljurahnu kõrvale. Satledži oru kohal hõõgub viimane 
ehakuma. Aga nelja vapra pilk on suunatud üles Kauase tipu poole, mis leegitseb punases 
valguses. 

Uhkelt surub Jiša oma mehe kätt: ,, Meie mägi!" 

Järgmine päev kulub laagrile sobiva platsi otsimisele. Üsna rübja teises otsas, kus Kailase 
edelanõlv lõpeb eenduvate kaljuseinte ja lõhederohke kuristikuga, leiavad nad kaljukoopa. 
Siin tuleb Jišal ja Dordžel veeta ooteaeg. Gaila ja Dakši pakivad varustust luureretkeks. 

Nad teavad, et ei suuda mäetippu ühe päevaga alistada, ja võtavad kohe esimesel retkel laagri 
jaoks varustust üles kaasa. Lai, tugevasti liigestatud kuristik nõuab neilt 

hulga rasket tööd. Maastik on vahelduv — kaljused järsakud, puusadeni ulatuva märja lumega 
täidetud rennid, jäätunud sulaveesängid. Kui nad hämarast kuristikust ühele lumega kaetud 
järsakule tõusevad, tunnevad nad lõunapäikese leitsakut. Nõlva ülaosa avardub lumeplatooks. 
Mehed peavad suunduma kaugele vasakule, peaaegu mäeharjani, mille all mäe põhjasein 
püstloodseks järsakuks muutub, enne kui leiavad tee jätku. 

»Küllalt tänaseks!" Gaila paneb oma kandami maha. Dakši trambib juba lund telgiplatsi jaoks 
kõvaks. 

»Jätame telgi parem üles panemata. On mõistlikum, kui me ta lumme matame, siis ei saa ta 
tormi puhul minema lennata.” 

»Kas sa tõesti arvad, et ilm võiks meile siin suvel vingerpussi mängida?" 

»»Me ei tohi riskida, mäkketõus peab õnnestuma!" 

Õhtul on nad jälle kaljuseina all asuvas laagris. Dordže on tuulevarjuks kõrge kivimüüri 
ladunud. Oma paksu- 

desse kasukatesse mähituna magavad nad tähistaeva all. uuele hommikule vastu. 

Gailal ja Dakšil tuleb teel olla kaks päeva, võib-olla ka kolm. Küttepuud ja toiduained on juba 
üleval telgi juures. Nad võtavad ainult veel oma kasukad ja jätavad hüvasti. 

»Ma pole veel kunagi midagi riskantsemat ette võtnud!" Gaila surub Jiša tugevasti enda vastu. 
»Kõik läheb hästi.” Naise pilgus on usaldust ja uhkust. 

Dordže saadab alpiniste esimese raskema tõusuni. «Tema huuled pomisevad kõlatult: ,,Om 
mani padme hum." 

Eelmisel päeval jäetud jälgi on kerge leida. Päike ja tuul on tõusuteed vähem muutnud, kui 
nad Himaalajas harjunud on. Ladu on varsti leitud, kiiresti kerkib telk. Pärastlõunal uurivad 
nad üle edelaharja viivat marsruuti. 

Koos saabuva ööga tõuseb vinge tuul, algul puhangutena, siis aga jääb pidevalt puhuma ja 
muutub üha tugevamaks. Sõbrad mähivad end hoolikamalt kasukatesse. Läbi telgiukse pilude 
tungib sisse peent lumetolmu. Mitu korda tuleb kummalgi välja minna, et telginööre pingu- 
tada ja jääkirkasid tugevamini lumme rammida. Kui hakkab pimenema, lakkab lumesadu, 
kuid tuul tuuseldab veel ulgudes ümber telgi. 

Soojast toidust tuleb neil loobuda; lõket on võimatu süüdata. 

»Priimust oleks meil praegu vaja, nagu tookord sahibite juures," arvab Dakši. ,,Üldse oleks 
praegu kena olemine, kui viibiksime siin Makalu-prantslastega või šveitslas- 

tega!" 

Gaila vaatab Dakšile tõsiselt otsa. ,,See, mis meie siin teeme, on meie endi asi. Need oleme 
meie, kellel tuleb jumalatega arved õiendada; seda ei tohi me valgetele jätta. Sellel mäel 
oleksid nad vahelesegajad võõrastesse asjadesse, siin tuleb meil endil kord majja luua.” 

Telk on veel varjus, kui nad teele asuvad. Aga uskumatult selge hommik on neile tasuks 
rahutu öö eest. Lõunas läigivad sügaval nende all Manasarovari ja Rakastali järv. Kauguses 
säravad hommikupäikese valguses Himaalaja mäeahelikud. 

Natuke aega sumavad nad veel sügavas lumes üle platoo, harja lähistel kinnitavad nad endi 
vahele köie. 

Tuul ei ole veel lakanud. Harjalt lähtudes lehvib tihedalt mäekülje kohal peen lumeloor. Terve 
tunni võivad nad astmeid raiumata ülespoole liikuda, siis tuleb järsk 

nõlv. Ettevaatlikult jätkavad nad teekonda siksakkursil, löövad jääkirkad sügavale lumme, et 
teineteist julgestada. Ühel väikesel terrassil jõuavad nad säravasse päikeseval-gusse. Nad on 
üllatavalt ruttu edasi jõudnud. Mäetipp pole enam kaugel. Ühest rippuvast jäägaleriist ei saa 
nad aga mööduda. Tundide kaupa raiuvad mehed sügavaid astmeid sillerdavasse jäässe, 
peavad ülemisel serval veel ühest lumekarniisist läbi murdma, siis on kõrgeima punktini veel 
ainult kolm köiepikkust. Sõbrad lähenevad oma elu esimesele mäetipule. Samm-sammult, 


suurt hetke nautides, tõusevad nad aeglaselt ülespoole. Mäetipp on puutumatu sellest ajast 
peale, kui see majesteetlik mägi tekkis. Iga meetriga, mille võrra Gaila tipule läheneb, saab 
talle selgemaks: inimesed võivad kartuseta kõige kõrgemate eesmärkide poole pürgida! 
Õnnelikult naeratades pöördub ta oma seltsimehe poole. Püstipäi astub Gaila heledasse 
valgusse uppuvale mäetipule. 


SELGITAVAID MÄRKUSI 


Abi Gamin. Mägi Tiibeti ja Garhvali piiril, 7355 m, vallutatud 1950. a. 

Anna. Rahaühik Põhja-Indias ja Nepaalis, 16 annat = 1 ruupia. 

Annapurna. Mägi Nepaalis, 8078 m, kuni 1950. a. uurimata. 3. juunil 1950 vallutasid selle 
esimese kaheksatuhandelisena prantslased Herzog ja Lachenal. 

Baaslaager. Pealaager. 

Badgaon. Ka Batgaon, linn Nepaali idaosas Bagmati orus, u. 93 000 elanikku. 

Bangalo. Puhkemaja, ka jõukate inimeste suvila. Bara-sahib. ,,Suur härra", ekspeditsiooni 
juht. B asar. Turg; tänav müügilaudade ja poodidega. Batgaon. Vt. Badgaon. 

Bodisatva. Väga kõrge lamaismi preestri tiitel, keda austatakse pühakuna, kuna ta on 
vabatahtlikult nirvaanast loobunud ja tahab selle asemel pidevas uuestisünnis teiste inimeste 
valgustamisele kaasa aidata. 

Broad Peak. Mägi Karakorumis, 8047 m. Esimese ebaõnnestunud rünnaku teostas 
Herrligkoffer 1954. a. Vallutasid 9. juunil 1957. a. austerlased Schmuck, Wintersteller, 
Diemberger ja 

Buhl. 

Buda. ,,Valgustatu”. Religiooni rajaja Gautama Buda (u. 500 e. m. a.) nimetus, kasutatakse 
aga ka elavate ..valgustatute* kohta, kes oma religioossete tegude ja sisemise puhastumise 
tõttu nirvaana saavutavad ja enam uuesti ei sünni. 

Budism Gautama Buda õpetus, Kõrgeim eesmärk: vabanemine eluvaevadest ja pidevast 
uuestisünnist, täielik hääbumine nirvaanas. Truualamlikkus, alistumine saatuselöökidele, 
tegevusetus ja endassesüvenemine kui budismi peanõuded muudavad selle teretulnud 
tööriistaks kodu- ja välismaistele kurnajatele kogu budismi levimispiirkonnas: Põhja-Indias, 
osalt Nepaalis ja Jaapanis, kogu Tiibetis ja ka Hiinas, Umbes 200 miljonit inimest on veel 
selle religiooni kütkes. 

Chamonix. Kuurort ja alpinismikeskus Ida-Prantsusmaal Haute-Savoie departemangus, 
Mont Blanc'i massiivi põhja jalamil. 

Dalai-laama. Alates 15, sajandist Tiibeti vaimuliku valitseja tiitel, kohapeal tuntud 
ainult ,,gjalva rimpotše" nime all. Lamaistide usu kohaselt Buda kõrgeim uuestisünni vorm. 
Koos pantšen-laamaga ka Tiibeti ilmalik valitseja. Praegu elav 14. dalai-laama on sündinud 
1935. a Hiinas Gansu provintsis ja astus ametisse 1940. a. 1951. aastal võttis ta üle Tiibeti 
Auto 

noomse Piirkonna Ettevalmistava Komitee juhtimise, kuid sunniti reaktsiooniliste jõudude 
poolt 1959. a. märtsis maalt lahkuma. Praegu elab Indias. 

Dauladžiri. Mägi Nepaalis, 8172 m. Vallutatud 13. ja 23. mail 1960 Šveitsi ekspeditsiooni 
poolt eelviimase kaheksatuhande-lisena. 

Džangtsud. Hiina nimetus tiibetlaste kohta. 

Džiip. Sõjaväes kasutatav väike, tugeva mootoriga maastikuauto. 

Eel tipp. Tipp tõusval mäeharjal või iseseisev mäetipp suurema 

mäe massiivis. Mõnikord nimetatakse eeltipuks ka kahe tipuga 

mäe teist, madalamat tippu. 


Eiger. Mägi Šveitsis Berni Alpides, 3974 m. Põhjaküljel järsud kaljuseinad, lõunaküljel 
liustikud. 

Elbrus. Kaukasuse kõrgeim, kahe tipuga mägi (5633 ja 5590 m), kustunud vulkaan. Elbruse 
massiivi piirkonda rajatakse Nõukogude Liidu suurim talispordikeskus. 

Garam pani. Riisi- või maisiviin. 

Gašerbrum. «Helendav Sein". Karakorumis on 4 sellenimelist mäge. Gašerbrum 1 ehk Hidden 
Peak, 8068 m, vallutasid ameeriklased Kauffman ja Schoeningh 4. juulil 1958. a. Gašerbrum 
II, 8035 m, vallutasid austerlased Moravec, Larch ja Willenpart 

7. juulil 1956. a. Gašerbrum III, 7952 m, Gašerbrum IV, 7980 m, 

vallutasid itaallased Bonatti ja Mauri 6. augustil 1958. a. Ge 1 on g. Lamaismi preestri teine 
aste. Getsuu 1. Lamaismi preestri esimene aste. Gu m pa. Klooster. 

Gurkad. Kõige arvukam rahvas Nepaalis, Jõukate gurkade käes on enamik maa 
võtmepositsioonidest, vaestest kihtidest aga on aastakümneid eksporditud nekruteid Briti 
India rügementidesse. 

Hännid. Hiinlaste nimetus Tiibetis. Hidden Peak. Vt. Gašerbrum I. 

Hunsad. Mägirahvas Kašmiiris. India jagamisest saadik kasutatakse Pakistanis šerpade 
asemel kõrgmäestikus kandjatena hunsasid. 11 d a m. Kaitsepatroon. 

Inglise õhk. Nii nimetavad kandjad balloonidest saadavat hapnikku. 

Jalg. Inglise pikkusmõõt. 1 jalg =0,30479 m, 1 meeter = 3,28087 

jalga. 

Jamantaka. Lamaistlik jumalus, kes saadab hingi 7 nädalat kestval vaheperioodil, enne kui 
nad uuesti sünnivad või nirvaanasse suunduvad. 

Joogi. Askeet, kes enesessesüvenemise ja enesepiinamise abil 

püüab end religioossesse ekstaasi viia. Jüan. Rahaühik Tiibetis (hõbejüan). 

K 2. Ka Tšogori, Dapsang ja Mount Godwin Austen. Kõrguse poolest maakera teine mägi 
(8611 m), asub Karakorumis. Vallutasid itaallased Lacedelli ja Compagnoni 31. juulil 1954. a. 
Kadahh. Valge siidlint, mille külaline pidulikult peremehele üle annab. 

Kamet. Mägi Kesk-Himaalaja põhjapoolses ahelikus, 7755 m. Vallutasid 1931. a. Shipton, 
Smythe ja Lewa. Tookord kõrgeim vallutatud mäetipp. 

Kamin. Kaljulõhe laiusega 590—150 cm. 

Kangtšendžönga. ,,Suure Lume Viis Aardekastikest". Mägi Nepaali ja Sikkimi piiril, 8579 m. 
Vallutasid 25. mail 1955, a. inglased Band ja Brown, päev hiljem Hardie ja Streather. 
Katmandu. Nepaali pealinn, u. 110 000 elanikku, enamasti budistid; Nepaali kuninga 
residents. 

Katšen-laama. Lamaismi preester abti ametikohal. 

Kukri. Kõver nepaali nuga. 

Kuli. Ebainimlikult ekspluateeritav, sageli veel pärisorjuses viibiv tööline Aasias, kes elab 
kujuteldamatus vaesuses ja enamasti ei saa niigi palju palka, et end piisavalt toita. Keskmine 
eluiga 20 aastat. Alates Hiina Rahvavabariigi rajamisest ja sellega seotud sotsiaalsetest 
muudatustest hakkasid kulid teistes Aasia maades organiseeruma, et võidelda paremate 
elutingimuste eest. 

Kuluaar. Jää- või kaljurenn. 

Kušog. Sõna, millega kõnetatakse teel kohatud võõrast. 

Köiskond. Meeskond, mille liikmed on omavahel köie abil ühendatud. Kaljudel ja jääl on 
otstarbekohane kahemeheline köis-kond, liustikel — kolmemeheline. Vähem ohtlikes 
kohtades võib köiskond ka suurem olla. 

Laama Munk, kes on sooritanud vähemalt ühe katse kõige madalama preestriastme saamiseks. 
Võib teatud tingimustel ka abielluda. 

Ladak, Piirkond Kašmiiris Induse ülemjooksul. 


LamaismAlates 7. sajandist Tiibetis väljakujunenud budismi vorm, mis on levinud ka 
Mongoolias ja Hiinas. On avaldanud suurt mõju kujutavale kunstile. Tiibeti 1 miljoni elaniku 
kohta tuleb üle 300 000 lamaistliku munga ja nunna, kes elavad tohutu suurtes kloostrites või 
rändavad kerjates ringi. Tiibeti töötav elanikkond on peaaegu eranditult seotud kloostrite 
ülalpidamisega. 

Losar. Märtsis toimuv uusaastapidu. 

Lotse. 3 km Tšomolungmast lõuna pool asuv viie tipuga mägi, kõrgeim tipp 8545 m. 
Vallutasid Šveitslased Reiss ja Luchsinger 18. mail 1956. a. 

Lumekarniis. Tuul ajab edasi langevat lund, puhub lahti juba mahasadanud lume ja kogub 
selle mäeharja tuulealusele küljele. Nii tekib üle mäeharja tuulealuse külje võlvuv lumekar- 
niis. Niisugune kamniis võib jala all kergesti murduda, seepärast tuleb ronimisel eelistada 
mäeharja tuulepealset külge. 

Lumepimestus. Silma sarvkeste põletik, mida põhjustab silma ebapiisav kaitsmine 
ultravioletse kiirguse eest. Pärast lühi-keseajalist pimeduses viibimist kaob tavaliselt. 
Makalu. Mägi Tšomolungmast 20 km kagu pool, 8472 m. Vallutasid prantslased Couzy ja 
Terray 15. mail 1955. a. Makalu II, 7660 m, vallutasid Franco, Terray, Gjaltsen Norbu ja Da 
Norbu 22. oktoobril 1954! a. 

Maksiton. Ergutusvahend, mis mobiliseerib inimkeha viimased jõuvarud ja kutsub 
samaaegselt esile petliku heaolutunde. Samasugust toimet avaldab pervitiin. 

Mana siu. Mägi Nepaalis, 8128 m. Vallutasid 9. mail 1956. a. Ima-niši ja Gjaltsen Norbu ning 
11. mail Higeta ja Kato. 

Manimüür. Pühade kirjadega kaetud kivitahvlitest müür. 

Marmolada. Kõrgeim, paljude liustikega mäemassiiv Dolomiitides 

(Ülem-Itaalia), kõrgus kuni 3342 m. Lõunaküljel 600 m kõrgune järsk kaljusein. 
Matterhorn. Mägi Wallise Alpides Zermattist edelas, Šveitsi— Itaalia piiril, 4482 m. 
Merasahb. ,.Proua”. 

Monsuun.Igal aastal juuli alguse paiku tekkiv passaattuul, mis Bengaali lahelt tohutud 
niiskusekogused põhja poole kannab ja suure intensiivsusega kuni Himaalaja peaahelikunl 
tungib. See halva ilma periood on juba paljudele Himaataja-ekspedit-sioonidele hukatuseks 
saanud. 

Mont Blanc. Alpide ja kogu Euroopa kõrgeim mäemassiiv Prantsuse—ttaalia piiril; 4810 m 
kõrgune peatipp asub Prantsuse departemangus Haute-Savoie's. 

Mount Everest. Vt. Tšomolungma. 

Mount Godwin Austen. Vt. K2. 

Mukut Parbat. Mägi Lääne-Himaalajas, 7242 m. Vallutasid 11. juulil 1951. a. Riddiford, 
Cotter ja Pasang Dava Lama. 

Mäehaigus. Hapnikupuuduse tagajärjel tekkivad häired inimkeha funktsioonides. Tavalisteks 
tundemärkideks on väsimus, iiveldustunne, verejooks ninast. Suurtes kõrgustes halvab 
otsustusvõimet, võib esineda teadvusehäireid. Mäehaiguse vastu aitab hapniku hingamine, 
pikemaajaline harjumine hõreda õhuga aga väldib selle tekkimist. 

Namtše Basar. Šerpade suurim asula Nepaalis, Tiibetisse suunduvate kaubakaravanide 
lähtepunkt. 

Nanda Devi. Mägi Garhvalis, 7816 m. Vallutasid 1936. a. Odell ja Tilman. 

Nanga Parbat. Ka Diamir, mägi Karakorumis, 8125 m. Vallutas 

Hermann Buhl 3. juulil 1953. a. Nippon. Jaapan. 

Nirvaana. Hääbumine”. Budismi ja sellele lähedaste religioonide kõrgeim eesmärk. 
Uuestisündide lõppemine, keha ja vaimu hääbumine ning koos sellega pääsemine 
eluvaevadest. 


Noviits. .Uustulnuk", kes enne lõplikku kloostrisse jäämist seal vähemalt aastase katseaja läbi 
teeb. 

O bo. Mäekurudel ja teistel kõrgematel kohtadel ülesseatud varda-kimbud, mille külge 
kinnitatakse palvelipud. 

Om mani padme hu n. Sõna-sõnalt: ,,Oh sa aare lootose õies!" Igal silbil on oma tähendus 
uuestisünni vältimiseks mitmesugusel viisil. Iga silp tuleb lausuda ettenähtud hääletooniga — 
kõik selleks, et igaveseks pääseda maisest elust. Miljonitele lamaistidele pole muud tröösti kui 
selle püha palve lakkamatu pomisemine. 

Omtse. Vaimulike õpilaste õpetaja. 

Palveveski. Trumlikujuline nõu, mis suurusest olenevalt sisaldab sadu või tuhandeid püha 
vormeliga ,,0m mani padme hum” varustatud sedeleid. Keskel asuva telje ümber pöörlema 
panduna säästab see riist palvetajale iga pöördega vastavalt sadu või tuhandeid suulisi palveid. 
Sellest ajast peale, kui hiina tehnikud Tiibeti asulaid elektrifitseerima hakkasid, kasutatakse 
mõnes kloostris palveveskite käitamiseks elektrienergiat. 

Pandit. Austav tiitel Indias, kasutatakse peamiselt brahmaanide kasti kuuluvate isikute 
kohta. 

320 

Pantsen- laama Lamaismi teise kõrgema aukandja tiitel, kes alates 14. sajandist 
võrdõiguslikuna dalai-laama kõrval eksisteerib, Tiibeti ajaloo jooksul on dalai-laamad juba 
korduvalt maalt lahkunud, pantšen-laamad aga on alati jäänud rahva vaimseteks ja ilmalikeks 
juhtideks ning neid austatakse seetõttu rohkem kui dalai-laamasid. Praegu valitsev 7. pantšen- 
laama Ngo Erteni on sündinud 1937. aastal ja tema residents asub Gjangtses. 1959. aastal 
võttis ta üle Tiibeti Autonoomse Piirkonna Komitee juhtimise ja toetab aktiivselt reformide 
läbiviimist. 

Parikarma. Rännak ümber maailma kõige pühama mäena austatava Kailase (6775 m), mida 
Tiibetis nimetatakse Kang Rim-potšeks (,,Võrratu Lumi"). See palverännak peab seisma 
panema uuestisündide karusselli või vähemalt tagama kergema saatuse järgmises maises elus. 
Pemmikan. Tükeldatud ja kuivatatud lihast ning rasvast valmistatud konserv.- 

Rakiot Peak. Mägi Nanga Parbatist kirdes, 7070 m Vallutas Aschenbrenner 1932. a. 

Ranad Gurkade ülemkihti kuuluv perekond, kes 1846. a. inglaste toetusel hõivas Nepaalis 
kõik juhtivad positsioonid ja asus faktiliselt riiki valitsema. Alles 1951. a., kui puhkenud 
rahvaülestõus ähvardas kukutada kodanlik-feodaalse võimu, olid Ranad sunnitud nõustuma 
vana kuningadünastia võimu taastamisega, et tööliste ja talupoegade ülestõus ühendatud 
jõududega maha suruda 

Rimpotše.,,Võrratu", ,,püha". 

Ringding-laama ja riktšen-laama. Lamaismi preestrite kolmas ja neljas aste. Nende astmete 
omandamine on väga kulukas ja seega ainult jõukate perekondade liikmetele kättesaadav. 
Rongbuk. Klooster, asula, oja ja liustik Tšomolungmast põhja pool. 

Ruupia Indias ja naabermaadel levinud metallraha, 4,8 ruupiat = 1 dollar. 

Saadu. ,,Vaga", austav tiitel Indias. 

Sahib. ,,Armuline härra”. 

Sandarm. Tornikujuline kalju mäeharjal. 

Serak. Püramiidideks, pankadeks ja tornideks kuhjunud jää lius- 

tikumurrus. Kasutatakse ka jääkose kohta Sird ar, Kandjate pealik. 

Solo Kumbu. Piirkond Dud Kusi jõe ülemjooksul, mis saab oma veed Tšomolungma 
lääneliustikult ning Tšo Oju ja Lotse lius-tikelt, Serpade kodumaa. 

Stoola. Preestri ametiriietuse juurde kuuluv siidsärp. 

šerpad. Mägirahvas, kes elab Nepaali kirdeosas Solo Kumbus 4000 —4500 meetri 
kõrguses. Kohalikest põllusaadustest ei piisa umbes 80 000 elaniku toitmiseks, seepärast 


hakkavad paljud kulideks või rändavad välja, enamasti Dardžilingisse. kus praegu elab mitu 
tuhat šerpat. 

Siva. Jumalus, kõigi asjade ja nähtuste looja ja hävitaja. 

Zermatt, Kuurort Šveitsis Wallise kantonis, lähedal asub Matter-horni gneisspüramiid. 
Tasam karavani või palverändajate tee. 

Traavers. Horisontaalsuunas ronimine järsul kaljuseinal. Kui ronimine vertikaalsuunas 
toetuspunktide puudumise või eendite tõttu pole võimalik, siis sooritatakse horisontaalset 
kaljuserva, lõhet või köiemanöövreid kasutades traavers. 

Trapa. Lihtne munk, kes pole veel sooritanud katseid või pole rahapuuduse tõttu veel 
preestriks saanud. 

Trisu1. Mägi Kesk-Himaalajas, 7134 m. Vallutatud juba 1907, a. 

Tsamba. Röstitud odrajahu, peamine toiduaine Tiibetis. 

Tsangpo. Brahmaputra tiibetipärane nimetus tema ülemjooksul. 

Tsirkus. Orusüsteemi amfiteatrikujuliselt laienenud ülaosa kõrg- 

mäestikus. — 

Tšang. Kange hirsi-, maisi-, nisu- või riisiõlu. 

Tšilingpa. Välismaalane; valge. 

Tšogolisa. Mägi Karakorumis, 7654 m. Esimesed rünnakud 1909 ja 1911. Vallutasid 
1958. a. augustis jaapanlased. 

Tšogori. Vt. K2. 

Tšomolari. Mägi Butani— Tiibeti piiril, 7315 m. Vallutatud 1937. a. 

Tšomolungma. Ka Mount Everestj mägi Nepaali ja Tiibeti piiril, 8840 m (hilisemad vaatlused 
olevat andnud 8888 m; uusimad andmed 8922 m kohta, samuti oletused, et tipp olevat 
viimaste maavärinate tõttu tõusnud üle 9000 m, pole veel kinnitust leidnud). Vallutasid 29. 
mail 1953. a. Tensing Norgei ja Edmund Hillary. 

Tšo Oju. Mägi Tiibetis, Tšomolungmast loodes, 8153 m. Vallutasid Tichy, Pasang Dava 
Lama ja Jöchler 19. oktoobril 1954. a. 

Tšorten. Kultuseehitus, enamasti ruudukujulise põhiplaaniga, ümmarguse ja tipu poole 
teravneva kupliga, sageli kirjuks värvitud või üle kullatud. Mõne pühaku hauasammas või 
reliikviate hoiupaik. 

Union Jack. Suurbritannia rahvuslipu rahvapärane nimetus. Watzmann. Mägi 
"Berchtesgadeni Alpides Lõuna-Saksamaal, 2713 m; idaküljel järsk kaljusein. 


FRITZ RUDOLPH 

Mäetippudel pole jumalaid 

Raamatus kirjeldatakse Himaalaja mäetippude vallutamist kuni 1959. aasta suveni. 
Paralleelselt toimub aga Himaalajast põhja ja lõuna pool elavate rahvaste vabadusvõitlus. 
Noore šerpa Gaila elukäiku jälgides annab autor huvitava ülevaate kohaliku elanikkonna 
arengust, selle igapäevasest elust, religioonist ja tavadest. 


Pynonb Dpnu HA BEPIIIHHAX HET EOTOB 
Ha 2cToHckoM s3bike M3naTesiecTBo «I3cCTH Paamar» Tannu, Ilpnyckoe miocce, 10 


Toimetaja R. Mägi Kunstiline toimetaja H. Tikand Tehniline toimetaja K. Timmer 
Korrektorid M, Amon ja S. AronLadumisele antud 7. X 1965. Trükkimisele antud 7. II 
1966. Paber 54X84, Vu. Trükipoognaid 20,25. Tingtrükipoognaid 17. Arvestuspoognaid 
17,81. Trükiarv 30000. Tellimise nr. 3307. Trükikoda 

«Punane Täht», Tallinn, Pikk tn. 54/58. Trükipaber nr. 3. M. Gorki nim. Paberivabrik 
nr. 1 — Leningrad 

